
श्री अमोघवज्त्र वज्राचाय 
(ने स १०३०-ने. स १०६६) 


स्वर्गाय शो अमोघबजया स्मतिस 


वर्गीय पण्डित श्री अमोघबज्रया विवाहिता धर्मपत्नी स्वर्गीय 
SATTI खः । अन जिमित किजापूजा यानातःह्या तता जिमि त:- 
मांया म्ह्याय्‌ ख: । श्रो अमोघवज्त्र जिमि जिचादाजु g: । थुगुकथं 
अननाप जिमिगु सम्बन्ध द:सां अनयात लुमंके मा:गुया कारण थ्व 
जक मखु । वि. सं. १०६८ सालं स्वर्गीय पूज्य गुरु गुह्यहषे 
(सानुकाजीं) जिमित दीक्षा वियाबिज्यात । व दीक्षाथ उपाध्याय 
अमोघवज्रया पिता श्री नीलवज्र ख: । कल्याण गुरु थकालि जिमि 
पाजु मोहनलाल ख: । चचापा गुरुया मुख्यहा श्री अमोघबज्त्र ख: । 
व धुंका: दछि तक्क लय्‌ पूजा, अनं दछि पीठ पूजा वनेगु ज्या 
जुल । थ्व निर्देया दुने अर्नाप नाप आफाल सहवास जुल. ।- अनपिसं 
आपालं पूजाकर्म काण्डया विषयय्‌ जितः प्रेरणा विल तर जिगु 
ह्वायपनय्‌ दुहां मवं । अवले जि बल्लाःनि ल्यायूह्य तिनि। व 
दोक्षा असाधारणगु किरण दीक्षा खनी धका: वल्ल आःतिन्ति सिल । 
छन्हु गुरु श्री सानुकाजीं ळीगु कुल धर्म स्थिर याये माः थ्व यायेत 
संस्कृत मसयेक मज्यू जिमि कायूपिन्तःछं संस्कृत स्यनाब्यु धका: आज्ञा 
जुल ।-अनयागु आज्ञा अनुसार जि किह्याति मस्तयूत संस्कृत स्यना 
-वियागु नं खः। अनुभवयागु हीनतां यानाः जि सफल मजुल । 
_ व्यर्दीत संस्कृत स्यने धुंका: व ज्या दिनां तुं वन । 
थ्वहे प्यदँया दुने छन्हु गुरु नौलवज्त्र अमोधवज्ञ व जितः वजज- 
यानया Š वांलाक सयेकेसा कालचक्रया टीका विमलप्रभा निह्मसिनं 


अ 


नापं च्वना: स्वयेगु या धकाः आज्ञा जुल | अनयागु आज्ञा अनुसार छुं 
समय विमलप्रभा स्वयेगु ज्या जुल । अवलेंनिसें अमोघवज्त्रनाप जिगु 
घनिष्ठ संवन्ध जुल । न्ह्यागु ज्या जूसां अंनं जिके सल्ला-साहुति 
याना विज्याइगु जुल जि नं न्ह्यागु न्यने माःसां अनयाके वना: न्यनेगु 
जुल । अनं जितः थःयुहे ह्वात च्वया: गुरुमण्डल समाधि, रहस्य 
मण्डल पूजा विधि, अर्थ विनिश्चय सूत्र, नाममन्त्रारथवलो किनी टीका 
सहित नाम सद्धीति, विया विज्या:गु दु । उलि जक मखु श्री 
नीलवज्त्र गुरु fafg जिगु छेय्‌ विज्यानाः चचा स्यं बिज्यात । 
` जिग॒ दुर्वलगु बुद्धि व ज्ञान जि लाना काये मखन नत श्री अमो घबज्त्रया 
'पाखे हे जि सयेके फत । 
श्री गुरु सानुकाजी उगु समयय्‌ असाधारण नृत्य मुद्रा पुजाया 
विशेषज्ञ खः । अथेहे गुरु नीलवस्त्र नं कमेकाण्डया विशेषज्ञ खः । 
अनपि थें उगु वखतय्‌ सुंहे मदु धाःसां ज्यू । थ्व खें जिगु दुर्बुद्धि 
आःतिनि सिल | छाय्‌ धा:सा अनपि निह्यासिगुं शिक्षा दीक्षा कयातया 
' बिज्याःह्य अमोघव्त्र दनिगुल छु कर्मकाण्ड अकय्‌ STT जि अनुभव 
मयाना । थ्व ख मेपिसंनं अनुभव या:हे SS । 
खला अमोघबप्त्र सस्कृत नं स: थःत मा:छि ज्योतिष नं सः 1 
थ्व नितां सुं संस्कृत तथा ज्योतिष सःपिके स्यनाकाये फु थुगु विषयय्‌ 
नं जितः पीर मदु । अथे बुद्ध धर्मयागु दर्शन नं अनं सयेका तःगु दु । 
व नं संस्कृतयागु आधार छुं ज्ञान वढयूयाये फु । मण्डल च्वयेगु विधि नं 
अनयाके गाक्क ज्ञान दु । तथा व च्वयेत मा:गु द्यःपिनिगु ध्यान चिह्न 
तथा मुद्रायागु नं अनयात आपालं ज्ञान दु । थ्व विषयनं मेहनत या:सा 
संस्कृतयागु आधारं पुनरुद्धार याये फे धंगु जितः आश दु । चेत्य 
तथा बिहार आदि प्राचीन ताल दयेकेत मागु वास्तु विद्यायागु ज्ञान 
नं अनयात मदुगु मखु । थ्व नं कुतःयाःसा सयेके फं तिनि qu जितः 
विश्वास दु तर नेपाःया गुरुजुपिनिगु मुगु विषय सिन्द्ररमत पूजा, 
अहोरात्र होम विधि, षड्त्रिशत मत पूजा, त्रयोदशमत पूजा थे ज्याःगु 


जा 


बज्नयोगयात संवृतिसत्य कथं नृत्यय्‌ परिणत यानाः पूजा कर्मय्‌ 
दुथ्याका त:गु अभिनय पदसाधन, आक्षेप, स्थान आदि हह्वा:, तुति, 
म्हुलु, मिखा, मे संकाः यायेगु विधित संस्कृतयागु भरं जक आः 
याये फे मखुला कि धकाः: जितः ग्यासें व: । थ्वहे विषय श्रीगुरु 
सानुकाजी तथा नीलवज्त्रयाके अमोघबर्‍्त्र आपा: मखुसां माःछि 
सयेका कया तया विज्याःगु जि स्यू मेपिसं नं स्यू हे जु । थलिजक 
मखु पूजा दुसां मदुसां थः सःगु चचा तथा नृत्य मुद्रा आदि Fare 
'फुसंदय्‌ दत्त चित्त जुया: अभ्यास याना च्वनेगु अध्ययन याना च्वनेगु 
नं श्री अमोघवप्त्रया अमोघगु गुण खः । 

आ: थ्व फुक्क विषयया ज्ञान छह्यासिकेहे दे थें मच्वं । छह्यासिनं 
चचा सःसा छह्मसिनं नृत्य सयेफु । छह्मसिया संस्कृत ज्ञान दुसा छह्या- 
सिनं कर्मकाण्ड जक सया च्वंगु खने दु । थृगुकथं बज्राचार्य ज्ञान 
'उखेलाः थुखेलाः जूगु खने दु । थ्व फुकं संकलन याये फुसा तिनि जि 
-श्री अमोधबस्त्रयात ल्वःमंके फे । 

भूमिका 


बोधिसत्वपिनिगु संख्यागुण वर्णन नव ब्याकरण आदि आपालं बोद्ध 
ग्रन्यय उल्लेख याना तःगु दु । थुलि मध्यय्‌ श्री सदाय्याविलोकितेश्र्वर करुणा- 
मयपागु गुण महात्म्य वर्णन विशेष उप्वः जुयाच्वंगु थन नेपालय्‌ जक मखु 
भारत, चीन, जापान आदि पूर्वीय देश विदेश पतिक sil मदार्य्यावलोकितेश्वरया 
मति चा, सिं, sag, धातु आदि दयेकाः आपाल विहार बोद्ध स्थान दिहार 
गतिक विशेष srca: ज्ञुयाच्वंगु खनेदु । आरयर्यावलोकितेश्वरया उत्पति स्थान वया 
मां बो दाजुकिजा आदिया वर्णन च्ययातःगु करुणापुण्डरीकस उल्लेख याना 
तःगु कर्थं श्री yT तंमच्छेंन्द्रनाथ (जनबाहाः द्यः) या बाखनय्‌ च्वयातःगु दु U 
सुख्य आर्य्यावलोकितेश्वरया मूल सिद्धान्त सत्वप्राणी दक्वयात बुद्ध पद मलायेक' 
जि बुद्ध जुइमख धइगु दृढ प्रतिज्ञा महापानया मतानुसारं याना बिज्याःगु 
खः। अथेया निति थन नेपाल देशय श्री अवबलोकितेश्वरया शुक्ल अष्टमौ' 
ब्रत धकाः अष्टमो तिथि पतिकं लय छक्वः खलाय छबवः दछी छक्वः 
अथवा जन्मय्‌ छश्वः हे जूसां अष्टशोल पालन यानाः ब्रत यानाच्वाप बोद्ध 
जनतापि यक्वे दु विशेष यानाः थन नेपालया उपत्यकाया दुने प्यहा लोकेश्वर 
फिनिलाया ऱिनिह्य लोकेश्वर धकाः नं अव्वः सान्यता ब्रियाच्चंगु दु! उलि 
मध्यय्‌ प्यह्म लोकेश्वराप असरावतोपुर बुंग देशय अथे Š लालततुर त:बाहालय्‌ 
रक्तमत्स्येन्द्र नाथ बुंग द्यः (१) अनं कच्छपाल पर्वतय्‌ आदिनाथ लोकेश्चर, 
श्री आनन्दादि लोकेश्वरयात खसर्पण लोकेश्वर धकाः स्वयम्भू पुरानया प्रमाणं 
प्रख्यात जुयाच्वन । (२) अर्नल नालागिरि (नाला) देशय श्री सृष्टिकान्त 
(सृष्टिकर्ता लोकेश्वर) धकाः प्रख्यात जुयाच्वन । (३) थथे हे ये देश्‌ 
कनक चत्य विहार प्राचीन भाषां जमलगन्थिविहार थो कह्वण जनवहालय्‌ 
श्रो श्व तमत्स्येन्द नाथ धका! प्रसिद्ध जुयाः मानय्‌ यानाच्चंगु सकसिन सिया 
च्वंगु Z । बसपोलयात यमलेश्वर जनबाहाःद्यः धकाः नं सकसितं मान्यता 
बियाच्वन । थुगु जमगन्थि (जनबाहाः द्यः) यागु ऐतिहासिक लेख श्रो धनबज्त्र 
बज्त्राचायया पाखे प्राप्त जगुन थुकी समाबेश यानातयाग zl 
वसपोलया भव्य मन्दिर जनबाहा:द्यःया देगः छचाःखेरं उत्तरपाखेनिसें 
दक्षिण-पूर्व कोणतक सहि व च्याह्म १०८ लोकेश्वरया मति सिपतिस च्वयाः 
ह्वापाया दातापिसं चित्र च्वयाः स्थापना यानातःगु आपालं वर्ष दयाः निभाः 


(क) 


-वा, फसं व बखंचातयगु सल इत्यादि ख्वा: व मूतित आपाः हे धयार्थ अस्पष्ट 
जुपा: रगपा वर्ग समेत सीमदपाः ध्यान ज्वंसा आदि सीमदया च्वंग्‌लि क नक 
च॑त्यमहाविहार सुधार समितिया पाखे हाकनं जीर्णोद्धार यायेत सकल 
श्रद्धालु महानुभारवापके अनुरोध यानाः प्राप्त जूगु अथक सहायता थ्व १०८ 
हा लोकेश्वरया मूति च्वकेगु ज्या शुभारम्भ जुल । तर उक्त मतिया छगू 
निग प्रतिलिपि व इण्डियन बुद्धिष्ट इकोचप्राकि धयागु सकू नं प्रकारा जुया- 
च्ञंगु टु । उकीनं उक्त १०८ म्ह लोकेश्वर सूजि समाबेस जुपाच्बंगु दु । तर 
उक्त टिपोत व किताबत न्हापाया अस्पष्ट सर्तियाना: आपालं गलत जुयाः 
नां ध्यान मिलय मजूगु खने दत । आए: हाने म्हगु मति च्वकेत साधतलाला 
निष्पन्नयोगावलिस प्राचीन उक्त लोकेश्वरया मन्रिदय्‌ तुनालय अंकित 
यानातःपि हानं छस्यावहिलोया तुनालव्‌ च््दाप अथे हे ख्वपदेशया चतुन्नम्ह- 
बिहारया तुनालय पतिकं अंकित जुपाच्दपि हानं थायूथासय देव स्थाम पतिक 
स्थापना जुयाच्वोप १०८ म्ह लोकेश्वरया मात फङ्च अन्बेशन यांना: आपालं 
-समय विका: बिचा: यानाः नाम व ध्यान मिले यानाः: नेपाल सम्बत १०८६ 
सालय श्री कनकचेत्यनहाबिहारया लोकेश्वरया मन्दिरय्‌ पुन स्थापन जुल । 
संयोगत्रशं उक्त सूति जापान देशया श्री तकाओका धयाम्हसिया चित्तय्‌ 
आकर्षित जुया: छुं समयतक अध्ययन यानाः व मृतित दकव फोटो कयाः व 
१०३ म्ह लोकेश्वरथा प्राप्त जुक्ब अनुसन्धान यानाः दकव बाखं व धारणो 
स्तोत्र व ध्यान समेत तथाः किताब पिकायेगु इच्छा यावा: श्रो अवलोकितेश्वर 
प्रति अगाढ श्रद्धा तयाः जापान देशय श्री अवलोकितेश्वर संघ स्थापित जुल । 
आ: थुगु सफू पिकायेत सम्बन्धित महाशय पण्डि्तापलिसे सल्लाह ब अनुसन्धान 
यानाः प्रकाश यानागु जुल । थुको मुख्य यानाः श्री कनकचेत्य जसगम्थि- 
बिहारय्‌ स्थापित जुयाच्वंम्ह धो श्वेतमत्स्येन्द्रनाथ आर्य्यावलोकितेश्वर (जन- 
वाहाः दयः ) निसं आरम्भ यानाः च्त्रयागु खः । गुम्ह आर्य्यावलोकितेश्वरया 
वर्णन कारण्डव्युह महायान सूत्रय्‌ च्वयावंगु थें येन येन रूपेन बेनेय 
सत्वानं तेन तेन रूपेन धर्म्मं देशयति धकाः च्वयाबंगु बमोजिम वत्तपोलं 
गन गन गुगु गुगु रूप कया: लोला यानाः सत्त्वप्राणीपित उद्धार यायेनाल 
व हे व हे रूप कया: अनेक याना: घम्म कथा कना: विज्यानाच्चंम्ह धकाः 
च्र्यावंथ अनुमान सम्म याना १०८ लोकेश्वरया प्राप्त जुद्व जक वाखं 
उल्लेख यायेफत । गुणु गुगुं छग्‌ बाखनय्‌ निम्ह स्वम्ह तक लोकेश्वरया नां 


(ब) 


मिलय्‌ यानाः च्वयागु दु थ्वया नं अप्वः वांख दुगु अथवा मिले मजूगु वाख 
दत धाःसा न सु महाशय बिद्वार्नापके ढुगु जूसा सूचना प्राप्त जुल धाःसा 
पुन सुधार याना: जापान देशया लोकेश्वर संघया शुभेच्छा व परिश्रम न॑ 
सफल जुड । 
उक्त लोकेश्वरपिनिगु ध्यान व वाखं विवरण साधनमाला, निष्पन्न- 
योगावलि स्वयम्भूपुराण आदि ग्रन्थ स्वयाः समावेश याना तयागु डु ! 
थुकिसन सहाशय बिद्वानवर्गपिसं (विचलित मयाते. सुधार यायेगुलो मन 
लगय्‌ यानाः अपुर्ण जुयाच्वंगु धारणो स्तोत्र आदि न थन थन घयानु 
सूचना बिया बिज्यात घाःसा धन्यवाद सहित सुगृहीत याना यंके घयागु 
नं ब्यबस्था यानाच्वनागु Z । 
थ्व १०८ लोकेश्वरया मतिया ध्यान ज्वॅसा वर्ण महात्म्य (बाख) स्तोत्र 
धारणी आदि मिले यायेगुली पुर्ण सहयोग प्रदान याना बिज्याःप सकसितं 
आपालं धन्यवाद देछाया । 
श्री लोकेश्वरपिनि धारणी स्तोत्र आदि लिपा प्रकाश याये घइगु 
विचार दुगुलि सद्धर्ममय्‌ श्रध्दा याना बिज्याःपिसं ग्वहालि याना बिज्याःसा 
आपालं उपकार जुइ धकाः सकलपाकेज क्षमा प्राथना याना च्वनागु Z 1. 
थ्व सफू थगकर्थ पिथनेत फुफुकथं ग्वहालि याना बिज्याशप दरप श्री 
दिब्यबज्त्र बप्त्राचार्यं ब श्री दयावीर सिह कंसकार अले१०८ म्ह लोकेश्वरया 
मतिया ज्बँसा, वरण, महात्म्य (बाखं), स्तोत्र, धारणी आदि कथंहंकेत फुग 
सहयोग याना ब्ज्यार्भप श्री सिथ्दिहष प्रमुखं सर्कासत नं नुगलशनसें धन्यवाद 
द्ृहलपा । 


s= अज्त्राच्तारय्य 


(ग) 


प्राक्कथन 


नेयालय्‌ लोकेश्वरया प्रति श्रद्धा भक्ति आ:नं आपालं दनिगु खं प्रत्यक्षया 
“विषय खः । अथेजसाँ आः आपाल दुलभ जुजु वःगु खनेदु । थ्वया मुख्य 
कारण विद्याया प्रचार मडुगुलि खतेडु । नये, त्वने, तीगु जक हे जोवनया 
-उद्देष्य ख. धेगु समाजय्‌ वृद्धि जगुलि हे थःगु कला संस्कृति लोप जुजु 
:बल | थ्व खे विद्वान वर्गंपिनि न्ह्याःने व्यक्त यायेमा:गु मख 4 जनबाहाः 
द्यमया देगलय सलंसः दें न्ह्यः त्तिपुती १०८४४ लोकेश्वरया कलापूर्ण चित्र 
च्वया तःपु खः । व चित्र जीर्ण जुया वॅसलि श्री कनक चेत्यमहाविहार सुधार 
समितिपार्ख जीर्णोद्धार जुल ५ साविक दुगुलो साविक चित्र च्वयेगु ज्या 
-जुल हुया बना: सोहे मदुगु आपालं चित्र श्री अमोघवज्त्र वज्त्राचार्य 
प्रतिलिपि तयार याना: च्वके बिया बिज्यात । 

छु समयलिपा आः तया तःगु १०८ ह्य लोकेश्वरया चित्र न स्यना 
-बनेफु । लिपा हाक जीर्णोद्धार यायेमाल धाःसा सुविधा जुपेमा धकाः 
आः दुगु चित्र व विवरण सहित प्रकाश यायेत “जापानया लोकेश्वर संध” 
'पाखे कुतः याःगु जुल । 

अष्टोत्तरशत्त लोकेश्वरया नामं पाठ यायेगु चलन थन नेपालय आपाल्ड 
दनि । सुथ ह्वापां जनबाहा द्यः खेचापेको बलय्‌ श्रद्धालु छथ्वः मिसातसें 
'ह्वियाह्वियं पाठ याना च्वतिगु खं सकसिन स्यू । थ्व अष्टोत्तरशत्त लोकेश्वरया 
नामावलि सकसियां समान मज्‌ । श्री अमोघवज्त्र बज्त्राचायया संग्रहय्‌ अष्टो- 
तरशत लोकेश्वरया नामावलि खूर प्रकारया दु। व aqa च्वयागु सूत्र- 


पाखं मंगु ख :-- 








+ wà छिपुती तथा अंगलय्‌ थामय्‌ चित्र च्वयेगु ह्वापानं खनेदु । 
दरमङ्ग प्रकाशित गन्धब्यूह सूत्र ४१३ पृष्ठय नं सुधन कुमार बोधिचर्याया 
ज्ञान लायेत आपांलं बोधिसत्वपियाय बिज्याज्यां कयंहनं मैत्रय बोधिसत्व 
या प्रासाद विमाद कुटागारस दुहां बिज्यात । अन अंगलय तयातःगु बोधिसत्व 
मेत्रयया ह्वापा याता वःगु आपाल चित्रत ग्रंगलय्‌ च्वयात:गु जुयाच्चन ॥ 
व चित्रत स्ववाः सुधन कुसारयात आपालं ज्ञान लास जुल । 


(घ) 


१. स्वः श्री निष्ठानन्द वज्त्राचाययापाख' 
२. ललितपुरया श्रो वाचस्पति वजाचायंपाखे 
३. गन्टी बिहारया स्व. श्री नीलवज्यापाखें 
४. भीमसेनस्थानया श्री जीतनारायण साहुपाखे 
५. जनबाहालय्‌ देगलय च्वयातःगु कयं 
६. पं. श्री आइाकाजीपादें 
q खुग्‌ लोकेश्वरया नामावलि मध्यय्‌ जनवाहाःलय्‌ तयातःगु कथं 
अष्टोत्तरशत लोकेश्वरया चित्र सहित थ्व सफूलो वणन यायेगु ज्याय 
लेखकया श्रम खनेदु । 
खला ३६० ह्य लोकेश्वरया नांनं पाठ यायेगु चलन दु । थ्व ३६० ह्य 
-लोकेश्वरया नामावली नं थ्वहे सफूती प्रकाश ज्गुदु ॥ 
थगुकथ लोकेश्वर धत्य ब्यक्ति सु खनि धकाः बिचार याना स्वयेबलय 
'लोकेश्वरपिन्त न्याग्‌ श्रेणी विभाजन यायेफु । (१) अमिताभ लोकेश्वर 
आदि तथागत श्रेणो (२) आरयर्यावलोकितेश्वर बोधिसत्व श्रेणी (३) उसविल्व 
काश्यप आदि अर्हत श्रेणी (४) बजूपाणि आदि यक्ष श्रेणी (५) बजसत्व 
आदि तान्त्रिक देवता श्रेणी लाना च्वंगु खनेदु । अत लोक मानय याना 
तप ईश्वर हे लोकेश्वर खः घेगु साधारण अर्थ स्पष्ट ज्‌ । 


(१) गोतम बुद्धया सिवे छापा ह्वापा जुवा वना बिज्याःपि ब्रुद्धपिन्त 
हे तथागत धकाः धयागु खः । खला स्थविरवादोपिस दीपंकर आदि 
२८ ह्य धकाः उल्लेख याना तल । तर महायानीपिसं आपलं तयागर्ताप 
जुयाबंगु वर्णन याना तल । थ्व ख अमिताभया विवरणय व्यक्त जुइ । 

(२) बुद्रपिनिगु ज्ञान कयाः राग, द्वेष, मोह क्षय याना बिज्याइ- 
[वित अर्हत धकाः धाइ । 

(३) बुद्धपिनिगु उपदेश कयाः लोकहित जुइगु ज्या यानाः भविष्यय 
बुद्ध जुया बिज्याइपिन्त बोधिसत्व धाइ । 

(४) बोद्ध साहित्यय्‌ यक्षया विषयय्‌ आपालं खें दु । बम्बेन प्रकाशित 
जूगु दिघे निकाय्‌ १०३ पृष्ठय्‌ नं बजूपाणि यक्षयागु खं दु । अथेहे तन्त्र 

ग्रन्थयूला बजूपाणियागु ब्यापक रूपं प्रचार दु । भृकुटी तरद्ध प्रमुखे 
रनःतेवंजुपाणिभिः॥ धकाः आपालं वजपार्णिप दगु खनेद्‌ । अर्नापत न 
यक्ष धका: घयातल । वसपोल थे ज्याःपत यक्ष श्रेणी घयागु ख 

(५) त्रिपितक तया सहायानया सूत्रय्‌ नं वर्णन मर्दाप तर तन्त्र ग्रन्थय 
चर्णन दुपिन्त तान्त्रिक श्रेणीया देवता धकाः घयागु खः । 


(g) 


थुगु कथं लोकेश्वर Šq हे लोकया ईश्वर खःसां सुखावतो. व्यूहयए 
बाखकथं लोकेश्वरराज तथागतपा भिक्षु धम्मकिशं थःगु प्रणिधान पूर्ण 
याना: अमिताभ तथागत धायेका बिज्यात । वसपोल अमिताभ तथागतया 


परमोपासक वोधिसत्व अवलोकितेश्वर व महास्थान प्राप्त जुया बिज्यात 
धैगु खें सुखावती ब्यहस च्वयातल । थ्व परम्परा स्वयेबलय्‌ लोलेश्वर राज 


तथागतया परम्पराय व्ज्यानार्च्वाप बोघिसत्वपिन्त हे लोकेश्वर धायेगु 
चलन जुया वया sag थे <š । उलिजक मखु साधन मालायू खसरन 
साधन पष्ठ ४१ स “ सर्वसववान लोकेश्वर पदे प्रतिष्ठाप्य अर्थात सम्पूर्ण 
प्राणीपिन्त लोकेश्वर संम्प्रदायय्‌ तया” धइगु araq नं जगतसत्वयात 
हित सुख जुइगु अनुत्तर पद लाभ याके मफुत्तले जि बुद्ध जुइमखु धइगु 
सिद्धान्त प्रतिपालम याइपित हे लोकेश्वर धायेगु चलन वःगु खनेदु । अत 
थन १०८ लोकेश्वरपि नं जगत उद्धार यायेगु कायंय्‌ तत्पर जुया बिज्याप 
जुड धइगु व्यक्त ज्‌ । 
निगू प्रकारया वोधिचित्त 

बोधिचित्त आपाल प्रकारयागु उल्लेख याना तःगु दःसानं निगू प्रकार- 

यागु बोधिचित्त बोधिचर्यर्यावतारस कना तल । 
वोधि प्रणिधिचित्त 

संसारस च्वंपि सकल प्राणीयात हित सुख ज्वीगु धम उपदेश यायेत 
जि बुद्ध जुये फयेमा घंगु प्रार्थना चित्तयात बोधि प्रनिधि चित्त धाइ । थ्व 
हे चित्त बुद्धत्व लाभ याये माःगुलि बुद्धत्वया बीज (पुसा) धकाः घेतल ६. 
थ्व बोधिप्रणिधि चित्त जक दुह्य बोधिसत्वयात नं सुरङ्गः सूत्र गन्धव्यूह सूत्रः 
बोर दत्त परिपक्षास आपाल प्रशंसा याना तःगुदु धकाः धतल । 


वोधि प्रस्थान चित्त 


शोल संवर ग्रहण यानाः ज्ञान संभार व पुण्य संभार पूर्ण यायेत प्रवजित 
sar: जगतसत्वपिन्त हित सुख यानाः उद्धार यानाः जि बुद्ध जुइ šq 
निरन्तर चानं fas परहित कार्यय्‌ लगे जुयेगु यात बोधि प्रस्थान चित्त 
धाइ । थ्व चित्त दुह्य वोधिसत्वयात समाघिराज सूत्र तथा. सुबाहु पुच्छा 
सत्रत आपाल प्रशंसा याना तःगु Z धकाः धया तल । 


(च) 


थन वोधिसत्वपिनिगु आचार, नियम, सिद्धान्तया वारेनं छु खे च्वपेगु 
उपयुक्त जुड । ख ला आपालं बोधिसत्वपिनि नियम आपालं प्रकारयागु 
दःसाने मुख्य मुख्यगु सिद्धान्त छगू हे जूगुलि थन शिक्षा समुच्ययया 
+ थन वोधि चर््याया नियम च्वया च्वना । 

वोधिचर्य्या 

च्याग्‌ लक्षणं अलग्ग जुया च्वनिगु नं दुलंभ खः । मनुष्य जुया च्वनिगुनं 
दुलेम खः । बुद्धया ज्ञान लाभ यायेत समय लाभ जुइग॒ नं दुलभ खः । बुद्ध 
उत्पन्न ज्वीगु नं दुर्लभ खः । न्हाय्‌, न्हायूप॑ मिखा आदि इन्द्रियं पूर्ण जुयाच्वने 
देगुनं दुलभ खः । बुद्धधर्म न्यनेगु यं दुलभ खः। सत्पुरुषपिनिगु संगत वायेदइगु 
नं दुलंभ खः À थःयात भगु मार्ग कयना बिज्याइपि कल्याण मित्रत नं 
दुलभ खः | खःगु मार्गय्‌ लाःवनिगुनं दुलभ ख: । भगु जीविका याना 
चवबने दइगु न॑ दुर्लभ खः । सनुष्य लोकय्‌ भिगु धर्मया अनुकूल जुइगु प्रयत्न 
यायेगु नं दुलभ खः। 

अज्याःगु दुर्लम क्षण संपति (मौका) लाभ जुल नं जि छ पुण्य लाभ 
याये मफतसा लिपा जि छ्‌ याये फड श्वज्याःगु सोका गुमययाये मज्यू घैगु 
लुमक्राः प्रथम द्वापं जि श्रद्धा बल्लाके साल श्रद्धा हे पुण्यया मल ७: धकाः 
सिकाः बोधिचित्त मन तइ 1 

यदि जित: थ्व यः वइतन॑ थ्व यइ 


जितः थ्व मयो वइत नं थ्व यइमखु 
जि थ्व ma: q: वनं थ्व खनाः ग्याइ 


घंगु थः कतः समान भाःपाः थः 
अनुकूल थ्य कतःयात 4 अनुकूल जुइगु ज्या यायेगु हे मुख्यगु ज्या वोधि- 
सत्बपिनिगु खः । 

थःगु व ककिगु दुःख नं मदयेकेगु इच्छा याइह्य ब्पाक्त परम सुख- 
मय शान्ति लाभ यायेत दकलय्‌ Zn ज्ञान लाभ यायेमाः दढ श्रद्धा 
याघेमाः । श्रद्धा इुह्मस्यां हे बुद्धयात हासिके फइ। बुद्धया अनुयाइ जुया 
बिज्यार्शप अष्टवुदंगल सं रि š ( f: \ 
i पि अव्टपुद्गल संघ ह्यसिके फड । वसपोर्लापत ह्यसिके फ:सा हे ज्ञान 
लाभ जुई । श्रद्धा मडुसा सद्धम चुलिजाया वये फंमखु । श्रद्धा हे ज्ञानया 
जननि खः। 


थःगु शरोर थःगु धन सम्पति थम्हं यानागु पुष्य द्वारा नं सर्वसत्व 
प्राणीपि उद्धार जुइमा T चित्त सदानं जागरुक याना तपेमा:ग्‌ 
म्हुतु छग्‌ ज्यां छ्ग्‌ यायेग स्वभाव त्व:ते माःग खः ॥ N 


(छ) 


रव: । 
यगु प्रकार दान 


चारमिता पुर्ण यायेत प्रयत्न यायेगु नं बोधिसत्वया मुख्य कतेव्य खः 1 
थःगु शरीर, थःगु सम्पति, थःगु पुण्यद्वारा सकल प्राणीपि उद्धार 
जुयेमा, हित सुख जुयेमा घेगु दृढ चित्त याइह्य बोधिसत्वं थःगु शरीरयात 
पालन पोषन याये मज्य Šq मखु गुल फत उलि थःग॒ शरोरयात रक्षायाये 
कत उलि हे लोकविनिगु सेवा याये फड घेगु आव नं त्वःते मज्य्‌ १ 
बोधिचर्य्याया नियम पालन याइह्य व्यक्ति थःत उपदेश बिया: मखुगु 
कर्तव्यं पनाः सद्ज्ञान विया बिज्याइपि कल्याण मित्रतय्‌गु सत्संद्धत सेवा 
सहवास यायेगु त्वःते मज्यू । न्ह्यावले कल्याण मित्र घपि वैद्य समान ख: । 
वसपोर्लापसं बिया बिज्याःग उपदेश वासः खः । जिगु अज्ञान रोग खः चग 
मत्ती तयाः थःगु अज्ञानरूपी ल्वघ्‌ लंकेत वसपोलया उपदेश रूपी वासःयात 
सेवन यायेगु त्वःते मज्यू घंगु धारणा यानाः कल्याण मित्रपिनिद्वारा थःत रक्षा 
यायेगु स्वयेगु नं बोधिसत्वपिनिगु कतंव्य खः । अथेहे बुद्ध बोधिसत्वपिनिसं 
वियात.गु उपदेश दुगु सूत्र ग्रन्यत बांलाक मनन यानाः अध्ययन यायेगु नं 
बोधिसत्वपिनिगु कतव्य खः । 
सद्धर्मया ब्याखान यानाः वरावर धर्म उपदेश बिया ब्ज्यार्डाप 
धर्मभावकपित रक्षा यायेगु व सद्धन हीन sat वनिग्‌ बखतय्‌ सद्‌- 
धर्म प्रकाश याघेत धर्म ग्रन्यत अध्ययन याना: कण्ठ याना तथेग रं बोधि- 
सत्वपिनिग्‌ कतब्य खः। 
सद्धमं प्रचार याइह्य बोधिसत्वं राजनीति, राजकाजय्‌ सनार्च्वोप 
व्घक्तितनाप सहवास मयापेगु. चाण्डाल, अयला:गुलु, नपंसक, लामीप, गाना- 
बजाना याइपि, रण्डीतनाप संगत मयायेगु न॑ बोधिसत्बवपिनिगु कर्तव्य खः । 
बोधिसत्व थःगु जीविका यायेत नं झूठा, असत्य खं लहाये मज्यू ख्याः 
ठट्टा यानाः नं फत्ताहा ख मल्हायेगु कपट व्यवहार मयायेगु, ककियागु सम्पति 
उन्नति खनाः दाह मयापेगु नं छग्‌ कतव्य खः । 
बोधिसत्वं जगतया लागि थःगु जिउ, धन, सम्पति नं त्याग यायेमाः 
qg ख सम्भब मदु धकाः थःगु उत्साह बोर्य घटय्‌ यानाः कुसीद हीन 
बोयं जुया वने सज्य घेगु धारणा fera ह्लिथं यायेगु # छग कतव्य खः t 
अनुचित्तपि व्यक्तितय्‌त विश्वास यायेगु मन्द बुद्धिपि, अनुदारपि व्यक्तितय्‌त 
बोधिचर्य्याया उपदेश बिइगु, उद्धाराप व्यक्तितयत बोधिचर्य्याया उपदेश 


मबिइगु बोधिसत्वपितिगु भूल खः घकाः सदां नं मती तयेगु नं छग्‌ 
कर्तव्य खः । - 


(ज) 


छं षटपारमिता याये फमखु सम्यक संबोधि लाभ याये फमखु । मयात 

त्व.ताः छ श्रावक यानय्‌ च्वनाः शोलादि पालन यात धाःसा याकन तरय 
F रा, नया उपदेश मविइगु बोधि- 

जुइ धकाः उद्धार बुद्धि दुपि मनुष्यतयुत महाय 
त्वपिनिगु म्‌लापत्ति (मुख्यगु दोष खः । 
क विनप्‌ झील आदि पालन याना 
छ तरय जुइमखु छं बोधिचित उत्पन्न याना: महायानथ्‌ बा। अने छ 
याकनं तरय्‌ जुड धकाः छगू संप्रदायम्‌ चबंवित मेगु सम्रदायद्‌ ठतयेत स्वयेगु 
नं बोधिसत्वपिनिगु भूलापति (मुख्यगु दोष) खः । | 

श्रावक यानया उपदेश बाखं न्यने मते सहायानया उपदेश बाख जक 
न्यं ब्यं धायेगु नं बोधिसत्वपिनिगु मुख्यगु दोष खः । लान सत्कार 
यदा कोतिया लोभ महायानय उपदेश बिइगु नं मुख्यगु दोष खः । 

जिपिथ शुद्धाप महायानो मोप जुड फइमखु घक्राः लाभसत्कार प्राप्त 
जपिन्त इर्ष्या दाह यायेगु न बोधिसत्वपिनिगु मुख्यगु दोष खः । 
_ कपिन्त मत्यायेगु, मदायेगु, मकुनेगु, मचोगु कपनिगु सम्पत्ति मबोक 
मकायेगु, जाल भेल S ल्हानाः हेका: मकायेगु, छलकपट यानाः मकायेगु, 
कपिनि मिस्तयत लोम, डर, त्रास क्यनाः मस्यंकेगु जायाच्वरापन्त फायेत 
चुक्लि सयायेगु, कपन्त नुगलय्‌ स्याक्क sa: सविगु, = मल्हायेगु ज्या 
ख्यलय्‌ मद्गु गफ ठट्टा सयायेगु, कपिनिगु धन लोभ मयायेगु, कर्पिन्त स्यंकेगु 
बिचार सयापेगु थगु लोकय्‌ नं परलोकय्‌ न प्राणोपित हित सुख मजुइगु 
घर्मयात निश्वास मयायेगु नं बोधिसत्वपिनिगु कतंव्य खः । 

थलि बोघिसत्वपिनिगु साधारण नियम जुल । 

बोधिसत्वपित्ति दिन चर्य्या 


सुय ह्वापां दनाः सुचि शोचादि यानाः चेत्य बुद्ध बोधिसत्वपिनिगु 
प्रतिमाया न्ह्युःने च्वनाः सप्त विधानोत्तर पूजा याइ! अर्थात ह्वापां सवंग 
करालसं भिग्‌ दिशायसं विज्याना च्वंपि बुद्ध बोधिसत्वपिन्त मनं, शरोरं, 
वचन न॑ चन्दना प्रणाम दण्डवत याइ । अले व वन्दनाया संख्या एथ्वीड गुलि 
परमाणु दु उलि हे संख्या बन्दना याना घइगु मत्तिइ तइ । 
पूजना 


पृथ्वोया पर माणु समान बुद्ध बेधिसत्वपिनिगु गुण वर्णन यायेत समुद्रय्‌ 


(z) 


गुलि फुति लः दु उलियागु हिसाव वसपोलपिनिगु स्तोत्र जि याना धंगु मतिड 


I 
गुलितक मधुर स्वरगु बाजं दु व बाज थानाः जि बाद्यदुजा याना 


al 
An! 


धका: मत्तिड तइ । 
बांला:गु, भिगु कुसां कुइकाः वसपोलयात निभाः, लः, नं सुरक्षा याना 


धका: छत्र पजा याइ 1 
सुगन्धि, tag ध्यः, चिकंया मत च्याका: वसपोर्लाप बिज्याना च्चथाय्‌ 


38: भः घायेक।: दीप पुजा याना धका: मतिइ तइ । 

गुलितक सुगन्धगु धष z च्याकाः वसपोर्लाव बिज्याना च्वंथाय सुगन्धित 
'जुइकाः धप पुजा याना धका: मतिइ तइ । 

गुलितक बांलाःगु भिगु बस्त्र दु र्क न्ययेका बसपोलपिन्त छः झः धायका 
'घका: वस्त्र पुजा याई । 

गुलितक सा:गु मिगु मरि चरि तथा फलफुल नयेगु वस्तु दु च वस्तु 
बुद्ध बोधिसरत्वापन्त दोहलपा धका: रसपुजा याइ ॥ 


पापदेशना 
राग, हेष, मोहया कारणं शरीरें, मनं, म्हुतु जि यानागु पाप फुबक 
छलपोलया न्ह्यःने च्चना: कपत मयासे कना: बिर्नत याना च्वना । आदंलि 
जि थजःगु पाव याये मखत धका: यःह्यास्यां याना तइगु फुकक पाप लुमंकाः 
अज्याःगु पाप हानं याये मखत धकाः पाप देशना याइ i 
अनुमोदना 
छिगू दिशास बिज्याना च्वोप बुद्ध बोधिसत्व तथा झक्ष अझेक्षपिसं याना 
बिज्याःगु दानादि पुण्य लुमंकाः बलपोलपिनिगु पुण्य खनाः जि प्रसन्न जुया 
धकाः पुण्यानुमोदना याइ । 
अध्येषणा 
मिग दिशास बिज्याना च्वोप बोधिसत 
T च्वाप बोधिसत्वपित प्राथना याना: थगु लोकय 
सम प्रचार याःविज्याहुँ लोक उद्धार याःबिज्याहुँ धकाः अध्येषना याइ । 


याचना 
निर्वाण लान याना बिज्याये ¿fq बुद्धपिन्त निर्वाण जुया बिज्याये 


(अ) 


मत्यःनि जगतयात हित सुख जुइगु उपदेश बिया: कल्पान कोटि तक थुगु लोक्‌ 
च्वना बिज्याहुँ, निर्वाण sat निज्यायेगु ई मजूनि धकाः याचना याना च्वि + 


परिणामना 


जि बुद्ध बोधिसत्वपिनिगु बन्दना, पुजना, पायदेशना अनुमोदना, अध्येषना 
याचना यानागु पुण्यं जगततत्त्र उद्धार यायेत बुद्ध जुड फयमा | ह्वापायापि 
बुद्धापन्त नं पुजा याये फयमा । भविष्यया बोविसत्वपिसँ याकन बुद्धत्व 
लाभ याये फयूमा । भिगू दिशाय्‌ saq फुकक लोकम्‌ बुद्ध बोधिपिस पुण 
जुइमा । सकल सत्व प्राणोपिनि हित सुख जुइमा जन्म जन्म पतिकं पूव 
जन्मया खे लुमनेमा 1 प्रत्येक जन्सय्‌ बुद्ध शासनय्‌ प्रवजित जुड दयमा ५ 
शुद्धगु छिद्र मदुगु, अ्खाण्डतगु शील पालन याना saq फयेसा । देवता- 
पित देवताया! भाषां नाग, यक्ष आदि प्राणीपित अन अनपिनिगु भाषां घम 
देशना याये फय्‌मा धकाः पुण्य परिणामना याइ । पारमिता पुरय याना 
बिज्या:प बोघिसत्वपिनिगु चित्त wa बिक्षिप्त मजुइमा । म्भिगु चित्तया 
आवरण द:सा फुना वनेबा धका: मतिइ तइ । 

थ्व सप्त विधानोत्तर पूजा भद्रचरि घ्रनिधान गाथापाख नित्य सुथष्‌, 
ह्विनय्‌, बहनिइ {ल्ल स्वकः पाठ याइ । 

अले थःगु फूर्संतय्‌ लाभ सत्कारय्‌ आपालं दोष दु + संगणिकाराम 
मनूत छथ्वः मुनाः (ज्याख्यलय्‌ मढुगु) भाष्याराम (म्वाःमदुगु वादविवाद) 
निन्दाराम (ऐश आरास साथ सनेगु) कर्माराम (नानाप्रकारयागु छे ज्या) 
प्रपंञ्चाराम (नाना प्रकारयागु गृहस्थीतय्‌गु लचना पचना) आदिस दोष 
दु धकाः थज्याःगु ज्यां लिचिलेगु स्वयेत भावना यानाच्वनो । 

कायस्मृत्युपस्थान 

थ्व शरीर तुतिया त्वाना:; खम्पा, त्रिक (छं क्वंय), प्वाः, तेपु, 
डग: क्वंय्‌, नुगःचु, बपि क्वँय्‌, ल्हाः, नाडी, लप्पा, गःपः, ==, कपाः, 
छ्य सुना: बनय्‌ जुया च्वंगु खः । कर्स भावं दयका तःगु खः । थुको 
नाना अकाऱया क्लेश उपक्लंश संकल्प विकल्प जाया च्वंगु दु À थुको 
आपाल स, चिमिसं, जुसि, वा, क्वेंय, छेंग, ला, दा: सँय्‌ प्वाॉयू, च्वहि, से, 
च्व, खि, आमाशय (भूडो) पक्वाशय, आन्द्रा, है, खइ, पित्त, घालं वइगु 
ल्लः ह्रासं वगु छि, न्हायु, आदि आपालं वस्तु मुनाच्वंग दु । यको 


(z) 


मध्यय गग शरीर खः ? थ्व बिचाः याना स्वयेबलय्‌ युकी मध्यय छगू नं 


थ्व जि। शरीर खः घेग Faz मनू । केवल जिपु कल्पता जक खः चास्तवय्‌ 
मढुगलि थ्व गरोर आकाश समान खः धका: कायस्मति उपस्थित जुपा 
वइ । थ्व भावना यायां वनेबलय्‌ वइत जिगु थ्व झरीर धगु सम्झना वइ 


भख । थ्व शरोरया वास्तविक अस्तित्व मरु धइगु निस्वभाव ज्ञान उत्पन्न 


जुड । ! 
भावना यानाः समय बितय याइग 


महायान पिस थ्व हे कायानुस्मृति 
दु । (बोधिचर्यावतार पृष्ठ २३६ 


धर्म संगिति सूत्रय्‌ उल्लेख याना तःगु 
मिथिला विद्यापीठ प्रकाशित) 
बेदनानुस्मत्युपस्थान 

ब्यवहारय्‌ दुःख वेदना सुख वेदता अदुःख सुख वेदना धका: व्यवहार 
याना तःगु दःत्तानं काहा, क्रोध, भय, शोक आकुल जुया च्वंगु बखतय्‌ 
नस्वाःगु स्वांन साःगु नसा नं सुख उत्पन्न मजुइर्गाल थुक सुख ब्य्‌ थुकिर्थाक 
दुःख ब्य्‌ घंगु कल्पनाजक Š खः ' व हे चिज गुम्हेसितं सुख ब्यूता गुव्हेसित दुःख 
विया च्वनिगुलि सुख आदि वेदना नं कल्पना सिवय्‌ Wg मखु धका: स्मृतिया 
भावना याना च्चनि । थ्वइत हे वेदतानुप्मृत्युपत्थान धकाः धाइ । 


चित्तानुस्मृत्युपस्थान 

व्यवहारथ्‌ जिगु मत धकाः धप्रा च्वंता तं न ल्हाः तुति हेमन खः न 
त मिखा आदि ईन्दिय हे मन खः थगु कथं कोगु शरीरय माला स्वल 
धाःसा मन धंगु थ्व हे खः धकाः क्यनेगु छुँ मदु अथे जगुलि गुगु मन 
राग युक्त जवी तथा द्वष व मोह युक्त sS व मनन त भूतकालय्‌ दु 
न तआःदुन तलिपा दइ। छायधाःसा भूतकालय्‌ दुगु जूसा आः जरुर 
मदये धुंकल भविष्यत कालयागु मनयाजु ë निर्णय मदु आःयागु सन नं 
स्थिर q£ । थ्व मन नत झरीरयुदुनत पिनेदु न त गनं हे दु । ह्वापा- 
यापि बुद्धपिस नं थ्व चित्तयात इन्द्र जाल तुल्य कल्पना जक धका: घया 
तल । गथे देवा च्याकेबलय्‌ देवा चछि च्याना च्वन धकाः व्यवहार जुइगु 
खः | तर व देवा बःह्वो च्याःगु मत व सुथय्‌ च्याःग मत वहे मख । 
अतिक्षणय्‌ मेमेगु हे चिक च्याना बनाच्वंगु दु । अथे हे हितियाग लःधाः ह्विछि 
चछि हाया च्वन धायेबलय वहे लः हायाच्चंगु थं भीत | धारणा वः 


(ठ) 


सर थो हाःग लः धाः कह्वय्‌ हाःगु लः घाः व हे मख अथेहे थ्व प्रतिक्षणय्‌ 
'परिवतंन star वना च्वंग थःग अस्तित्व मदुगु आकाश समानगु निस्वभा- 
चग थ्व चित्त मन खः धकाः: चित्तानुस्मृत्युपस्थानया भावना याइ । 
धर्मानुस्मृत्युपस्थान 

व्यवहारय्‌ कुशलाकुशल गुलि धर्मं दु, व फुक्क हेतु प्रत्ययं उतपन्न जगु 
खः। व फुषक स्थिर मदु वया w: अस्तित्व मदु । घात्थें घाये धाःसा बुद्ध 
'घर्म वोधिमार्गया नं थःगु अस्तित्व मद्‌ । थ्व नं निस्वभाव हे खः । व्यव- 
हारय्‌ थ्व कुशल थ्व अकुदाल थ्व क्लेष थ्व निक्लेश धकाः धया च्वनाग॒ ने 
निस्वभाव हे जक खः थ्वया अस्तित्व मदु घगु ज्ञान उत्पन्न जुल धायेच वयात 
अनावरण महाकरुणा समाधि उत्पन्न जुड थ्व हे धर्मानुस्मत्युपस्थान थृगुक यं चतु- 
स्मृत्युपस्यान धकाः घाइ। म।वनाया अभ्यासं ज्ञेयावरण च क्लेशावरण क्षय जुड ४ 

अले बलेशाचरण व ज्ञेयावरण मदयेकेत शान्तगु, शून्यता सर्वाकाज्ञता, 
या मनन यानाः समय बितय्‌ याइ । 

थुलि बोधिसत्वपिनिगु दिन चर्य्या जुल । 


(ड) 


उपसंहार 
ऐतिहासिक दृष्टि स्वयेवलय्‌ सर्वार्थसिद्ध गोतम हे मूख्यह्म बोद्ध धर्मया 
प्रवर्तक खः घंगु खनेद्‌ । तर त्रिपितक आदि ग्रन्थय्‌ स्वपेबलय्‌ दोपडुर 
आदि २५-२६ ह्य बुद्धपिनिगु उल्लेख जूगु खनेद्‌ । अले सदधसं पुण्डरीका, 
अष्ट सहत्रिका प्रज्ञापारमिता आदि महायान सूत्र्‌ आपालं हे बुद्धपिनिगु नां 
उल्लेख जगु खनेद्‌ । वसपोर्लाप मध्यय्‌ अमिताभ, अक्षोभ्य, वेरोचनपिनिगु 
नां उपयु क्त ग्रन्यय उल्लेख sq खनेदु । अथेहे १०८ हा लोकेश्वरया नामय 


दुने लाःपि बोधिसत्वपि मध्यय्‌ समन्तभद्र, आर्य्यावलोकिकेश्वर, आकाश गभे, 
(खग) वस्त्रपाणि, रत्नपाणि, महास्थाम प्राप्त, सर्वनिवरण विष्कम्भी 
सागरमति, क्षितिगर्भ आदि बोधिसर्वापनिग्‌ प्रचर मात्राय्‌ उल्लेख दुगु 
खनेद्‌ । 
अथेहे महायानया आपालं बोधिसत्व बज्त्रयानय्‌ दुथ्याका तःगु ख 
१०८ ह्य सोकेश्वरया विवरण स्वल घाःसा नं प्रष्ट जुड तिनि । व हे महा- 
यानया बोधिसर्त्वाप ब्त्रयानय्‌ थ्यनोवलप्‌ वसपोलपिनिगु ध्यान qar आदि 
फुक्क हे फरक जग झीसं प्रष्ट रोका: कायेफु । 
तन्त्र ग्रन्थय्‌ उल्लेख दपि तर महायानयाग सूत्र ग्रन्थय्‌ उल्लेख मर्दा 
नीलकण्ठ लोकेश्वर पद्मनृत्येश्वर लोकेश्वर हालाहल लोकेश्वर आदिनं १०८ 
ह्य लोकेश्वरया नामय्‌ द्थ्याःगु खनेद्‌ । तर फरक कारण्डव्यह सुत्र महायान 
ब बज्त्रयानया संमिश्रणग स्थितिइ लाना saq खनेदु । बोधिसत्वपिनिगु 
मिलनसार स्वभावं याना: घामिक साम्प्रदायिकता त्व:ताः नीलकण्ठ माहाद्य:- 
यात नं लोकेश्वर भालपाः घामिक सहिष्णुताया उदाहरण कयना तःग्‌ दु । 
कालचक्र तन्त्रप्‌ व वया टिका विमलघ्रभाया कथं भगवान बुद्ध महा- 
परिनिर्वाणया खुसः दें लिपा मञ्जुश्रो उत्पन्न जुल । अनं च्यासःदं लिपा 
मुसलीम घमं (इस्लाए धर्म) प्रचार जूगु खे सी दु । थ्वया आधारय्‌ मञ्जुश्रौ 
लोकेश्वर बुद्धया खुसः दे लिपा मञ्जुश्री बोधिसत्वपिसं बोधिसत्व चर्य्या 
तथा महायानया सूत्रपात याःगु संकेत प्राप्त ज्‌ । 
हेरुक तन्त्रय्‌ तन्वशास्त्रया (बस्त्रथान) अध्ययन याइह्याम्यां सर्वास्तिवाद 
स्थविरवाद, सम्मितीवाइ, शूम्यतावाद, योगाचःरया अध्ययन यावैमा: अलेजक 
तन्त्रया अर्थ लगयृजुइ धकाः उल्लेख याना तःगु खनेद्‌ । थ्व खे स्वयेबलय्‌ 


(ड) 


च्वय्‌ च्वया वइगु स्वग प्यंग्‌ सम्प्रदायया संमिश्रण Š वज्त्रयान खः घेगु निर्णय 
ज्‌ । च फुक्क सम्प्रदायया खं मसोक बज्त्रयानया खं ल्हायेगु हे तुसि नं सोमदु 
भान्ता नं सोमद जुइ फु । 

थों कह्लय्‌ मेमेगु सम्प्रदाय लुप्त जुये घुंकल । दक्षिणय्‌ समुद्रपारी लंका 
पुवय्‌ बर्मा, थाइलाण्ड वनाः छुं भचा स्थनिरवादी ल्यना च्वन । उत्तरय्‌ वनाः 
चज्त्रथान व महायानया छु भचा सफ्‌ ल्यना च्वय । अथेहे थन नेपालय नं 
महायान द॒ बय्त्रयानया नां जक जसां ल्यना saq दु । थ्व खं १०८ ह्य 
सोकेश्वरयागु ध्यान मुद्रा गुगुं ग्रन्थय्‌ प्राप्त याये फुगु ब व गुग ध्यान मुद्रा 
प्राप्त याये मफुर्गाल १०० । २०० दें न्ह्यः तक प्राप्त जप यःया ध्यान आः 
प्राप्त जुइ मफुगुलि नं स्पष्ट सी दु । थ्व हे ख विचा: याना: थ्व ग्रन्थ प्रकाश 
जगु खः । 

थ्व प्राक्कथन ल्ह्ययेत श्री रत्नमुनि बप्त्रचायं॑ आपल सहयोग याना 
बिज्या:गुली अनयात जिगु पाखे आपलं धन्यवाद दु ॥ 


Tz==r=r4 व्रज््राच्ञार्ख 


(ण) 


श्रो अष्टोत्तरशत लोकंश्वर चित्र संग्रह 


थन न्ह्यब्वयागु श्री अष्टोत्तरशत्त लोकेश्वर अर्थात सछि = 
च्याह्य लोकेश्वरया चित्र संग्रह जनबाहा:द्य:या देगलय्‌ छचा्डल दुगु 
सखि व च्याहा लोकेश्वरया चित्रय्‌ आधारित ख: । जनवाहा:थ या 
देगलय्‌ दुगु चित्रया जीर्णोद्धार sir: श्री सिद्धिमुनी शाक्य न्हक्रथ 
च्वया विज्या:मु खः । वहे चित्र स्वया: श्री तान्त्रिकमुनी वस्त्रात्रार्य 
च्वया बिज्या:गु चित्र मध्यय १ निसे ५४ तकया चित्र ह्वापां श्री आडः 
गेल्बु सेर्पा व श्री गावाङ तासो सेर्पापिनिपाखे सिँयागु ब्लक .दयका: 

च्वया विज्या:गु चित्रयातु जिक ब्लक दयेका: छापप्‌ यानागु जुल । 

थृगु चित्र संग्रह जनवहालय्‌ दुगु चित्र स्वयाः दयेकागु खःसा 
अन दुगु चित्रय्‌ छपा: निपातय्‌ गुनं जूयानति थम्हं स्यूथा 
यतक g गु भिका: चित्र च्त्रकागु दु । 
सछि व च्याहा लोकेश्वरया स्तोत्र सफू नेपालय जक मखु 
जापान, चीन आदि देशम्‌ नं दुगु खने दु । तर चित्र धाःसा आःतक 
नेपालं पिने मेथाय्‌ दुगु सीके मफुनि । थथे जूगुलि सछि व च्याहा 
लोकेश्वरया चित्र नेपाल बौद्ध धर्मया छगू विशेषता हे धा:सां ज्यू ॥ 
थ्व चित्र सग्रह धामिक दुष्टिकोणं जक मखु नेपालया कलाया इति- 
हासया दृष्टिकोण नं महत्वपूर्ण जू । सछि व च्याह्म लोकेश्वरया सछि 
व च्प्रागू हे मुद्रा कल्पना याना: चित्रयू अकित यायेगु ज्या नेपालया 
प्राचीन कलाकारतय्‌ कजा साधना व धमेय्‌ दुगु दुग्यःगु आस्थाया 
फल धायेमा: । उज्त्रःगु अमर कृतिया संरक्षण थोंतक जुयाच्वने 
फुगु फो सक्रसियां निति सन्तोषया खे खः । तर दु:खया खें छु धाःसां 
थ्व चित्र सम्वन्धी शास्त्रीय ग्रन्थ आ:तक लुइके मफुनि । थ्व कारणं 
याताः सछि व च्याह्वा लोकेश्वरया चित्र जीर्णोद्धार यायेगु व हानं 
शुद्ध जुइक न्ह्कथ दयेकेगु नं थन बांलाक जुड मफया च्वन । उाकि 
थम्हं स्यूथ थन चित्रया संशोधन यानागु दुसां थ्व संशोधनया ज्या 
युवक जूगु धाये मफुनि । सुं सज्जन महानुभावपिसं थ्व संग्रहय्‌ गनं 
gg खना दिल धाःसा भिकेत ग्वहालि याना दी धकाः आशा 
याना । 

१०८ म्ह लोकेश्वरया ध्यान 


श्री मदार्य्यावलो कितेश्वर । (श्वेत मत्सेन्द्रनाथ | जनवहाःद्यः) 
तुयू वर्ण जुया: जव ह्लातं वरद मुद्रा यानाः खव ह्लाःतं 
पलेस्वां ज्वनाः दना विज्याःह्या । 

श्री वस्त्रनाय लोकेश्वर । वंचुगु वर्ण जुयाः जवं वस्त्र ज्वनाः 
खवं चुदुगु पलेस्वां जवनाः नृत्य मुद्रा यानाच्वना बिज्याःह्य । 
श्री पद्मपाणी लोकेइवर । ह्याउँ वर्ण जुया: खवं चुदुगु पलेस्वाँ 
जवनाः जवं वरद मुद्रा यानाच्वना बिज्याःह्म । 

श्री नृत्यनाथ लोकेश्वर । तुय वण जुयाः छिका ZT: दुहा, 
जवपाखेया न्याका ह्वातं जपमाला, शर व पलेस्वां ज्वना: 
अभय मुद्रा व नृत्य मुद्रा याना: खवपाखेया T: पा, धनुष, 
दण्ड व गं ज्वना: जव तुति थकया: थियाच्वना बिज्याःह्य 1 
श्रौ वप्त्रस्फाट लोकेश्वर । qH वण जुयाः जवं वज्त्र व खर्व 
पलेस्वां ज्वना: दनाच्वना विज्या:ह्या । 

श्री विद्यापति लोकेश्वर । वाउंगु वर्ण जुयाः जवं जपमाला व 
खवं सफू ज्वना: दनाच्वना विज्याःह्या । 

श्रो वस्त्रपाणी लोकेश्वर । नील वर्ण जुया: जवं वस्त्र व खबं 
पलेस्वां जवना: दनाच्वना बिज्याःह्य । 

श्री शङ्खनाथ लोकेश्वर । तुयू वर्ण जुयाः जवं शभ नुगलय्‌ 
दिका: खव पलस्वां जवनाः दनाच्बना बिज्याःह्य । 

श्री विष्णुकान्त लोकेश्वर | वाउंगु वर्ण जुयाः जवं चक्रव खवं 

पलेस्वां ज्वना: नृत्य मुद्रा यानाच्वना विञ्याःम्ह्‌ । 

श्री मञ्जुनाथ लोकेश्वर । म्हासुगु वर्ण जुया: जवं वरद मुद्रा 
याना: खवं नुगलय्‌ सफ्‌ दिकाः दनाच्वना विज्याःम्ह । 

श्री कताञ्जली लोकेश्वर । तुय वर्ण जुयाः निपा ल्हातं 
अञ्जलो मुद्रा यानाच्वना विज्या:म्ह । 

श्री विष्णुचक्र लोकेश्वर । म्हासु वर्ण जुयाः जवं चक्र, खव 
दण्ड जवनाः दनाच्वना विज्याःम्ह । 

श्रो शान्तमति लोकेश्वर ! तुग्र वर्ण SHT: जवं जपमा: ज्वनाः 
खवं सफू नुगलय्‌ दिका: दनाच्वना विज्याःम्ह्‌ । 

श्री चिन्तामणि लोकेश्वर । तुयू बण जुयाः जवं वरद मुद्रा 
याना: खर्व चिन्तामणि सिमाया कचा ज्वना: दना विज्याना 
च्वंम्ह । 

श्री चेंत्यधातु लोकेश्वर । तुयू वर्ण जुयाः जवं नुगलय्‌ चेत्य 
दिका: खर्व मुखगु पलेस्वां जवना: दनाच्वेना विज्या:म्ह । 

श्री विश्‍ववज्त्र लोकेश्वर । ह्याउं वर्ण जुयाः जवं चक्र जवनाः 
खवं नुगलय्‌ अभय मुद्रा यानाः दनाच्वना बिज्या:म्ह । 

श्री वस्त्रसत्वधालु लोकेश्वर । तुयू वर्ण जुयाः जवं नुगलय्‌ 
बस्त्र दिका: खवं गं जवनाः दनाच्वना वि:ज्याःम्ह । 

श्री शाक्यबुद्ध लोकेश्वर । म्हासु वणे जुयाः जवं बँय थीथें 
याना: खर्व पलेस्वां ज्वना: दनाच्वना बिज्या:म्ह । 

श्री अमिताभ लोकेश्वर । ह्याउँ वर्ण जुया: निपाह्ला:तं ध्यान 
मुद्रा याना: गुलूपा: ज्वना: दनाच्वना विज्या:ह्य । 

श्री वज्त्रधालु लोकेश्वर । तुय वर्ण जुयाः निपाह्नातं वोध्यंग्री 
मुद्रा याना: दनाच्वना विज्या:ह्या । 

श्री धमचक्र लोकेश्वर 1 हासु वर्ण जुया: जबं अभय मुद्रा याना: 
चक्र ज्वना: खव पिण्डपात्र ज्वनाः दनाच्वना विज्याःह्या । 
श्री सिहनाद लोकेइवर । तुयू वर्ण जुया: स्वंगः मिखा दुह, 

सप:यागु मुक्‌ तया: तिसा मदुह्वा, जव तुयूहा सर्प हिनात:गु 
त्रिशूल ज्वना: खर्व सुगन्धं जा:गु पात्र ज्वना: वया ल्यून 
ज्वाला व खडग दुगु पलेस्वां तयाः gar छ्यंगुली फ्यतुना: 
सिह्या हाय राज लीला यानाच्वना बिज्या:ह्य । 

श्री विव्वभूत लोकेश्वर । ह्यासु वर्ण जुया: निपाह्वात ध्यान 
मुद्रा याना: दनाच्वना विज्या:हा । 

श्री हरिवाहन लोकेश्‍वर । याङ वर्ण जुया: जव नुगलय्‌ 
अभय मुद्रा याना: खवं चुदुगु पलेस्वाँ ज्वना: सिह्या हाय्‌ 
लतिताशन याना विज्याना च्वह्म । 

श्री धर्मधातु लोकेश्वर । ह्यासु वर्ण sar: निपा ह्हाःत 
धर्मेचक्र मुद्रा यानाः दनाच्वना विज्या:ह्य । 

श्री हरिहर लोकेश्वर । वाउ वर्ण जुया: जवं त्रिशूल खव 
पलस्वां ज्वना: दनाच्चना बिज्या:ह्वा । 

श्री खरखिरि लोकेश्वर । वाउ वर्ण जुया: जवं कमण्डलु खव 
सिसलाकु ज्वना: दना विज्याना च्वंह्य । 

श्री वज्रदण्ड लोवःश्वर । वाउ वणे जुया जवं वज्र खर्व दण्ड 
ज्वना: दनाच्वना विज्या:हा । 

श्री अचलकतु लोकेश्वर । वंचु वर्ण Sal: जवं खडग खर्व 
पाश ज्वना: दनाच्वना विज्या:हा । 

श्री खिरिखरा लाकेश्वर । वाउ वर्ण जुया: जवं सिसलाकु 
कताका: अभय मुद्रा याना: खवं पिण्डपात्र ज्वना: दना- 
च्वना विज्याःह्म । 

श्री रत्नदत्त लोकेश्वर | ह्यासु वर्ण जुया: जवं रत्नया कचा 
खव सफू ज्वना: दनाच्वना विज्या:ह्य । 

श्री विन्दुपाणी लोकेश्वर । तुयू वर्ण जुया: जवं विन्दु मुद्रा व 
खवं अभयविन्दु मुद्रा यानाः दनाच्वना बिज्या:हा । 
श्री कमलरूद्र लोकेश्वर | तुयू बर्ण जुया: जवं पलेस्वां खवं 

त्रिशूल जवनाः दनाच्वना विज्या:ह्य । 

श्री देवदेवता लोकेश्वर । हिया वर्ण जुया: जवं वरद मुद्रा 
खर्व पत्ताका मुष्टा याना: दनाच्वना विज्या:द्वा । 

श्री सार्थवाहं लोकेश्वर । तुयू वण जुया: जवं वरद मुद्रा 
याना: खवं रत्नघट जवना: दनाच्चना विज्या:ह्ा 1 

श्री पिण्डपात्र लोकेश्वर । ह्यासु वर्ण जुया: निपा wU 
पिण्डपात्र ज्वनाः ध्यान मुद्रा याना: दनाच्वना दिज्याःह्म । 

श्री अमोबपाश लोकेश्वर । तुयू वर्णे जुया: च्याका हवा: 
दुह्य । जत्र पाखेया ह्लातं छसिंकथं वन्दना मुद्रा यानाः 
जपमाः जवनाः, पाश ज्वनाः, वरद मुद्रा याना:, नुगलय्‌ अभय 
मुद्रा याना: ब खवपाखेया ह्लवातं छसिकथं सफू, त्रिशूल, 
पलेस्वां व कमण्डलु ज्वना: दनाच्बना विज्याःह्म । 

श्री महावद्यन।थ लोकेश्वर । प्यपा: ख्वा: दुह्वा- मूगु ख्वा: 
बंचु वर्ण, जवम्‌ तुयू, खबय्‌ ह्याउ व च्वय॒ द्वासु वर्ण 
जुया: च्याका ह्वाःदुह्वा । जव पाखेया ह्लातं वस्त्र, खड्ग, 
अंकूश व वाण खवपाखेंया ZI मं, त्रिशुल, पाश व धनूष 
ज्वना: दनाच्वना विज्या हा । 

श्री महावजूपाणि लोकेश्‍वर । प्यपा: ख्वा: दुह्मा- मूगु ख्वा: 
तुयू वर्ण, जवया वँचु वर्ण, खवया हिया वर्ण व फुसया ह्यामु 
वर्ण जुया: च्याका ह्ला: दुद्दा । जचपाखेया द्लातं खडग, बज्न 
अंकूश व वाण, ज्वना: खबपाखेया ह्वात छत्र, गं, पाश बँ 
धनुष ज्वना: दनाच्वना बिज्या:द्वा । 

श्री महावजूबूक लोकेश्वर । प्यपा: ख्वा: दुदा- मूगु ख्वा: 
ह्याउ वर्ण, जवया वँचु, खवया ह्यासु ब फुसया तुयू वर्ण 
जुया: च्याका ह्या: दुह्म । जवव[खेया ह्वातं खड्ग, अंकर 
वाण व बजू ज्वना: खबपाखेया हछ्वातं मुख गु पलेस्वां, पादा, 
धनुष ब T ज्वना: दनाच्वना विज्या:हा । 

श्री महावजुधालु लोकेश्वर 1 प्यपाः ख्वा: दुह्म- Tq ख्वा: 
वाउ वण, जवया तुय, खवया ह्यासु व फुसया ह्याउ' वर्ण 
जुयाः च्याका ZT: ZëT । जवपाखेया ZT खड्ग, वज्‌, वाण 
व अंकूश ज्वना: खवपाखेया ह्वातं पलेस्वां, गं, पाश व 
धनुप ज्वना: दनाच्वना विज्याःह्य । 

थी महाविश्वभूप लोकेइवर । प्यपाः ख्वा: दुह्म- TT ख्वा: 
वाउ वर्ण, जवया तुयू, खवया ह्याउ ब फुसया ह्यासु वणे 
जुया: च्याका ह्वाः दुह्य । जवपाखेया ह्वातं खड्ग, बज्‌, 
वाण व अकश अले खवपाखेया ह्हाःतं विश्ववज्‌, गं, धनुष 
व पादा जवना: दनाच्वना विज्याःह्वा । 

श्रो महामञ्जुभूत लोकेञ्वर । प्यपा: ख्वा: दुद्य- मुगु ख्वा: 
तुयू वण, जवया वाउ, खवया ह्यासुव फुसयाह्याउ वण 
जुया: च्याका ह्वा: दुह्य | जवपाखेया (ललातं वज्‌, वाण, पञ्च 
सूतिक, अंकूश व खवपाखेया ZT गं, धनुष, रत्नमञ्जरी 
वे पलेस्वां जवनाः दनाच्वना विज्याःह्म । 

श्री महाअभयस्थूल लोकेश्वर | प्यपा: ख्वा: दुह्म- मुगु वँचु 
वर्ण, जवया वाउ, खवया तुयू व फुसया ह्यासु वर्ण जुयाः 
खुपा (ह्वा: दुद्या । जवपाखेया ह्हातं खड्ग, वजू व ध्वाँय्‌ दुगु 
कलस ज्वना: खवपाखेया ह्वातं जपमाः, विश्ववज्‌ दुगु गं व 
पलेस्वां दुगु कलस ज्वना: दनाच्वना विज्याःह्वा 1 

श्री महाभयङ्करी लोकेश्वर । प्यपा: ख्वा: दुह्या- मूगु ख्वा: 
वाउ वण, जवया तुयू ब खवया ह्यासु वर्ण जुया: खुका ZT: 
दुह्वा । निपा ल्हाः नुगलयू दिका: अभय मुद्रा यानाः जवया 
निषा ह्वातं वज्‌ व जपमाला, खव T व त्रिशूल ज्वनाः दना- 
च्वना विज्या:हा 1 
श्री महासूर्यविम्व , लोकेश्वर । प्यपाः ख्वा: दुम्ह- मुगु ख्वा: 


ह्याउ वर्ण, जवया. वाउ, खवया तुयू व फुसया ह्याउ वर्ण 

जुथा: च्याका ह्वा: दुम्ह । जवपाखेया हछ्लवातं वजू, खड्ग, 
अंकूश ज्वना: छपा ZT वरद मुद्रा याना: व खवपाखेया 
हात ग, शंख, पाश व कमण्डलु ज्वना: दनाच्वना 
विज्या:म्ह । 

श्री महाचन्द्रचिम्व लोकेश्वर । प्यपाः ख्वा: दुहा-- मूगु ख्वा: 
तुग वण, जवया ह्यासुगु, खवया ह्याउँगु व फुसया ह्यासुगु । 
च्याका ह्ला: मध्येय्‌ जवपाखें बस्त्र, चक्र, पाव चन्द्रविम्ब 
अले खवपाखे गं, पलेस्वां, पात्र व कमण्डलु ज्वना: दनाच्वना 
बिज्याःह्य 1 


श्री महामञजुदत्त लोकेश्वर । प्यपाः ख्वा: दुह्म-सूगु ख्वा: 

कुमकुम वणे, जवया वाउगु, खबया ह्याउंगु व फुसया 

ह्यासुगु । च्याका ल्ला: दयाः जवया स्वपा ZT खड्ग, वज्त्र, 

वाण व खवया स्वपा ZT सफू, गं व धनुष जवना: निपा 
ह्वात ध्यान सुद्रायाना: दनाच्वना बिज्याःह्य । 

श्री महारील लोकेश्वर । स्वपा: ख्वा: दह्या । स्वपातं ख्वा:पा: 
तुयू वर्ण । खुका #T: मध्येय्‌ जव पाखेया स्दपा ZT वज्त्र, 
खड्ग व रत्नमञ्जरी अले खवपाखेया स्वपा ZT गं, पाशा 
व पलेस्वां जवना: दना बिज्याःह्या । 


श्री महारत्नकुल लोकेश्वर । स्वपाः ख्वा: दुहा-मूगु ख्वा तुयू 
वण, जवया ह्याउगु व खवया ह्ासुगु वण l खका ZT: 

येय्‌ जवया स्वपा ZT वज्र, विञ्ववञ्त्र व रत्न अले 
खवया स्वपा हात छत्र, ग व कमण्डलु जवना: दना विज्याना 
च्वं ह्या 1 


श्री महासहस्रसूय्ये लोकेश्वर । स्वपाः ख्वा: द्‌ -मूगु ख्वा 


ह्याउ गु, जवया ह्यासुगु व खबया तुयूगु वर्ण । खका छा: 


मध्येय्‌ जव खबया निपा ह्लातं सूय्येविम्व ज्वना: जबया 
मेगु निपा ह्वातं खड्ग व मिज्वाला अले खवय निपा ह्वातं 

fasaast सहितगु गं व पलेस्वां ज्वना: दना बिज्याना 
च्वंह्य । 
श्री महासहस्रभुज लोकेश्वर । स्वपातं ख्वा:पा: तुयू वर्ण जुयाः 
खका ल्हा: दुद्या 1 जवपाखेया ZI वाण, पञ्च, शद्ध घ खव 
पाखेया ह्हातं धनुष, अंकश व पाश ज्वना: दनाच्वना 
बविज्या:हा । 
श्री महारत्नकीति लोकेश्वर । स्वपाः ख्वा:पा: ढुह्वा-मूगु ख्वा: 
ह्यासु, जवया तुयू व खबया वँचु वर्ण । खुका ZT: मध्येय्‌ 
जवपाखे अंकूश, रत्नमञ्जरी, वस्त्र व खवपाख पाश, पद्म व 
ग जवना: दनाच्वना बिज्याःम्ह्‌ । 
श्री सहन्भुज लोकेश्वर । तुयू वर्ण, फिछगः छयं: द:छिक्का ह्वा: 
या मूगु च्याका ह्वाः मध्येय्‌ निका ह्लातं नुगलय्‌ अभय मुद्रा 
याना: जवपाखेया ह्वातं जपमाला, चक्र, वरद व देपापाखेया 
ल्हातं पष्य, धनुषवाण व्र कलस ज्वनाः दनाच्वना बिज्याःम्ह्‌ । 
श्री अक्षयमति लोकेश्वर । म्हासु वर्ण जुयाः जवं खड्ग व 
खबं अभयसहित पद्म ज्वना: दनाच्वना विज्या:म्ह । 
श्वी समन्तभद्र लोकेश्वर । GHS वर्ण जुयाः जवं वरद मुद्रा 
याना: खर्व उफ्वः स्वां दुगु खड्ग ज्वनाच्वना बिज्याःम्ह । 
श्री सृष्टिकान्त लोकेश्वर । ह्याउ वर्ण जुयाः वरद मुद्रा यानाः 
खर्व पद्म ज्वनाः दनाच्वना बिज्याःम्ह्‌ । 
श्री क्षितिगर्भ लोकेश्वर । म्हासु वर्ण sar: जवं भूस्पर्श मुद्रा 
याना: खवय्‌ कल्पवृक्ष दुगु पलेस्वां ज्वना पद्मासनय्‌ विज्याना 
च्वम्ह | 


श्री आकाशगर्भ लोकेश्वर । वाउ वर्ण जुया: जवं रत्नमञ्जरी 
व खर्व चिन्तामणि ज्वनाः पद्मासनय्‌ बिज्याना च्वंम्ह । 

श्री गगनगञ्ज लोकेश्वर । म्हासु वर्ण जुयाः जवं चिन्तामणि 
रत्न व खबं कल्पवृक्ष दुगु कलस ज्वनांः पद्मासनय्‌ विज्याना 

श्री रत्नपाणि लोकेश्वर । वाङ वर्ण जुया: जवं रत्न व खर्व 
पद्मोपरि चन्द्र ज्वना: पद्मासनय्‌ विज्याना च्वंह्टा । 

श्रो सागरमति लोकेश्वर । तुयू वण जुया: जवं शङ्ख व खर्व 
वज्त्र सहित खडग ज्वना: पद्मासनय विज्याना च्वंह्य । 

श्री वज्रगभ लोकेश्वर । वच्‌ वण जुया: जब ह्लात वस्त्र व 
खव ZI सफ दुगु पलेस्वां सफ्‌ ज्वना: पद्मासनय्‌ विज्याना 


€ 


च्वंह्य । 
श्री अवलोकितेश्वर लोकेश्वर । तुयू वण जुया: जवं वरद व 
खवं पलेस्वां ज्वना: पद्मासनय्‌ च्वंच्चना विञ्याःह्य । 

श्री महास्थामप्राप्त लोकेश्वर 1 ह्यासु वर्ण जुयाः जवं खड्ग 
व खर्व पलेस्वां ज्वना: पद्मासनय्‌ च्वंच्वना विज्या:हा । 

श्री चन्द्रप्रभ लोकेश्वर । तुयू वर्णं SHT: जवं वज्त्र दुगु चक्र 
ज्वना: खव चन्द्र दुगु पलेस्वं ज्वनाः पद्मासनय्‌ विज्याना 
<<! 

श्री जालिनीप्रभ लोकेश्वर । गुलाव रंगया वर्ण जुया: जवं 
खड्ग ज्वना: खर्व सूर्य दुगु पलेस्वां ज्वना: पद्मासनय्‌ 
विज्याना च्वंह्वा । | 
श्री अमितप्रभ लोकेश्वर । तुयूगु वर्ण 1 जवं विश्ववच्च् व खवं 
केलस दुगु पलस्वा ज्वना: पद्मासनय्‌ विज्याना च्वंह्य । 

श्री प्रतिभानकुट लोकेश्वर । म्हासुगु वर्ण । जवया = 
छोटिका मुद्रा याना: खवया ZI खडग दुगु पलेस्वां 
ज्वना: पद्मासनय बिज्याना च्वम्ह । 

श्री सर्वंशोकतमोनिर्घातमति लोकेश्वर ! कुमकुम वर्ण जुया 
जव न्याच्व: दुगु वज्र ज्वना: खवं शक्ति कयच्याना पद्मासनय 
बिज्याना च्वंम 


श्री सवनिवरणविष्काम्भी लोकेइवर | S< वर्ण जुया: जवं 
खड्ग व खर्व विश्ववज्‌ दुगु ध्वांय ज्वना पद्मासनय बिज्याना 

च्वंम्ह 

श्री कारण्डव्यूह लोकेव्वर । तुयू वर्ण जुया: प्यका ल्हा: दुह्य । 
निपा ZT कृताञ्जलि मुद्रा यानाः मेगु जवया छपा ल्हातं 
जयमाला व खबया छपा ल्हातं मणि दुगु पलेस्वां जवनाः 
पद्मासनय्‌ विज्याना च्वम्ह्‌ । 

श्री ज्ञानधालु लोकेश्वर । ह्याउं वर्ण जुयाः च्याका ल्हाः 
दुम्ह । निका ल्हातं कृताञ्जलि मुद्रा यानाः, निका ल्हातं 
ध्यान मुद्रा यानाः जया मेगु ल्हातं खड्ग व त्रिशूल अले 
ख़वया मेगु निपा ल्हातं सफ्‌ व पाश ज्वना: दनाच्वना 
विज्या:म्ह । 

श्री पद्मनृत्येश्वर लोकेइवर | तुय वर्ण जुयाः च्याका ZT: 
दुह्य । निका ह्मातं नृत्यमुद्रा यानाः खुका ल्हातं पलेस्वां 
ज्वना: अधपयंद्कु नृत्यपदय्‌ च्वना बिज्या:हा । 

श्री वस्त्रोष्णीष लोकेश्वर । म्हासु वर्ण जुया: खुका ल्हाः 
दुहा । जवषाखेया ZT जपमाला, त्रिशूल ज्वना: अभयमुद्रा 
याना: खवपाखेया ल्हात सफ्‌ व पाश ज्वना: छपा ल्हात वरद 
मुद्रा याना: दनाच्वना विज्याःह्या । 

श्री शाक्यधातु लोकेश्वर । पीत वा बंचु वर्ण जया: खुका 
ल्हा: दुह्य । जवपाखें वज्र, खड्ग व पलेस्वां ज्वना: खवपाखें 
गुलुपाः, रत्नया थल व मुष्टि गं जवनाः ललितासनय्‌ बिज्याना 
च्वम्ह । 

श्री शान्तश्री लोकेदवर । qH वर्ण जुयाः खुका ZT: दुह्य । 
नुगलय्‌ जवया छपा ल्हात अभयमुद्रा याना: निपा ल्हातं जप- 
माला व दण्ड जवना: खवया स्वपा ल्हातं कलस, सफ व पाश 
ज्वना: दनाच्वना विज्याःम्ह । 

श्वी यमदण्ड लोकेश्वर । तुयू वर्ण जुयाः प्यका ल्हाः दुम्ह । 
जवय्‌ यमदण्ड, वाण व खबय धनुष व पाश ज्वना: दनाच्वना 

विज्या :म्ह । 
श्री विश्वहर लोकेश्वर । म्हासु वर्ण जुया: खुका ZT: दुद्वा । 
जवबया स्वपा ल्हातं खड्ग, वाण व चक्र, खवया स्वपा ZI: 
मध्येय्‌ निपा ल्हातं पादा व धनुष ज्वना: छपा ल्हात नुगलय 
अभयमुद्रा याना: बज्त्रासनय्‌ च्वंच्चना विज्या:म्ह । 
श्री महावजसत्व लोकेश्वर । तुयू वर्ण जुया: च्याका ल्हाः 
दुम्ह ! जवया प्यपा ल्हातं विश्ववज, खडग, जपमाला व चक्र 
अले खवया ल्हातं गं, पाश, त्रिशूल, शं ज्वना: वजासनय्‌ 
बिज्याना च्वंम्ह । 
श्री कृष्णाचल लोकेश्वर 1 कृष्णवर्ण जुया: खुका ल्हा: दुम्ह । 
जवपारखे पलेस्वां, वाण ज्वना: छपा ल्हातं वरद मुद्रा याना: 
खवपाखेया निपा ल्हातं सफ्‌ व धनुष ज्वना: छुपा ल्हातं 
अभय मुद्रा याना: ललितासनय्‌ विज्याना च्वंम्ह । 
श्री सुखावती लोकेश्वर । तुयू बर्ण जुया: स्वपाः ख्वाःपाः व 
खुका ल्हा: दुम्ह 1 जवपाखे वाण व जपमालः ज्वना: वरदमुद्रा 
याना: खवपाखें धनुष ज्वना: पद्मसहित शक्ति ज्वना चिज्याना 
च्वंम्ह । 
श्री अचिन्त्य लोकेश्वर । हिया वर्ण जुया: खुका लहा: दुह्य 1 
जवपाख खड्ग व वज्‌ ज्वना: वरदमुद्रा याना: खवपाखें 
ढाल व गं ज्वना: अभयमुद्रा याना: ललितासनय्‌ विज्याना 
च्वंस्ह । 
श्री उन्नति लोकेश्वर । कृष्ण वर्ण जुया: खुका ल्हा: दुंदा । 
जवपाखे छपा GIS नुगलय्‌ अभयमुद्रा याना: निपा =T4 
जपमाला व वज्‌ ज्वना: खवपाखे पाश, कलस ब पात्र ज्वना: 
उत्कुटकासनय्‌ च्वना विज्या:म्ह । 
श्री प्रवर लोकेव्वर । ह्यासु व qq वर्ण जुया: प्यका दा: 
द्य । जवया छपा ZT अभयमुद्रा यानाः छपा तह्लातं जप- 


(२६) 


८६. 


८\9. 


=s. 


८६. 


६०. 


६१. 


€२. 


& 3. 


माला ज्वना: अले खवया निपा ZI सफू व पलेस्वां ज्वना 


वजासनय्‌ विज्याना च्वह्वा । | 
श्री वजधर्म लोकेश्वर । गुलाव रंगया वण जुया: जवया 
ह्वात॑ नुगलय अभयमुद्रा याना: खवया ह्वातं पलेस्वां ज्वना: 
हायूखाधा द्य:ने वजासनय्‌ च्वना विज्या:हा । 

थी वश्याधिकार लोकेश्वर । ह्याउ वर्ण जुया: प्यका ह्वा: 
दुहा । निका ZT कृताञ्जलि मुद्रा यानाः जवं ह्याउ 
पलेस्वां व खवं पाश ज्वना: दनाच्वना विज्या:ह्य । 

श्री खसपण लोकेश्वर । तुयू वण जुया: जव ह्वात अमृतधारा 
हायेकाः खव ZT पलेस्वां ज्वनाः ललितासनय्‌ बिज्याना 
च्वंह्या । 

श्री सिहनाथ लोकेइवर । ह्याउ वर्ण जुया: खुका ZI: दुह्य 1 
निका ह्हमातं कृताञ्जलि मुद्रा याना: जवया मेगु निपा ह्वातं 
खड्ग व जपमालाज्वना: खवं ढाल व सफ ज्वनाः उत्कुट- 
कासनय्‌ विज्याना च्वंह्या । 

श्री त्रेलोत्र्यसंदशंन लोकेश्वर | ह्याउ 
मिखा द्रुह्य । जवं अंकूश व खर्व वजांकित पाश ज्वना: दना 
च्वना विज्या:हा । 

श्री रक्तार्यर्यांवलोकितेशवर लोकेइवर । ह्याउ वणं जुयाः 
प्यका ह्वा: दुह्म । जवय्‌ वाण, अंकूर व खवय्‌ पाश, धनुषः 
ज्वना: अस्वेस्वानं कुयाच्वना विज्या:हा । 

श्री नीलकण्ठ लोकेश्वर । तुयू वर्ण जुयाः तिसा मदुह्या, निहा 
सप क्वखाया: कथुइ विष दुह्म i जव लहा: च्वय छवया: रत्न 
ॐ केपा: ज्वनाच्वह्म । खव हा: मुलय्‌ दिकाः समाधि मुद्रा 
याना: ध्यानासनय्‌ विज्याना च्वंह्म । 

श्रो सुगतिसंदशन लोकेश्वर तुमू वर्णं जुयाः खका तव्हा: 
उल । जव वरदमुद्रा व अभयमुद्रा यानाः जपमाला ज्वना: 

च्वंह्य व खर्व पलेस्वां, कमण्डलु व त्रिदण्ड ज्वना: दनाच्वना 
विज्याःह्म । 

श्री मायाजालक्रमक्रोध लोकेश्वर । न्यापा: ख्वा: दुह्या । मूगु 

ख्वा: वँचु वर्ण, जवया तुयू व ह्याउ , खवया ह्यासु व वाउ 

वर्ण जुया: छिनिका ह्वा: gar । जवपाख डमरु, खट्वाङ्ग, 

अंकूश, पाश, वस्त्र व वाण जवना: खवपाख तजनी, कपाल, 

रक्त कमल, मणि, चक्र व धनुष ज्वना: धवा पिकया: ग्याना 
पुगु ख्वा: ज्याना: मनूया छयंमा: क्वखाया: धु छयंगुलि न्यया 

च्वह्म । स्वंगः स्वंगः मिखा दुह्य कवं छयंया मुक्‌ qali हाडा 
भरण थजा:गु सियूगु सँ दयाः प्रत्यालिढ qaq विज्याना च्वंह्वा t 
श्री प्रेतसंताप लोकेश्वर । तुयू वर्ण जुयाः खुका ZT: दुहा । 

निपा ह्लातं वरद मुद्रा, निपा ज्लातं रत्न व सफ, निपा ह्वातं 
जपमाला व॑ त्रिदण्ड ज्वना: चन्द्रासनय्‌ द्यःने दनाच्वना 
विज्याःह्या । 

श्री ब्रह्मदण्ड लोकेशवर । कुमकुम वर्ण जुया: प्यका ZI: 
दुह्य । जवपाखे छपा ह्वातं वरद मुद्रा याना: छपा ह्लातं 
त्रिदण्ड ज्वना: खवपाखे कलश ज्वना: शक्ति कयच्याना: 
ललितासनय्‌ विज्याना च्वंह्वा । 


श्री जटामुकुट लोकेश्‍वर | निपा: ख्वा दुह्य । मूगु ख्वा: नील 
वण, फुसया ह्याउ वण जुया: प्यका ZT: दृहा । जवपाखे 
पा ह्वात वरद मुद्रा याना: छपा ZS जपमाला ज्वना 

खवया निपा ह्वात उफ्वःस्वां व कलस ज्वना: दनाच्वना 
विज्या:हा । 

श्री वरद लोकेश्वर । तुय वर्ण जुया: खुका ZT: दहा । निपा 
ह्लात कृताञ्जलि मुद्रा याना: जबपाखेपा द्वातं वरद मुद्रा 
मना: ब जपमाला जवनाः खवपाखेया ZT सफ व पलेस्वां 
जवनाः दनाच्वना बिज्या:हा | 

१००, 

१०४. 


१०२. 


Qos. 


श्री कमण्डलु लोकेश्वर । पीत वर्ण जुया: खुका ह्ला- दुह्य । 

निपा ह्लातं शराक्षेप मुद्रा याना: जवया निपा हह्वातं वस्त्र 

व चक्र अले खवया निपा ह्वातं T व कमण्डलु जवना: दना- 

च्वना चिज्याःह्यं । 

श्री मणिपञ्च लाकेश्वर । तुयू वर्ण जुयाः प्यका ह्वाः दुह्य । 

निपा ह्वात मणि सहित कूताञ्जालि मुद्रा याना: जव जपमाला 

व खर्व पलेस्वां जवनाः वज्त्रासनय्‌ विज्याना च्वंह्म । 

थ्री पीतपट्ट लोकेच्वर । ह्याउे वर्णह्म । पिण्डपात्र सहित 
ध्यान मुद्रा यानाः ह्यासु बस्त्र पुनाः वस्त्रासनयू च्वंच्वना 
विज्याःम्ह । 

श्री आनन्दादि लोकेदवर । ह्याउँ वर्ण जुया: जव ह्वा 
पलेस्वां ज्वना: खव ललातं वरद मुद्रा याना: दनाच्वना 
विज्याःह्या । 

श्री पडक्षरी लोकेश्वर । तुय तण जुयाः प्यका ल्वा: दुह्य । 
निपा ह्लातं कृताङर्जाल मुद्रा यानाः जव ह्वातं जपमाला व 
खव द्धातं पलेस्वां जवनाः वप्त्रासनय्‌ विज्याना च्वंम्ह । 

श्लो सायाजालक्रम लोकेश्वर। खुपा: ख्वाःपाः दुह्म । मुगु ख्वा: 
तुयू वण, जवया ह्यासु व वंच, खवया ह्याउं, वँचु अले फुसया 
नील वर्ण sar: किनिका ह्वाः दुह्य । जवय्‌ त्रिशूल, दण्ड, चक्र, 
अंकूश, वप्त्र व जपमाला, खबय पात्र, पाशा, पलेस्वां, मणि, 
उफ्वःस्वां व चक्र जवनाः दनाच्वना विज्याःह्या । 

श्री ह।रहरिहरिहरिवाहन लोकेश्वर । Sq वर्ण sar: खुका 
ल्ला: दुम्ह । जवया स्वपा ह्ला: मध्येय्‌ छपा ह्वातं साक्षि 
मुद्रा, छपा ह्लात जपमाला ज्वनाः छपा ह्वात उपदेश मुद्रा 
याना: खबया स्वपा ह्लातं दण्ड, कृष्णाजिन, कमण्डलु ज्वना: 
नाग, सिह, गरड नारायण आसनय्‌ विज्याना च्वंम्ह । 

श्री हालाहल लोकेश्वर । तुयू वर्ण Sar: स्वपाः ख्वा: दुम्ह । 

२१०७. 


१०८. 


मूगु ख्वा: तुय्र वर्ण, जवया नील वर्ण व खवया ह्याउ वर्णे । 
खुका ZT: दया: ज़वपाखे वरद, अक्षमाला व वाण, खवपाखे 
धनुष, पलेस्वां व शक्ति सहित कुच मुद्रा याना: ललितासनय्‌ 
बिज्याना च्वम्हू । 

श्री हलाहल लोकेड्वर । स्वपा: ख्वा: दुम्ह । मूगु ख्वा: तुयू 
वणे, जवया म्हासु व खवया s वण । खुका ह्णा: दया: 
स्वंगः मिखा दुम्ह। जवं वरद, माला व वाण ज्वना: खवय्‌ 
छपा ज्लञातं कुच मुद्रा याना: निपा ह्लातं पलेस्वां व धनुष 
ज्वना: धु या छयंगुलि हिना: दनाच्वना विज्या:म्ह । 

श्री हयग्रीव लोकेश्वर । ह्याउ वर्ण व बेक्व: मिखाफुसि 
SHT: ग्यानापुगु ख्वा: याना: धवा पिकया च्वंम्ह । जवया 
ह्लात जपमाला सहित वन्दनाभिनयन मुद्रा याना: खबं दण्ड 
ज्वना: सप॑या तिसां तिया: दनाच्वना विज्या:म्ह । थ्वसपोलया 
प्वाथय्‌ खुगू लोकया चक्र दया: प्वा: तग्व:म्ह व वाग:चाम्ह 
खने दु । 

श्री लोकेश्वर बाख संग्रह 





सछि व च्याम्ह लोकेइवरया बाखं मुना: पिकायेगु कुत: यानां नं 

फुक लोकेरवरपिनि वाख प्राप्त मजगुलि आ:तक नेपालय्‌ प्रचलित 

वाखं थीथी श्रोतं थन मुनेगु ज्या जूगु दु ! थुक्री वंशावलि, स्वयम्भू 

पुराण, गुणकारण्डव्यूह आदि प्राचीन ग्रन्थ व सःस्यूपि जनपिनि 
आधारं नं मुने फक्व वाखं मुना: न्ह्यव्वयागु जुल । 

छम्हहे लोकेश्व रया निथी स्वथो वाख दुसां उकियात नं थीथी 

यानाः हे मुना! व लोकेश्वरा नां नं छम्हया तःता दयाः उकथं हे 

मपाकुसे वाखनय्‌ तयागु दु । 


श्री लोकश्वर जन्मया बाख 


पूवकालय्‌ धारण नाँगु कल्पय्‌ अरणेमि धयाह्य चक्रवर्ती जुजु 
जुयावंगु दु। वया महारानी सुभद्रा धयाह्य व कायूपि द्वःछिद्वा दया- 
च्वंगु जुल । उद्या जुजुया समुद्ररेणु धयाहा ब्राह्मण पुरोहित जुयाच्वन । 
वया समुद्रगर्भ धयाहा सुइनिता लक्षणं जा:हा काय्‌ दु । व समुद्रगभे 
थःगु SŠ त्व:ता: तपोवनय्‌ वना: दुष्करचर्य्या यानाः सकल मारतय्‌त 
त्याका: रत्नगभ धयाह्य तथागत जुल । 


अरणेमि जुजु व समुद्ररेण ब्राह्मण आदि सकसिनं रत्नगर्भ 
तथागतयागु सेवा याना च्वच्वं समुद्ररेणु ब्राह्मण अरणेमि जुजु प्रमुखं 
सकल राज परिवार्रपत वोधिचर्य्या चले याका: अरणेमि जुजुयात 
समुद्रेण ब्राह्मणं रत्नगभ तथागतयाथाय्‌ छया: बुद्धपद फ्वंके 
छवसेलि रत्नगर्भे तथागतं वहे सुखाचती लोक धातुस अमिताभ 
तथागत जुयेमा धकाः व्याकरण बिया विज्यात । अरणेमि राजाय 
ज्येष्ठ पुत्र अनिमिष राजकुमारयात नं समुद्रेण ब्राह्णाणं रत्नगर्भ 
तथागतया थासय्‌ छवया: व्याकरण फ्वंके छवल । अले श्रीरत्नगर्भ 
तथागतं वहे सुखावतीलोक धातुस आर्य्यावलोकितेश्वर वोधिसत्व 
जुयाः अमिताभ तथागतया धर्मलोप जुयेव वहे बुद्ध क्षेत्रय 


श्रोकूट 
राज धयाह्म तथागत जुयेमा धका: व्याकरण विया विज्यात । 


थ्वहे प्रकार निह्याद्दा निमि राजकुमारयात उहे बुद्ध क्षेत्रय महा- 


स्थान प्राप्त बोधिसत्व जुया: लिपा सुप्रतिष्ठित कट धयाह्य तथागत 

जुइमा धका: व्याकरण विया विज्यात । 
थथेहे स्वहाहा राजकुमार इन्द्रगणयात वहे बुद्ध क्षेत्रय्‌ मञ्जुश्री 
वोधिसत्व जुया: लिपा समन्तदर्शी धयाहा तथागतयायु व्याकरण 
वियाविज्यात्त । 
प्यह्मह्य अनङ्ग राजकुमारयात वज्त्रछेद प्रज्ञावभास धयाहा 
वोधिसत्व जुया: समन्तभद्र धयाह्वा तथागतयागु व्याकरण विया 
विज्यात । 
न्याह्यह्य अभय राजकुमारयात गगनमुद्रा नाम वोधिसत्व जुया: 
लिपा अग्नि दिशापाखे पद्मा धयागु लोकधातुस पद्मोत्तर धयाह्य तथा- 
गतयागु व्याकरण वियाविज्यात । 
खुद्मह्म अरणेमि जुजुया काय्‌ अम्वर राजकुमारयात पूर्वेपाखे 
आदित्य सोम धयागु लोकधातुस वरोचन नांह्या वोधिसत्व जुयाः 
लिपा धर्मवशवतीश्विर धयाह्य तथागतयागु व्याकरण वियाविज्यात 1 
थनंलि न्हयूहाहा अंगज राजकुमारयात च्वयूयाग्रु भागय्‌ नील- 
गन्ध प्रभासश्ची धयागु लोकधातुस सिंहगन्ध धयाह्य बोधिसत्व जुया: 
प्रभासविरज समुच्छय गन्धेश्चर धयाह्य तथागतयागु व्याकरण विया 
बिज्यात । 
हानं च्याह्यह्म आमेघ राजकुमारयात ज्ञानतोय सुवि शुद्ध लोक 
धातुस समन्तभद्र वोधिसत्व जुयाः ज्ञानवप्त्र विज॒म्मितेश्वरकेतु 
याह्य तथागतयागु व्याकरण बियाबिज्यात । 
हानं अरणेमि जुजुया गुह्मह्म काय्‌ अमिध राजकुमारयात अक्षोभ्य 
नाम वोधिसत्व sar: लिपा पूर्वपाखे अभिरति लोक धातुस अक्षोभ्य 
तथागत जुइमा धइगु व्याकरण वियाविज्यात । 
किह्यह्म हिममणि राजकुमारयात थ्वहे लोकधातुस गन्धहस्ति 
धयाह्य वोधिसत्व sar: लिपा सुवर्ण पुष्प धयाह्या तथागतया व्याक- 
रण वियाविज्यात । 
किछह्याम्ह सिह नाम राजकुमारयात वहे लोकश्रातु लिपा जय- 

सोम लोक धातु जुया: रत्नकेतु धयाम्ह वोधिसत्व लिपा नागविर्नाद- 
तेश्वर धयाम्ह तथागतया व्याकरण विया विज्यात 1 व 

थुगु प्रकारं मेषि न्यासःम्ह राजकुमारपिसं गगनमुद्रा वोधिसत्वया 
प्रणिधान कथं बुद्धक्षेत्र फ्वना: व्याकरण काल | 

थथेहे प्यसःम्ह राजकुमारपिसं नं वप्त्रच्छेद प्रज्ञावभास वोधि- 
सत्वं थे प्रणिधान याना: व्याकरण काल । f 

थृगु प्रकारं गुइम्ह राजकुमारपसं नं समन्तभद्र बोधिसत्व 
'प्रणिधान या:थं याना: व्याकरण काल । 

फुक याना: इ:छिम्ह राजकुमारपिस व्याकरण काल । 

थथेहे चय॒प्यद्दः कोट राजापि व मेपि स्वंगू कोटि प्राणोपिन्त 
थःथःगु इच्छा कथंया बुद्धक्षेत्र विया: रत्नगर्भ तथागत व्याकरण 
बियाबिज्यात । 

थनंलि समुद्ररेण्‌ ब्राम्हणया चयूम्ह्‌ कायूपि दु) उलि मध्यय्‌ 
रत्नगभ तथागतया किजा समुद्र श्वर भुवियात रत्नकूट धयाम्ह 
-तथागतया ब्याकरण वियाबिज्यात 1 

निम्हस्ह सम्भवयातर वेरोचन कुसुम धयाम्ह तथागतया व्याकरण 
वियाविज्यात । 

स्वम्हम्ह समुद्ररेणुयात ज्योतिगन्ध तथागतया व्याकरण विया 
विज्यात । 

थथ हे रत्नगभे तथागतं समुद्ररेणु बाम्हणया ममेपि कायूपिन्त 

नं थःथःगु इच्छा कथं व्याकरण विया बिज्यात । 

थनंलि समुद्ररेणु ब्राम्हणया क्यवया लुखाय्‌ पा: च्वनीपि आदि 
स्वंगु कोटि प्राणीविन्त नं व्याकरण विया बिज्या:गु मध्येय्‌ थुगु भद्र 
कल्पय्‌ विपश्चो, शिखी, विश्वभू धुपि स्वम्ह तथागतपिसं नं व्याकरण 
याना विज्यात । 

थुगु कथ व्याकरण विया विज्या:गु १०८ सच्छि व च्याम्ह लोके- 
श्वर मध्येय्‌ आयावलोकितेश्चरयागु नां नं प्रधान रूपं व:गु थन व्यक्त 
ज्‌ । थ्व ख करुणापुण्डरोक ग्रन्थय्‌ उल्लेख जूगु दु । 

श्री अमिताभ लोकेश्वरया बाख 


ग॒ समयय्‌ भगवान्‌ श्री शाक्यमुनि राजगृहया गृद्धकूट पवतय्‌ 
याना च्वंगु जुल । अन कोण्डिन्य आदि भापालं श्रावकगणन 


भगवानयाके धर्मया चर्चा यानाच्वन । अले आयुष्मान्‌ आनन्द भग- 
वान्‌ गोतमया सुवर्ण समान मुखवणया वार चचा याना विज्यात । 


उगु हे प्रसङ्गय्‌ भगवान कल्प कल्प न्हापायाषि तथागतपिनिगु 


ख्वाःयागु प्रभा सुन्दरताया वारे खें ह्वाना विज्यात । 

ह्लापा ह्वापानं आपाल बुद्ध जुया विज्याये धुकल। दीपंकर 
वुद्ध निसे कया: लोकेश्वरराज वुद्ध तकया दुन चयूछम्ह बुद्ध जुया 
विज्याये धु कल । + 

वसपोल श्री लोकेश्वरराज तथागतया धर्माकर धम्ह छम्ह भिक्षु 
दयाच्वन । 

छन्हु धर्माकर भिक्षु लोकेश्वरराज तथागतयात ख्वा: स्वया: 
विनयपूवंक विन्ति यात, “प्रभु ! जिनं सम्यक संवुद्ध जुड्गु इच्छा 
जुल 1 जि छ या:सा असाधारणगु बुद्धत्व लाभ याये फइ ? V 

थ्व प्रार्थना न्‍यना: श्री लोकेश्वरराज तथागतं आज्ञा जुया 
विज्यात, “धर्माकर ! छ हे ल्ययाका, गज्या:गु गुणं युक्तगु बुद्धत्व व 


# चयूछम्ह बुद्धपिनिग नाम मिथिला विद्यापीठं प्रकाशित 
महायान सूत्र संग्रह २२३ पृष्ठय्‌ स्वया दिसे । थ्व वाखं नं वहे ग्रन्थय 
सुखावतीव्यूह्य्‌ उल्लेख जगु दु । 


(s) 


बुद्ध क्षेत्र य: । धर्माकर बुद्ध क्षेत्रया वार छ मस्यूगुलि वुद्ध क्षेत्र व 
बुद्धत्वया वारे श्रो लावेश्वर राज काटान कोटि वर्षतक्द्र आपाल 
बुद्ध क्षेत्रयागु वारे धर्म व्याख्यान याना विज्यात । अले असंख्य वुद्ध 
क्षेत्रयागु गुण लुमंका: धर्माकर भिक्षु श्री लोकेश्वर राज तथागत यात 
विन्तियात, प्रभ छलपोलं गुलि वुद्धपिनिगु व वुद्ध क्षत्रमायु गुण 
घर्णन याना विज्यात व गुण फुक्क दुगु जिगु वुद्ध क्षत्र दयेमा धक] 
विन्तियात । अथे जसा अथे हे प्रणिधान (प्रतिज्ञा) यायमा:, छगु 
प्रणिधान पूर्ण यायेमा: अले लिपा वइपि वोधिसत्वविस छगु बुद्ध 
क्षेत्रय अवतार कायेगु इच्छा याइ धका: श्री लोकेश्वर राज तथागत 
आज्ञा जूगु वचन न्यना: धर्माकर भिक्षू तथागतया न्ह्यःने थथे प्रणि- 
धान याना विज्यात- जि बुद्ध जुइगु थासय (बुद्ध क्षत्रय्‌) देव व 
मनुष्य बाहेक तियेग्योनि प्रत असुरयोनिपि प्राणी मदयेमा । जिगु 
बुद्ध क्षेत्रय्‌ जन्मकाःव.पि च्युत sar; तियंग्योनि प्रत असुरयोनि 
जन्मका: मवनेमा । आपलं प्रभा तेज दुप सुवर्ण वर्णाप जुयेमा । दिव्य 
चक्षू, दिव्य श्रोत्र, परिचित्तज्ञान, जातिस्मरण, आदि व ऋद्धि वशिता 
पूर्ण जुयाः क्षणभर हे सम्पूण लोक धातुइ वना: जगत उद्धार याये 
फुपि जुयेमा । जि जिगु धंगु परिग्रह्‌ संज्ञा मर्दाप जुयेमा । अहेत्व, 
प्रत्येक बुद्धत्व लाभ यापे SÍ जुये फयेमा । प्रणिधान वाहेक सकलया 
आयु स्थिर जुयेमा अकाल मृत्यु मजुयेमा । जिगु बुद्ध क्षेत्रय्‌ अकुशलया 
नाममात्र हे मदयेमा । न्ह्यागु लोकय्‌ च्वंपिसं जसां जिगु नां लुमंका 
जितः श्रद्धा भक्तिं याइपिन्त उज्व:गु मरणकालय्‌ जि वना: रक्षा 


याना: जिगु बुद्ध क्षेत्रय्‌ हये फयेमा । इमित थःथःगु घ्रणिधान अनुसार 
बुद्धत्व प्रत्येक बुद्धत्व अवेवतिकत्व फल प्राप्त याना विये फयेमा ॥ 
थुलि याना विये मफुतले जि सम्यक बुद्धत्व लाभ मया:ह्य जुयेमा 
धका: ४६ पीखुगू प्रणिधान धर्माकर भिक्ष श्री लोकेश्वर राज तथा- 
गतया न्ह्यःने याना विजयात । 


थुगु रूपं प्रणिधान यानाः कल्पान कोटि वर्षतक्क वसपोलं बोधि- 

चर्या पालन याना: थःगु प्रतिज्ञा पुरेयाना विज्यात । आ: वसपोल 
पश्चिम दिशापाखे सम्पूर्ण गुणपूणगु सुखावती भुवनय्‌ विज्याना: 
अमिताभ तथागत घंगु नामं प्रसिद्ध जुया विज्याना च्वनतिनि । वस- 
'पोलया प्रणिधानया वलं अमित थुलि दु धका: प्रमाण मदुगु आभा तेज 
ढुगुलि अमिताभ धा:गु ख: । हानं थुलि आयुया प्रमाण दु घंगु मदुर्गुल 
अमितायु धंगु नामं प्रसिद्ध जुला वसपोलया आर्य्यावलोकितेश्वर व 
महास्थाम प्राप्त धषि निह्वा वोधिसत्व व अग्रश्रावक नं अथे हे आपलं 
प्रणधान याना: थुगु लोकं सुखावती भुवनय्‌ विज्याःपि खः धकाः 
श्री शाक्यमुनि आनन्दयात मुख वर्णया वारे आज्ञा Sar विज्यात । 

श्री जनबहाःद्यःया ऐतिहासिक खं 


थौं कह्वय्‌ साधारण कथं थ्व वाहा:यात “जनवाहा:” (मच्छेन्द्र 
वहाल) धाःसां थ्व वाहाःया मू नां “कनक चैत्य महाविहार खः । 
लिच्छवि कालया अभिलेखय्‌ थ्व विहारया उल्लेख मदुसाँ ने. सं. 
२५६ या जुजु नरेन्द्र देवया पालयया छगू हस्तलिखित ग्रन्यय्‌ थ्व 
कनक चेत्य महाविहारया खेँ न्द्यथना तःगु दु । व ग्रन्थ राष्ट्रिय अभि- 
लेखालय्‌ तया तःगु दु 1 थुके कनक चेत्य महाविहार ये या पुलांगु 
विहारत मध्ये ला:व: घंगु खनेदु । 
अभिलेख दसि मलूनिसां तवि थ्व विहारया पुलां पहः (प्राची- 
नता) अनुमान यायेगु यक्वं लिघंसा दु । यक्ष मल्लया पालय्‌ च्वया 
त:गु छगू हस्तलिखित. ग्रन्थय्‌ थ्व विहारया चर्चा यास “कोलीग्रामय्‌ 
जमगन्थि बिहारे धकाः न्ह्यथना q: खनेदु । कोलिग्रामया उल्लेख 
लिर्च्छाव अभिलेखयू नं दक्षिण कोलौग्रामया रूपय्‌ अनेक थासय्‌ खनेदु । 
शार्क्याप थें कोलीतनं सभ्य व उन्नत जाति ख:1 कोलीत भगवान 
बुद्धया मावली खलकय्‌ ला: । रोहिणी खुसीया पूवपाखे कोलीतयगु 
अले पश्चिमपाखे शाक्यतय्‌गु राज्य जुया च्वन । लिपा शाक्यतयूगु 
थे कॉलीतयूगु राज्य नं ह्वनांवंवलय्‌ यक्व मात्राय कोलीत व 
शाक्यत नेपा: गालय्‌ दुहां वल । व हे कोलीतयूगु वस्ती जुया च्वंबले 
““कोलीग्राम' धका: नां जूगु खः । व हे कोलीत व शाकयतयूगु दुति- 
नाया नापं बौद्ध धर्म नं दुहाँ वःगुलि थ्व विहार दयेकेगु ज्या जगु 
खनेदु । 

थ्व प्रसंगया ल्यू “कनकचैत्य महाविहार” नां च्वंवंगुलिइ 
विचा: यायेगु आवश्यक जू । कपिलवस्तुइ च्वंगु कनकमुनि भगवानया 
चेत्ययात सम्राट अशोक जीर्णोद्धार या:गु शिलालेखय्‌ दु । अथेहे 
याना: थनय़ा “कनक चैत्य महाविहार नं कनक मुनिया लुमंतिइ 
दयेकूगु खः वैगु न्यने दु गुगु वास्तविक जुड फइगु यकव हे सम्भव 
ज्‌ । थ्व विषयय्‌ अनुसन्धान यायेगु आवश्यक ज्‌ | 
कोलीग्रामया अपभ्र झहे केलत्वा: खः । थ्व त्वालय्‌ नां जा:म्ह्‌ 
लिच्छवि जुजु मानदेवं ल्वहुंहिति दयेकाः तया व्यूगु छगू ल्वहपो 
(शिलालेख) नं लूगु दु । थुक नं थ्व धापूया पुलांपह: (प्राचीनता) - 
या बारे छ जः ला: 1 
थ्व कनक चैत्य महाविहारय्‌ जनवहा:द्यः:या मूर्ति स्वना नांजा:हा 
मल्ल जुजु यक्ष मल्लया पालय्‌ जक जगु ख: धंगु वणन वंशावलीइ 
ला:गु दु गुगु सत्य खनदु तर थ्व जनवहा: द्यः (आर्य्यावलोकितेश्वर ) 
घाःसा लिच्छवि कालयाह्वा हे खः घंगु खनेदु । थ्व खं थ्वया मूति- 
कलांनंसो दु; नापं थ्व मूति लूगु थाय्‌ “जमल” या ऐतिहासिकता 
नं उमर खें सी दु। लिच्छविकालया अभिलेखत वाला स्वयेबलय्‌ उगु 
इया छगू प्रसिद्ध वस्ति “जमयम्वी” हे जमल खः घंगु खनेदु । कारण- 
वश उगु वस्ति ह्वाना वंवलय्‌ जनवाहा: द्य: नं ह्लाना वन । 
लिपा म्हुया स्व:वलय्‌ वर्मात लुगु जूगुलि थ्व जनवाहा: द्य:- 
यात जमलेश्वर आर्य्यावलोकितेश्वर नंधा:गु न्यनेदु । लिच्छविकालय 
आर्य्यावलोकितेश्वरया नां तच्वतं चाकःन्यं घेगु खं लिच्छविकालया 
अभिलेखं सी दु । 
थुलि खं कनक चेत्य महाविहार व जनवहा:यः नितां यक्को पुलां 
घंगु सी दु । थनया विहारय्‌ च्वना विज्या:पि शाक्यभिक्ष व वज्रा- 
चायपिनि संयुक्त संघं नं थुकिया विशेषतायात उलाच्वंगु दु । 
I सिमा नरसिह मल्लया पालय्‌ जनवहा:द्य:या देग:या विशेष रूपय 
जागाद्धार जुल । थुगु कारण जनवहा:द्य:या ह्वातय्‌ च्वंगु वालाय वव 

स्लक्ष्मी नर्रासह मल्लया समय किया तःग Z । 

प्रताप मल्लया पालम्‌ थ्व जनवहा:द्यःया रथजात्रा न्ह्याकुगु घेर 
सँ वंशावली च्वया तःगु Z | 

जनबहालय्‌ च्वंगु ल्वहंपौ, सिज:पो, शान्ति सफ्‌ आदि वाल 
स्वत धा:सा मल्ल, शाह जुजुपिसं इय्‌ इलय्‌ जनबहा:द्यःया पूज 
आजाय्‌ ब्यूगु विशेष पुलु (दृष्टि) यक्व यकवं ख सीका काये फड । 

थ्व जनबहा:द्य: व विहारया वारे विस्तृत अनुसन्धान याना 
प्रकाशित याना: प्रचार याये मालाच्वंगु Z । 

(जनवहाःद्यःया वाखं प्राप्त मजूगुलि थन जनवहा:द्य:या ऐति- 
हासिक ख जकसां न्ह्यब्वयागु जुल । थ्व विशेष लेख नांजा:हा 
इतिहासविद्‌ भाजु धनवज्त्र वत्त्राचार्यपाखें प्राप्त जगु tq: ) 

(वंशावलिकर्थ ) 


रक्तार्यावलोकतेश्वर (बु ग्धः) या बाख 


जुजु नरेन्द्रदेवया स्वह्म कायूपि दु। तःधिकःह्य पद्मदेवयात 
पिबहा: धयागु थासय्‌ तयाविल। दथुयाहा रत्नदेवयात तेवहालय्‌ 
(तीथं विहार) वन्धुदत्त आचार्ययाथाय्‌ तयाविल । चिधिकःह्य वल- 
देवयात थः: च्वनागु मध्यपुर (थिमि) देशया लाय्‌कुली तया: राज्या- 
भिषेक नापं विया: थःगु सिहाशनय्‌ तयाः नरेन्द्रदेव जुजु राजकाज 
फुक त्वःताः शहरं निक्वयूति पाक अलक विहार धयागु दयेकाः 
आनन्दं च्वंच्वन । 
वलदेव राज थ: वो नरेन्द्रदेवं लायक त्वःता वंगु विरहं अन 
मच्वंसे तपाय्‌वाज्या वीरदेव जुजु ललितकशीयापाख दयेका व्यूगु 
ललितपुर धयागु यल देशय्‌ लायूक्‌ दयेका: च्वंच्वन | थ्वहे जुजुया 
पालय्‌ नारायणया अंश गोरखनाथं श्री आर्य्यावलोकितेश्वर दर्शन 
यायेत नेपालयू श्री करुणामय विज्याकेत गुह्य नाग ज्वना: मृगस्थली 
वनया च्वय्‌ नाग ज्वना: तपस्या यानाच्वन । अनंनिसे नेपालय वा 
मवयाः हाहाकार जुयाः नयेत्बने नापं मखना: किनिदँतक दृभिक्ष 
जुयाच्वन । 
थथे नेपालय्‌ दु:ख कष्ट जुयाः वलदेव जुजु यक्व उपाय यातं नं 
दुभिक्ष शान्ति याये मफया: गन गन ज्याथज्यिथित दु अन अन वना: 
नवा कया: ख न्यंवने माल धका: वलदेव sS चांचां दुनियातय्‌ 
छथ वना: सुन [नं मखंक चिवा का: ववलय्‌ छ्न्हु तेवहालय्‌ वन्धुदत्त 

आचार्य व कला:ह्योसिया खँ जुयाच्वंगु ताल । वन्धुदत्तयाकै कला:- 
ह्यस्यां न्यन- हे स्वामो, छलपोल थजा:ह्मा शक्तिवान आचार्य दयेक 
नं नेपाल थये झछिनिद तक वामगानाः दुखः प्रियाच्वन, छु यासा थ्व 
दुभिक्ष शान्ति जुयाः सुभिक्ष जुई । कलाःम्हेस्यां थुकथं ्यंसाल 
बन्धुदत्त धाल- हे प्रिय, थ्व देशय्‌ विघ्न जुयाच्वंगुया कारण ह्य 
थन देशय्‌ जुजुया कायू व वौ निम्ह जाये मफया: नरेन्द्रदेव लायूकुलि 
पिहां वना: वौद्ध विहार दयेका: च्वंवन । कायूहा वलदव यय-थ 
याना: न्याय विचा: मयासे राजकाज यानाच्वन 1 उकिसतं गोरखनाथ 
श्री करुणामय आर्य्यावलोकितेश्वरयात नेपालय्‌ हया: दशन याये 
धकाः गुह्य नाग आसन याना: मृगस्थलय्‌ च्वना: तपयोग यानाच्वन । 
थ्वहे कारणं कीगु देशय्‌ वामगानाः दुभिक्ष जुयाच्वंगु ख: । थ्व ख 
सिलला धका: कला:म्हेसिके न्यनाच्वंगु वलदेव जुजु न्यना: थःगु 
लायकुलि पिहां वया: कहक्लयखुनु सुथह्वाएां थः वो नरेन्द्रदेव च्वच्वंगु 
विहारय्‌ वना: अनेक प्रकारं विन्तिभाव याना: चित्तवुळे यानाः थःगु 
लायकुली ब्वना ह्या: मा:गुतक सल्लाह यानाच्वन 1 

थनंलि बलदेव जुजु तेवहा:या बन्धुदत्त आचार्य प:तके छवया: 
आज्ञाजुल- हे वन्धुदत्त आचार्य, ळोगु देशय्‌ वा मगा:गुलि अशान्ति 
जुयाच्वंगु किनिद दये धु कल । अनेक उपाय यानांनं थ्व दुभिक्ष 
शान्ति मजुल । आ: छु याःसा थ्व दुभिक्ष शान्ति जुइ धका: बलदेव 
जुजु न्यंसलि वन्धुदत्त आचायं विन्ति यात- भो महाराज, थ्व अना- 
वृष्टि विघ्न श्री करुणा मय आर्य्यावलोकितेश्वर थन नेपालय्‌ विज्याके 
मफयेक शान्ति याये फइमखु । वसपोल थौंकन्हय्‌ कामुनि धयागु 
देशय्‌ (पोतलक) पवत स्थानय्‌ यक्षपिनिगु कुलय्‌ अवतार कया: व 
देशय्‌ च्वंपिन्त उद्धार याःविज्यानाच्वंगु Z 1 वसपोल थन नेपालय्‌ 
वबिज्याकेत आपालं हे दु:ख कष्ट याये माली । तर न्ह्याक्व हे दु:ख 
सिये मा:सां देशया लागि दुःख सियेत जि मग्या:। थ्व ज्या यायेत 
उत्तर साधक धयाहा जजमान मदयेकं मज्यू । व जजमान छलवोलया 

पिता जुजु नरेन्द्रदेव हे जुइमा: 1 अले मा:मा:पि साथ कया: मा:गुतकः 
सामाग्री ज्वरे याना: थ्व ज्या जिमिसं यायेगु निश्चय याये धकाः: 
गुरु वन्धुदत्तया वचन न्यना: बलदेव जुजु वन्धुदत्तया आज्ञाकर्थ॑ 
यायेगु निश्चय याना: मा:मा:गु सामाग्री ज्वरे यानाविल । 
थनंलि वन्धुदत्त आचाय व नरेन्द्रदेव जुजु निह्य साह्य गु पर्वेतय्‌ 
स्वयम्भूया शान्तिपुरय्‌ विज्यानाच्वंह्य शान्तिकराचार्य नापलानाः 
वसपोलयाके नं माक्व सल्लाह याना: उपदेश कया: न्हापाँ ललित- 
पुरया दोल धयागु थासय्‌ वन्धुदत्त आचार्य व नरेन्द्रदेव निह्या च्वना: 
श्री योगाम्वर ज्ञानदाकिनी आराधना याना: कोटि संख्याया प्रमाण 
जपयोग यात 1 पुरइचरण याये धुसेंलि श्री योगाम्वरया वल प्रसाद 
आदि लाना: पूजा सरजाम कलस आदि क्वविया वनीहा मालिनी 
घयाहा भरिया छहाव गोरखनाथं मृगस्थलि आशन यानाच्वह्म 
ककंटनाग छह्वा नं वन्धुदत्त आचायया वलं छुटे याना हया: साधकया 
कामुनि देशया पोतलकया पर्वेतपाखे स्वया: प्रस्थान यानावन । वॅवं 
वॅबं अनेक पर्वत, खूसि, देश पारयाना वनेत कर्कोटक नागं गन गन 
गथे गथे याना: यंके मालाच्वन। खुसी तामदुथाय्‌ ता जुया: थःगु 
ह्यय्‌ वन्धुदत्ता, जुजु नरेन्द्रदेव व भरिया नापं स्वम्हेसितं थःगु हाय 
तयाः थायूथासय्‌ च्वंच्वंपि भूत प्रेत पिशाच राक्षस आदि अनेक मार 
विघ्न वयाच्वंपिन्त शान्ति यानाः वन्धन तन्धन याना: पोतलक पर्वत 
कामुनि देश सतिक श्यंकाः छगु थासय्‌ स्वह्य च्वना: पुरश्चरण 
यानाः श्री आर्य्यावलोकितिश्वरयात आह्वान यानाच्वन । 
उगु इलय्‌ कामुनि देशय्‌ अवतार कयाच्वंह्य श्री आर्य्यावलोकिते- 
झवर नेपालँनिस वया: थःत साधन यानाच्चन धयागु सोका: थथे 
विचार याना विज्यात । हिमालयया दक्षिणपाखे मञ्जुश्रीनं कालि- 
दह्या ल: पितछ्वया: देश दयेकाः श्री स्वयम्भू ज्योतिरूप आदि 
देव देवता स्थापना जुयाच्वंगु नेपाल देशय्‌ थौंक ह्वय अनावृष्टि जुयाः 
दुथिक्ष जुवाच्चन 1 व उपद्रव शान्ति यायेत जिगु नांजक लुमंका च्वंसां 

जि वना: रक्षा याना वियेगु ख: । आ: जित: हे दर्शन याये धका: 
गोरखनाथं गुह्य नाग आशन याना: मृगस्थली तपयोग याना च्वने 
धुकल । उकि कछिनिदतक वा मगा:गुलि मेमि देव देवतापिसं गोरख- 
नाथं आशन यानाच्वंपि गुह्य नागयात त्वःतके मफया: वन्धुदत्त 
आचार्य वयागु सिद्धिया वलं कर्काटक नाग छह्य हया: थनथ्यंक नापं 
ब्वना हल । उकिया कारणय्‌ आ: जि अन नेपालय वना: देवदेवता- 
पिन्त नं बन्दोवस्त यानाः रितिथिति दयेका: अनयापि लोकपिन्त 
उद्धार या: मवंसे मजिल धका: बिचा: याना: श्री करुणामय आकाश 
मार्ग विज्याना: आराधना यानाच्वंगु थायू्या आकाशय्‌ विज्याना: 
बन्धुदत्तयात दर्शन विया: माःगुतक संकेत सल्लाह विया: अनं लिहां 
वया: थः मां यक्षनीयाथायतु च्वना विज्यात । थनंलि बन्धुदत्त 
आचार्य श्री करुणामयं संकेत वियाविज्या: कथं छगू पवित्र स्थानय्‌ 
च्वना: लुंया कलस स्वना: श्री आर्य्यावलोकितेश्वरयात आराधना 
यायेत जुजुयात थथे धाल- हे महाराज, जि थ्व कलसय्‌ श्रो करुणा- 
मय साधन यायेबलय्‌ श्री करुणामय भंव:या रूप कया: कलसय्‌ दुहां 
विज्याइ । उवलय्‌ छ्लपोलं नं कलसय्‌ कि्साल छग: उघरि देछाया 
बिज्याहु । वांलाक एकचित्ता याना विज्याहु अल जिगु काय सिद्ध जुड 
धंकाः वन्धुदत्त आचार्य श्री करुणामययागु मन्त्रं साधन यानाच्वन । 


उग इलय्‌ श्रो करुणामय चित्त चञ्चल जुयाः थःगु सम्भोग कार्य 
त्वःताः भंवःया रूप कयाः आचार्य साधन यःनाच्वंगु कलसय दृहा 
विञ्यात । देव संयोगं उवज्ञय्‌ हे जुजुया न्ह्यः वया च्वंगुलि निक्व:तक 
दुहां विज्याना: हानं पिहां विज्यात । स्वक्वःतक नं मन्त्रया वलं हानं 
कलसय्‌ भंबः दुहां विज्यात । उथायूतक नं जुजुया न्ह्य: वयेका 
च्वंगुलि बन्धुदत्त आ:ला ज्या स्यनीगु जुल धका: जुजुयात थःगु पुलि 
ख्वाना: व्ह्मलं चायेका बिस्यंलि जुजु उघरि न्ह्यलं चायेका: दना 
वनाकशरं कलसय्‌ किर्साल देछाग्रा विल । उवलय्‌ जुजुया मनय्‌ 
भतिचा अहंकार जुया: जि थेंजा:हा जुजुयात आचार्य पुलि ख्वाना 

बिल, थ्वयात तलवारं प्यदंक हे पाला बी धका: मनय्‌ च्वावक वंकल । 
थर्नाल कामिनी देशय्‌ करुणामयया प्राणांश मदुगु ह्य खना: सकल 
यक्षलोकपि व वया मां यक्षनी नापं मुना: वन्धुदत्त आचार्य आव्हान 
यानाच्वंगु थासय्‌ थ्यंक वया: ल्वा: वल। आचार्य नं नेपालयापि 
वीर वीरपि देवतागणपि आराधना याना: कामिनी देशं वपि सकल 
राक्षस, भूत, आदिपिन्त त्याका: थथे धाल- हे यक्षलोकगणपि 
छिमिसं धन्दा कायेनते, इलयव्यलयू छिमिगु देशय्‌ नं पूजा याकेत 
श्री करुणामययात छवया हये। आ: छक्‍व:ति जिमिगु नेपालय्‌ 
विज्याका: सुभिक्ष जुइके माल । थथे धार्साल अनर्च्वाप यक्षलोकगण 
सकसिन आ: छिमिसं नं अवश्य जिमि कायूमचा श्री करुणामययात 
नेपाल यंकोगु जुल, गुवले गुवल थन विज्याकेत s हासीकेगु चि तयेत 
थ्व तिमाया तु पुसा विया छ्वये 1 थ्व पुसा ह्ला यंकि । अले लिपा 
ब सिमा स्वया: जक थन विज्या:सां गाइ धका: यक्षलोकपिसं आचारय- 
यात धयाः थसिमाया पुसा बियाछव॒त । अनंलि गुरु वन्धुदत्त आचारय 
भरिया मालाकारयात कलस क्वबुइकाः: जुजु नापं तया: तसक उत्सव 
यानाः श्रो करुणामयया कलस जात्रा याना: नेपालपाखे स्वका: 
थसिमाया पुसा sq ह्वला हल। यक्ष यक्षनीपि नं ल्यूल्यू वयाः 
कोदुवाल तक थ्यंके हल । अन थ्यंसलि कामुनि देशं वःपि यक्ष यक्षि- 
नीतयूत पूजा सत्कार आदि मान विया: थनं उखे छिपि बये मदु धका 
विदा बियाछवत । 


अनंलि वन्धुदत्त आचार्य थंसिमा पुसा सिया: सिमा मसइकथं 
ह्वलाः श्री करुणामयया कलस महामंगल याना: कोदुवालं उत्तरपाखे 
स्वकाः हल । उबलय्‌ हयेग्रीव भैरव, हरिसिद्धि भैरव, लुभया लु'ता- 
वाहाःया भरव व त्याकाभरव qÍq प्यह्य भेरवपिसं क्ववयेका ह:बलय 
ब्राह्मण वदपाठ याका: तुफि लुयेकाः, विष्णु शंख पुयेकाः, महाद्यवं 
मण्डलुं लः हायेकाः, इन्द्र छत्रं कुयेकाः, यमराजं धप थंकाः वरुण- 
नाग शक्षलख छूवाका: वा वयेकाः, कुवेरं धन द्रव्य व्हयेकाः, अग्नि 

देवतां मतं क्यंकाः, यक्षलोकपिसं विध्न चीकाः, १ 
वासा लायेका: व प्रतापं लायेकाः तथंगु उत्सव याना: जना ç. 
नेपाल देशय दत विज्याकल 1 थूलिमछि देव देवतापि बया: Š 
करूणामययात लसकुस यानाच्वंगु वन्धुदत्ता गुरु छह्ा त T न्न 
खहा निह्वास्या जक खं HHI सुनान हं मख । नेपालय्‌ दुत हयव 
हे गोरखनाथ तपयोगं दना: श्री करुणामयया दशन या: बल । अल 
आसन यानात:पि नागत सकलें थःथःगु भुवनय्‌ वना: नेपालय्‌ सुदृष्टि 
याना: वा वयेका बिल । थ॒कथं उत्सव जात्रा याना: वन्युदत्त यर, 
नरेन्द्रदेव, मालाकार स्वहा ल्यूल्यू वया च्वँच्चं छगू थासय्‌ थ्यवलय्‌ 
हरिसिद्धि भरव खिचाया रूप कया: बय्‌ क्वस्वया: वु बका हाला- 
बिल । व हाःगु गुरु बन्धुदराँ लक्षण थुइका: जुजुयात विन्ति यात-- 
हे महाराज, थ्व खिचारूप 'बु' धकाः हाःगु ळोगु वोलि थनहे जन्म 
जूगु धकाः संकेत ब्यूगु ख: । उर्कि थन तक देवलोक सकल वया: 
वसपोलयात विज्याकल । आ: थुगु थासय्‌ हे छे, देश दयेका: अमरा- 
वतिपुर बु गदेश धकाः: नां छना: थनहे श्री आर्य्यावलोकितेश्वर विज्याके 
माल देवालय छगू दयेका: श्री करुणामयया ब्रह्मरूप प्राणांश दुगु 
कलस मूर्ति स्वरूप याना: दयेका: दशकर्म आदि प्रतिष्ठा कम याये 
धु का: वसपोलयात नित्य पूजा यायेत स्वयम्भूया पूजारी छहा तीथ- 
वहा:या वन्धुदत्तया सन्तान छह्या; निम्हेसित पालंपा: याना: माक्‍व 
आयस्ता तया: च्वनेत छे नापं दयेका: तया बिल । 


थुलि वन्दोवस्त फुक सिधयेका: वन्धुदत्त गुरु, नरेन्द्र देव जुजु 
मालाकार स्वह्या वलदेव जुजुयाथाय्‌ वने धका: लेंयू वंवं आ: वस- 
पोलयात दय छक्व: रथ जात्रा यायेगु थिति नं दयेके माल धका: 
सल्लाह जूवलय्‌ वन्धुदत्त गुरु वसपोल करुणामययात जिमिगु ये 
देशय्‌ बिज्याके माल धका: धाल । नरेन्द्र देव जुजु जिमि ख्वप देशय 
विज्याके माल धका: धाल 1 मालाकार भरयियां 'मख मख, जिमि 
यल देशय्‌ विज्याके माल धका: धाल । थथेस्त्रम्हेसिया सल्लाह 

मिले मजुया: कचकच जुजु इखादोल धयागु थासय्‌ थ्यनेव अन यक्व 
मनूत मुनाच्वंगु खना: वन्धुदत्त, नरेन्द्रदेव निहासिनं थथे धाल- आः 
की थुकथं ल्वानाच्वनेगु मख, थन देशय्‌ यक्व मनूत दु उपि मध्यय 
दक्नसिवे थकालिह्य ह्या: वं धाःगु थासय्‌ तयेगु धका: क्व:खित । 
अन देशय्‌ च्वह्य दक्वसिवे थकालिह्य छद्या सःतके छवयाः, ब्वना 
हल । वयात धाल- हे थकालि, श्री करुणामययात जिमिसं कामिनी 
दशां निसे थन थ्यंक हया तये धुन । आ: जिमि थवंथ: सल्लाह मिले 
मजुया. थःथःगु देशय्‌ यंके धकाः हालाच्वना । छंगु धर्म स्वयाः 
श्री करुणा मययात्त गन डिज्याके धाल अन जिमिसं विज्याकेगु जुल ॥ 
थुलि qar: थकालियागु छयनय्‌ धम भाखय्‌ याकेगु तयाविल । 


उद्या थकालि स्वह्यास्यां धा:गु ख न्यना: मनय्‌ थये विचा: यात- 
वसपोल श्री करुणामय विज्याकेगुली श्री वन्धुदत्त गुरु, श्रौ नरेन्द्र देव 
जुजु व मालाकार भरियाथ्व स्वह्यास्यां उतिक मिहेनत z तर थ्व 
ज्याया मुख्य दानपति जुजु नरेन्द्रदेव हे ख: । उगु विचारं स्वये बलय्‌ 
जुजुयाथाय्‌ ख्वप देशय्‌ तयेमा:गु अवश्य खः तर च ख्वप देश चिकिषंगु 
व ये देशयू नं वस्ति आपा: मदुनि 1 थन यल देशय्‌ वस्ति नं आपा: 
दधा: मनूत नं अप्व: दु । उकि श्री करुणामययात थन हे विज्याकाः 
रथजात्रा यायेगु याये माली । छगू हानं नरेन्द्रदेव जुजुया काय्‌ वलदेव 
जुजु नं थन हे राज्य यानाच्वंगु Z | थथेजूगुलि थन हे विज्याके मा: 
धकाः जि धया वी, आः जि नरेन्द्र जुजुया कारणय्‌ असत्य खे ह्वाये 
मा:गुलि जि थन हे लुना: सिना वने मालीगु जुल धका: सकसितं सत्य 
प्रभाव क्यनेत ह्वयूग: उग: कायेके छवया:, ज्ञयगलं उग: तँतँ चिनाः 
उकिया s44 थहां वना: लोकेपि सकसियां व्ह्यःने थथे धया विल- 
हे महाराज, वन्दुदत्त गुरु, मालाकार, पञ्चलोक गर्णाप, श्री करुणा- 
मय लोकश्वर कामिनी देशं निसें थन हया: विज्याके धु कल, वसपोल 
स्वंगु लोकया नाथ, स्वंगू लोकया मंका:हा खः अथेसां छिमित थौं जि 


सत्य प्रभाव क्यने- 

यागि त्यागि मङ्गल भट्ट । 
देवता त्रि त्रिभवनया ।। 
थलि ध्या: श्री करुणामय लोकेश्वर थन हे विज्याके माल धका! 
वाल । थलि धायेमात्रं दृयगलं उग: स्वाररं तुनावन। व थकालि न 
अन हे तुना: सिना वन । थौं तकं उगु थायूया नां थितिइति war: ना 
जाया च्वंगु दु । 
थलि जुयेव जुजु, गुरु, भरिया स्वह्मस्यां चित्त बुळे जुयाः श्री 
करुणामय थन हे बिज्याके मा:गु जुल धका: निश्चय याना: सुनया 
श्री मिश्र भिक्षु दयेकात:गु विहार मध्यय्‌ स्वंगूगु विहार (थाँक्रह्वय्‌ 
त:वहा:)य्‌ तया: देवालय दयेकाः श्री करुणामयया कलस दुगु मूर्ति 
हयाः वहे देवालयय्‌ स्थापना याना: अन नं प्रतिष्ठा कर्म याना: वन्धु- 
दत्त आचाय च्वछे धयागु थासय्‌ पुरश्चरण योगय्‌ च्वना विजयात 1 
हानं स्वंगू कालया भविष्य ज्ञान सियेका: वन्धुदत्त गुरु उत्तरा- 
यण जुइगु वखतय्‌ श्रो करुणामय अमरावतोपुरं ललितपुरया त:वहा- 
लय विज्याङक्रेगु चेत्रकृष्णया प्रतिपदाखुनु महास्थानया क्रिया यानाः 
वेशाखशुल्कया प्रतिपदाखुनु रथजात्रा याना यंका: थति धयागु थासय्‌ 
थ्यनेव भिगु दिन स्वया: दक्षिणायण जुइगु ई मिलय्‌ याना: जावला- 
ख्यःतक साला: अनं खतय्‌ विज्याकाः अमरावतीपुर बु गदेशय्‌ 
बिज्याकेगु । हानं कछिनिर्देयू छक्व: बु गंनिसे रथजात्रा याना: यल दे 
चा:हुयेकाः भिगु दिन स्वया: दक्षिणायण जुइका: अमरावतीपुरं बु ग 
थ्यंका: रथजात्रा यानाः यंकेगु इत्यादि तिथि रिति दयेकाः दंय्‌दंसं 
श्रौ करुणामयया रथजात्रा यायेगु यानाः ह्वापां यल देशय्‌ धाराछेया 
लोकेश्वर स्वथनारायणयागु मीननाथ लोकेश्‍वर आदि ह्वयग्‌ रथजात्रा 
दुगुली खुणू रथजात्रा श्री करुणामयया रथय्‌ Š मिलय्‌ याना: छगूजक 
रथजात्रा यायेगु यात । श्री मीननाथ लोकेश्वरयागु जक श्री करुणा- 
मय लोकेश्वरयागु रथजात्राय्‌ स्वागत याना: हानं जात्रा ज्बछ नं 
श्री करुणामयया रथ ल्यूल्यू तया: विचा: याना: जात्रा सिधयेव वस- 

पोल करुणामययाके विदा कया: तिनि लिहां विज्यायेमा: धयागु 
स्वप्नवाचा जूगुलि श्री मीननाथ चाकुवहाःद्यःया रथजात्रा छगु मिलय्‌ 
मयासे अलग रथ दयेका: जात्रा यायेगु थिति नं दयेकल । व थिति 
दयेके धुर्साल जुजु, वन्धुदत्त, मालाकार स्वह्य आनन्द च्वच्वन । 


छन्हु वन्धुदत्त आचार्य थःगु कालज्ञान विचा: यानाः नरेन्द्रदेवया 
थाय्‌ वना: विन्ति यात- भो महाराज, छलपोलया व्याक्क मनोकमना 
पूर्ण जुल ला, मेगु छ याये मानिगु दनिला ? थथे वन्धुदत्तया विन्ति 
न्यना: जुजु आज्ञा जुल- Š गुरु वन्धुदत्त, छलपोलयागु तधंगु दयाकूपा 
व पिद्धिवलं श्री करुणामय थन नेपालय्‌ विज्याका: झिनिदतक वा 
मगानाः जनतायात जुयाच्वंगु दुःख पीर फुक शान्ति जुया: सुभिक्षा 
जुल । सकल लोकप नं खुसि जुल । आ: जि छु हे ज्या याये मानिगु 
मन्त धकाः जुजु आज्ञा जूगु न्यनाः श्रो वन्धुदत्त गुरु थथे बिन्ति 
यात- हे महाराज, छलपोलया मनय्‌ तुनातःगु छगू ज्या ल्यं दान व 
छ धा:स श्री करुणामय कलसय साधन यानाच्वनाबलय्‌ वसपोल 
भम्वःया रूप जुयाः स्वववःतक कलस दूने दुहां विज्यातं नं छुलपोलया 
न्ह्म: वयाः किसलि देछाये मफुगुलि जिगु ज्या विघ्न जुइगु जुल धकाः 
ग्याना: जि छलपोलयात पुलि छक: ख्वानाः न्ह्यलं चायेके वियागु 
खः। उवलय्‌ छलपोलया मनय्‌ छ वंगुख: व ज्या नं ल्यंका तये 
मजिल धकाः गुरु धा;गु न्यनाः थहा गुरुयात प्रहार याना विये धकाः 
मनय्‌ जक तयागु खं लुमंकाः अहो थ्व गुरु गुज्वःगु खँ सीका 
बिज्यात । साक्षात परचित्त ज्ञान थृह्या थ्व गुरु खः | थुज्व:ह्य गुरुयात 
जि गथे थुज्व:गु ज्या यायेगु धका: तच्वकं मनय्‌ दुःख तयाः गुरुयाके 
अनेक प्रकारं विन्ति यानाः क्षमा फ्वन । तर गुरु उगु कर्मयातः 
क्षमा विये मज्यूगुलि जुजुयात छलय्‌ याना: थःगु घ्राण अंश तयाः 
श्री करुणामयया जवपाली लीन जुया वन । थन गुरु निर्वाण जुयावंगु 
खना: जुजु अत्यन्त शोक यानाः: प्रजा सकलयात सःता: थथे आज्ञा 
जुल- हे लाकगर्णाप, आवंलि श्रीं करुणामययात महास्नान, दुष्टिदान, 

रथजात्रा आदि कर्म यायेत जिगु थ्व प्रतिरूप तरवार छपु न्ह्यःने 
तया: ज्या यायेमा: धका: नरेन्द्रदेव जुजु थःगु कालज्ञान विचा: 
यानाः एकचित्तं श्री करुणामयया देपा तुती लीन जुयावन । थ्व स्वया: 
मालाकार भरिया नं अत्यन्त शोक मनय्‌ तया! वहे शोक थःगु घ्राण 
अंश त्व:ता: श्री करुणामयया पझासनय्‌ लीन जुयावन । 

(थुगु वंशावलिया प्रमाणं श्री करुणामयया नेपाल प्रवेश STI 
विज्याःगु कलियुग संख्या सुइखस: व नीन्यादें वंका: धका: च्वयात:गु 
दु । मेगु आशाकाजी वप्त्राचायेपाखें प्रकाश जूगु सफुती थ्व श्री 
करुणामय नेपालय्‌ विज्याकूगु वंशावलिस कलिया दें सुइखुस: द 
बकाः धकाः च्वया तःगु दु । हानं मालाकार भरियाया नां नं ललित- 


चक्र धका: च्वयातल 1) 

श्री रक्त मच्छेन्द्रनाथ लोकश्वरया बाख 


कलिगत वर्ष cag: स्वसः व न्येगुदँय्‌ श्री रार्मासह देव जुजुया 
पालय्‌ पर्चिमया पाल्पा देशं मुकुन्द सेन धयाहा वीरह्म जुजु सवा- 
लाख लस्कर मु का: नेपाल देगयू दुहां वया: लडाइं या: वल । नेपाल 
देशया जुजुपिनि वनाप तसक युद्ध जुल निर्गाल देशया आपालं 
सिपाहित नं सित । थ्व मुकुन्द सेन जुजुया आज्ञां लयातःगु वा फुकं 
qq चिनाविल । हानं पिनातःगु लें दकव नं लिना: चा गा: म्हुया: खनेहे 
मदयेक चां ह्वाना sg धका: जुजुया हुकुम जुल 1 उकियाना: नेपा:या- 
विन्त नये मखंका: स्यायेगु मती तल 1 आपालं देवतापि नं लिना: 
लिना: तछयाके विल । नेपाल शहरया छे खा पतिकं लूटपीट याके 
बिल । श्री करुणामय बु गद्य: विज्यानाच्वंगु तःवहालय्‌ विज्याकातःह्य 
भरवया मूति नं लिना: थःगु पाल्पा देशय यंकाः स्थापना याना ब्यु 
धकाः छ्वयाविल । थोंतक नं पाल्पा देशय्‌ व भेरवया मूर्ति दनि 
धाइ 1 थथे अत्याचार याना: यल देशया सिपाहितयूत मा: जूवलय्‌ 
श्री करुणामय बुगद्यःया महास्तान नह्व यायेगु दिन जुया: लस्कर 
दत्व छथाय्‌ मुनाच्वगु दु धइगु खं न्यना: मुकुन्द सेन जुजु सल गयाः 
लगंख्यलय्‌ वन। व जुजु वःगु खनाः लस्कर दकवं उखेला: थुखेलाः 
मदयेक ग्याना: विसि वन! श्री करुणामय छुह्मजक TG यायेगु दवुली 
तया: सकल बिसि वन! श्रौ करुणामयया नह्व यायेगु ई जूवलय्‌ लाक्क 
मुकुन्द सेन जुनु सल गया: अन थ्यंक: वल । श्री करुणामययात प्यंगू 

दिशां प्यह्म नागपि वया: नागपां कुइकात:पि नागराजपिसं-नं थ थःगु 
प्रत्यक्ष रूप कयना: थःथःग्रु म्हुतु अमृतधारावागु लः पिकयाः श्री 
करुणामयय।त महास्नान याकूगु जुजु खन । अले मुकुन्द सेन जुजु 
अजुगति चाया: थह्वा गयावयाह्मा सलयात क्वखायेकातःगु सिख:मा: 
त्वका कया: दबुली थहां वना: श्री करुणामययात वांछ्वया: छाया 
विल | श्री करुणामयं थःगु छयं भचा क्वछुकाः थःगु गःपतय्‌ दुहा 
वंक फया कयाविज्यात । श्री करुणामयया थुज्व:गु शक्ति खना: थ्व 
जुजु, अहो आइचये ! थ्व देवता तसक हे प्रत्यक्ष दुह्म खः धका: थःगु 
मनय्‌ धर्म चित्त तयाः थःगु फोजयात आ: थन नेपालय ल्वाना: दु:ख 
विये म्वाःल धका: युद्ध वन्द यात । तर देवतापि आपालं स्यंका 
ब्यूगुल देवतापि कोप जुया: महामारीया ल्वय्‌ वया: gg: मनूत 
ह्लिल्ल सिना वन । थ्व स्वया: मुकुन्द सेन जुजु ग्याना: विसि वन h 
महामारीया ल्वयू जुया: वा:छिया दुने सैनिकत आपोलं सिना: ध्वगि- 
नाः त्व दाया: मदया वन । अनं लिपा शान्तिस्वस्ति याना: महामारी 
ल्वय्‌ शान्ति जुयावन। लिवा श्री करुणामयया निगाह (करुणा) 
जुयाः ढ चिना त:गु वा हाकुवा जुया: हाकुजाकि जुल । चायातःलय्‌ 
च्वंगु ले उबलेंनिसे सिके जुया वन । 
(थ्व वाखं श्री आनन्दमुनि वज्त्राचार्यपाखे प्राप्त जुगु खः 1) 

 (वंशावलिकथ) 


श्री आदिनाथ लोकश्वरया बाख 


(आनन्दादि लोकेश्वरया बाखं) 


ह्वापा कक्छ(पाल) पर्वत च्वय्‌ विज्यानाच्वंह्य करुणामय श्री 
आदिनाथ लोकेश्वरयात चेत्र शुक्ल प्रतिपदाखुनु महास्नान नह्व 
याना: चेत्रशुक्ल अष्टमि खुनु प्रतिष्ठा कर्मयाना: रथजात्रा याइगु 
चलन जुयाच्वंगु जुल 1 छगू सालय्‌ रथ जात्रा याना हहं दानगा: खुसी 
थ्यंसेलि खुसी रथ तुना: प्यन्हु खुन्ह तक अथ अनहे थानाच्वन í उव- 
लय्‌ केरुङ देश व नेपालया दथुइ युद्ध जुयाच्वंगु जुयाच्वन। छन्हु 
चाह्वय्‌ श्री आदिनाथ लोकेश्वर रथं क्वहां बिज्याना: किखुदंया 
मिप्तायायु भेष कया: जि गन वने गन च्वने धका: ख्वया: हालाच्वन । 
केरुङ व नेपालया युद्ध जुयाच्वंगुलि केरड्यापि संयत fate नेपाल 
वया: चेवा का:वइगु जुयाच्यन । वहे चेवा कायेत वःपि संय्‌तसे व 
कळिषुद॑ दुह्य मिसाया भेष कयाच्बंह्या आदिनाथयात खना: थ्व मिसा- 
मचा छह्य फोथाय्‌ केरुड्य्‌ यंके माल धका: पालंपाः बुयाः चांचां हे 
'व्वावेः यंकाः सांगुईं थ्यंवलय्‌ दिकल । थौंतक उगु थास्‌ लोकेश्वर 
मानय्‌ यानातःगु दनि 1 अनं नं qaqaq वयात बुया यकूवलय्‌ व 
मिसामचां वुयायंकूम्हेसिया व्वहलय्‌ वांन्याना विल । सँयतसे थ्व ला 
मनू मखु, य: जुईमा: धका: शका याना: केरुङ थ्यंका: अनहे विज्या- 
का: पुज्याना तल । क्लय्‌ खुनु निसं दानगालय देयके व:पिसं द्यः 
मदुगु खना: आनिनाथ लोकेश्वर मन्त धका: ख्वया हाला: जुयाच्वन । 

वहे आदिनाथयात नित्यस्नान याकेत नन्दग्वा: धयाम्हेसिनं (सल्लाह 
याना:) वयागु दुरु आदिनाथयात छाया: ल्यंगु दुर्या धो आदि दयेका: 
व्यापार याना: निद्दा त्यपूया सुखं जीवन हनाच्वंगु जुल 1 छन्हु नन्द- 
ग्वा:या सा जयाच्वंवलय्‌ वहे तःदहया कर्कोटक नागया कला: नं 
ग्वा:तीर्थया नागनाप सम्भोग याना: ल्यव: कयाच्वंगु खना: सह याये 
मफया: घाँय्‌ क्वबुयेत ज्वना वःगु न्वलं निम्हेसितं दाया: विसिके 
छवत । कर्कोटक नागया कला:यात तच्वकं घा:पा: जूगुलि वलंतलं 
थःगु नाग भुवनय्‌ थ्यंकाः थःगु दोबयात त्वपुया: नन्दग्वालां दाया 
हःगु खॅँजक थः भाःतयात कनाच्वन । व ख न्यना: कर्कोटक नागं तं 
पिकयाः थ्व नन्दग्वा:यागु छयंहे ध्यना: छंगु न्ह्यःने तये ह्या वी धकाः 
कला:यात बोध याना: नन्दम्वा: च्वंच्वंगु थासय्‌ थ्यक: वन । नन्द- 
ग्वा:यात कर्कोटक नागं स्याये त्यंवलय्‌ काचाकक विचा: मयासे तं 
पिकाये मज्यू विचा: नि याना स्वये धका: नन्दग्वा:या घाँय्‌ क्वबुइगु 
न्वलय्‌ दुहां वनाच्वन 1 नन्दग्वाःया सायात नकेत घाँय्‌ मा: वनाः 
क्वबुया व:वलय्‌ घाँयूकु तच्वक ठ्यातुया: बलं थःगु छे थ्यंक: वल । 
इमि निह्म caq द्यनाच्वंवलय्‌ कर्कोकट नागया कलातं ल्यव: कयाच्वंगु 
फुकं ख नन्दग्वालाँ थः कला:थात कनाच्वन। व खें फुक कर्कोटक 
नागं न्यना: न्वःया प्वालं पिहां वया: नन्दग्वा:या तिकाझूयालं छ्यं 
दुतछवया: नन्दग्वा:या छयं व्यते धका: वने धु कहा हे हानं लिहां 
वल । व नन्दम्वालां धाःगु ख॑ न्यया: अजुगति चाया: थ्व खँला स्वपा: 
ख्वा: चूलाना: निर्णय मयास अर्थ थ्वयात स्याये मजिल धका: मनय्‌ 
तया: कर्कोटक नाग मनूया रूप कया: नन्दग्वा:यात ह्येका: थःगु 
नागपुरय्‌ यकल । अन थः कलाया न्ह्यःने तया: उगु थगु खं क्वाका 
त:बलय्‌ नागनीनं साजवाःया ख्वा: हे स्वये मळाला: तं जक पिकया- 
च्वन । उवलय्‌ साजवालं श्रो करुणामय आदिनाथयात लुमंके मात्रं 
केरुङ देशय्‌ च्वना विज्या:हा आदिनाथं थ्व साजवा:या विनाकारणय्‌ 
ज्यान वनीगु जुल धका: तुरुन्त बहे नाग भुवनय्‌ थ्यंकाः साजवाःयाके 

दुविना विल । उवलय्‌ नन्दग्वालां भचा हे मग्यासे थहा खंक्व जुक्व 
खं फुक कर्कोटक नागयात फत्तिसाथं कनाच्वन । थ्व साजवा:या खें 
फुक न्यया: थः कलाःयागु हे अकतंव्य व त:धंगु दोष खः धइगु सीका: 
कला:यात व्व:विया: नाग भुवनं पितछवये त्यंवलय्‌ कलाःम्हं ग्याना: 
विन्ति यात- हे प्रभ, थ्व छगू वार जिगु g g अपराध क्षमा यानाः 
थ्व नन्दग्वा:यात ळीगु ख सुयातंनं कनेमदु धका: त्वःता छूवया 
विज्याहुँ धकाः घाःगु कला:या ख न्यनाः कला: खना: माया वना: 
नन्दग्वाःयात स'ःता: धाल- हे नग्दग्वा:, छुन्त खना: जि तसक 
लय॒ताल तर थ्व खं छं सुयात हे कनेमते वरु छ सा लहिनाच्वंह्म 
जया निति छन्त सायागु भाय्‌ थूह्य याना वी । थ्व खे सुयातं कन 
घाःसा म्हुतुजक संकेवं हे छंगु ज्यान वनी धका: नन्दग्वा:यात सायागु 
भाय स्यना: साप हनेवने यानाः व नागदहं थतहयाः बयागु छे थ्यंक 
तयाविल। छेय्‌ थ्यंका: कलाःम्हेस्यां थुईतक चाह्वय्‌ गन वना च्वना 
धकाः न्यंसेलि, खः, पासापिसं पिने ब्वना यंकाः नकाः त्वंकाः स्याः 
यानाः लट्टु यानात:गुलि भचा लिवात धका: कलाःयात चित्त बुके 
यात । उखुनुर्चाछ याउ क दना: कह्वयखुनु जुइव ह्वापा थ सा जयाः 
धो दुरु मोगु ज्या यानाच्वन। छन्हु, सा ज: वनाच्वंवलय्‌ तसक 
वाफय्‌ वयाः सात फुकं उखे थुखे मदयेक वन । नन्दग्वालां सात फुक 
मुका: लिहां वपे मफुगुलि चछि कच्छपाल पवतयूतु वासं च्वनेमाल । 
उवलय्‌ साया मां व म्ह्याय्‌ निद्या कच्छ्पाल पवतया च्वय्‌ च्वःभालय्‌ 
लात । कायमचा जुक्व क्वयूसं लाना च्वन। अले वा फय्‌ वःगु 
दिसलि मांह सां क्तरयनासं च्वंपि कायूमचातयूत छिपि आम्कन च्वने 
मते चिकुसे च्वनी थने लिपि च्वनाथाय्‌ श्री आदिनाथया लुयागु 
रत्नघ: स्वंगः दुगुलि वहे तेजं थन लुमुसे च्वं उकि छिपि नं थन च्वय्‌ 
वा धका: सःता छवत । थे मांझ्यास्यां सःता हःगु तायाः क्वय॒नाय्‌ 
च्वंपि इहंचातसें धया हल- हे माता, थौं जिपि थनं वये फइमखुत 
लिवात, थन नं लु यागु घः निगः दु थुकियागु तेजं जिमित नं लुमुसे 

-चवंच्वंगु दु, धन्दा काये zar: 1 थथे सातय्‌ खें ह्लानाच्वंगु न्यनाः इमिगु 
आय्‌ फुकं थृयाः लयूतायाः, धन्य धन्य जिगू भाग्य उखुनु कर्कोट नागं 
स्यनाहःगु सातय्‌गु भायू आः तिनि ज्याख्यले जूगु जुल धका: सात 
'फुक माला: छथाय्‌ मु का: सातयूसं रत्नयागु घः ढु धाःगु थासय्‌ चि 
छगू छगू तयाः थःगु छेयू लिहां वयाः साःतय्‌सं धाःगु खं फुक्र थः 
कलाःयात कना: बेलि याना: अन । कह्वय्‌खुनु सुथद्वापां दनाः साग- 
लय सुचुकःवने धका: वन । उगु इलय्‌ मांह्म सां धाल- हे मचा- 
खाचात, श्री आदिनाथ च्व:भा: द्यः खया यंकूथाय्‌ सुनानं मखंक जि 
दुरु भचा हायेकाः छाया वये, छिपि थनसंलु च्वंच्चें धका: व सा पिहां 
वन । थथे धा:गु साजवालं थुइकाः अहो, थ्व सां छु धाःगु l च्चःभाः 
द्य: खुया यंकल धा:गु जक न्यना, गन दु धयागु जि नं मस्यून्ति। थ्व 
सां गन वना: दुरु हाइ, स्वःवने माल धका: साया ल्यूल्यु वना: चिवा 
कया: स्वयाच्वन । अले व सा दानगाः: खुसी ज्ञापा रथ लुना: च्व:भा: 
द्य: खया यंकूगु हे थासय्‌ लाक वना: दुरु छाया: थःगु सागलयूतु 
लिहां वल । साजवालं व खना: अजुगति चाया: थ्व सां थ्व खं गथे 
-सीकल धका: उगु थासय्‌ चि छगू तये माल धका: थम्हं ल्ह्लनेफकव 
तग्व:गु ल्वहं छगः पाछाया: अन Pq तया: थःगुछेय्‌ लिहां वल । 
छे यू थ्यंकाः जा नये धुका: न्हापायाथं सात मु काः सा जः वंवलय्‌ 
मांह्या सां थ: मस्तय्‌त धाल - हे मस्त, छिमिसं सुयातं कने मखुसा 
उखुनु धयागु रत्नया घः छिमित कयने यंके स्व धका: लय्‌ वे वं 
न्हापायाथें आदिनाथ च्वभाद्य:याथाय्‌ दुरु छाया: थन हे खः लुयागु 
रत्न घ: धका: मचातय्‌त कनाच्वंगु साजवा: नन्दग्वालां थुइका: अन 
नं चि छगु तयाः आः धाःसा जित: रत्नयागु वः लाभ जुइगु जुल 
धका: लय्‌ताया: उखुनु न्हापां हे छेय्‌ लिहां वया: बेलि यायां 
कलाःयात सातसे धा:गु खे कना: छन्त कन्हय्‌ व थासय्‌ यंकाः 
कयना वी धकाः कन्ह्य्‌ खुनु सुथ न्हापां कच्छपाल पर्वंतय्‌ थहां वनाः 
थम्हं चि तयाथकागु थासय्‌ क्यनाः लिपा सुनानं मखंक का: वये 

माली धका: थ:गु Š यू तु लिहां वन । 

थुगु वखतय्‌ केरुङ व नेपालया युद्ध जुया: केरुङड्यापिसं मिसामचा 
धका: खुया यंकहा आदिनाथ च्वःभा:यः अन हे स्थापना याना तल । 
नेपाःया जुजु सकभनं मायेके छवतं नं लुइके मफया: उवले निस हे 
आदिनाथ च्वःभा:द्यःया रथजात्रा दिनावन । आदिनाथ थन मदुसलि 
किनिदंतक प्रजापिसं विरह याना च्वन । वसपोल खुयायकूगु थासय्‌ 
सादुरु हायेका वःगु थासय्‌ ल्वहं छगः तया थकाः प्यन्हु दुखुनु हे श्री 
आदिनाथ करुणामय च्व:भा:द्यः थ: थह्य लु वहे ल्वहंतय्‌ प्रकट जुया 
विज्याःगु नन्दग्वालां खनाः तच्वकं अजुगति चाया: धन्य धन्य ससा- 
<q द्यः धयापि धात्थं हे दयाच्वंगु खनि धकाः पत्या: यानाः श्रो 
करुणामय आदिनाथयात साजवा: नन्दग्वालां दण्डवत प्रणाम याना: 
भक्तिपूवकं विन्ति यात- हे परमेश्‍वर आदिनाथ, छलपोल थन मदुगुलि 
सकल लोकया महादुःख जुइकाच्वन । आ: थन छलपोल विज्याःग्रुलि 
सकलया मन आनन्द जुल । भो परमेश्‍वर, भा: छलपोल गन गथे 
बिज्यायेगु आज्ञा जुया विज्याहुँ धका: साजवालं विन्ति यासेंलि श्री 
आदिनाथं आज्ञा जुल- हे मानव, छं आजुपिनि पुस्तांनिसे छिमिसं 
सा लहिना: जितः स्तान याकेत दुरु विया च्वंगु ख: । अथे जूगुलि छ 
भाग्यमानी हे खः। जि जगत उद्धार याये धकाः च्वंच्वनागु ख: । 
जि थन मदुगु किनि्द दत । आः छ कच्छपाल च्वय्‌ जितः स्थापना 
याना ब्यु। जितः टंग: वहाः (तःवहाः)लय्‌ च्वंपि पुजारी तयाः 
यलया जुजुयात विन्ति याना: माक्व वन्दोवस्त याना व्यु । श्री आदि- 
नाथया आज्ञाकर्थ नन्दग्वालं श्री आदिनाथयात दानगालं निसे बुया 
ह्या: कच्छपाल पर्वंतय्‌ तया: यल देशया जुजुयाथाय्‌ वनाः त:वहा- 
याषि पुजारी ब्वना हयाः: नित्य पुजा यायेगु नियम दयेका विल । 


थनंलि नन्दग्वालां अथेंजक बुया हया: कच्छपाल पर्वतय तयेह:हा 
श्री आदिनाथ विज्याकेत यल देशया जुजु माक्व विधि विधान याना: 
दवालय दयेका: प्रतिष्ठा कर्म नापं याना: च्व:भाल धका: नां प्रख्यात 

याना विल 1 

उबसे निसं सकल लोकपिसं च्वःभालय्‌ वया: श्री आदिनाथयात 
दर्शन, पूजा आदि भक्तिभाव यानाच्वन । पान्डाजुपिसं नं पुजारी 
जुया: नित्य पूजा याना: द्यःपा:ला:या ज्या याना: सुखं जीवन हना- 
च्वन । थनंलि छन्हु श्री आदिनाथं नन्दग्वा:यात आज्ञा जुल- हे नन्द- 
ग्वा: मानव, छ खना: जि तच्वक लयूताल, छं छु फ्वने, छ धाःगु 
-वरदान वी, छं जितः दानगालंनिस कुबुया: थन थ्यंक तये हल, थुलि- 
मछि लोकपिसं पूजाभाव याकेगु बन्दोवस्त याना विल उक छन्त 
वरदान वी धका: च्वना । थुकथं श्रो आदिनाथया आज्ञा न्यनाः 
चरणक्रमलय्‌ भ्वपुयाः नन्दग्वालां वित्ति यात- भो परमेश्वर 
आदिनाथ, छलपोल जि खना: थूलिमछ दया तपाः लय्‌ताया 
'विज्यात, जि मेगु वर फ्वने मखु, जिगु शरीरय्‌ वांमला:गु ल्वचं 
थियाहल । थ्व ल्वय्‌ झं ळं तच्वः जुया वल धायेव जि तसकं दुःख सी 
माली । जि छु यानागु कर्मेभोगं थथे जूगु, जि स्वयेला मेगु छ पापकम 
मयाना थं च्बं वहे कर्कोटक नागया कलातं थः भाःतया उपरय 
धर्म त्वःताः ग्वाःतीथया नागनाप सम्भोग यानाच्वंगु स्वये मफया: जि 
न्वलं दाया वियागुखः। आःन्ह्यागु हे जूसां जिगु कर्म थ्व ल्वय्‌ 
तच्वः जुई मलावं ल्वय्‌ याकनं शान्ति यानाः ह्वापा थेयागु जिगु 
शरीर याना बिज्याहुँ। थथे सकल लोकपिन्त नं छलपोलयागु सेवा 
यानागु फलं थुज्बःगु ल्वय्‌ गुवल सुयातं हे मजुइमा धइगु छगू < 
छलपोलयाके वर फ्वने धका: सा जवालं बिन्ति यात । 

थृलि साजवाःया विन्ति न्यनाः श्री आदिनाथ करुणामय लय्‌- 
तायाः थनिनिसें छंगुशरीरय्‌ वांमला:गु महारोग दकव शान्ति जुयाः 
ल्लापाया सिवे नं शरीर बांलाना वयेमा, थथे हे छं धा:थे सुनां सुनां 
एकचित्त याना: थुञ्व:गु ल्वय्‌ जूपिसं जितः पूजाभाव याइ इमित 
नंमहारोग आदि ल्वय्‌ शान्ति जुया वनेमा धका: नन्दग्वा यात वर 
विया: लयूताया विज्यात । 

थुवलेंनिसे संसारय_ च्वंपि मनूतय कुष्टरोग आदि ग्यानापुगु 
ल्वय. जुयाच्वंपिसं बसपोल आदिनाथया सेवा भाव उपासना याना: 
थःथःगु श्रद्धा भाव तयाः थुगु ग्यानापुगु ल्वय_ लायेमा धका: छगू जक 
मनय, तया: पूजा यात धा:सा व ल्वय, लाना हे वनीगु जुयाच्वगु दु । 
थ्व छगू वसपोल आदिनाथ आनन्दादि लोकेश्वरया सत्य आःतक 
प्रत्यक्ष रूपं दयाच्वंगु दु । 

थ्वसपोल आदिनाथ लोकेश्‍वरयात महास्नान याकेगु दिन 
T शुक्ल प्रतिपदाखनु व अष्टमि खनु दशकर्म प्रतिष्ठा कर्म यायेगु 
दिन जुल । थ॒किया फुक खें वांलाक च्वभा:द्य:या वंशावलो च्वयात:गु 
दु। थ्वसपॉल आदिनाथ आनन्दादि लोकेइवरयात स्वयम्भू पुराणकर्थ 
कच्छुपण लोकेश्वर धका: नं नांतयातःगु दु 

ह्वापा श्री मञ्जुश्रीनं कलिच्छेदन याये धु'काः मज्जुपत्तन 
धका. देश दयेके धु का: थ्व नेपाल देश त्व:ता: वने मास्ति मवया: 
पिवहा: छगू दयेका: बहे विहारय_ मञ्जुश्री काश्यप बुद्धनाप च्वना: 
सकलयात धर्म उपदेश विया च्वँ च्वं लिपा कलिकालय थथे लोकपि- 
नाप खेलावला याना च्वने मजिल धइगु भविष्य विचा: याना: fagr 
मोन धारणा याना: नमवाना विसेलि सकल लोक वया: अने कथं 
पूजाभाव याना: नवाकेत कुतः यातंनं नवाके मफया: द्यःपाःलाः 
पुजारी निह्य बुया हयाः वागमतीया लखय चइके व्छुया विल । 


अल काश्यप तथागतयात लाना कया: यलय छगू विहार 
दर्यका: अन स्थापना याना तःगुलि थौंतक व विहार क्वाबुवहा: धका 
नाजाया च्वगु दु । मञ्जुश्रीयात आदिनाथ धका: चइके हःहा चत्र- 
शुक्ल अष्टमि खनु जय तीर्थ (न्यख) य थ्यन। अन म्वःल्ह याच्वह्य 
सुवाल नाह्य आचाय साधन याना: कच्छपाल पर्वतया च्वय 
देवालय दयेका: आनन्दादि लोकेश्‍वर धका: स्थापना यानातल । थ्व 
ख श्ना वणवच्त्र बज्राचाय या सफुती च्वयातःगु दु । 


(७२) 


( वंशावलिकथं ) 


श्री सष्टिकान्त लोकश्बरया बाख 


(श्रो नालाकरुणामयया बाखं) 


ह्लापा छगू इलय्‌ वन्देपुर (भ्वत, वनेपा) धयागु देशया 
पिने नागिरी धयागु देश छगू दु । व देशय्‌ दीघरथ धयाह्ा जुजु व 
वया रानी शुभलक्ष्मी धयाह्मा दयाच्वन । दीर्घरथ जुजु दशाकुशल 
पाप कर्मे जक चलय्‌ याना: न्याय नोति त्वःता: प्रजापिन्त विचा: 
यानामच्वंगुलि उगु देशय्‌ थःथवय्‌ ल्वापु जुया: अनेक प्रकारया 
विघ्न उपद्रव जुया: इलय्‌ इलय्‌ वा मवयाः दुभिक्ष जुया: उगु 
नागिरी देशय्‌ च्वंपि सकल प्रजापिनि नयेत्वने मखना: छिनिद॑तक 
दु:ख कष्ट नयाच्चन । 
° 
थथे जुया च्वंसा नं दीधरथ जुजु छु हे विचा: मयासे थः 
जक साक्क भिक नया: लायूकुली च्वनाः सुखभोग यानाच्वन । 
थकर्थ नागिरी देशवासीपिसं तसक दुःख कष्ट नयाच्वंगु सुखावती 
मुवनय्‌ विज्यानाच्वंह्य श्री करुणामयं सीका: खंका विज्याना: इमि 
उपरय्‌ तसक करुणा उत्पति याना: थःगु समाधि योगपाखे नागिरी 
देशय्‌ किनिदंतक वामगाना: सुक्खा जुयाच्वंगु देशय्‌ जलवृष्टि याना: 
सुभिक्ष यानाविल । थुलि जुयेव उगु देशया सकल प्रजापिनि नयेगु 
त्वनेगु दया: रोग आदि नं शान्ति जुया: सुभिक्ष जुया वल । थुलि 
जुइके धुंसेंलि श्री करुणामयं थः भक्त जुयाच्वंह्म सुधर्मदेवीयात आज्ञा 

जुल- हे सुथर्मदेवी, छ जम्वुद्धीपय्‌ नागिरी धयागु देशय्‌ वना: 
ध्र्महीन जुयाच्वंपि दोघेरथ आदि अनच्वंपि सकल प्रजापिन्त नं जिग्यु 
अप्टमी व्रत चले याका: धर्म प्रचार याना वा धका: श्री करुणामयया 
आज्ञा न्यना: सुधर्मदेवीं गुरुया वचं शिलय्‌ तया: याकनं हे नागिरी 
देशय्‌ थ्यंक: वल । आ: गथे या:सा शव॒ जुजुयात पिफ्वना, धर्मय्‌ 
दुतिये फड धइगु विचा: याना: थ्व देशया जुजु कामभोगय्‌ तच्वक 
हे भुलय्‌ जुयाच्वंहा ध्रका: सोका: नागिरी देशया छगू पोठया सिथय्‌ 
च्वना: अत्यन्त वांला:हा स्वयेव हे सकल लोक मोह जुइगु मिसाया 
रूप कया: अने अनेकथं धर्म कथाया म्ये हाला: म्येपागु खँ नं वांलाक 
सकल लोकपिन्त थुइका: कारण व्यूह सूत्रया खँ कनाच्वन । थथे 
मनोरञ्जन जुइका: धर्म कथा कनाच्वंगुलि नागिरी देशया जनता 
फुक हे अन वया: धर्म कथा न्यनाच्वन । थथे थःगु धर्म कथास रस 
याना: न्यनाच्वंपि सकल नागिरी देशया जनतातय्‌त त्रिरत्नया नां 
कायेका: अष्टमी ब्रतया महिमा कनाच्वन । 
थनंलि नागिरी देशया जनतातसे थ्व खँ को जुजुयात कंवन 
धा:सा: को जुजु मिसाह्यः जुयाच्वंगुली थ्वयागु वाखं न्यना: धमय 
च्वनी कोत नं छु मान वी धका: सकल लोकपि लायूकुली वना: 
दीर्घरथ जुजुयात वाखं कंगु हालखवर फुकं विन्ति या:वन । व 
खे न्यना: दीघरथ जुजु मिसातसे वाखं कंगु न्यं वने मत्य: जि वये 
मखु धका: कन लायूकूया दुन क्वथायू थ्यंक सुलाच्वन | थ्व फुक खें 
मुधर्म देवीं सिया: आ: थ्व जुजु जिगु वाखं न्यं वइ मखुत गथे 
या-सा थ्व जुजुयात लायूर्काल पिकाये फइ विना लायूकुलि पिकयाः 
धम उपदशया ख मकक थ्व जुजु धर्म याइमखुत धका: मनं विचा: 
याना: उगु पीठ त्वःताः जंगलय्‌ वनाः श्री करुणामय लुमंकाः आः 
थथे च्वने मजिल धकाः अत्यन्त वांलाःह्य तुयृहा सलया रूप कया: 
वांला-यु काथि नापं थःगु ह्यय्‌ तयाः जंगलं पिहां वयाः नागिरी देशय्‌ 
चा:चा: हिलाच्वन । थ्व खना: देशवासो घ्रजातसे न॑ आश्चर्य जुयाः 

सलया त्यूल्यू लायूकू वन । उवलय्‌ दोघेरथ जुजु कपाल क्वस्चया 
च्वंगु पा:लाना: सलजक खनव सलय़ात गया: देशस चा.ह्या वनगु 
मनय्‌ तया: लायूकुलि पिहां वया: सलयागु लगाम ज्ववलय्‌ सल 
सुम्क च्वना विसेलि दीर्घरथ जुजु सलया हाय्‌ च्वना: लगाम ज्वना: 
चा:ह्य वन । सल नं खः थें च्वंक विस्तारं व जुजुयागु देश सकभन 
बुलुहुं चाःहुइकाः भतिचा तापाक थ्यँसलि आकाश मार्ग न 
यंका: तापालय्‌ थ्यंक देवरथ धयागु तीश्रया लिक्क्रच्वंगु ख्य: छगुला 
त्वःताः सलया रूप नं त्व:ता: थःगु हे स्वरूप जुया: तुरून्त सुखावतो 
भुवन्‌ वनाः श्री करुणामययात थुगु खे विस्तार विन्ति यात । थ्व 
खें न्यना: श्री करुणामयं आज्ञा जुल- हे सुधर्मे देवी आ: छं पंचोपचार 
आदि अष्टमी ब्रतया ज्वलं माक्व जवना: अपसरापि नं ब्वना यकाः 
छ हे गुरु जुया: व दीघरथ जुजुयात अष्टमि ब्रत याना कयना: व 
जुजुयात नं धर्मय्‌ तया वा धका: श्री करुणामयया आज्ञा नयना: 
सुधस देवीं नाना प्रकारया पूजाज्वलं अष्टमी ब्रतया ज्वलं + माक्तर 
ज्वना: किनिहा अपसरापि मु का: देवरथ तीर्थेय वया: थ:तं गुरू जुया: 
अपसरापिन्त अष्टमी ब्रत याका: श्वी करुणामय महात्म्य कनाच्वन । 
उगु वखतय्‌ दीर्घरथ जुजु घोर जंगलय्‌ दथुइच्वंगु ख्यलय्‌ थः 
याकःचा जक जुया: अन वन थन वन मसिया: ल: त्वने धका: ल: 
मा:वंवलय्‌ वहे देवतीथयू थ्यन । तीर्थयागु ल: इच्छापूर्ण जुइक त्वना: 
छचा:खेर मिखा ब्वया स्व:वलस्‌ अपसरागणपि छथ्व: मुना: ब्रत 
दनाच्वंगु खना: आश्रयं जुयाच्वन । अपसरागणपिसं व जुज॒यात 
स्तया: सता: धाल-- = मानव, थुज्व ग सु मदुगु वनय्‌ गन वनेत 
वयागु, छगु नां छ, गन देशयाह्य धका: फुक खाँ न्यँसेलि दीर्वरश् 
जुजुं धाल- हे देवीगणपि, जि नागिरी देया जज खः, जित: सल 
छह्ासिनं चाःहुके हयाः थन थ्यंकाः त्व:ता थकल, आ: जि थःगु देवाय 
वनगु दिशा है मलुया:, गन वने गन वने जुया: ल: त्वने प्यायचाया 
थन वयागु खः 1 जिगु भाग्यं छःपि थेजाःपि देत्रीया दर्शन दत | आम्‌ 

छःपिस सु ईश्वरयागु छु ब्रत दनागु आम व्रतया महिमा छु धकाः 
जुजुं न्यंसेलि अपसरापिसं दीर्घरथ जुजुप्रात धाल- हे महाराज दीर्घरथ, 
'जिपि ला स्वर्गलोकपा अपसरापि खः, जिमिसं व्रत मध्येय्‌ तगु 
अमोघपाशयागु व्रत यानाच्वनागु खः धकाः अपसरातर्से धार्सोल 
हानं सुधमंदेवीं आज्ञा जुल- हे राजन छलयोलया थ्व व्रत दनेगु 
इच्छा दत धा:सा थःगु हे नागिरी देयय्‌ पुण्यमाता धयागु तीर्थ दु 
उगु तीर्थय्‌ च्चना: थुगु व्रत या, जि मा.गु तक ज्वलं कना: याका 
विये धकाः देवीं धाःगु खं नयना: दोघरशथ जुजु विन्ति यात- हे देवी 
आः जि थःगु देशय्‌ वनेगु ल॑ हे मसिल, गथे वनेगु गनं वनेगु धकाः 
शासेलि सुधमदेवीं छःपिसं छु धन्दा कया विज्याये म्वा: जि 
छःपिनिगु देशया राजकुलय्‌ थ्यंक तयावो, भतिचा लना विज्याहु, 
थ्व अष्टमी ब्रत सिधयेकाः जिपि निद्या छःपिनिगु देशय्‌ वने धकाः 
अपसराविन्त ब्रत सम्पूर्ण याकाः इमित स्वर्ग भुवनय्‌ व्छयाः सुधर्म- 
देवीया ऋद्धिवलं जुजुपात आकाश मार्ग व्वयेका यंका: नागिरी 
-देशया ध्वाकापिने थ्यंके हल । थ्व खना: जुजु विस्मय जुयाः 
मन्त्रीपिन्त खवर वीके व्छुसेंलि राजपरिवारपि सकलं मुना: सिंदूर 
जात्रा यानाः लायूकुली दुत यंका: कुशल वार्ता यानाच्वन । दीर्घरथ 
जुजुं थःत सलं व्वयेका यंकूगु खँसंलि जंगलयागु ख दकवं कना: 
-आनन्दनं च्वंच्वन । 


थनंलि दीर्घरथ SISI अष्टमी व्रत यायेगु इच्छा याना: सुधर्म- 

देवी गुरुमा नाप सल्लाह याना: माःमाःगु ज्वलं फुक ताःलाकाः 
नागिरी देशया प्रजापि नं मुंका: अष्टमो ब्रतयागु ज्या यात । 

सुधर्मदेवीं जुजु प्रमुखं सकल प्रजापिन्त नं अष्टमी ब्रत याये धकाः 
मुनाच्वंगु खना: आ: थुमित ह्वापां व्रत यायेत नियम कने माल धका: 

सकल जुजु रानी प्रजापिनिगु ख्वा: स्वया: आज्ञा जुल- भो महाराज, 
प्रजागणपि थुगु व्रत यायेत ह्वापां दशाकुशल धयागु झिग पाप त्व:ता: 
अष्टशील प्रयागु च्यागू शीलय्‌ च्वनाः आर्याष्टांग मार्गय्‌ च्वनाः 

व अष्टमी व्रत यायेमा: धका: व्रतयागु नियम pe कना: पुण्य 
'मातातीर्थय्‌ जुजु नापं सकलयात स्तुति स्नान याकाः त्रिरत्नया 
शरणय तया: श्री अमोघपाशया लोकेश्वरा अष्टमी ब्रत किनिन्हु 
यंकं सक सितं एकचित्त याकाः धर्म ब्रत याकाच्चन । थथे धर्म 
या:गुलि अमरावति स्वर्ग भुवनया इन्द्रयागु सिहासन कम्प जुयावन । 
व खना: इन्द्र विचा: याना: स्व:वलय्‌ पुण्यमाता ISA जुजु नापं 
सकल प्रजापिसं एकचित्त यानाः ब्रत यानाच्वंगुलि जिगु सिंहासन हे 
कम्व जुयावल, आ: थुमिगु ब्रत धर्म भंग याना: स्यंकः मवंसे मजिल 
धका: देवराज इन्द्र च्याका ZT; जुयाः जिनंजिया हथियार ज्वना: 
देवलोक सकलें मुंका: पुण्यमाता तोर्थय्‌ वया: रण संग्राम यायेथे 
"भयंकर रूपं मार वया: व्रत विध्न यायेत तयार जूवलय्‌ सुधमंदेवीं 
श्री करुणामय लुमंका: िच्याका ZT: दुह्य साक्षात भगवतीया रूप 
धारण याना: इन्द्रादि सकल देव लोकपिन्त ख्याना: विसिके व्छत । 
सुधर्म देवीया थुगु चमत्कार खना: जुजु आदि सकल प्रजागणपिसं 
धन्य धन्य सुधमंदेवी जि सकलयात रक्षा यायेगु कारणय्‌ साक्षात 
भगवतीया रूप कया विज्यात धका: वारंवार नमस्कार याना: जुजुं 
हानं विन्ति यात- हे भगवती, छलपोल आ: सदां थ्वहे हे नागिरी 
देशय्‌ विज्याना: जिपि सकस्यां भय मदयेकोह्या जुया विज्याहँ, 
'छलपोलयात मा:गु विधि छलपोलयात जिमिसं सदां पुजाभाव याये । 
थे जुजुया विन्ति भाव =a भगवतीया आज्ञा जुल- हे राजा 
जिगु भाव छिमिसं थन सदां यायेगु इच्छा gar जिगु तेज पिकयाः 
थन तग्व:गु ल्वहँ छगलय, त्वःता थके । थ्वयात जि हे धका: भाव 
याना: मन्दिर दयेकाः सेवा याना च्व॑ धका: धाःगु श्री भगवतीया 
आज्ञा न्यना: दीघेरथ जुजुं हानं विन्ति यात- हे देवी अथे जसा आः 
छलपोल ह्वापायागु हे मूति जुया: जिमित दर्शन विया विज्याहुँ धका: 
जुजुया बिन्ति न्यना: भगवतीं आज्ञा जुल- हे राजन्‌ दीर्घरथ, आ: 
जिगु ह्वापाया सूति दर्शन यायेत जि गुरु श्री आर्य्यावलोकितेश्वर 

सकल लोक व पापीपिन्त नं उद्धार यायेत तुयूवर्ण निका er: zar 
जुयाः थन विज्याइ तिनि 1 आ: थ्व छलपोलया जीवनया इलय्‌ जुइ 
फड मखुत | थन किराती जुजुया प्रजात SHT वर्सेलि वुंगमती देशाय, 
विज्याना च्वहा करुणामय ख्या ह्या: थगु लपु उत्तरपाखे य कोवलय_ 
थन थ्यनेव थनं यंके मफया: थ्वहे पुण्यमाता तीथय्‌ क्वफाना थकी । 
उगु वखतय सकल लोकपि जाना: थ्व पुण्यमाता तीर्थ श्री करुणामय 
थकया: मन्दिर दयेका: थन स्थापना याइ । उवलय्‌ सकल दुष्ट 
जनपिन्त नास यायेत जि थुगु थासय्‌ ल्वहँतय्‌ प्रवेश जुया: भगवती 
धकाः प्रसिद्ध जुड । अले थुगु मूति थुगु देशय्‌ मन्दिर दयेकाः स्थापना 
याइ । हे राजन दोघरथ, छन्त रक्षा यायेत जि सुखावती भुवनं वयाहा 
खः, छं धन्दा कायेमते, छ उद्धार जुइह्य जुल। आ: छं थुह्मश्री 
आर्य्यावलोकितेश्वरया अष्टमी ब्रत गवल हे त्वःते दइमखु । छंगु देशय्‌ 
सुभिक्ष जुया वइ धका: आशीर्वाद विया: भगवती रूपी सुधर्मदेवी 
सुखावती भुवनय्‌ वना: श्री करुणामययात फुक़् खँ विन्ति यानाच्वन । 
थनंलि दीघरथ जुजु अष्टमी व्रत यानाच्वँच्चं काल वयेव 
श्री करुणामयं स्वांयागु विमान कवत व्छया हया: राजपरिवार सकले 
विमानय्‌ तयाः तुषिता भुवनय्‌ थत यंकल । 
गुलिछि काल वॅसंलि कलियुगया इलय्‌ किराती जुजं थन 
राज्य यानाच्ववलय्‌ उद्या जुजुं बुंगच्यःयात साधन याना: वासुकि नाग 
समेत साधन यानाः उत्तरपाखे यंके धका: थुगु लँपुइ हयाः पुण्य तीर्थ 
थ्यंवलय्‌ आकाशय्‌ तसक सुपाँय्‌ वयाः, वा फय्‌ वया: तसकं खुसिवाः 
वर्सेलि श्री करुणामय बुंगद्य: अनं यके मफ्याः खुसो वांग्छया: 
साधकत विसिवन । थनंलि बुंगदेशय्‌ sqa: मदुसेलि पांजुपिन्त 
ह्यगसय्‌ खन- हे पांजुपि जितः साधकपिसं यंका: पुण्यमाता तीर्थय_ 
वांब्छ्या थकल, जि च्वनाथाय्‌ लः कीत आपालं बुयांच्वंगु दु । 
जित: छिपिसं थकाः वा । थथे ह्गसय्‌ खन । वन्दिपुरया जुजुयात 
न॑ नागिरी देशया चन्दपाल धयाहा द्य:लायात नं थथे हे ह्यागसय, 

खन । थुकथं स्वखल:सित नं अथे अथे हे ह्यागसय्‌ खंगुलि स्वंगुलि 
थर च्वना: सल्लाह यानाः फुपिसं फुफुगु ग्वहालि यत्न यात नं 
श्री करुणामय व खुसि थत हये मफया: आखिरय चन्दपाल धयाहय 
द्यःलां पंथं वाला: जालं क्यंका: पुण्यमाता तीर्थ थकया: स्व:वलय_ 
च्वापुर्थें तुय्‌ वर्ण जुया: जटा मुकुटं पुया: देवा ह्लाति पलस्वां ज्वना: 
जव हछ्वाति वरद मुद्रा क्यना विज्यानाच्वंह्य अत्यन्त वाँला:गुलि स्वस्वं 
स्वये मगा:गु रूप जुयाच्वंह्म श्री करुणामयया दशन सकसितं लात 1 


थनंलि स्वंगू देशया जुजु, प्रजापि मुना: थुगु थासय अनेक 
विधि विधान याना: शास्त्रोक्त वमोजिम देग: दयेका: माक्‍व ज्वलं 
"तया: अनेक जात्रा उत्सव याना: श्री करुणामय देग: स्थापना याना: 
प्रतिष्ठा कर्मे नापं याना: सकल लोकपिसं नागिरी करुणामय धका: 
नां छना: सेवा याना च्वन । 

(गुण कारण्डव्यूहकर्थ ) 


श्री सष्टिकान्त लोकेश्वरया बाख 


नाला करुणामय सृष्टिकान्त लोकेश्वर धका: नं नेपालय 

नां प्रख्यात जुयाच्वन | व सुष्टिकान्ता लोकेश्वरया वाखं थन च्वये । 
ल्लापां थ्व संसार प्रभास्वर तेजजक जुयाच्चन । व प्रभास्वर 

नं शून्य जुयाः चा, लः, फय, मि आकाश समेत पच्च महाभूत धयागु 
छु हे मदुगु इलय्‌ पञ्चवुद्धसा स्वरूप आदिवुद्ध ज्योति स्वरूप स्वगू 
गुण (सत्व, राज्व, तमो) या अंश जुया: विश्वरूप वज्त्रसत्व स्वरूपः 
स्वयम्भू आदि बुद्ध धयाह्म उत्पति जुल । वसपोल संसार दयेके 
धयागु विचालं लोकसंसर्जन धयागु समाधि योगय विज्यात । 
वसपोल आदि बुद्धयापाखें करूणा मूर्ति कल्याण मूर्ति जुया विज्याःह्य 
श्रो आर्य्यावलोकितिश्वर सृष्टि याना विज्यात । वसपोल नं आदि 
बुद्धया इच्छाकथं लोकोत्भाव समाधिया योगय च्वना: वसपोलत्रा 
जव मिखां चन्द्रमा खव मिखां सूर्य पिकया क्लि व चा धयागु दयेका 
विज्यात 1 वसपोलया कपालं महाद्यः, व्वहलं ब्रह्मा, नुगलं नारायण 
व हान च्वय्‌ व क्वयूया वा ळवलं सरस्वती, म्हुत्‌ वायुदेवता, प्वाथं 
वणनाग, त्यपुं अग्निदेवता, देपा पुलि महालक्ष्मी, जव पुलि कुवेर 
पालित: लं पथ्वोमाता थुगु प्रकार वसपालया हा मेमेपि देवदेवता + 

सृष्टि यानाविज्यात 1 वसपोलया ह्य सकल देदता सृष्टि जुया: पिहां 
वया: सकल देवतापिसं श्री करुणामययागु ख्वा: स्वया: नमस्कार 
यानाः जिमित छु कारणय्‌ श्रृष्टि याना विज्याना आज्ञा जुया 
विज्याह धका: देवतापिसं विन्ति यात । वसपोल श्री आर्य्यावलोकिते- 
श्वरं सकल देवतापिनिगु चित्तया आसय सीका: श्री महेश्वर महादेव- 
निसें सःता: थुगु थुगु ज्या या धका: ज्या यायेगु अधिकार विया 
विज्यात । ह्वापां हे महेश्वर, = आर्यधातुया मालिक जुया: सृष्टि, 
स्थिति, प्रलय तकं यायेगु अधिकार दुह्य जुइ 1 छंगु लिगयात आकाश 
समान च्वनेगु आसनयात पृथ्वी धका: सकल लोक छंगू आधारय्‌ 
च्वनीपि जुइ । अथेया निति कलियुगय्‌ छंगु हे धर्म प्रचार जुया वइ- 
वलय॒ सकल सत्वपिन्त अनेक जुक्ति याना: वोधिचर्या प्रचार याकेगु 
स्वयेमा: । थुगु धर्म छन्त लिपा बुद्धत्व तक नं प्राप्त जुइतिनि धका 
महाद्य:यात थुलि ज्या विया: ब्रह्मायात स:ता आज्ञा जुल- हे ब्रह्मा, 
छ रूप धातुया मालिक जुया: संसारया दकवं पदार्थ सृष्टि यायेगु छंगु 
अधिकार जुल । कलियुगय्‌ छंगु वेद धर्म हिन जुयाः म्लेक्ष धर्म प्रवल 
जुया वइवलयू न्ह्यागु याना: नं सत्व प्राणीपिन्त वोधिचर्या प्रचार 
याकेत स्व धका: माक्व शिक्षा विया: नारायणयात सःता: आज्ञा जुल- 
हे नारायण, छ जिगु नुगलं पिहां वःगुलि ऋषिकेश धका: छंगु नां 
जुल । छ काम धालुया मालिक जुया: रजोगुणया अधिकारी जुया: 
अनेक मायाजालं सत्व घ्राणीपिन्त ख्याये मा: । थथे ख्याना: ह्ययेके 
मा: । थथे ह्ययेका: अनेक रूप धारण याना: सत्व प्राणीपिन्त वोधि- 
चर्या चलय याना स्व धका: अधिकार विया: सरस्वतीयात स:ता: 
आज्ञा विल- हे सरस्वती, छ सकल शास्त्र, बिद्या, शिल्पया अधिकारी 
जुयाः धाःधाःपिन्त धाःधा:गु ऋद्धि सिद्धि शास्त्र वरदान विया: 
लोकपिन्त पण्डित याइह्य छ जुइमा: धकाः धयाः हानं सूर्ययात स:ता: 
आज्ञा जुल- हे सूर्य, छ नं सकल ग्रहया जुजु जुया: तच्वकं तेज 
प्रकाश दुह्य जुया: दिन धयागु दयेका: सकल लोकपिन्त अन्धकार 

मदयेका: उद्धार यायेगु छंगु ज्या जुल धका: हान चन्द्रमायात स:ता: 
आज्ञा जुल- हे चन्द्रमा, छन्त अमृत समानगु शीतल तेज प्रकाश 
याना: सकल तारागणया मालिक जुया: सक्रभनं अमृत वर्षा याना: 
जरिवुटि, छव आदि वढेयाना: रात्री दयेका: सकल लोकपिन्त उद्धार 
यायेगु छंगु ज्या जुल धका: आज्ञा दयेका: हानं वायु देवयात सःता: 
आज्ञा जुल- हे वायु देवता, छिपि सकलें संसारय्‌ जीवधारी मात्रया 
प्राण जुया: सकलयात सुख वृद्धि याना: प्राणोपिन्त उद्धार याइह्वा 
धका: हानं पृथ्वीयात नं सःता आज्ञा जुल- हे पृथ्वी छ संसारयात 
धारण याना: क्वबुया: सकल लोकपि च्वनेगु थाय्‌ जुया: सत्व प्राणी- 
पिन्त अनक प्रकारया धातु, रत्न आदि विया: नं अन्नादि नयेगु पदार्थ 
दकव वुयेका: सत्व प्राणीपिन्त उद्धार याये या: धका: ज्या वियाः 
हानं वरुण नागयात सःता: आज्ञा जुल- हे वरुण नाग, छ नं ल: 
दक्वया मालिक जुया: सकल सत्वपिन्त अमृतधारा वर्षां यानाः 
ल:त्वंका: समुद्रया मालिक जुया: सकलयात रत्नलाभ जुड्का वीह 
छ जुइ धका: ज्या विया: अग्नि देवतायात सःता आज्ञा जुल- हे 
अग्नि देवता, छ सकल देवताया म्हुतु स्वरूप जुया: सकल वस्तुया 
पाक यायेगु शक्ति दयाः सकलयात रक्षा यायेगु ज्या यायेमा: धका: 
हानं लक्ष्मीयात सःता: आज्ञा जुल- हे लक्ष्मी, छं सकल सत्व प्राणी- 
विन्त ऐश्वर्य विया: सकसितं सुख वीह्य छ जुइमा: धका: थुलि धया: 
कुवेरयात नं सःता: आज्ञा जुल- हे कुवेर, छ तधंह्य महाभाग्यमानी 
जुयाः सकल सम्पतिया मालिक जुड, छं सत्व प्राणीपिन्त सम्पति वर- 
दान विया: वोधि मार्गय्‌ वया: जगतयात रक्षा याना च्व । थथे 
श्रो करुणामय आर्य्यावलोकितेश्चरं थःगु शरीर पिहां वयाच्चंपि मेमेपि 
देवलोकपिन्त नं सःता: आज्ञा जुल- हे देवलोकगणपि छिक्रपि सक- 
सिर्न वोधिचर्या धारण यानाः थःथःगु ज्या यायेगु अधिकार कया: 
सत्वप्राणोपिन्त हित यायेगु ज्याय्‌ जुया च्वँ । थुगु प्रकारं छिमिसं 
ज्या यानाच्चन धा:सा छिपि सकसितं लिपा सम्पक सम्बुद्धया फल 

समेत प्राप्त जुड । थुलि श्री करुणामयं सकल देवलोकपिन्त आज्ञा 
जुया विज्या:गु न्यना: सकल लोर्काप वोध जुया: उखुनु निसं ब्रह्मादि 
देवलोकपिसं थःथःगु ज्याया अधिकार ज्वना: संसार दयेका: सत्व 
प्राणीपिनि हित यायेगु ज्या यानाच्वन । थुकथं स्वंगू लोकया गुरु 
जुयाच्वह्य श्री करुणामयया सुनां भजन सेवा याइ उपि सकले दुर्गंती 
गुवले हे मवना: भिग्ुगलिइ जक जन्म कया: अन्तय्‌ सुखावती भुवनय्‌ 
वास लाइ धका: थुगु खे सत्य युगय्‌ विपश्ची बुद्धया पालथ्‌ वसपोलं 
हे महामति वोधिसत्वयात आज्ञा दयेका विज्या:गु खँ जुल । थुलि 
श्री सृष्टिकान्त लोकेश्वरया वाखं जुल । 
थ्व खे गुणकारण्डव्यूहस विस्तारं च्वयावंगु दु । 

श्री खसर्पण लोकश्वर 


श्री खसर्पण लोकेश्वरया वारे साधन माला (Oriental Insti- 
tude BARODA) पृष्ठ ४२ स छगू तसक न्ह्याइपुगु खे उल्लेख 
याना तःगु दु । 

सद्धर्म पालन यानाः प्राणीया उपरय्‌ करुणा तया ज्वीहा 
शुभङ्कर धेह्य उपासक छह्य दुगु जुल । वया छन्हु पोतलक पवंतय्‌ 
विज्यानाच्वंह्य श्री आर्य्यावलोकितेश्वरयात दर्शन या:वनेगु प्रवल इच्छा 
जुल । अले थःगु छ पिहाँ वया: वेवं qa खाडी प्रान्तय्‌ (थ्व प्रदेश 
सम्भवत वंगालया खाडी प्रदेश जुइफु) थ्यन । अन खसपंण बगु गां 
छगू दयाच्वन । वहे गामय्‌ थःत अनुकूल दुगु वाय्‌ छगू स्वया: नये 
त्वने याना: अनहे वासं च्वन । त्यानुक वःगुलि न्ह्यःनं याकनं वल । 
वया दथुइ वया श्री आर्य्यावलोकितेश्वरयागु STTS ह्यन । अले श्री 
आर्य्यावलोकितेश्वरं उपासक शुभद्करयात आज्ञा जुल- बाबु गुभङ्कर- 
छ पोतलकय्‌ वनेमते। छं जिगु भक्ति यानाः दुःख सिया वये धु कल । 
थ्व हे खसर्पण गामय्‌ वेरोचनाभिसंवोधितन्त्रय्‌ कनात:गु विधि अनु- 
सारं जिगु मूति स्थापना या । थ्व यानागुलि आपालं प्राणीपिन्त 
रक्षा उद्धार जुइ । थुलि आज्ञा जुया: श्री आर्य्यावलो कितेश्वर अन्त- 
ध्यान जुया विज्यात । अले वया न्ह्यलं चाल । दनास्व:वलय्‌ सुथय्‌ 
जुइधु कूगु जुया च्वन । थ्व ह्यागसय्‌ श्री आर्य्यावलोकितेश्चरं आज्ञा 
जूगु दृढ विग्वास यानाः वहे तन्त्रया कथं तुयूगु वर्णहा जटा मुकुटं 

'पुया विज्या:ह्ा शिरय्‌ श्री अमिताभ धारणा याना विज्याह्य रत्न 
सिहासनया यःने च्वंगु सहस्र दल पदया आसन याना: ललिताक्षेप 
आसनयू विज्या:ह्य निका ह्वा: छपा: ख्वा: दुह्य जवं पलेस्वां ज्वना 
विज्या:ह्या देपां वरद मुद्रा धारणा याना विज्याःह्य श्री आर्य्यावलो- 
कितेश्वर स्थापना या:गु जुल । 
वसपोलया ह्यःने श्री आर्यतारा, वया लिउनेसं देपां सफ्‌ याकू 
प्याना: विन्ति यानाच्वंह्वा सुद्धन कुमार, वयानापं शिरय्‌ चत्य धारणा 
याना विज्या:ह्या जवं नमस्कार याना: देपां जपमाला ज्वना: मेगु 
निपा छह्णाति त्रिदण्ड व कमण्डलु ज्वना विज्या:ह्या भृकुटी तारा, वयां 
नापं दण्ड ज्वना विज्याःह्म हयग्रीव नं स्थापना याःगु जुल । 
खसपंण गामय्‌ स्थापना जूह्म श्री आर्य्यावलोकितेश्वर श्री 
खसपेण लोकेश्वर धका: प्रसिद्ध जुया विज्यात धइगु किवदन्ति दु 
धका: साधन मालास उल्लेख दु । 
सम्भवत पोतलकय्‌ विज्या:हा श्री आर्य्यावलोकितेश्वरया ध्यान 
नं थ्व हे जुड धेंगु साधन माला ४० पृष्ठ कथं स्पष्ट जू 1 आः नं 
नाला देशयू विज्या:हा नाला करुणामय, बुद्धय्‌ विज्याह्य बुद्ध द्यः 
धयाथें हे खसर्पणय्‌ विज्या:हा करूणामय नं खसर्पण लोकेश्वर धका: 
प्रसिद्ध जूगु खने दु । 

'(वंशावलिकथ) 


श्री जटाधारी लोकेश्वरया बाखं 
(चाकुबहाःद्यःया बाखं) 


ह्वापा द्वापर युगया अन्तपाखे लिच्छवी कालय्‌ वृषदेव धयाहा 

जुजु राज्य याना च्वंवलय्‌ प्रजापिन्त नियमपूर्वक पालन यानाच्वन । 
जुजुया ह्लिक्नि श्री वज्रयोगिनीया दर्शन याना: तिनि भोजन याइगु । 

वहे जुजु ह्लापा चावहिलय्‌ च्वंगु धर्मदत्त जुजु थापना यानातःगु 

आपालं चैत्य नं जीर्णोद्धार याना: वौद्ध धर्मय्‌ तसक श्रद्धा तया: धर्म 
कर्म यानाच्वंगु खः | छन्हु ललितपुरया लगंख्यलय्‌ द्वापर युगय्‌ 
प्रमाणं दयेकात:गु लगंस्थूर चेत्य दर्शन पुजा याना: भोजन याना 
च्वँच्वं परलोक जहा थें जुल । अले यमदूत वया: वृषदेव जुजुयात 
यमपुरय्‌ ब्वना यंकल । उगु यमपुर वहे लगंस्थ्र चत्यया जमीनया 
त:लय्‌ खवपाखे लानाच्वन । वहे यमपुरय्‌ जुजुयात यंका: प्रत नरक 
आदि अने अनेगु नरक भूवन स्वके ब्वना यंकल । उगु इलय्‌ सुखा- 
वति भुवनय्‌ श्री करुणामय क्वहां विज्याना: पापीतयूत उद्धार याये 
धकाः थःगु रश्मि यमलोकय्‌ दकभनं खयेका: पापीतय्‌त उद्धार याये 
धका: यमपुरय्‌ विज्या:गु पाःलाना च्वन । आकाश व नरक भुवनय्‌ 
सिच्चुगु रश्मि सुख आनन्द जुया वःगुलि यमराज अजुगति चाया: 
नरक भुवनय्‌ चा:हुला: स्व:वंगु इलय्‌ श्री आर्य्यावलोकितेश्वरया 
दर्शन लाना: तसक॑ लयूताया: श्री करुणामयया पूजा भाव याना: 
स्तोत्र व्वना: नमस्कार याना: विन्ति यानाच्वन । थनंलि श्रीं करुणा- 

'मयं यमराजयात वोधिचर्य्याया खँ कना: सुवा: विया: अन्तरब्यान 
जुया विज्यात । वृषदेव जुजुयात यमराजं यमद्वारय्‌ हयात:गु खना: 
यमदूतपिन्त स:ता: थथे ब्व:विल- हे यमदूर्ताप, छिमिसं विचा: मयासे 
थ्व जुजुयात छु कारणय्‌ थन हयागु ? थ्व जुजु तसक धर्मात्मा जुया- 
च्वंहा थ्वयात थन हयेगु ई मजूनि, याकनं लित तये यंकि थुलि 
आज्ञा जुसेलि यमटूतपिसं जुजुयात त्व:ता छवसेंलि मृत्यु जुल धा:ह्ा 
वृषदेव जुजु हानं म्वाना वल । वृषदेव जुजु स्वस्थ जुया वर्सेलि कार- 
ण्डव्यूह महायान सूत्र पाठ या:वलय्‌ थ:त यमद्दारय्‌ यका: क्यनाह्‌:गु 
फुक्क खे मिलय्‌ जुयाव:गु खना: श्री आर्य्यावलोकितेश्वरयाके तसक 
श्रद्धा वन । व फुक खे थः महारानी, मन्त्री सकसितं कना: श्री करुणा- 
'सयया महात्म्य नं आज्ञा जुयाच्वन । जुजुपाखें श्री करुणामयया 
महात्म्य न्यना: राजपरिवार सकसिनं श्री करुणामयया मूर्ति दर्शन 
यायेगु इच्छा याना: जुजुयाके बिन्ति यात- हे महाराज, छंलपोलं 
यमद्वारय्‌ दर्शन याना विज्या:हा श्री करुणामय जिमित नं कयना 
विज्याहु । थथे विन्ति यासंलि वृषदेव जुजु जटाधारी लोकेश्वरया 
मूति दवेकाः दर्शन विया: श्री करुणामयया दशकम आदि प्रतिष्ठा 
कर्मे नापं यानाः थःगु श्रीमती देया लायूकूया छगू चुकया दथुइ 
विज्याकाः धर्मराज धका: नां प्रख्यात जुयावन । थनं थथे Š यमलोक 
'धयाम्ह भेरवया मूर्ति नं स्थापना याना विज्यात.। थुकथं वृष 
जुजु प्रजापि सकसितं श्री करुणामयया दशन विया: थह्म नं प्रजा- 
पिन्त नं दानधर्म आदि धर्म चलय्‌ याका विज्याना च्वन । छन्हु 
वृषदेव जुजु' छक्व:ला अवश्य मरण जुया मवंसे गा:गु मखूनि धयागु 
अनित्य संसार धका: सीका: थः किजा वालाचेन देवयात राजगद्दी 
तयाः राज्याभिषेक नापं वियाः थः दक्षिणपाखे गोदावरी तोथेय्‌ 
वना: स्नान दान आदि याये धु का: लिहां वयाः दथुइ वासं च्वंथाय्‌ 
छग: चेत्य थापना याना: बन्धग्राम धका: नां तया: वस्ति दयेका 
विल । अनंलि जुजु लायूकुली तु लिहां वया: थःगु कालगति देहान्त 

जुया: स्वर्गवास जुयावन । थनंलि वालार्चन देव जुजु वृषदेव जुजुयायु 
मा:गुतक संस्कार क्रिया याना: दाजु स्थापना यानात: पि देवदेवता-. 
पिन्त पूजाभाव याना: प्रजापिन्त वृषदेव जुजुथे तु नियमपूर्वक 
प्रजापिन्त पालन यानाच्वन । उगु इलय्‌ श्रीमती देशय्‌ बु ज्या यायेगु 
चलन मदया: मेमेगु देशं अन्न हयेमाःगु जुयावःगुलि थन नं बुज्या 
याकेमाल धकाः वु पालेत ज्यामित माला स्व:वलय्‌ सुनान ह्लापालाक 
कुँ कुलि पाले मछाला: दकलय्‌ वल्लाःम्ह छम्ह हयाः वयात वु 
पतिकं वा वोगु याना: चित्त बुळे याका: ह्वापां वयात हे कुलि बु 
पायेका: वु ज्या यायेगु शुरु यात । ह्वापां बु पाःम्ह देहान्त जुसेलि 
वालार्चन देव जुजु वयागु ल्वहंया मूर्ति दयेका: 'वल वल नां छुना: 
` थापना याना विल 1 वयागु व मूति थौंकह्वय्‌ यलया मच्छेन्द्र वहा- 
लय्‌ वनेवलय्‌ जवपाखे च्वंगु देगलय्‌ स्थापना जुयाच्वंगु दन्ति धाइ । 
थौंतकं वालये धु का: वयात भाग छायेगु धकाः यःमरि दयेका: दँयूदंसं 
मार्ग शुक्ल पुह्निखुनु छाये यंकेगु चलन नं दनि धाइ । 
थनंलि वालार्चन जुजु श्री जटाधारी मीननाथ लोकेश्वर नां 
छुना: नियमपूर्वक भावभक्ति यानाः च्वंसा नं मतिया भरव कोप 
जुयाः भौयागु रूप कया: मति देशया आपालं मचात फुकाविल । 
थ्व दुःख सह याये मफया: मति देशया प्रजापि उखें थुखें विसि वनाः 
च्वंवन । वालाचेन देव जुजु नं थःगु लायूकुली थापना याना तयाह्म 
श्रो मीननाथ लोकेश्चरया मूति जवना: चक्रवर्ण धयागु विहारय्‌ वनाः 
अन हे मूति थापना याना: थः नं वस्ति याना च्वन । स्वन्हु प्यन्हु 
दसेलि वालाचेन देव जुजुयात करुणामय मीननाथं ह्यागसय्‌ कयना: 
धाले- हे वालाचंन देव, जि थन च्वनगु मखु । थनं उत्तरपाखे कह्वय्‌ 
सुथ द्वापां चखुंचा छहा ब्वया वनी, व चखुचा जूगु थासय्‌ विहार 
दयेकाः जित: अन स्थापना याना व्यु । थुलि धया: श्री करुणामय 
अन्तरघ्यान जुया वंसंलि वालार्चन देव जुजुया न्ह्यलं चायेका: कह्वय्‌ 
खनु सुथय्‌ ह्लापां दना: कःसी च्वना: स्वया च्वन । उगु हे इलय्‌ 

गन गनं चखुंचा छटा ब्वया वया: उत्तरपाखे छगू ख्यलय जुना विल । 
बहे ख्यलश्‌ विहार बथेकेत जोशीयाके शुभमुहुर्त कया: विधि विधान 
वमोजिम बिहार दयेका: देगः नापं दयेका: श्री मीननाथ जटाधारी 
लोकेश्वर थापना याना: वालार्चनं संस्कृतं जेष्ठवर्ण महाविहार 
धकाः नां प्रख्यात याना विल । चखु चां कयना ब्यूगु थासय्‌ विहार 
दयेका: स्थापना याःगुलि नेपाल भाषां चख वहा: (चाकुवहाः) द्यः 
धका: नांजा:गु खः । अनंनिसे वालार्चेन देवं मीननाथया रथ जात्रा 
यायेगु थिति दयेका: वशाख शुक्ल चोथी खुनु रथारोहण यायेगु चलन 
याना: थोंतक नं चलय्‌ हे जुयाच्वन । हानं श्री मीननाथया रथ 
जात्रा सिधयेव मति भेरवया न्ह्यःने होम कर्म आदि याना: चखु चा 
छज्वः पुज्यानाः ब्वयेका छवयेगु नं चलन दु । थुकिया अथ स्वर्गय्‌ 
इन्द्रयात जटाधारी लोकेश्चरया जात्रा सिधल धका: खवर छूवडगु 
ख: । वर्थे तु ब्यां छज्वः नं पूजा यानाः पुखली त्वःता छवयेमा: । 
थ्व जात्राया खबर पातालय्‌ थ्यंक नं छ्वयेमा: धाइगु चलन आःतक 
दनि । मति भरवया मूर्ति भौ छह्वा नं अंगलयूसंतु थौंतक॑ तयातःगु 
दनि धाइ । अथे जूगुलि वसपोल श्री जटाधारी मोननाथ लोकेश्वरया 
जात्रा स्वंगू लोकयूसं प्रचार यानातःगु प्रमाण दु । थ्व वाखं श्रों 
मीननाथ लोकेश्चरया वंशावलिपाखें प्राप्त जूगु खः । 

र॑स्वयम्भूपुराणकथं) 


श्री मत्रय वोधिसत्वया बाख 


ह्वापा शाक्यत धेगु देशय्‌ ब्रह्मदत्त धेह्य जुज्जु राज्य यानाच्वन । 
वया कान्तिवती धेह्य महारानी दु । सन्तान मदया: सोमवार आमें 
पतिक अष्टमी व्रत या:गुया पुण्य फलं महारानी गर्भवति जुया: किला 
दसेंलि सकल लक्षणं पूर्ण sar: छ्यनय्‌ मणि रत्नं सहित sm: 
च्वंह्य राजकुमार जन्म जुल । मणि रत्न दुम्ह जुया: जन्म जगुलि 
व वालखयात मणिचुड धेगु नां छुना विल । व मचा त:धिक: जुया 
वर्सेलि पाठसालायू तया: आख: cq स्यं सम्पूर्ण शास्त्रं पार जुयाः 
नं श्रद्धावान व करुणावान जुया: थःत नं करपिन्त नं भिकेगुली 
ज्यालगथ्‌ जुया: धा: धाःम्हेसित धाःधाःगु दान विया च्वनोम्ह्‌ 
जुल । व राजकुमारयागु दान प्रसंशा सकभन प्रचार जुया: व मणिचुड 
राजा धकाः नं नां जाया वन | उगु इलय्‌ हिमालय पर्वतयू भवभूति 
धेम्ह ऋषि छम्हस्यां पलेस्वानं उत्पति जूम्ह कन्या छम्ह कयाहृयाः 
पद्मावति धकाः नां छुना विल । व कन्या ल्यासे जुया वसेलि बहे 
मणिचुड राजकुमारयात इहिपा याना विया: मुख्यम्ह रानी याना 
विल । थ्व कन्यादान वियागुया पलेसा छलपोलं निरगंड होम याना: 
व होमं दुगु पुण्य जितः विया विज्यायेमाः धकाः ऋषि थःगु आश्रमय्‌ 
लिहां वन । थर्नलि मणिचुड कुमारं पद्मावती देवीलिसे संसर्ग याना 
च्वँ च्वं गर्भ दयाः समय काल वसेंलि पुत्र जन्म जुल । वयात परमो- 
त्तर धकाः नां छुना विल। थनंलि मणिचुड कुमारं भवभूति ऋषि 

धाःगु खँ लुमंका: पद्मावती देवीनं सहित जुयाः निरगंड महायज्ञ 
आरम्भ यात । उगु यज्ञ कमंय्‌ सु प्राणी हे हिसा मदुयु धाःधा:- 
म्हेसित धाःधाःगु दान प्रदान याना: यज्ञ यानाच्वन । जव नीछन्हु 
दया वसेंलि उगु होम कुन्दं तसक ग्यानपुस्य च्वह्म राक्षस छहा 
पिहां वया: मणिचुडयात धाल- हे राजकुमार छलपोल धा: धा:- 
पिन्त धा:धा:गु दान वियाः याचक वर्गपिनिगु इच्छा पूण याना 
च्वंह्मा जिगु इच्छा नं छलपोलं पूर्ण याना विज्याहुँ । जिगु इच्छा पूर्ण 
यायेत नयेत्वने पित्याःगुलि तच्वतं दुःख जुया च्वंम्ह जितः म्वाःहि 
म्वाःला नकाः सन्तोष याना बिज्याहुँ धका: राक्षसं धाःगु खे नयना: 
मणिचुडं धाल- हे राक्षस, छ म्यायेमते जि छन्त इच्छा पूण याना 
वी धका: थमंतु ज:गु तरवार कया: थःगु कपालय्‌ च्वंगु हिन्तू चानाः 
ह्वापा हि त्वंका विल | अनंलि थाय्‌ थासयूच्वंगु थःगु म्हयागु ला 
ध्यना: नकुनक्‌ क्नँयूजक वाकि जुल । थनंलि राक्षसयागु ख्वा: पा: 
त्व:ता: साक्षात इन्द्रयागु रूप कया: मणिचुडयात धाल- हे राज- 
कुमार छलपोलं थपायूच्वःगु दुष्कर कर्म यानाः धर्म यानागु छु इच्छा 
याना: यानागु धका: न्य॑सेलि मणिचुडं धाल- हे इन्द्र, जि मेगु छु 
इच्छा मयासे खालि अनुत्तर सम्यक संवोघि ज्ञान लाइ कारणय्‌ 
यानागु खः । यदि विश्वास मदुसा जि सत्याधिस्थान याना: क्यने । 
गथे जि छन्त थःगु ला हि थौं दान विया, अथेहे जि छंके करुणा तया 
च्वनागु दु । जिगुमनय्‌ छु दुःख मदु । थ्व खे सत्य खःसा हे इन्द्र 
जिगु थ्व कंह््वाय्‌ जक दुगु म्ह ह्वापायागु थें हे जक जुया वयेमा । 
थुलि मणिचुडं धाये मात्रं वयागु म्ह ह्वापाथेतु जुया वल । थनंलि 
मणिचुड राजकुमार निरगंड होम पूर्ण याये धु का: ब्रम्हरथ धयाम्ह 
ब्राम्हणयात भद्रगिरि धयाम्ह किसि व दकय्‌ भिम्ह सल थ्व निम्हं 
गुरुयात दक्षिणा विया छूवत । थनंलि वलिका घैम्ह ऋषि मारीचि 
धम्ह ऋषियाके बिद्या स्यना वेगुया गुरु दक्षिणा वीत मणिचड राज- 


कुमारया धमपत्नो पद्मावती रानी व परमोत्तर राजकुमार निम्हं 

फ्वनाहया: गुर्यात दक्षिणा विल । थनंलि हस्तिनापुरया जुजु दुरप्र- 
सह धेम्ह जुजु व भद्रगिरि किसिया लोभ तया: लडाइया ज्याभः 
ज्वना: शाक्यत नगरय्‌ घेरा लगय्‌ याना: च्वंच्वन । उगु इलय्‌ मणि- 
चुड कुमार दरवारया कःसी थाहाँ वना: अहिसा याना च्वनाह्म जि 
गथेयाना: लडांइ यायेगु ? धका: मनय्‌ तया च्वंबलय्‌ प्यह्म प्रत्येक 
वुद्धपि वया: हे राजकुमार जिमिगु चीवर वस्त्रया <q: ज्वना 
विज्याहुँ धका: घार्सोल मणिचुड कुमार प्रत्येक बुद्धपिनिगु चीवर 
च्चः sq ना विर्साल राजहंस ब्वया वंथ प्रत्येक बुद्धपिसं मणिचुड 
कुमारयात आकासं व्वयेका यंका: हिमालय पवतया क्वय्‌ त्व:ता: 
प्रत्येक वुद्धप लोप जुया वन: । थनंलि मणिचुड कुमार क्रषियागु 
भेष कया: तपस्या यानाच्वन । उगु इलय्‌ शाक्यत नगरया मन्त्री 
सुवाहु धयाम्हं जुजु मदयेक युद्ध यायेगु योग्य मज्‌ धेगु भा:पा: आपालं 
धनयागु राशी ज्वना: मारिचि ऋषियात धन वियाः परमोत्तर 
कुमारयात लिफ्याना हया: जुजुया आशनय्‌ तया: SS यात अले 
दुश्प्रसह जुजुलिसे युद्ध याना: वयात त्याका: आनन्दं च्वनाच्वन । 

उगु इलय्‌ मारिचि क्रषियाथाय्‌ च्यंहा पद्मावती देवी नं स्वां 
मा: वने धका: गु इ वंवलय्‌ थ: स्वामी मणिचुड कुमार नापलाना: 
अनेक प्रकारं छलपोलनापहे जि sas धा:सानं मणिचुड कुमारं खं 
मन्यस मारिचियाथाय्‌ छवया विल | मारिचि ऋषि नं व खँ फुक्क 
थुइका: थःगु ऋद्धिवल आकाश मार्ग शाक्यत नगरया लायकुली 
थ्यंका विल । 

थनंलि हस्तिनापुरय्‌ दुश्प्रसह जुजुया राज्यय्‌ महामारी ल्वय्‌ 
उत्पति जुया: आपालं मनूत सिनावन । व ल्वय्‌ शान्ति यायेत अनेक 
उपाय्‌ याना नं मजिया: मणिचुड कुमारया मणियागु लखं जक 
शान्ति जुइगु घगु सीकाः न्याह्य ब्राह्मणपिन्त मणिचुडं तपस्या 
याना च्वंथाय्‌ छवया: मणि दान कायेके छबत । व ब्राह्मण गणपिसं 
मणिचुड कुमारयागु कुटि माला वें वं मणिचुड कुमारयागु आश्रमय्‌ 

'थ्यंका: विन्ति यात- हे ऋषि देव दुइप्रसह जुजुया राज्यय्‌ महामारी 
ल्वय्‌ वया: आपालं मनूत सिनावन 1 उगु ल्वय्‌ शान्ति यायेत छलपोल- 
यागु शिरोमणि दान याना: दुदप्रसह जुजुया प्रजापिनिगु जीव रक्षा 
याना विज्याहुँ धका: न्याह्य ब्राह्मणपिसं धाःगु खँ न्यना: मणिचुड 
कुमार अत्यन्त लय्‌ताया: ब्राद्वाणपिनिगु ZT:42 ल: धा: हायेका: 
धाल- हे ब्राह्मण गर्णाप छःपिसं सोका विज्या:हुँ गुगु थ्व जिगु 
शिरोमणिया हा छयनंनिसें क्वथ्यंक दुग: थ्यंक दुहां वनाच्वंगु व 
जि थम्हंतु लिकयावी फइमखु छलपोलपिसंहे जिगु छयनं निसे 
कति फाया: मणिरत्न लिकया: जिगु ह्वाती तया व्यु छलपोलपित 
जि वियेगु जुल 1 थुलि धया: पूर्वपाखे स्वया: तग्व:गु ल्वहँतय्‌ क्वातुक 
पुतुहँ च्वना: फक्व धेयं यानाः सम्यक सम्वोधि ज्ञानय्‌ मन तयाः 
फितिक्कहे मसंसे च्वना विल । उगु वखतय्‌ व ब्राह्मणपिसं ज्व:गु 
कःति मणिच्डयागु छयनय्‌ फायाहया: याकनं हे शिरोमणियागु हा 
थ्यंक ल्येथना: न्ह्यपु सुद्धा वयेक लिकया विल । उगु वखतय्‌ मणि- 
चड कुमार च्वंगु ल्वहं स्वक्‌ दयेक तज्याना वन । व मणिरत्नया 
तेज नं बहे ल्वहँतय्‌ दुहाँ वना: व ल्वहंया दुने मंत्री वोधिसत्वयागु 
तेज दुहां वना: मणिलिद्ध श्वर धका: नां जाया वन । वांला:गु 
(मनोहरगु) मणि लिकाःगुलि हि वा: वःगु थोंया अद्यापि मणि- 
रोहिणी खुसि धकाः नां जुया वन । व लिङ्ग श्रीवत्सया आकार 
जुया वन । थनंलि व ब्राह्मण न्याम्हं मणिरत्नया रिद्धिवलं याकनं 
हे हस्तिनापुर नगर थ्यंका: व मणिरत्न सिलागु लखं देशय्‌ सकभनं 
हा:हा: या :गु मात्रंहे सम्पूर्ण महामारी ल्वय्‌ शान्ति जुया: महा मंगल 
जुया वन 1 थ्व वाखं स्वयम्भू पुराणया तीर्थमहात्म्य अध्यायय्‌ 
च्वया वंगु दु । 

थ्व मंत्री वोधिसत्वयाग छत्वा:चा खँ चिन्तामणि लोकेश्वरया 
महात्म्य सुप्रियसार्थवाहुयागु वाखनय्‌ नं वइतिनि । 

(स्वयम्भूपुराणकर्थ ) 
श्रीं गगनगञ्ज वोधिसत्वया बाखं 


छगू इलय्‌ पाञ्चाल धयागु देश छगू दु । व देशया जुजु वृषकर्ण 
नां जुया: न्याय नीति फुकं सिया: विवेकवान जुयाच्चह्य खः । वया 
गोकण धयाह्वा राजकुमार जन्म जुया: त {धिकः जुया वर्सेलि गोकर्ण 
राजकुमार याकनं राज्यभोग यायेगु इच्छा याना: थः वौयात बिन्ति 
यात- भो पिता महाराज, छलपोल वृद्ध अवस्था जूगुलि राजकाज 
यायेत कष्ट जुइगु जुया: आ:हे जितः राज्याभिषेक विया: छलपोल 
तपोवनय्‌ विज्याहुँ, छलपोल थे तु हे न्याय नोति विचा: यानाः 
प्रजापिन्त पालन यानाच्वने। थुलि गोकर्णं राजकुमारया खे नयना: 
वौह्म वृषकर्ण तं पिकया: काय्यात धाल- हे चन्दालह्म पुत्र गोकणे, 
छ मखुगु खं हह्वात, जि दयेक दयेक हे छ जुजु जुइगु स्वःह्वा जुल । 
अथे जूगुलि छन्त जिगु राज्य योग्य मजू | उकि याकनं हे राज्यं पिहां 
हुँ । थथे वौ काय्‌ निहास्या तसक ल्वापु जुया: कायहा गोकर्ण तसकं 
तं पिकयाः छ वृद्ध जुइ धु कहा ग्वःदें तक राज्य याइ, छ सित धायेव 
ला जि अथ हे जुजु जुड, छंगु नामं जलदान, पिण्डदान याना वी 
मखु, अले छ अगति जुयाः दुःख सियाच्वने माली धका: धाल 1 थुकथं 
गोकण राजकुमार दुर्वचन ह्वाना: sq: व्यूगुलि वौह्य वषकर्ण सह 
पाये मझ्या: तुरून्त दूत सःताः गोकर्णयात देशं पितिना छ॒वत। गोकर्ण 
गजकुमार देशा पिहां वना: चा:हिला जुजु' वौयात दुर्वचन ह्वाःगु 


4 
— 


गलं कर्मभूमी ला: वना: अन पितृद्रोह याःपिन्त सास्ति याना तःगु 

खन । व खना: ग्याना: अनं नं विसि वे वं छगू जंगलय्‌ थ्यन । अन 
बुद्ध उपासक छह्य नापलाना: वौयात द्रोह यानागुया पाप गथे या:सा 
सदया वनी धइगु खँ न्यॅसेलि बुद्ध उपासकं वागमती व अमोघफल- 
-दायिनी खुसिया दोभानय्‌ च्वना: तपस्या ब्रत यायेमा: धका: धाल । 
वया उपदेश नयनाः थ्वहे नेपाल मण्डलय्‌ वया: अमोघफलदायिनी व 
बागमती संगम जुयाच्चंगु दोभानया पुण्यतीर्थय्‌ च्वनाः La ल्ल 
वाह्य लखय्‌ दुनाः, म्वः ल्हुयाः फियागु चेत्य दयेकाः पलेस्वां छायाः 
तपस्या ब्रत यानाच्वन । थुकथं तपस्या च्वँच्वं नीछन्हु दर्साल सुखा- 
वती भुवनय्‌ विज्यानाच्वंह्य करुणामयं गगनगञ्ज वोधिसत्वयात 
सःताः आज्ञा जुल- हे गगनगञ्ज, वागमती तीथय्‌ च्वना: तपस्या 
यानाच्वंह्य गोकर्ण राजकुमारयात उद्धार याना वा । करुणामयं थथे 
आज्ञा जुइवं गगनगञ्ज वोधिसत्वं थःगु ह्य तेज पिकयाः गोकर्ण 
"राजकुमार तपस्या याना च्वंथाय्‌ वना: दर्शन विल । 
उगु इलय्‌ वया वौ वृषकर्ण देहान्त जुया: काय्‌मचां संस्कार 
याये मखंगुलि बहे लायूकुली अगति जुया: दु:ख वियाच्चन । व खँ 
सीका: गगनगञङ्ज वोधिसत्वं गोकर्ण राजकुमारयात धया विज्यात- 
हे गोकर्ण क्वापां छंगु पितृद्रोह नाश यायेत छं वौयात संस्कार जल- 
दान, पिण्डदान आदि याना: दुर्गति शोधन याना: वयात गति दयेकाः 
सुखावती छवयेगु याये माल । अले छंगु पाप नाश जया: छ उद्धार 
जुड । थुलि गगनगञ्ज वोधिसत्वया आज्ञा न्यना: गोकणे राजकुमार 
श्रावण कृष्णया आमाइ खुनु विधिपूर्वक पिण्डदान याना: जि वो प्रेत 
गति याकनं मुक्त जुया: सुखवती भुवनय्‌ याकनं लायेमा धका: पिण्ड 
दान बिल । उगु पिण्डदान ब्यूगुलि अगति जुयाच्वंह्म वृषकर्ण जुजु 
पिण्डदान कयाः थः कायूयात सुवा: वियाः सुखवती भुवनय्‌ वास याः 
चनेफुगु जुल । 
थनंलि गोकर्ण राजकुमार गगनगञ्ज वोधिसत्वयात नाना 

प्रकारं पूजाभावयाना: विन्ति यात- हे नाथ, छलपोलया प्रसादं 

पितृद्रोह यानागु पाप मदया वन, आ: छलपोल सदां थनहे विज्या-: 
ना: जित: दर्शन विया विज्यानाच्वन धा:सा जिगु जिउ दतले छल- 
पोलयागु सेवा याना च्वने धका: गोकर्ण राजकुमार धाःगु न्यना: 
गगनगञ्ज वोधिसत्वं आज्ञा जुल- भो गोकर्णे, जि न्ह्यावले थनहे जक 
च्वंच्वने मज्यू, जि गुरु करुणामययागु आज्ञा पालन याना: धा:गु 
इलय्‌ धा:गु थासय्‌ तक वना: सत्व पाणीपिन्त उद्धार याये माःगु ज्या 
दु । अथे जूगुलि जिगु तेज थुगु पद्माकार जुयाच्वंगु ल्वहँतय लीन 
याना थके । थ्वहे ल्वहंयात जितु भाःपाः सेवा यानाच्व । लिवा छंगु 
पुण्यं थुगु ल्वहंयात गोकर्णेश्वर वेतराग धका: नां जायावनी । छ नं 
उद्धार जुयावनी धका: थुलि गोकर्णयात आज्ञा जुया: आकाशं मिग्वा- 
रा ब्वया वं थें ब्वया: सुखावती भुवनय्‌ लिहां विज्यात । अथे जूगुलि 
थों तकं श्रावण कृष्ण आमाइ खुनु वौया नामं पिण्डदान वीगु चलन 


जुयाच्वंगु दु । 

(स्वयम्भूपुरांणकथं) ka 


श्री समन्तभद्र बोधिसत्वया बाख 


सत्य युगय्‌ थ्व नेपाः गालय्‌ त्वयूक्वय्‌ ब्या ह्वय्‌क्वय्‌ हे हाक: 
जुयाच्वंगु कालिदह धइगु पुख्‌ जुया: छचा:ख्यर्‌ परवत चा:हुलाच्वंगु 
जुयाच्वन । व पुखया दथुइ हृःचछिहः दुगु पलेस्वांया द्यःने ज्योति रूप 
जुया: स्वयम्भू उत्पति जुयाच्वंगु ख: 1 उगु इलय्‌ व दहनय्‌ आपालं 
देया देव मनुष्य आदि वया: स्नान दान याना: स्वयम्भू दर्शन या: 
वड्गु जुयाच्वन । थथे जुयाच्वंगु खँ महाचीन पवतय्‌ च्वंह्वा मञ्जुश्री- 
या अवतार मञ्जुदेव आचाय सीका: नेपालय्‌ वयाः कालिदहया ल: 
फुक्क कछपाल पवत तछ्याना: ह्वसिकापं ल: दक्व पितिना =< । 
उगु इलय्‌ व दहनय्‌ वास यानार्च्वाप कुलिक धयाहा नागराजा आदि 
सकलं तम्वयेका: व ल: लिसे गंगासागरपाखे मिलय्‌ st घन । लिवा 
कालान्तरय्‌ मञ्जु देवे थन शहर दयेका: आपालं मनूतय्‌ वस्ती दयेका 
वी धुर्सेलि देश देशान्तरया मनूत वया: वास दयेका: च्वंवल । थुकथं 
आपालं काल वॅसेंलि कुलिक नागं हानं नेपालय्‌ वया: दह दयेकेगु 
विचा: यानाः आपालं नागपि मु का: चारुगिरी पवतय्‌ थहाँ वना: 
चांह्नि वा वयेका: ह्वसिकाप car: तिना विल । अले थन दे छगल 
लखं जाया: आपालं छे, मनूत नाश जुयाच्वन । अथे जूगु खना: 
नेपालवासीतसें अत्यन्त दुःख याना: त्रिरत्न व करुणामययागु नां 
कया: हाला: ख्वयाच्वन । थुगु सूचं सुखावति भुवन विज्यानाच्वह्य 
श्री करुणामयं सिया: समन्तभद्र वोधिसत्वयात सःता: आज्ञा जुल- 

हे समन्तभद्र, नेपालय्‌ मञ्जुदेवं दयेकूगु कृति कुलिक नागं ह्यासय्‌ 
याये त्यन। अथे जूगुलि छ याकनं हे नेपाल मण्डलय्‌ वना: कुलिक 
नागयात शान्त याना: नेपा:या जनतातयूत नं रक्षा यायेगु ज्या याना 
वा धका: श्री करुणामयं आज्ञा जूगु खं न्यना: समन्तभद्र वोधिसत्वं 
करुणामययात नमस्कार याना: ध्वाँय छपु ज्वना: थःगु हाय दकव तेज 
पिकयाः सुखावती भुवनं नेपाः मण्डलय्‌ थ्यंकाः चारुगिरी परवतय्‌ 
च्वंच्वंह्य कुलिक नागयागु ह्यय्‌ गया: वयागु छ्यनय्‌ थह्वा ज्वना व:गु 
ध्वाँय्‌ स्वाना: नागयागु वल मदयेका विल । उगु इलय्‌ कुलिक नागं 
थःगु ह्य्‌ गयाच्वंह्म समन्तभद्र वोधिसत्वयात स्वयाः विन्ति यात- 
हे नाथ समन्तभद्र वोधिसत्व, जिगु अपराध क्षमा याना विज्यांहु । 
जिमिगु नागवास दह स्यंका ब्युगुलि हानं थ्व नेपालय्‌ दह दयेके 
धका: वयागु खः । आ: छलपोल जिगु araq विज्या:गुलि उफो स्वांया 
मालं क्वखाये थ जिगु ह्या आनन्द जुयाः शीतल जुल । थाया दिनय्‌ 
छलपोलयागु दर्शन दुगुलि जि तधंह्य भाग्यमानीह्या जुल धका: कुलिक 
नागं अनेक प्रकार पूजा भाव याना: स्तोत्र यात । कुलिक नागयागु 
पूजाभाव खना: समन्तभद्र वोधिसत्व लयूताया: आज्ञा जुल- हे 
कुलिक नाग, छं थ्व मञ्जुश्रोयागु कोति नाश यायेगुला तसकं 
अयोग्यगु ज्या यात छायूधा:सा थ्व नेपालय्‌ स्वयम्भू गुह्य श्वरी देवी 
आदि आपालं देव देवतापिसं वास याना च्वने धु कल हानं थ्वहे 
पवतय्‌ श्री करुणामय नं वास या: विज्याइ तिनि । अथे जूगुलि थ्व 
नेपा: मण्डल स्यंकल धा:सा छं आपालं नरक भोग याये माली । आः 
छन्त थ्व हे नेपालय्‌ वास यायेगु इच्छा दुसा विमलावती व केशावती 
संगम जुयाच्वंगु तीर्थय्‌ वास याः हुँ, छंगु भिगु मनोरथ पूर्ण जुइ- 
तिनि । थुलि आशीवाद विया: कुलिक नागयात त्वःता विल । थनंलि 
कुलिक नागं समन्तभद्र वोधिसत्वया चरणय्‌ वारम्वार नमस्कार 
यानाः नेपाः वासीतय्‌ मनोरथ पूर्ण याये फयेमा धका: आशिष याना: 
शान्त चित्त याना: व कुलिक नाग वहे विमलावती व केशावती संगम 


(९८) 


जुयाच्वंगु तीर्थयू वास या: वन । अनंनिसें व तीर्थया मनोरथ तीथे 
धका: नां जुयावन । समन्तभद्र वोधिसत्वं थःगु तेज ल्वहं छंगलय्‌ 
लीन याना: थह्य ज्वना वयागु ध्वांय्‌ स्वना: सुखावती भुवनय्‌ लिहां 
विज्यात । 

थुलि सन्मतभद्र बोधिसत्वया वाख जुल । 

थ्व वाखं स्वयम्भूपुराण वाखनय्‌ विस्तारं च्वयावंगु दु । 


(९६) 


( स्वयम्भुपुराणकथ ) 


श्री बजपाणी बोशिसत्वया बाख 


छगू इलय्‌ मञ्जुपत्त धयागु छगू शहर दु । उगु देशय्‌ सर्वपाल 
धयाह्मा छह्म वेद्य दु । उद्य वच तन्त्र मन्त्र मरण मोहन उच्चाटन 
आदि षड्कर्मयागु विद्या सयाच्वंह्य व नाना प्रकारया जडीबुटिया 
वास: याये सया: सकल जनतापिन्त ल्वचं लायेके फुह्या खः । अथे 
जूगुलि उगु देशय्‌ च्वंपि जनतापिसं व वद्ययात तसक मानय्‌ याना: 
प्रशंसा याना: खुसि याना तल । व वेद्यया ख्वा: खनेव हे सकल 
लोकपि ग्याना च्वनीगु। व वैद्य लोकगणपिन्त गुह्य सितं मरणमोहन 
इत्यादि विद्या छ्यला: दु:ख वियाच्वन । गुलिसितं अनेक प्रकारया 
ल्वयू नं लायेका वियाच्वन । थुज्वःगु व वेद्यया चालावाला अनयाह्य 
जुजु सीका: थ्व वद्ययात ज्वना हया: ळ्यार्खानय्‌ कुनेमाल धयागु खँ 
नं जुल । थ॒ज्वःगु खें सिया: थःगु ज्यां थःहे ग्यानाः वाचा इलय्‌ 
धु यागु छ्यंगुलि व्यया: चायागु कलस छगः ज्वनाः देशं पिहां वन । 
वे वं वं वं थ्वहे नेपालय्‌ थ्यंकाः वागमती खुसिया सिथय्‌ च्वनाः 
कासु लनाच्वन । अन च्वना: वं विचा: यात, धिक्कार जिगु थ्व 
जीवनं मखुगु हे ज्या यायेलात, जिगु भविष्य छु छु जुइतिनि जि 
सीवलयू यमद्वारयू यंकाः अवश्य नं कर्मं भोग याकोतिनि। आ: जि 
थ्व पाप ह्व केत जगतया गुरु वप्त्रपाणीयात आराधना मयासें मजिल 
धकाः मती तया: थःगु न्ह्यःने चायागु कलस तयाः वस्त्रपाणीयात 
आराधना याना: ळिनिदेतक पुज्याना: तपस्या यानाच्चन । थुगु खें 


(१००) 


सुखावती च्वंह्य श्री करुणामयं सीका: थःह्या शिष्य वज्त्रपाणीयात 
सःता: आज्ञा जुल- हे वस्त्रपाणी छ नेपालय्‌ बना: वागमतीया सिथय्‌ 
च्वनाः सर्वपाल धयाह्म वद्यं तपस्या याना च्वंथाय्‌ वनाः वयात रक्षा 
यानाः उद्धार याना वा । श्री करुणामयया आज्ञा नयनाः: वस्त्रपाणी 
वोधिसत्व थःगु म्हं तेज पिकयाः नेपाल मण्डलय्‌ वागमतीया सिथय्‌ 
थ्यंकाः सर्वपाल वेद्य साधन यानाच्वंगु कलसय्‌ दुहां विज्यात । उगु 
इलय्‌ कलसया ल: भय्‌ भय्‌ विया: पिहां वया: कलस तज्यानाः 
कुम्भतीर्थं धयागु दयावल । वहे कलसं डमरु, वस्त्र, घण्ट, त्रिशूल 
ज्वनाच्वंह्य धु छयंगुलि न्यनाच्वंह्य अक्षोभ्य बुद्ध छयनय्‌ तयाः 
ज्योति रूप जुया: वज््रपाणी वोधिसत्व पिहाँ विज्यात । उगु वखतय्‌ 
सवपाल वद्य वस्त्रपाणी बोधिसत्वयात अनेक प्रकारं पुज्याना: चा:- 
हिला: नमस्कार याना: ह्वा: निपां ज्वजलपाः बिन्ति यात- भो गुरू 
वस्त्रपाणी, थौंया दिनयू छलपोलयागु दुर्लभ रूप दर्शन याये दुगल 
जि तसक भाग्यमानी जुल । जिगु सम्पूर्ण पाप नाश जुयाः थुगु 
जन्मय्‌ हे जि मुक्त जुइह्य जुल धका: नाना प्रकारया मरिचरि, 
सिसाबुसा, छत्र, ध्वाँय्‌, च्वाम्वः आदि व पिण्डपात्र समेत हृहलपा: 
वांलाक पुज्याना: स्तोत्र यात । थ्व सवेपालं ब्वंगु स्तोत्र सुनां 
पाठ्याइ उद्या जोगीनीया थासयू च्वना: योगेश्वर जुया: जन्म जुइ । 
थुगु प्रकार स्तोत्र पूजाभाव या:गुलि बञ्त्रपाणी वोधिसत्वं लयताया: 
आज्ञा जुल, हे सवपाल वेद्य, थुगु छं सिद्ध याःग कुम्भतीर्थय्‌ लिपा 
उदुरमूखी धयाम्ह SE छम्ह वइ उम्ह जुजु तोथंय्‌ स्नान या: 
वइ उगु इज़ञथ्‌ थुगु थासय्‌ ललितपुर धयागु देश नं जुइतिनि । 
हे सवपाल, छं थन कलस स्थापना याना: छगू कोटी जप याःगु पुण्यं 
थ्व तीर्थयात कुम्भतीर्थं धकाः नां जुड धका: वज्रपाणी वोधिसत्वयागु 
आज्ञा नयना: सरवपालं विन्ति यात- भो नाथ वज्त्रपाणी, छलपोल 
सदानं थन हे विज्याहुँ, छलपोलया सेवा भाव जि यानाच्वने । थथे 
धा:गु न्यनाः वस्त्रपाणीं आज्ञा जुल- Š सवपाल सदां जि थन च्वने 


(१०१) 


मज्यू वारंवार दक्‍वभनं वना: लोकपिन्त थथे हे उद्धार या: वनेगु 
ज्या यकव दु । जिगु तेज थुगु ल्वहंतय्‌ मिलय्‌ याना थके थ्वहे ल्वहं- 
यात जितु भा:पा: पूजाभाव याना च्वं छंगु मनोकामना पूर्ण जुड 
धका: आशीर्वाद विया: वज्त्रपाणी वोधिसत्व अन्तर्ध्यान जुया 
विज्यात । थनंलि सर्वेपाल वेद्य व ज्योतिलिग दुगु थासय्‌ कुम्भेश्वर 
स्थापना या:गुलि सर्वेश्वर धकाः नं थुगु वेतरागया नां प्रख्यात जुल । 
थनंलि कालगति वसेंलि सर्वेपाल वैद्य छुं ल्वय्‌ मजुइक हे बहे तीर्थय्‌ 
देहान्त जुया: लिपायागु जन्मय्‌ योगेश्वर जुया: जन्म ST वन । 
थुमु खे स्वयम्भूपुराणय्‌ वांलाक च्वयातःगु दु । 


(१०२) 


(स्वयम्भूपुराणकर्थ ) 


श्री सञ्जघोष वोधिसत्वया बाख 


ह्वापाह्नापा पांचाल नां जुयाच्वंगु देश छगू दु । व देशय्‌ बुद्धपाल 
धयाह्म श्रावक भिक्षु जुयाच्वंहा खुगू शास्त्र आदि सम्पूणं शास्त्रं 
पारंगत जुयाच्वंह्य बुद्धया उपासक पण्डित छहा दयाच्वन । वया 
काय्‌ मञ्जुगत्ते धयाहा छहा दयाच्वन । थुद्य बुद्ध उपासक भिक्षु 
यक्व शिष्यत तया: थःगु छे यूहे च्वना: धाःधाःम्हेसित धाःधाःगु विद्या 
स्यनाच्वंगुलि सकल ज्ञानोगुणीपिसं वयात गुरु भा:पा: हनाच्वंगु 
जुल । 

छन्हु थः काय्‌ मञ्जुगत्तयात नं आखः स्यने धकाः भिगु दिनय्‌ 
पाठशालाय्‌ तया: शिष्यपिन्त नं थः काययात नं आख: स्यनेगु यात । 
सकल शिर्ष्याप गुगु गुगु विद्या स्थन उगु उगु विद्यां पार जुयावन । 
तर थः काय्‌ मञ्जुगत्तं Sg न त छगः हे धाये मसया: तसकं मूखे 
जुया: छगः हे आखः सयेके मफया saq । वोह्य बुद्ध उपासक यक्व 
उपाय याना: वासः नका: नं आख स्यन । अयनं सयेके मफयाः 
चिना:, दाया:, ख्यानाः, ब्वः विया :स्यनं नं छु हे स्यने मफया: वुद्ध 
पाल पण्डितं विचा: यात - अहो जि काययात थुलिमछि कुतः यानां 
नं आखः छग: हे सयेके वी मफुत । आ: थ्वयात श्री मञ्जुश्री गुरुया 
सेवा याके मछवयेक थ्वयात आखः सयेके फड हे मखत । अथेया 
निति थ्व मञ्जुगर्त्तयात नेपालयू गोपुच्छ धयागु पवतय्‌ मञ्जुश्रीयागु 
अस्थि दुगु निर्वाण चेत्य स्थापना याना तःथाय्‌ छ्वया: सेवा याके 


(१०३) 


छवये माल । थुलि मनय्‌ विचा: याना: थः शिष्यपि सकले सःताः 
धाल- हे दिष्यपि खिपि सकले मञ्जुगर्त्तयात ब्वना: नेपालयू श्री 
मञ्जुश्रीयागु दर्शन याकाः ज्योति रूप स्वयम्भूयागु नं दर्शन यानाः 
नमोवागीश्चराय थ्व न्ह्लयगः आखःयागु मन्त्र ब्वनाः थ्वयात नं 
ब्वंका: मञ्जुश्रीयागु सेवा छिमिसं नं या अले थ्वयात नं याकि । थुगु 
पुण्यं छिमित नं थ्व जिह्मा काय्‌ मञ्जुगर्त्ग॑यात नं सकल विद्याया 
सिद्धि अवश्य दइ धका: थुलि बुद्धपाल गुरुयागु आज्ञा न्यना: मञ्जु? 
गत्तेयात स:ता: शिष्यपि पांचाल देशं नेपा:पाखे स्वया: वल । 
थाय्‌ थासय्‌ वासं च्वँच्वं वेवं थ्व नेपालय्‌ थ्यंकाः आपालं तुमा 
दुगु थासय्‌ थ्यंकः वल । उखुनु सकले वहे थासय्‌ वासं च्वना: सक- 
सितं नं तु कयाः थःथः यक्व नयाः अनहे द्यन । 
कह्वेय्‌खुनु सुथह्नापां दनाः मञ्जुगत्तयात नं थनाः हे गुरुपुत्र 
मञ्जुगत्तँ की सकले गोपुच्छ पर्वतय्‌ वना: मञ्जुश्रीय।गु स्थानय्‌ 
वनाः नमोवागीश्चरा य धइगु स्तोत्र ब्वने नु धका: सकल 
पासापिसं धाःगु न्यनाः मञ्जुगत्तं धाल- हे पासापि जिगु < छगू 
नि छिमिसं न्‍यें । न मो वा गी श्व रा य धका: ब्वनेगु सिवे नं थ्व 
तुयागु रस चाकुसे च्वंगुलि तसक आनन्द जुयाच्वन । अथे जूगुलि 
थ्व थाय्‌ त्वःताः जि गनं हे वने मखुत थ्वहे लु नया: सदां थन हे 
च्वंच्वनेगु धका: तु नयाच्वन । सकल पासापिसं अनेक वोध यात 
नं खें न्यंके मफया: पासापि सकस्यां सल्लाह यात- हे पासापि आः 
छु यायेगु, गथे यायेगु, थ्व मञ्जुगत्तंयात कोस वोध याये मफुत, 
गुरु कोत छु जक मयाइगु जुई, तच्वःगु हे भय वल। आ: 
अथे मखु थन हे तुब्वय्‌ च्वना: जूसानं श्री वागीश्वरयागु नां छोसं 
ब्वने थ्वयात नें व्वंके धका: मञ्जुगर्त्तयात धाल- हे मञ्जुगत्तं छ 
थ्व थाय्‌ त्वःताः वने मखुसा थन है च्वना: जूसां श्री वागीश्वरयागु 
नां का । छंगु अज्ञान नाश जुया वनी 1 अथेया निति थ्व च्वाम्व: 
ज्वना: आकाशय्‌ स्वया: वागीश्वरयागु नां का धका: सकल हिष्यपि 

व मञ्जुगत्त नं नमोवागीश्वराय धका: वारंवार एकचित्त याना: 
आकाशय्‌ थस्वया: छगू हे सलं ब्वना च्वन । थुगु सः सुखावती 
बिज्यानाः च्वंह्य श्री मञ्जुश्रीनं तायाः थुमित उद्धार याः वने माल 
धका: मनय्‌ तया: आकाश गर्भ अपि च्वंच्वंगु तु व्वय्‌ थ्यंकाः थःगु 
स्वरूप दर्शन विल । उगु वखतय्‌ सकल शिष्य मचातसे श्री महा- 
मञ्जुश्री गुरु दर्शन याना: वसपोलयात चा:हुला: छासनिसे सकस्यां 
नमस्कार या: वन । मञ्जुगत्तं छह्यास्यां तुजक नया: छु छु हे मधासे 
मञ्जुश्रीयात दर्शन मयासे तुजक नयाच्चन । उगु इलय्‌ शिष्य मस्तसें 
मञ्जुगत्तयात धाल- हे मञ्जुगत्ते श्री महामञ्जुश्ची विज्याःगु छं 
मखंला, याकनं नमस्कार याः हुं, छंगु अज्ञान दकव नाश जुया वनी । 
थथे धालं नं नमस्कार या:वने मसया: ख्वा:जक तु क स्वयाच्वन । 
व खना: शिष्य मस्तसे मञ्जुगत्तयागु ZT: जवना: साला यंकाः छ्यं 
ज्वनाः गुरुयागु चरणकमलय्‌ भ्वसुइका विल । मञ्जुगत्ते छ्यं ल्ह्लने 
मसया: अथेंतु तुती छयं दिका: सुम्क च्वंच्वन । उगु इलय्‌ मञ्जुश्रीं 
आज्ञा जुल- अहो आश्‍चर्य ! संसारय्‌ कर्मेभोग धयागु मयासें मगा:गु 
थ्व मञ्जगत्ते तःधंह्य महापण्डितया कायूमचा जुयाः नं पूर्वजन्मयागु 
कर्मया फलं थ्व मूर्खं जुयाच्चन । आ: थ्वयात उद्धार याये माल धका: 
मञ्जुगत्तयात आज्ञा जुल- हे मञ्जुगत्ते छ दें, थनिनिसे छंगु अज्ञान 
नाश जुया: सकल विद्या नं पारंगत जुइह्य जुल धका: मञ्जुगत्तयागु 
छ्यं ज्वना: ल्ह्वनाविल । उगु इलय्‌ व मञ्जुगत्तेयात न्ह्यलं चाःगु 
थें झसंक व सम्पूर्णं शास्त्रया ज्ञान दुद्वा्थे जुया: मञ्जुश्री गुरुयागु 
चरणकमलय्‌ नमस्कार याना: गुपु सिल: दुगु 'शशधरमिवसुञ्रम' धङ्गु 
सिलकंनिसें कलित सकल विद्या भूषण भव्य दक्ष धइगु सिल: 
तक स्तोत्र यात । थुगु स्तोत्र सुनां ब्वनो Sar कविपिनि जुजुथें 
जुया: फुक शास्त्रवादी पिनिगु सिहाशन त्याकीह्ा जुड । हानं संकल 
पण्डिततय्‌गु सभाय्‌ वाक्‌ चतुर Sal: सकल विद्यां पारंगत जुद्ध 
जुइ । थुज्वःगु स्तोत्र ब्वना: मञ्जुगत्तं मञ्जुश्री गुरुपात थःगु श्रद्धा 


(१०५) 


भावनां पुजायाना: विन्तियात- हे गुरु, थौं छलपोलया कृपां जिगु 
सम्पूर्ण अज्ञान नाश जुया: सकल ज्ञानं पुणं जुल । उकि छलपोल 
सदानं थ्त्रहे थासय्‌ विज्याँहुँ, जिगु जिउ दयाच्वंतले सेवा यानाच्वने 
धकाः SIT; मञ्जुश्री न्यना: आज्ञा जुल- भो वालक मञ्जुगत्तं जि 
सदां थन च्वनेगु योग्य मज, जिगु चि तेज थन त्वःता थके, थुगु थासय्‌ 
सुनां सुनां भक्तिभावं पूजाभाव याइ वयात सकल विद्या पार जुया: 
लिपा मोक्ष तक नं प्राप्त जुड । थुलि आशीर्वाद विया: मञ्जुश्री 
गुरु ल्वहं छगलय्‌ थःगु तेज तया: अन्तरध्यान जुया विज्यात । 
थनंलि सकल शिष्य आदि मञ्जुगत्तं सकसिनं उगु ज्योति दुहां वंगु 
ल्वहंयात पिण्डपात्र इत्यादि छाया: च्वामोलं गायेकाः पूजा यानाः 
थःगु पांचाल देशय्‌ लिहां वनाः थः गुरु बुद्धपालयात अन जूगु खँ 
फुक्क विन्ति यात । व खँ न्यना: मेमेपि पांचालवासी लोकपि नं उगु 
थासय्‌ वनाः पूजाभाव यानाः लिहां वन । मचापिसं भाव यानाः 
सिद्ध जूगु वेतराग जूगुलि गोपालेश्वर वेतराग धकाः थ्वया नां 
जुयावन । 

(स्वयम्भूपुराणकर्थ ) 


श्री सर्वेनिवरण विष्कम्भो 
बोधिसत्वया बाख 


ह्वापा कपिलवस्तु धयागु छगू देश दयाच्वन । वे देशयू ओडि- 
यान धयाहा आचाये छह्य नं दयाच्नन । उह्य आचार्य थ्दहे नेपा:- 
गालयू वया: श्री स्वयम्भू दर्शन याना: पीठ पतिकं चा:हला: लिपा 
दक्षिणपाखेया पर्वतया वनय्‌ वना: तपस्या ब्रत याये धका: अष्टसिद्धि 
साधन यायेत मत्स्याहुति धयागु होम यानाच्वन । व होमय्‌ म्वा:पि 
न्यात दुया च्वंगुलि यज्ञ कुण्डं पिहांवया: ल: उत्पति जुया: तीर्थ 
उत्पति जुल । व तीर्थय्‌ च्वंपि न्यात लुयागु सिह: द्रप नं जुयावन 1 
उगु इलय्‌ आचार्य साधन यानाच्वंगु यज्ञकुण्डया च्वय्‌ कामधनु 
धयाहा सां आकाशय्‌ च्वना: व यज्ञय्‌ दुरु हायेका: आज्ञा जुल- हे 
वीर आचार्य, छं साधन याःगुलि जि साप लयूताल, आ: छ थन हे 
च्वना: साधन यानाच्वे, छन्त अष्टसिद्धि प्राप्त जु धका: आशीर्वाद 
बिया: कामधेनु धयाह्य सा खने मदया वन । 

थनंलि ओडियान आचाय वहे थासय्‌ च्वना: जप ध्यान याना 
च्वच्चं आपालं काल लिपा थुगु खे सुखावती भुवनया श्री लोकनाथं 
सीकाः विचा: यात- नेपालय्‌ ओदियान आचार्य दुष्कर्म यानाः 
तपस्या यानाच्वन । वयात रक्षा यायेत सरवेनिवरण विष्कम्भी वोधि- 
सत्वयात स:ता: आज्ञा जुल- हे विष्कम्भी वोधिसत्व, नेपालय्‌ ओडि- 

यान आचार्ययात अष्टसिद्धि वरदान विया: वया: इच्छा पूर्ण याना: 
याकनं थन लिहां वा । थुलि गुरुया आज्ञा न्यना: विष्कम्भी वोधि- 
सत्व थःगु ह्य तेज पिकया: ओडियान आचाय तपस्या याना च्वंथाय्‌ 
वया: दर्शन विया: आज्ञा जुल- हे आचार्य, छंगु इच्छा पूर्ण यायेत 
जि गुरु लोकनाथं जित: थन छ्वया ह्या विज्याःगु ख:। छंछु 
इच्छा याना: तप यानाच्वनाग्‌, धका: विष्कम्भी वोधिसत्वं न्यना 
विज्यासेंलि ओडियान आचार्य विन्ति यात- भो बिष्कम्भी वोधि- 
सत्व, थौंया दिनयू छलपोलया दर्शन दुगुलि जि जन्म जुयाग व 
म्वाना च्वनागु नं सफल जुल, इमिगु इच्छा + पूर्ण जुइगु जुल धका: 
नाना प्रकार पूजाभाव यानाः स्तोत्र यात 1 थुगु भाव खना: विष्कम्भी 
'वोधिसत्वं लयूतायाः आज्ञा जुल- हे आचार्य थनिनिसे छ अष्टसिद्धि 
'लाःह्य जुल, हानं छं आकाशयोगिनी आराधना या:गुलि मांसाहुति 
'धयागु होम या । थुकि छन्त हानं थुह्य देवी श्वयासिके तधंगु सिद्धि 
लाका वी । थुलि विष्कम्भी वोधिसत्वयागु आज्ञा न्यना: आचार्य 
बिन्ति यात- भो सर्वनिवरण विष्कम्भी बोधिसत्व, छलपोलया वचन 
छ्यनय्‌ तयाः मांस्साहुति होम यायेगु जुल, छलपोल नं न्ह्याब्ले थन हे 
विज्याये माल धका: आचार्य विन्ति यासेलि बोधिसत्वं आज्ञा जुल- 
हे आचार्य, जि थन न्ह्याब्ले च्वने saq मखु, थुगु ल्वहँतय्‌ जिगु 
तेज दुतछवया वी, थुकियात जि हे भा:पा: छं पूजा याना च्व॑ धकाः 
आज्ञा जुया: विष्कम्भी बोधिसत्वं फणीकेश्चर वेतराग धकाः नां तयाः 
अन्तरध्यान जुया विज्यात । 
थनंलि उह्य आचार्य आकाशयोगिनी आराधना यायेत थःगु हे 
'ह्लाः थह्म तु घ्यना: विधिपूर्वक मांसाहृति होम श्रद्धा तयाः यात। 
उगु इलय्‌ आकाश गगनयोगिनीं थःथह्म तु विज्यानाः आकाराय्‌ 
च्वना: थःगु स्वरूप दर्शन विल । उवलय्‌ ओडियान आचार्य =T 
निपां ज्वज्वलवा: विन्तियात- भो गगनदेवी थौं छलपोलया दर्शन 
याये खंगुलि जिगु जन्म सफल जुल । आ: जि छलपोलया प्रतिमा 

दयेका: कोलास्यायागु विधि विधान पूजा यायेगु जुल । थुगु प्रतिमाय्‌ 
छलपोल लीन star विज्याये माल धका: आचार्य विन्ति याःगुलि 
गंगनयोगिनी उगु प्रतिमाय्‌ दुविना विज्यात । आचार्य विधिपूर्वक 
'पूजा यासेंलि अष्टसिद्धि वरदान विया: देवीं आज्ञा जुल- हे वीर 
आचाय, छं जित: कोलास्यागु मतं पूजा याःगुलि छन्त अष्टसिद्धि 
प्राप्त जुया: वोधिज्ञान नापं लाःह्य जुल धका: आशीर्वाद विया: गगन- 
योगिनी अन्तरध्यान जुया विज्यात । 

सर्वेनिवरण विष्कम्भी वोधिसत्वं स्थापना या:गुलि फणीकेश्वर 
धकाः उगु वेतरागया नां जुयाच्वन । उगु थासय्‌ मत्स्याहुति होम 
या:ग लि मत्स्याकार जुया: उगु तीर्थ सिद्ध जुल । 


(१०९) 


(स्वयम्भुपुराणकथ ) 


श्री क्षितिगर्भ बोधिसत्वया बाख 


फणीकेश्वर वैतराग सिद्ध या:ह्ा ओडियान आचार्य श्री वज्त्रयो- 
गीनीपाखें जित: अष्टसिद्धि प्राप्त जुल धका: धया विज्यात । थ्व 
अष्टसिद्धियागु प्रत्यक्ष जि स्वये धकाः फणोकेश्चवर थनं कच्छपाल 
(क्वॅयूला) पर्वंतय्‌ थहां वया: तपस्या याये धका: वल । व कच्छपाल 
परवेतय्‌ च्वनाः किसियागु छयंगुली फ्यतुनाः वया द्य:ने कुरायायु 
आशन लाना: उको फ्यलुना स्वींनिह: दुगु छत्र छपु स्वाना: तपस्या 
याये धका: च्वन । उगु तपस्या यायेत स्वीस्वकोटी देवलोकपि आरा- 
धना याना: गणेश छह्यासित जक आराधना मयासे fos दिरासं किग 
बन्धन तारण तया: तपस्या ब्रत यानाच्वन । उगु इलय्‌ कच्छपाल 
गवेतय्‌ च्वंच्वह्म श्री गणेश (क्वँयूला गणेद्य:) थःगु थासय्‌ सकल 
रवलोकपि वयाच्वंगु खना: आइचये जुयाः थ्व देवलोकपि थुलिमछि 
ठु कारणय्‌ मुनाच्वंगु जुड धका: विचा: याये धकाः थः च्वंच्वनागु 
यासं थहां वया: स्व: वन । उवलय्‌ ओडियान आचार्य किसियागु 
डर्‍यंगुली फ्यतुना: थः छद्या जक वाहेक याना: सकल देवलोकपि 
माराधना याना: पूजा याना: तपस्या ब्रत यानाच्वंगु खना: तसक तं 
पेकया: आचार्ययात ब्वःविल-हे दुष्ट आचार्य, जिगु हे छयंगुली 
ग्यतुना: जितः तु वाहेक याना: सकल देवलोकयात ब्वना: जितः 
ला याना च्वन । अथे जूगुलि थ्वं तपस्या भंग याना: नाश याना वी 
का: मनय्‌ तयाः श्री गणेश थःगु थासय्‌ क्वहां वनाः थः सेवकः 

जुयाच्वंपि पुतन, कतपुतन, अपस्मार, दैत्यगण, नाग, राक्षश, जल- 
जन्तु आदि सकलयात स:ता: धाल-हे सेवक जुयाच्वंपि पासापि जिगु 
खँ छगू छिमिसं न्यने माल थ्व कच्छपाल पवंतया च्वयू आचाय छहा- 
स्यां तच्वतं अन्या: याना: जिगु थासय्‌ तु च्वना: जितः लु अपमान 
याना: तपस्या ब्रत यानाच्वन । अथे जूगुलि वयागु तप (तपस्या) 
भंग यायेत छिमिगु शक्ति गुलि दु व शक्ति छयला: तपस्या ब्रत 
याकनं भंग या: हुँ । थुलि विध्न या । जुजु जुयाच्वंह्य गणेरायागु खँ 
न्यना: सकल गणेशया सेवकपिसं आचार्यया तप भंग याये धका: वन 
तर व आचार्य छिगू दिशाय्‌ सं तारण तया: दिग वन्धन याना त:गुलि 
सु हे दुहां वने मफया च्वन । अथे नं व गणंशया सेवकपिसं पर्वेतया 
दुने दुने दुहां वना: गुह्या काउले गुम्हं स्वंजग्वंजया रूप कया: पर्वेत 
तछयाना: वागमतीयागु ल: दुत हयाः आचार्य तपस्या यानाच्वंगु 
थासय्‌ लख जायेका विल । थुकथं मार वया: थः च्वनेहे मजीक दु:ख 
जुया वसेंलि ओडियान आचार्य विचा: यात-थन सु मार वया: जितः 
स्यंकः वल, जितः तःघंगु कष्ट जुल धकाः विचा: याना स्वःवलय्‌ 
नहे पर्वतयूच्वंह्य लम्वोदर धयाह्य गणेश कोप जुयाच्वंगु खना: थ्वहे 
गणेशं थ्व मार व्छया हःगु खः धकाः सीकाः गणेशयात ख्यायेफुह्या 
विघ्नान्तकयात आराधना यानाः बिन्ति यात-हे विघ्नान्तक, जिगु 
थ्व तपस्या ब्रत याना च्वनागु थासय्‌ गणेश कोप जुया: आपालं दुःख 
व्यू बल । थ्व गणेशयात छलपोलं शान्ति याना बिज्याये माल धकाः 
आचार्यं आराधना यायेवं अष्टर्सिद्धि लानाच्वंगु प्रभावं तुरन्त विघ्ना- 
न्तक अन थ्यंक: वया: आचायेयात धाल-हे वीर ओडियान आचाय, 
छन्त छ दु:ख जुल, छंगु दुःख फुक नाश यायेत जि वये धुन । थुलि 
धया: विघ्नान्तक खड्ग ज्वना: तसक तं पिकयाः मार वःपिन्त नाश 
याये धका: पर्वंतया दुने दुने दुहां बनाः मारतयूत मा: वन । विघ्ना- 
न्तक वःगु खना: व मारगर्णाप गुम्हं गुम्हं वखु जुयाः गुम्हंगुग्हं चखुः 
जुयाः पर्वतया Zç हृत॑ विसि वन । व विसि वंगु थाय्‌ थौंतकं 


(१११) 


चखु तीर्थं वखु तीर्थ धकाः सिद्ध जुयाच्वन । थ्व तीर्थं थौंकह्नय्‌ 

कच्छपाल पर्वेतया ह्लसिकापय्‌ सुरुङ्ग जुया: सिद्ध जुयाच्वंगु दु । थुकथं 

विघ्नान्तकं मारतयूत ख्याना यंकु यंकु वनाच्वंगु इलय्‌ गणेशयात + 

नं खन । थ्व गणेश नं मार जुया व:ह्य खः धकाः गणेशयागु धेंवा 

छपु लिकयाः गणेशयात गया: वहे धॅवां गणेशयात दाया: ब्वःविया 
च्वन । उगु इलय्‌ व गणां विघ्नान्तकयात नमस्कार यानाः बिन्ति 
यात- हे विघ्नान्तक नाथ, जितः छु कारणयू विचा: मयासे सास्ति 
याना विज्यानागु ? छःपिसं स्वया विज्याहुं, थ्व ओडियान आचार्य 
जिगु हे थासय्‌ वयाः जिगु ह्ययागु छयंगुली हे waqar: जितः तु 
पितिनाः सकल देवगणपिन्त आराधना याना: मानय्‌ याना: पूज्याना' 
च्वन । थ्व ज्या या:गु न्याय ला अन्याय ला बिचा: याना विज्याहु । 

अथे जूगुलि थ्व तप भंग यायेत मारत व्छयागु खः धका: यणेशं 
धाःगु न्यनाः विघ्नान्तकं आचार्ययात वोध याना: धाल- हे ओडियान 
आचार्य छं नं विचा: मयासे अयोग्यग्ु ज्या यानाच्वंगु खः, गुह्य 
विघ्नया जुजु जुया च्वंह्य गणेशयात अपमान याना: तपस्या व्रत यात 

थ्व हे फलं छन्त मार दुःख ब्यूगु खः । थनिनिसें ह्वापां छं न्ह्यागु 
ज्या यायेत नं गणेशयात नि पुजा व्छये मा: अलेतिनि छन्त विघ्न 
सवयाः छंगु तपस्या ब्रत सिद्ध जुइ । थुलि धया: विघ्नान्तक अन्तर- 
ध्यान जुया विज्यात । अनंनिसें ओडियान आचार्य विघ्नान्तकयागु 
उपदेश नयना: धात्थें ख: धइगु भा:पा: ह्लापां गणंशयात पूजा व्छया: 

हान तपस्यायागु साधना यानाच्वन | आपालं काल वॅसेलि सुखावती 
भुवनय्‌ विज्याना च्वंह्य करुणामयं ओडियान आचार्य अत्यन्त दुःख 
सिया: तपस्या ब्रत यानाच्वंगू खना: क्षितिगर्भ वोधिसत्वयात स:ता: 
आज्ञा दयेका विज्यात- हे क्षितिगर्भ बोधिसत्व छ कच्छपाल पर्वेतय्‌ 
बिना: अन तपस्या व्रत यानाच्वंह्य आचार्ययात सिद्धि वरदान विया: 
उद्धार याना वा धका: थुलि करुणामयया आज्ञा न्यना: क्षितिगर्भ 
वोधिसत्व याकनं नेपालय्‌ वया कच्छपाल पवंतय्‌ तपस्या ब्रत याना 


(११२) 


च्वंम्ह ओडियान आचार्ययात थःगु तेज पिकया: आज्ञा जुल-हे 
आचार्य छं छु इच्छा याना: तपस्या याना च्वनागु खः, छंग इच्छा 
पूणे यायेत जि गुरु श्री करुणामयं जित: व्छया हःगु खः धका: थुलि 
बोधिसत्वया आज्ञा न्यना: आचार्य विन्ति यात, भो क्षितिगर्भ वोधि- 
सत्व, जिगु भाग्यं थौंया दिनय्‌ छलपोलया दर्शन दत । थौं जि जन्म 
जुयाग सफल जुया: उद्धार जुइम्ह जुल धका: थःगु श्रद्धां पूजा स्तोत्र 
याना: हानं विन्ति यात- हे वोधिसत्व, आ: छलपोल न्ह्यावलें हे थन 
हे बिज्याहुँ, जि म्वाना च्वंतले छलपोलया सेवा यानाच्वने धका: 
आचार्य विन्ति याःगु न्यना: वोधिसत्वं आज्ञा जुल- हे आचाय थुगु 
ल्वहुँतय्‌ जिगु ज्योति लीन याना थके थ्व हे ल्वहँ यात जितु भा:पाः 
पूजा याना च्वँ, सुनां जि लीन जूगु ल्वहेयात पुज्याइ वयात कष्ट, 
ल्बय्‌ आदि अनेक प्रकारया ल्वय्‌ नाश जुया वनी 1 थुलि आशीर्वाद 
वियाः गन्धेश्चर वेतराग धकाः नां छुना: व वोधिसत्व अन्तरध्यान 
जुया विज्यात । 

थनंलि ओडियान आचार्य उगु थासय्‌ विहार दयेका: गन्धेश्चर- 
यात पूजाभाव याना: अननं अष्टसिद्धियागु प्रभाव स्वये धका: 
साह्य गु पवंतया लिउनेपाखे योग साधन याये धका: वन । थ्व गन्धे- 
श्वर वेतराग धयागु कच्छपाल पर्वतया च्वय्‌ चोभाःद्यःया न्ह्यःने 
च्वंगु महाद्यः जुल । 

थुलि क्षितिगर्भ वोधिसत्वयागु वाखं जुल । 


(११३) 


(स्वयम्भुपुराणकथ ) 


श्री खगभ बोधिसत्वया बाख 


उदियान आचार्य फणीकेश्वर व गन्धेश्वर निगु वतराग सिद्ध 

याये धु का:हानं खगर्भ वोधिसत्वया दर्शन यायेगु मनय्‌ तया: साह्य गु 
(गोपुच्छ) पर्वतया ल्यूनेच्वंगु थासय्‌ वना: तपस्या यात । शङ्क 
पुयाः मन्त्र ब्वना: अष्टसिद्धिमागु चमत्कार स्वये धकाः तपस्या याना- 
च्वन । व सद्या सः सुखावती भुवनय्‌ च्वंह्य श्री करूणामयं तायाः 
खगभे वोधिसत्वयात स:ता: आज्ञा जुया विज्यात- हे खगर्भ वोधिसत्व, 
छ नपाल मण्डलयू वनाः गोपुच्छ पर्वेतया ल्यूने च्वना: तपस्या याना- 
च्वंह्य उदियान आचार्ययात उद्धार याना वा । श्री करूणामययागु 
थुगु वचन न्यना: खगर्भ वोधिसत्व नेपाल मण्डलया गोपुच्छ पर्वतया 
ल्यूने थ्यंका विज्यात । अन उदियान आचार्य सद्ध gar च्वंगुलि बहे 
सद्धय्‌ दुहां वनाः वहे सद्या सलं खगर्भ वोधिसत्व उत्पति sar: पिहां 
विज्यात । उगु इलय्‌ व जंगलय्‌ गनाच्वंगु सिमाय्‌ गुखि आदि s: 
जाया वल । उदियान आचार्य खगर्भ वोधिसत्वयागु दर्शन यानाः- 
“अहो गज्यःगु भाग्य ! थौं जि जन्म जुयागु सफल जुयाः जिगु मनं 
ठुनागु इच्छा पूर्ण जुइगु जुल । थुलि धयाः उह्य आचार्य खगर्भ वोधि- 
सत्वयात अनेक श्रद्धा भावं पूजा स्तोत्र याना: नमस्कार याना: सेवा 
याना च्वन । उगु इलय्‌ वोधिसत्वं आज्ञा जुल- हे उदियान आचार्ये 


(११४) 


साधु ! छं या:गु तपस्या ब्रतयागु प्रभावं अष्टसिद्धि ला:ह्य जुयाः 

बोधिज्ञान समेत छन्त प्राप्त जुल 1 हानं धर्म, काम, मन्त्र, थ्व प्यंग्‌ 

वर्ग फल नं छन्त लाना: तःधंह्या योगेश्वर नं जुल । हे उदियान छं 

जिगु रूप स्व, थुगु ल्वहंतय्‌ जिगु ह्वायागु तेज दुत ब्छया वी, थुकि- 

यात छं जिहे भा:पा: सदां सेवा याना च्वँ । थुगु पुण्ययागु फलं अंग- 

पूर्ण मर्जाप मनूतय्‌ अंगपूर्ण जुया: सकल दोष फुना वनी 1 आ: थ्व 

नेपाल क्षेत्रय्‌ मैत्रेय बोधिसत्व अथेहे गगनगञ्ज, समन्तभद्र, वज्ञ- 

पाणी, मञ्जुघोष, विष्काम्भि, क्षितिगवे व जि खगर्भ वोधिसत्व 

समेतं च्याह्वा वोधिसत्व सिद्ध जुया: च्यागू वतराग सिद्ध जुइ धु कल । 

हे उदियान आचार्य, लिपा कालान्तरय्‌ द्वापर युगया अन्त्ययू कलियुग 
दुहां वइगु इलय्‌ ज्योतिरूप स्वयग्भूयात त्वपुया वी तिनि उगु इलय्‌ 
कलियुग जुया वइ । थ्व च्यांगू वेतरागयात मणिलिगेश्वर आदि 
च्याह्म महादेव धका: लोकपिसं प्रचार याइ । हानं लिपा सकलया 
गुरु जुयाच्वंह्य वन्धुदत्त आचार्य धयाहा जुइ। उगु इलय्‌ श्री करू- 
णामय सुखावती भुवनया कामुनी देशय्‌ अवतार जुया: जन्म काः 
विज्याइ । थ्व नेपालय्‌ जलवृष्टि मजुयाः हाहाकार जुसँलि नरेन्द्रदेब 
धयाह्या जुजुया पालय्‌ छंगु विद्याया वलं कामुनी धयागु देशय्‌ श्री करू- 
णामय थन विज्याका: वसपोलया मूर्ति दयेका: देवालय स्थापना 
याइ । वहे करूणामययात दछितक रथजात्रा याना: थ्व नेपालय्‌ भि 
जुइगु ज्या छं याइ 1 थुलि ज्या फुक्क सिधयेवं वहे करूणामययागु 
चरणय्‌ प्रवेश जुयाः मोक्ष वने दइ 1 थुलि ज्या सिमधःतले थुगु जन्मं 
निसें थ्वहे नेपालय्‌ जक जन्म मरण SHT: च्वने मालीतिनि । थुलि 
खगर्भ वोधिसत्वं आशीर्वाद वियाः अन्तरध्यान star विज्यात । उगु 
इलय्‌ थुगु वतराग वित्रमेश्वर धकाः नां प्रख्यात जुड । सङ्घया सलं 
उत्पति sar: सिद्ध जूगुलि थ्व वेतरायात सङ्ाकार धयातल । थुकि- 
यात थौंकह्वय्‌ आदेश्वर धकाः नां कया च्वन । 


(११५) 


(स्वयम्भपुराणकथं) 
हरि हरि हरि हरिवाहन लोकेश्वरया बाखं 


छापा सत्य युगय थ्व नेपाः गालय्‌ कलिदहँ जुयाच्वंवलय्‌ 
'पञ्चशीषं पर्वतं श्री मञ्जुदेव आचार्य विज्याना: कलिदहनय्‌ विज्याना- 
च्वंह्य स्वयम्भूया दर्शन, पूजा याये धुका: सत्व प्राणी मात्रयात वास 
'दयेकेया निति थःगु चन्द्रहास खड्गं कपोत्तर पर्वत (कोडवाल पर्वत) 
त्वा:ह्वाना: कलिदहया लः फुक पित व्छर्सलि उगु दहनय्‌ वास याना 
च्वंपि ताक्षक आदि अनेक नागपि तंचायाः ल:लिसे क्वहां वना: गंगा 
सागरयूसं मिलय्‌ जू वन । छु ईलिपा तक्षक नागराज नेपालय्‌ वयाः 
हानं नागदह दयेके धइगु मती तया: नेपालया यक्व मनूतयूत विषहाद 
याना: स्थानाविल । चाह्ल aj वा वयेकाः जलमय यायेत ग्वसाः 
ग्वया च्वन । आपालं प्राणीत स्याःगु पापं नागराजया ह्याय्‌ कुष्टल्वचं 
'थिया: अत्यन्त कष्ट जुइका: धाल-धिक्कार धिक्कार जिगु जन्म 
आपालं मनूतय्‌ प्राण कयागु पापं जितः थ॒ज्वःगु ल्वय्‌ जुल । आः 
थुगु खं सुयाथायू वना: क॑ वनेगु धकाः चान्हं हलिनं वहे जक मनय्‌ 
तया: शोक यानाच्वन । थनंलि उद्या तक्षक नागं श्री अमोघपाश 
लोकेश्वरयागु अष्टमीब्रत मयासें थ्व जिगु पाप ह्वनीं मखुत धयागु 
मती तयाः वागमती व अमोघ फलदायिनी धइगु निगू तीर्थ ह्वना 
च्वंगु पुण्य तीर्थ (शोधन तीर्थ) धकाः नां जुयाच्वंगु तीर्थय्‌ च्वना: 

बुद्ध, धर्म, संघया शरणय्‌ वना: विधिपूर्वकं श्री अमोघपाश लोकेश्वर- 
यागु अष्टमी व्रत याना: जिगु थ्व कुष्टल्वय्‌ याकनं नाश जुया वनेमा 
धका: मती तया: ब्रत यानाच्वन । थुकथं ब्रत याना च्वँच्वं आपालं 
fa विसेंलि छन्हु पालं याये धु का: आनन्दपूर्वकं व तक्षंक नाग पिने 
निभा: पाना: ss च्वन । उगु इलय्‌ गरुड छह्वास्यां व नागयात ज्वने 
धका: ब्वया वया: तक्षक नागयात ज्वना: आकाशय्‌ थत यंके त्यन 1 
उवलय्‌ तक्षक नागं धाल- हे गरुड, छं जित: थी मते, जि श्री करु- 
णामय लोकेश्वरयागु व्रत याना च्वनागु दु । अथे जूगुलि जितः त्वःताः 
छं य:ह्य मेह्य नाग sq हुँ, जि थो ल्वचं कया: वल मदया च्वंसां 
तवि जित: लोकनाथं बल विया च्वंगु दु । अथे जर्गाल छ जित: छ 
याये फइ । हे गरुड, जित: याकनं त्व:ता वनेगु जसा हुँ मखसा जि 
तं पिहां वइन, छन्त थर्थे हे थ्व तीथयागु लखय्‌ थना: यमपुरय्‌ व्छया 
वी । थुलि तक्षक नागराजायागु खं न्यना: गरुडं तसकं तम्वयेका: 
नागयात वयागु पपुति तसकं स्याक्क दाया: थथे नं धाल- हे पापीह्य 
नाग, आ: छं जिगु शक्ति स्व, छ खना: जि ग्याये माःगु मदु । गथे 
मनूतय्‌ नयेगु अन्न खः वर्थ तु जिगु नसा छ खः धकाः गरुडं थःगु . 
पपू तसक संका: फय्‌ वयेका: आपालं सिमा क्वथलाः कयना: हानं 
धाल-अय्‌ नाग, जिगु शक्ति स्व, थौंया दिनय्‌ छन्त आकासय्‌ यंकाः 
स्याना नयेगु जुल धका: आकाशय्‌ थत यंकेत बल यानाच्वन । च 
स्वया: नागं धाल- अय्‌ गरुड, छं जिलिसे घमण्ड यात छन्त निश्चय 
नं पातालय्‌ यंका: यमपुरय्‌ व्छया वी, का वा, छलिसे ल्वा हे 
ल्वायेगु धकाः नाग व गरुडया तच्वक ल्वापु जुयाच्वन । नागं 
वागमतीयागु लखय्‌ थुने यंके धका: फक्व सनाच्वन । गरुडं फक्व 
नागयात आकाशय्‌ थत यंके धका: कुत: यानाच्वन । तर नागया 
अष्टमी ब्रत दनाच्वंगुलि तच्व:गु शक्ति दया: गरुडयागु पपुती नागं 
हित्त हिना: सने मफयेक चिना: वागमतीया लखय्‌ थुना: थःगु विष 
ल्छ्वया: गरुडयात दाह याना विसलि गरुडया छ शक्ति मदया: प्यन्ह 

तकं गरुडयात लखय्‌ थुना तल । उगु हे इलय्‌ गरुडया छु शक्ति 


मदया: थःगु प्राण वनीगु जुल धका: ग्याना: बेकुण्ठयू विज्याना 
च्वंह्य श्री नारायणयात लुमंका: विन्ति यात-हे स्वामी नारायण, 
छलपोलया वाहन जुया च्वनाह्म जित: थों घ्राणान्तक दु:ख जुयाच्वन, 
याकनं जित: उद्धार या:विज्याये माल । थुकथं गरुडं नारायणयात 
लुमंकूगु बेकुण्ठय्‌ विज्याना च्वंह्य नारायणं सिया: झटपर्ट शंख चक्र 
गडा, पद्म, आदि थःगु ज्वँसा ज्वना: गरुड व नाग ल्वानाच्वथाय 
थ्यंक: वयाः गरुडयात धाल-हे गरुड, छन्त रक्षा यायेत जि वये 
धुन । थृलि धया: गरुडयात खिपतं चीथं चिनातःह्म नागयात थःगु 
चक्र प्रहार यायेत नारायण तयार जुल | उगु इलय्‌ तक्षक नागराज 
तसक  ग्याना: श्री करुणामययात लुमंका: बिन्ति यात- है करुणामय 
जि छलपोलयागु ब्रत धारण यानाच्वनाह्य थौं जिगु घ्राण वनोगु जुल । 
उकि जितः याकनं रक्षा याना विज्याये माल धका: बिन्ति arl 
सुखावती भूवनय्‌ विच्यानाच्वंह्य करुणामयं खना: सिह गया: याकनं 
उगु पुण्य तीथय्‌ थ्यंकः विज्यात । उगु इलय्‌ श्री नारायण श्रो 
करुणामयया दर्शन लाना: तसक लयूताया: अहो थो जिगु भाग्यं 
छलपोलयागु दर्शन दत धका: करुणामययागु चरणण्‌ नमस्कार 
याना: जिगु ह्य्‌ छलपोल च्वना विज्याहँ धका: नारायणं विन्ति 
यासँलि नारायणया द्य:ने श्री करुणामय विज्यात । उगु इलय तक्षक 
नागराजाया न॑ कुष्टल्वय्‌ शान्ति जुया: हा वांलाना: उद्धार जुल । 
थनंलि नागया द्य:ने सिह, सिहया द्य:ने गरुड, गरुडया द्य:ने नारायण 
च्वना: नारायणया नं द्य:ने श्रो करुणामय विराजमान जुया: उगु 
पुण्य तीर्थय्‌ हरि हरि हरि हरिवाहन लोकेश्वर धकाः सिद्ध जुल । उगु 
पुण्य तीर्थं इपन्याह्वा ब्वया वना: चारोगिरी पर्वतया च्वय्‌ थों तक 
सिद्ध जुयाच्वन । 
थ्व लोकेश्वरयात विष्णुक्रान्त लोकेश्वर धका: नं धाइ । 
थ्व वाखं स्वयम्भू पुरणय्‌ विस्तारं च्वया वंगु ç । 

(गुणकारण्डब्यूहकथं ) 


श्री पद्मपाणि लोकेश्वरया बाखं 


अशोक महाराजाया इलय्‌ उपगुप्त भिक्षु श्री आर्य्यावलोकिते- 
श्वरयागु अष्टमो व्रत कथा आज्ञा जुया विज्याःगु सम्वन्धी श्रीं 
करुणामयं विरंची नारायणया स्वरूप जुया: किसि छहासित उद्धार 
याना +T वाखं थथे च्वयावंगु दु । छन्ह श्री आर्य्यावलोकितेश्वर 
प्रेत नरकय्‌ विज्याना: प्रेतपिन्त उद्धार याये धु का: प्रेतलोकं लिहां 
बिज्याना: छगू वन खण्डस थ्यंगु इलय्‌ किसि छह्वासिन व खण्डय 
नयेगु नसा मा: SS प्वा: जायेक नयेधु का: ल: त्वने धका: चा:हुला 
च्वंवलय्‌ तसक वांला:गु जिनंजिया पलेस्वां व मेमेगु जलपुष्प द्याः 
ककःधायाच्वंगु पुख्‌ छगू खन । व पुखुली वना: ल: गाक्क त्वना: 
कासुलना: स्वयाच्वंगु इलय्‌ अन ह्याउंगु पलेस्वाँ छफ्व: तफ्व: जुइक 
छ्वयाच्वेंगु खना: मनय्‌ तसक आनन्द ताया: थथे मतो तल- अहो, 
थ्व ह्याउंगु पलेस्वां छफ्व: श्री नारायणयात छाये दत धा:सा जितः 
तधंगु पुण्य दइ । उकि थ्व पुखुली च्वंगु पलेस्वां छफ्व: थ्वया हे ह्ये 
धका: मती तया: पुखुली क्वहां वना: उगु पलेस्वां किसिया स्वॅथं 
थ्वया हया: पुर्खाल थहां वयेत्यंवलय्‌ व पुखलो च्वंह्या दुकाये य:दा 
नाग छह्ास्यां किसिया तुती हितुमतु हिना: दुत काये त्यन । किसि 
ऊन ळून पुखुली दुहां वना: थहां वये मफयाः तत:सलं है नारायण हे 

नारायण धका: हाला: छलपोलया निति थ्व स्वां थ्वया हयागु खः 

आ: जिगु प्राण थ्वहे पुखुली वनीगु जुल उकि जितः छलपोलं रक्षा 

याना विज्याये माल धका: हाला: ख्वयाच्वंगु जुल । उगु इलय्‌ श्री 

करुणामय उगु वन खण्डय्‌ चा:हिला विज्यानाच्वगु पा:ला:गुलि किसि 

नारायणया नां कया: ख्वया: हालाच्वंगु तायाः किसिया उपरय्‌ 

करूणा चित्त उत्पति यानाः व किसियात उद्धार यायेत प्यपाह्वाः 

दुह्म जुया: शंख, चक्र, गडा, पद्य ज्वनाच्वंह्य जुया: श्री नारायणया 

साक्षात रूप जुया: पुखुली कवहां विज्याना: किसि स्वरथं तुयाहःगु 

पलेस्वां थःगु ह्लातं कयाः किसियात पुखुलि थकयाः उद्धार याना 

विज्यात । 

थनंलि थःत प्राण रक्षा यानाः पुखुलि थकया ब्यूहा श्री 

नारायणयात दर्शन याना: वारम्वार नमस्कार याना: विन्ति यात- हे 
विरंची नारायण, छलपोलया दयां जिगु प्राण रक्षा जुल सदाकालं 

खलपोलयात कोटि कोटि नमस्कार ! थथे हे छलपोलं सत्व प्राणी 
मात्रयात उद्धार याये माल धका: अनेक प्रकार स्तोत्र याना: उगु 
ह्याउंगु पलेस्वां श्री नारायणयात देछाया: हानं बिन्ति यात, हे 
नारायण, आवंलि जि पशुयोनि छुटय्‌ जुइका: भिगु लँपुइ तया 
विज्याहुं धका: विन्ति यासँलि श्री विरंची नारायण स्वरूप लोकनाथं 
थःगु अवलोकितेश्वरयागु रूप दर्शन विया: आज्ञा जुल- हे हस्तिराज 
किसि आः थुगु जन्मंनिसे छ पशुयोनी जन्म काः वने म्वाःल छन्त 
भिगु लपु दइगु जुल आ: छ आनन्दं थःगु वासस्थानय्‌ च्वं हु धकाः 
आशीर्वाद विया: श्री करुणामय लोकनाथ अनं अन्तरध्यान sm: 
मेमेपि दुःखी सत्व प्राणीपिन्त नं उद्धार याना: श्रावस्ति नगरया 
पिनेच्वंगु जेतवन विहारय्‌ वना: श्री शाक्यसिह भगवानयागु दर्शन 
याना: थह्म प्राणीपिन्त उद्धार याना: वयागु खँ फुक्क बिन्ति याना: 
किसि देछाया g: पलेस्वां छफ्व: त भगवानयात दृहलपा: सुवावति 
भवनय श्री अमिताभ तथागतयाथाय्‌ वने धका: वेला फ्वन । थनंलि 

श्री शाक्यसिह भगवान श्री करुणामय लोकेश्वरयात आपालं 

धन्यवाद प्रशंसा विया: हानं थथे आज्ञा जुल- हे लोकेश्वर थ्व पलस्वां 

जित: मखु सुखावति भुवनय्‌ बिज्याना च्वंह्य श्री अमिताभ तथागत- 

यात जिगुपाखं कुसल वार्ता याना: थ्व पल्तस्वां नं वसपोलयात हे 

ढहलपा ब्यु धका: आज्ञा जुसेलि श्री लोकनाथं तथास्तु छलपोलं 
धा:थे हे याये धका: श्री भगवानया चरणकमलय्‌ नमस्कार यानाः 

अनं सुखावति भुवनय्‌ प्रस्थान याना: श्री अमिताभ तथागतया 

थासय्‌ थ्यंकाः वसपोलयात नमम्कार याना: थह्य दुःखी प्राणीपिन्त 
उद्धार याना वयागु खँ फुक्क विन्ति याना: श्री शाक्यसिह तथागत 

बियाहःगु पलेस्वां छफ्व: नं छलपोलयात द्वहलपा ब्यु धया: विया 

बिज्याना हल धका: बिन्ति यात । श्री अमिताभ तथागतं श्री 

करुणामय लोकेश्वरयात तसक हे अ।पालं धन्यवाद प्रशांसा विया: थ्व 

पलेस्वां नं छंगु ह्वाति हे सदाकालं ज्वना: संसारय्‌ च्वंपि सत्व दुःखी 
प्राणोपिन्त वांलाक स्वया: उद्धार याना च्च धका: उगु पलस्वी 
लोकेश्चरयागु खव हछ्वातय्‌ ज्वंका विज्यात 1 अनंनिस श्री करुणामय 
पद्मपाणी लोकेश्वर धका: नं प्रख्यात जुल । नारायणया अवतार 
कया: उद्धार या:गृलि विष्णूचक्र लोकेश्वर धका: नंनां जाल । उगु 
वन खण्डय्‌ च्वंह्या किसि नं थःगु काल मदया: सुखावतो भुवनय्‌ श्रो 
अमिताभ तथागतया सभा मण्डलय्‌ च्वना: सतधम कथा न्यन दुम्ह 
जुया: जन्म जवन । थुलि श्री पद्मपाणी लोकेश्वरया वाखं जुल । 


(१२१): 


(गुणकारण्डव्यूहकथं ) 


श्री पिण्डपांत्र लोकेश्वरया बाखं 


द्वापर युगयू वलि धयाह्मा दत्य जुजु संसारय्‌ एकछत्र जुया: 
चक्रवर्ती जुइ धयागु स्वार्थी सुखभोग इच्छा याना: निरगल धयागु 
होम यात । उगु होम कर्मय्‌ धा: धाः म्हेसित धाःधाःगु तक चल 
अचल वस्तु दान यानाच्वन । हानं थः सिवे तःतः धंपि वीरपिदक्वसित 
ज्वना हृया: पंच पाण्डव प्रभृति सकल पुरुषपिन्त कुना तल । थः स्वया: 
वीरपि जन्म काः वइ धइगु शंका याना: प्वाथयूदूपि मिस्त सकसितं नं 
मचा ववकायेका विल । थुकयं अत्याचार याना: घमण्डी जुया: जिया 
सिवे नं च्वयूर्याप आः सुं मन्त, सुं दया नं वइ मखुनि केवल विष्णू 
छह्म जक जि सिवे बल्ला:ह्य पराक्रम दुह्य हने मा:ह्य दनि | उकि 
वयात नं फ.सा ज्वना हया: कुना वी धका: अनेक प्रकारं माला- 
च्वन । तर वयात लुइके मफया: वहे निरगेल यज्ञ यानाच्वन । 
छन्हु व यज्ञ शालाय्‌ विष्णुं छलय्‌ याना: वामनया अवतार कयाः 
वलिराज नापलाये धका: वल | उथायूलाक्क वलिराजया गुरु शुक्रा- 
चायं वलिराजयात धाल- हे महाराज, थ्व वःह्य वामन पुरुष 
नापलाना विज्याये मते छलपोलयात भिनी मखु । थ्व गुरुया वचं- 
यात उलंघन याना: जितः वं छु याये फइ, वं धा:गु तकला जि दान 

वी हे फु, वं धाःगु तक वी, थन व्वना हचि धका: ध्वाका पिवा:- 
तयूत स:तके छवया: धाल-हे वामन छ जिके छु फ्वने धका: 
वयागु ? थथे न्यर्साल वामन रूपं धाल-हे महाराज, जि चन्द्रद्वीपं 
वयाह्य ब्राह्मण खः । छलपोल थें जा:ह्य दाताया ह्वाःतिछु छगू 
दान मकासे मज्यू धका: निपला: मात्रया भूमि छकू पवने धकाः 
वया । थुलि. धाःगु न्यना: हे वामन छं जित: अपमान याना: दानफ्वं 
वल । जिथेंजा:हा दातायाके निपला:या भूमि जक गथे दान 
कायेगु ° जि गथे बोगु ? स्वपला:या भूमि हे छन्त वी धका: हामो 
कुसलं साहित याना: संकल्प याना विल । स्वपला:या भूमि दान 
काये जक धुनेव वामनया अवतार त्वःता: असंख्य त:धिक:ह्य विष्णुया' 
रूप धारणा याना: शंख, गडा, पद्म, चक्र जवना: चन्द्र सूर्य ब्वहलय्‌ 
निखेरं तया: स्वपातुति दयेका: बलिराजयात थथे घाल-हे महाराज, 
छलपोलं जित: स्वपातुति दान विल, छपा तुति आकाशय तये धुन, 
छपा तुति पृथ्वी तया, आ: स्वपागु तुति गन तयेगु ? थथे धकाः 
न्यंबलय्‌ वलिराजया उज्वःगु भयानक जुयाच्वंगु विष्णुया रूप खना 
थरथर ग्याका: हे प्रभु छलपोल धका: जि मसिल, छ्लपोलया यःगु 
थासय्‌ तया विज्याहुं धका: सत्यवाचा यासेंलि श्रो विष्णु रूप 
वामनं वलिराजया छयनय्‌ पालि दिका: वया परिवार दक्वसितः 
न्हुया: सप्तपाताल थ्यंक कवत व्छया विल । उगु वखतय्‌ कुनात पि 
पश्च पाण्डव प्रभृति सकल वीरपि नं वन्दिखाना तछ्यानाः पिहाँ 
वया: वलिराजया यज्ञ ध्वंश याना: वया दरवारय्‌ लुटपीट या: वन । 
थनंलि बलिराज सप्तपातालय्‌ थः परिवार सहितं नयागु भूमी 
तसक दु:ख सियाच्वंगु श्रो करुणामय लोकनाथं खना: वयात उद्धार 
या: वन धका: सप्तपातालय्‌ थ्यंक विज्याना: थःगु रश्मि वलिराज- 
या भूवनय्‌ खयेका छवत । व रश्मि खयेसाथं सकलया मन आनन्द 
जुया वःगुलि थ्व सुयागु रश्मि थन वल, व्रह्मा, विष्णु महादेव,इन्द्र 
थ्व जाःपि वल ला धका: वलिराजं विचा: याना: स्व:वंगु 

बखतय साक्षात श्री करुणामय लोकनाथ थःगु भूवनया पिने विज्या- 
नाच्चंगु खना: हथाय्‌ चाचा परिवार फुक मुका: श्री करुणामयथात 
लसकुस याना: थःगु झूवनव्‌ विज्याका: सिहासनय तया: बिन्ति 
यात-भो श्री करुणामय. छलपोल थौया दिनय्‌ थन थ्यंक: विज्याना: 
जिगु उपर्य्‌ करूणा तया बिज्यात 1 थौं जि जन्म जुयागु व म्वाना 
स्वनाग नं सफल जुल घका: अनेक साधनं पूजा याना: पिण्डपाच् 
सगनं दान याचा: नमस्कार यानाच्यन 1 थनंलि बलिराजया श्रद्धा 
भाव खना: श्रो करुणामय लयताया: ह्वापां वं दान ब्यूगु पिण्डपात्र 
छग: दान यानाच्या पुण्य कना विज्यात । हे बलिराज, छं थां जित: 
पिण्ड्याच =: सां दान विल । थ्वयागु पुण्य थ्व संसारय्‌ दखिया 
दुने वा वःयुया ल: फुति थुलि दु धका: निना: कनेफु, अथे हे दकव 
सिमाया हः दागरवा ल: फुति फुति याना: व दकव प्राणोया चिमिसँ 
स्मेत व पृजःपत्रय्‌ च्वयात:यु आख: छग: छग: याना: हानं खुसिया 
फि समेतं फुक निना: थुलि दु धका: जि कनफु तर वोधिसत्व भिक्षु 
संघपिन्त दान यानायु पिण्डपात्रया सुपात्रय्‌ थुलि पुण्य दु धका: जि 
निना: कनमफु । असंख्य प्रमाण हे मदु धका: सकल वुद्धपिसं आज्ञा 
जुयावंगु दु । उकिया निति छन्त नं थ्व पिण्डपात्र दान या:गुया 
फल थुलि Z पुण्य दड धका: सी दु । थुलि श्री करुणामयया आज्ञा 
न्यना: वलिराज अत्यन्त पसताय चाया: धिक्कार जिगु बुद्धि जि 
थःगु स्वार्थी कारणय्‌ भद्र अमद्र विचा: मयामे घमण्डी जुया: आपालं 
दान याना वय धुन धका: ह्वपा थम्हं याना वइगु ज्या फुक 
लुमंकाः श्री करुणामययात विन्ति यात । श्री करुणामयं व खँ फुकं 
न्यना: हे वलिराज छं थुलिमछि पाप विचा: मयास अहंकार जुया: 
दान याना व:गु फुक मिति ह धका: मोकि, न्ह्यापु धर्म कमे 
दान या:सान वाधिचित्त सहित जुडका: दान धम यात धा:सा व 
पुण्य गुवलें हे फुना वनी मखु, अन्त न्त्यय्‌ सम्यक संबोधि जान तक 
गं प्राप्त जुड धका: वलिराजयात श्री करुणामयं वोधिज्ञानयागु =< 

सम्पूर्ण कना: उद्धार घाता: अनं थहां वया: मियो म्वारा न्वमा 
यं थे ब्ववा: अन्तरघ्यान जुघा विज्यात । अतंतनिसें श्री करुणामसया 
चां पिब्डपात्र लोकेश्वर धका: प्रख्यात जुखाच्चत | 

ध्व स्वं गुणकारण्डव्यूड़ HATS वांलाक च्मा T: दु । 


(१९४)) 


(गुणकारण्डव्यूहकथं) 


श्री मणिपद्मलोकेश्वरया बाखं 


श्री शाक्यसिह भगवान जेतवन धयागु विहारय्‌ विज्यानाच्वंवलय्‌ 
सठंनिवर्ण विष्कम्भी वोधिसत्वं षडक्षरी मन्त्र ह्वायेगु इच्छा या:व- 
लय्‌ श्री शाक्यसिह तथागतं षडक्षरीया प्रशंसा थुकथं याना 
विज्यात-हे विष्कम्भी वोधिसत्व, थ्व षडक्षरी मन्त्र जप यानाया 
पुण्य संख्या गुलि दु धा:सा थ्व संसारय्‌ इलय्‌ ब्यलय वा वइयुया 
वा फुति निनेवलय्‌ गुलि दु उलि हे दु, सागर समुद्रय्‌ ल: फुति फुति 
यायेवलय्‌ गुलि दु उलिहे दु , गंगाखुसिया फिपू गुलि दु उलि हे दु हान 
सकल प्राणीया चिमिसँ पु निनेवलय्‌ गुलि दु थ्व षडक्षरी मन्त्र 
जप यानागुया पुण्य गुलि दइ निने मफयाच्वन । थुगु मन्त्र भ्वतय्‌, 
कापतय्‌ च्वया: थःथःगु ग:पतय्‌, ल्हातय्‌ तल धा:सां आपालं रक्षा 
जुयाच्वनीगु खः । थुज्वःगु षडक्षरी मन्त्रया गुण खः धका: भगवानं 
प्रशंसा याना विज्या:गु न्यना: विष्कम्भी वोधिसत्वं विन्ति यात- हे 
भगवान थ्व मन्त्र जिनं ल्हायेगु तसक॑ इच्छा जुल । उगु मन्त्र ब्यूम्हे- 
सित प्यंगू द्विपय नं रत्नपुर याना: अर्थात रत्न मण्डल दयेका: दक्षिणा 
वागु इच्छा दु। थथे विष्कम्भी बोधिसत्वं विन्ति या:गु न्यना: भगवान 
द्याक्य सिहं थ्व मन्त्र ल्हायेगु थुलि दुर्लभ धकाः: थथे कना बिज्यात - हे 

रत्नोत्तम तथागत-जि छलपोलथाय्‌ वयागु मेतां मखु षडक्षरी मन्त्र 
'फ्वने धका: वयागु खः धका: चरणकमलय्‌ वन्दना याना: बिन्ति याःगु 
न्यना: रत्नोत्तम तथागतं थथे आज्ञा जुल- हे महापुरुष, थ्व षडक्षरी 
मन्त्र तथागत जूसा नं जितः हे प्राप्त मजनि, त्व मन्त्र ल्हायेगु यदि 
छं इच्छा दुसा थनं नं श्री पद्मोत्तम तथागतया थायवना: फ्वं Z, 
वसपोलं जक थ्व मन्त्र कने फइ । थथे धा:गु न्यना: रत्नोत्तम तथाग- 
तयात नमस्कार याना: विदा कया: अनं श्री पद्योत्तम तथागतया- 
थाय्‌ वना: थ्व षडक्षरी मन्त्र फ्वना: जि विन्ति याना 1 जिगु विन्ति 
न्यना: वसपोल पद्मोत्तम तथागतं आज्ञा जुल- हे महापुरुष छ तधंगु 
मन्त्र ह्वाये धका: घल गुगु थ्व षडक्षरी मन्त्र ह्वायेत जि नं ह्वापा 
दक्व बुद्ध क्षेत्र पतिकं चा:हुला: आपालं तथागर्ताप नापलाना: थ्व 
मन्त्र फ्वना । तर सु हे तथागतपिसं नं थ्व मन्त्र वी मफु। 
अथेसां थ्व मन्त्र जि छ्वाहे ह्वाये धका: सुखावतो भुवनय्‌ थ्यंक वना: 
श्री अभिताभ तथागतयाथाय्‌ थ्यंक: वना । वसपोलयात नमस्कार 
याना: अनेक प्रकार विन्ति याना: थ्व मन्त्र फ्वॅसेलि वसपोल अमि- 
ताभ तथागतं 'जिके फ्वनेगु मखु, श्री आर्य्यावलोकितेश्वरयाके फ्वं 
हँ धका: खवय्‌ बिज्याना च्वंह्य श्री करुणामययात स्वया: धया- 
विज्यात- जि नं श्री आर्य्यांबलोकितेश्वरया चरणय्‌ नमस्कार यानाः 
अनेक प्रकारं विन्ति यानाः थ्व मन्त्र फ्वना । जिगु श्रद्धा भाव खनाः 
उत्र करुणामग्रं जितः माकव अभिशेष विया: थुगु षडक्षरो मन्त्र दान 
वियाविज्यात । अनं जि वसपोर्लाप निम्हेसितं नं षास्टांग (शाष्टाङ्ग ) 
नं नमस्कार याना: लिहां वया । थुलितक दुलभ जुयाच्वंगु थ्व मन्त्र 
खः धकाः श्री पद्मोत्तम तथागतं जितः मन्त्रयागु वयान कना: अभि- 
शेष विया: मन्त्रदान वियाविज्यात धका: शाक्यसह तथागतं 
विष्कम्भी वोधिसत्वयात आज्ञा जुया विज्यात । थ्व भगवानया आज्ञा 
नयना: विष्कम्भी वोधिसत्वं विन्ति यात- हे भगवान, छलपोलया 
आज्ञा न्यना: थ्व षडक्षरी मन्त्र ह्वायेगु कन इच्छा जुल, आ: थृगु 

इलयूसं थ्व मन्त्र दान वीह्य सु महापुरुष दइला धका: विन्ति या:गु 

न्यना: भगवानं आज्ञा जुल- हे विष्कम्भी वांधिसत्व, छं थ्व मन्त्र 

ह्वायेगु इच्छा दुसा वाराणसी धयागु काशी शहरय्‌ धर्मभाणक 

धयाह्या छह्म Š जक दु, वं छंगु इच्छा पूण याना वोफु तर व महासत्व 

जुयाः धर्मधातुया स्वरूप जुयाच्वंह्य षडक्षरी मन्त्रयागु गुह्य तत्व फुक 
सियाच्वंह्य थ्वयात छं थः गुरु धकाः मानय्‌ याये मा: तर धर्म भाणक 
आचारहीन जुया: कलाः, कायू म्त्यार्याप दया: अशुद्धगु वस्त्रं पुना- 
च्वंह्य खः । अयसां छं वयात हेला याये मञ्यू, वयात श्रद्धापूवेक 
पुजाभाव याना: गुरु धका: मानय्‌ यायेमा: । वयाथाय्‌ हूँ धकाः 

भगवानं आज्ञा दयेका विज्या:गु नयनाः विष्कम्भो वोधिसत्वं अत्यन्त 
हष॑मान यानाः भगवानयाके विदा फ्वना: आपालं पूजा सामग्री ज्वनाः 

आपालं वोधिसर्त्वाप मु का: धर्म भाणकयाथाय्‌ थ्यंका: पूजा ज्वलं 
फुक न्ह्य:ने तयाः दण्डवत प्रणाम याना: धर्म॑भाणकयाके विष्काम्भी 
वोधिसत्वं षडक्षरो मन्त्र फ्वन । थनंलि धमभाणक विष्कम्भी वोधि- 
सत्वयागु ख्वा: स्वया: विचा: यानाच्वंवलय्‌ आकाशं थथे धयाहल- 
हे धमंभाणक, उद्या महासत्व जुयाच्वह्म विष्कगभी वोधिसत्ब जिगु 
पडक्षरी मन्त्र वी योग्यह्ा खः, तथागतया पुत्र खः, मन्त्र विया = । 

थथे धयाहःगु शब्द न्यनाः धर्मभाणकं च्वयू आकाशय्‌ थस्व:वलय्‌ 
श्री आर्य्यावलोकितेश्वरया दर्शन लाना: वसपोलयात नमम्कार यानाः 
विष्कम्भी बोधिसत्वयात सःता: छन्त मन्त्रदान वीगु ई पायछि जुल 
धकाः माक्व अभिशेष विया: विष्कम्भी वोधिसत्वयात षडक्षरी 
मन्त्र न्यंका विज्यात । थनंलि विष्कम्भी बोधिसत्वं रत्नमण्डल ge- 
लपा: दक्षिणा छाया विसेंलि धर्मभाणकं छंगु आम दाक्षणा जि 
काये मज्यू, छ तथागतया पुत्र तःघंह्य बोधिसत्व खः, थ्व मन्त्रया 
दक्षिणा विचा: या:सा छं छग: आख:यात गाक्क नं दक्षिणा वी फड 
मखु । उकि जित: दक्षिणा म्वा: धका: आज्ञा जूगु न्यना: विष्कम्भी 
वाधिसत्वया चित्तय मल्वयाः असंख्य मूवंगु मोतिमा: क्वखायेका 


(१२८) , 


विल । व मोतिमा: नं त्वया: धर्मभाणकं थथे आज्ञा जुल-हे विप्कम्भी 
बोधिसत्व थ्व मोतिमा: छमा: श्री शार्क्यासह तथागतयात जिगु 
बिन्ति कुशलवार्ता याना: द्वहलपा ब्यु । थथे श्री धर्मभाणक गुरुया 
आज्ञा न्यना: विष्कम्भी वोधिसत्वं छलपोलं धया विज्या:थें तु विन्ति 
यायेगु जुल, छलपोलयागु दयां जिगु इच्छा पूर्ण जुल धका: आपलं 
लयूताया: विदा फ्वना: काशी शहरं श्रावस्ति जेतवन महाविहारय्‌ 
श्री शाक्यसिह भगवानया थासय्‌ थ्यंका: फुक < बिन्ति याना: 
मोतिमा: नं भगवानयात छाया हःगु धका: हृहलपा: चरणकमलय्‌ 
नमस्कार यानाच्वन । 

थनंलि श्री शार्क्यासह तथागतं नं विष्कम्भी वोधिसत्वयात 
साधुवाद विया: ह्वथ्‌ह्वय्‌गू कोटि बुद्धपिसं धारणा यानावंगु मेगु 
मन्त्र छगू नं विष्कम्भी वोधिसत्वयात दान विया विज्यात | विष्कम्भी 
वोधिसत्वं व निगू मन्त्र नं जप याना च्च्वँच्वं श्री करुणामय आर्य्पा- 
वलोकितेश्चरयागु चिमिसँप्वा: छप्वाः छप्वालय्‌ छगू छगू ब्रह्माण्ड 
दुगु,चिन्तन याये मफुगु माकाय्‌ जया च्वना विज्याःहा श्री करुणा- 
मयया दर्शन लात 1 उकि वसपोल करुणामय महाविश्वभूत लोकेश्वर 
धकाः नं प्रख्यात जुयाच्वन । हानं अचात (अंचिन्त्य) लोकेश्वर 
धकाः नं प्रसिद्ध जुयाच्वन | 


(१२९) , 


(गुणकारण्डव्यूहुकथं ) 


श्री यमदण्ड लोकश्वरया बाख 


छगू समयय्‌ श्री मदार्यर्यावलोकितेश्चर करुणामय सुखावतो 
भूवनं पापी लोकर्पि उद्धार याये धकाः विचा: यानाः श्री अमिताभ 
तथागतया आज्ञा वमोजिम नरक भूवन पती स्वयाः चाहिला जुजु 
अविची धवागु नरके सत्व प्राणीपित अपोसिनं दुःख कष्ट सिया: 
नरक भोग याना च्वंगु खना: श्री ३ करूणामय अविची नरक पती 
स्वया विज्याना च्वत । व अविचो नरक गज्योगु धासा नाः 
(व्याचः) या पःखालं आपालं कसाकस ज्वोइक चाहुयेका सकभनं 
नाःयागु भूमि जुयाः तचोतं मियागु ज्वाला थाहाँ वयाः मी च्याना 
च्वंगु उगु थास तत:प्वाःगु Aq आपालं दयेकाः व भृत्‌ पत्तिकं आपालं 
हे त:तः गोगु खासी चिक दायेका पापी लोकपित क्वफानाः छंगू 
वव॑य्‌ छुटे यानाः इमिगु कर्मयागु भोग वाकि दत्तले सास्ति याना 
त:वले श्रो करुणामयनं थःगु रश्मि तोता दुहां विज्याःगु वखते वस- 
पालया रश्मि व नरक भूमि खयावंलिसे अन व्छया च्वंगु मि दकव 
सिनावना ख्वाउ फय्‌ वया पापी लोकपिन्त अत्यन्त हे सुख आनन्द 
जुयाच्चन | जव वसपोल अविची नरके दुहाँ विज्यायेत wq दकको 
सिना वना खासीत दक्को नं त:ज्याना वन । वहे थासे यचुगु लख 


(१३५४) 


पूर्ण जुया च्वंगु पुखू दया वया: वहे पुखुली पलेस्वां होया वहे पले- 
स्वांया द्योने श्री करुणामय विज्याना च्वन । अन च्वंषि पापीलोक- 
पिसं करुणामय विज्या:गु खना: सकले करुणामयया न्ह्यान ब्वांय्‌ वना; 
श्री करुणामययात नमस्कार याना च्वन । उगु वखते श्री करुणामयनं 
पापीपिन्त सुदृष्टी स्वया अविची नरक छुटे याना पापी लोकपिन्त 
सुखावती भूवनय्‌ छवया विज्याना च्वन । 

उगु वखते नरकय्‌ पा: च्वना च्यंपि यमदूतपि सकसिनं अविची 
नरक फुवक स्यना तचोतं सुख आनन्द जुया अनुभव जुया व:गु खना 
सकल यमदूतपि ग्याना थःथःगु हातहतियार तोता विसिवना गुलि गालि 
यम राजयाथाय्‌ वना अविची नरकेजूगु खे फुक्क हाल खवर थथे 
बिन्ति यात । हे यमराज, कीगू अविची नरकय्‌ ला तघंगु आव्यर्य जुइक 
विघ्न वल । ह्वापाँ उगु रश्मि अले च्याना च्वंगु मि फुत्रक सित । 
खासी त: दवकों तत:ज्याना वहे थासय्‌ पुखू दयूका वन । वहे पुखुली 
पलेस्वांया द्योने अत्यन्त सुन्दरह्मा करुणामयं रूप जुया च्वंह्य पुरुप छा 
दना चोन । सकल पापी लोर्काप बया थाय्‌ वन: नमस्कार या;वन । 
पापीपिनि दुःख धइगु छु हे मदया छसिनिसे पा: जुया ववं संख्या ह 
मदयक दया च्वंपि नरक पापीत छहाहे मदया पापीषि सून्य जुया- 
वन । 

हे प्रभु यमराज ! थ्व छु घेगु आश्‍चर्य जुयाव:गु धकाः यमदूत- 
पिसं विन्ति याव:गु यमराजां न्यना च्वंवले आहा थ्व छु जुया वःगु 
धका: यमराजानं आश्चय जुया विचार यात । थजोगु क्र द्धि पराक्रम 
दुह्य सु पुरुष वल जुइ ? थ्व संसारय्‌ तत:थंपि ब्रह्मा, विष्णु, महेश्वर, 
इन्द्र आदि न्ह्याह्म वःसां थुजोग्रु ऋद्धि वल सुयां हे दइ मखु धकाः 

दिव्य चक्षुंविचा याना स्वगु वखतय्‌ अविची नरकय्‌ साक्षात श्रो आ- 

य्यावलांकितेश्वर करुणामय विज्याना saq घगु सीका याकनं हे अन 
थ्यंका वना वसपोल करुणामय यात अनक प्रकारं स्तोत्र याना 
नमस्कार याना वसपोलया न्ह्यःने च्वना विन्ति याना च्वन । 


(१३१). 


थनंलि श्री करुणामयं यमराजायात स्वया: थथे आज्ञा दयेका 
विज्यात । यमराजा छ धर्मया राजा जुया यमराजा धायका सकल 
पापी लोकपिन्त शासन याना च्वंह्य खः । अथेया निम्ति पापी 
लोकपिन्त नं छं वांलाक विचार याना अनेक प्रकार वोध याना: 
त्रिरत्नया शरणय्‌ तया वौद्ध मार्गय्‌ खे क्यना: भिगु लें क्यना: उद्धार 
यायेगु खः । अले छन्त धर्मराजा धका: नां छुना त:गु सफल ज्वी 
आदि यमराजायात वोध यासंलि यमराजां श्री करुणामयया 
उपदेश्यानुसार जि यायेगु जुल धका: श्री करुणामययात नमस्कार 
यानाः क्षमा फ्वना: यमराजां थःगु निवासस्थानम्‌ लिहाँ वन । थनि 
निस वसपोल करुणामययात यमदण्ड लोकश्वर धका: व धर्मराजा 
-लोकश्चर अयेहे अविचीसंशोधन (अविची संशोधक) लोकश्चर 
घकाः नं नां प्रसद्ध जुयावन । 

थलि यमदण्ड लोकश्चरया वाखं जुल | थुगु ख॑ गुण कारण्डब्यूह 
- सूत्रय्‌ निगू घ्रकारणय्‌ च्वयावःगु जुल । 


{१३२) 


(गुणकारण्डव्यूहकथं) 


काञ्चन भूमी चर्वाप दर्त्याप उद्धार 
याःगु बाख 


थ्व खे भगवानया पालय्‌ विष्कम्भी बोधिसत्वं न्यंगु वाखं जुल । 
छगू वखतय्‌ थ्व जम्बु द्विपय्‌ काचन भूमि धयागु लु यागु शहर दया- 
च्वन । व देशय्‌ द्वलंदो देत्यपिसं वास यानाः परस्परय्‌ थ:थःगु घमण्ड 
पिकया: ल्वानाच्वंगु जुया च्वन । 

छन्हु व काश्चन भूमी लोकेश्वर देत्यगणपित उद्धार याये धका: 
विज्या:गु वखतय्‌ अन च्वंपि देत्य सकसिनं दशांकुशल पाप चले यानाः 
थःथःगु घमण्ड पिकया: हाला: ल्वानाच्वंपित करुणा सुदृष्टि स्वयाः 
थःगु पुण्य रश्मि त्वःता छवत । व रश्मि कयेजक मात्र नं 4 दत्य 
गणपिनि चित्त शान्त जुया: तःधंगु सुखयागु अनुभव जुया वल । 
अर्थेजागु सुख अनुभव जुया वःगु खना: थ्व तेज गनं वःगु ? सुयागु 
खः ? धकाः दैत्यपि हालाच्वन । उगु वखतय्‌ श्री करुणामय देत्यया 
गुरु शुक्राचायया रूप जुया: इमिसं स्वचाः चा:हिला: थःथःगु थासय्‌ 
च्वंवन । इमिसं थः गुरुयात स्वयाः दण्डवत प्रणाम आदि याना 
च्वन । गुरुयात अश्वमय विज्याकाः छलपोल थया दिनय्‌ गुगु ज्या 


(१३३) 


खँय विज्यानायु कना विज्याहूँ धका: देत्यपिसं विन्ति याःगु न्यना: व 
शुक्राचार्य देत्यपि स्वया: थथे घया विज्यात । हे देत्यगणपि थों थ्व 
तेज वया: छिमि सकसितं आनन्द sar वःगु छिमिसं छु धकाः 
सीका ? धकाः: शुक्राचार्य गुरु आज्ञा जगु न्यना: देत्यपिसं विन्ति यात । 
हे गुरु थ्व तेज वःगु छ्यागु तेज खः जिमिसं मस्यू । थ्व खें स्यूसा 
छ:पिस जिमित कना: बुळे याना विज्याहुँ धका: देत्यपिसं बिन्ति यासेंलि 
शुक्राचार्यं सकलयात स्वया: थथे धका: कन । हे दानवगर्णाप गुगु तेज 
वयाः आनन्द जूगु कारण छिमित कने छिमिसं न्यना: बुळ याना का । 
गथे धा:सा गुह्य जगतय्‌ नाथ जुया विज्याह्य श्री करुणासय अवलोकि- 
तेश्वर सर्वेसत्व घ्राणीपित उद्धार यायेत थन विज्या:गु खः । गुह्मसिया 
तेजं क:गु जक मात्रं हे कोत थज्व:गु सुख आनन्द जुया वल 1 अथेया 
निम्ति वसपोलयागु शरणय्‌ वना: ध्यान याना: सदाकालं वसपीलया 
नां कया: भक्ति याइह्या गुह्यासिनं वसपोलयागु शरणय्‌ च्वनाःव्यानः 
यानाः स्तुति याना: नमस्कार याइ अथेजा:पि गवले दुर्गति मवसे न्ह्या- 
वलेसां भिगु गती जन्म कया: वोधिचर्य्या चले याना मार लोकपित 
जिते याना च्वंतल सुख भोग याना: थःत नं परयात नं हित सुख 
यायेगुलो लगयू जुयाः अन्त काल तक मह्य जुया ब॑बलय्‌ वहे लोकेश्वर 
विज्यानाः छिपि छु हे ग्यायेम्वाः जि दु धका: भरोसा वियाः त्रिर- 
त्नया शरणय्‌ तयाः वोधिचर्य्या ब्रत चले याका सुखावती भूवनय्‌ 
छ्वया: अमिताभ तथागतयागु धर्म कथा न्यने दुपि यानाविये । अननं 
ताकाल तर्क सुख भोग याना: संम्यक संवोघि ज्ञान स्मेतं प्राप्त SS 
धकाः थुलि शुक्राचार्यं आज्ञा दयूका विज्या:गु सकल देत्यपिसं नयनाः 
वोध जुया: हे गुरु ! थनिनिसे जिमिसं दत्ययागु स्वभाव त्व:ताः छल- 
पोल आज्ञा दयका विज्यागु वमोजिम श्री करुणामययागु शरणय्‌ च्वनाः 
वस्पालयागु वयान याना: जिमिगु जीव दया च्वंतले भिगु धर्म चले 
याना च्वनगु जुल धका :शुत्राचार्ययात बिन्ति यानाच्वन । थनंलि 
शुक्राचार्य स्वरूप करुणामय आकाशय्‌ थहाँ वना: सकभनं तेज कायका: 

साक्षात लोकेश्वरया मूति व सकल देत्यपिन्त दशेन विया विज्यात । 
आकाशय्‌ विज्याह्य श्री करुणामययात सकल देत्यपिसं दर्शन याना: 
अत्यन्त आश्चर्य जुया: नमस्कार यानाः जिमित श्री करुणामय नं 
शुक्राचार्य गुरुयागु रूप जुया: उद्धार या: विज्या:गु सीका: सकल दत्य- 
गर्णाप वसपोलयागु शरणय च्वना: जप, स्तोत्र इत्यादि याना: नमस्कार 
याना: थुगु प्रकारं छलपोलं जिमित वारम्वार उद्धार याना विज्यायेमा: 
धका: प्रार्थना यानाच्वन । थनंलि उद्या करुणामय अननं अन्तरध्यान 
जुया: मेमेपि उद्धार या:वनेत मेथाय्‌ विज्यात । थुगु प्रकारं श्री करु- 
णामयनं साधे यानां साधे याये थाकुर्पि देत्यपिन्त शिक्षा विया: उद्धार 
याना बिज्यात । 

थुलि दुर्दान्त दानवपिन्त वोध याना: उद्धार याःगु वाखं जुल । 

थ्व खं नं गुणकारण्डव्यूहूस महायान सूत्रय्‌ दु | 

(गुणकारण्डव्णूहकथं ) 


श्री प्रतसंदापत लोकेश्वरया बाख 


श्वी करुणामय अवीचि नरक उद्धार याये धु का: अळूनं प्रेत नर- 

कय्‌ च्वंपि पापीपिन्त उद्धार यायेगु मनय्‌ तयाः प्रतलोक पती स्वया 
विज्यात । दकसिवे ह्वापां प्रेत नरकय्‌ थःगु शोतलगु रश्मि पिकया 
विज्यात । उगु प्रेत नरक गजोगु धाःसा ल: धयागु गनं Š मदया: ल:- 
यागु शब्द हे न्यने मदया च्वंगु थाय्‌ जुया च्वन । अन च्वंपि प्रेत 
गणपि नयागु मूति दयेकाः मि पूथे हा छह्या दाहा जुइका च्वपि, 
थःथःगु ह्याछह्य थःथःगु सं त्वपुयेका च्वंपि, पवत थे तःग्वगु प्वाः 
जुयाः मुलुप्वाः थे जाःगु म्हतुप्वाः जुयाः नये त्वनेगु छं मदयाः हानं नये 
त्वने असमर्थ जुयाच्वंपि, नये त्वने वित्या:गुलि आपालं दुःख जुयेकाः 
केवल खि, च्व, fa जक नया: जिविका यानाच्वन । ह्य छम्हं क्वँय्‌ 
छवां छ्वां वयेकाः ह्विया fast लःया प्यास जुइकाच्वन | छु जुया: 
वा व:सानं प्रेतया म्हुतुइ थ्येनेवं मि जुया वनिगु । थुजोपि प्रेतपित 
उद्धार याये धका: श्री करुणामय प्रेत नरकय्‌ द्वाहा विज्यात 1 थ्व प्रेत 
लोर्काप सकल मुना: श्री करुणामयया न्ह्योने वन । छचाः:खेलं 
“चाहुला: भक्ति भाव याना: वसपोल श्री करुणामययात स्वया: जिमि 

ल: त्वने मखंगु आपालं वर्ष दयावने धु कल उक्ति जिमित ल: प्याय- 
चा.गु लेका विया विज्याःहुं धका: हालाच्वन । उवलय्‌ थ्री त छ 
मयं प्रेतपिनिगु उपरय्‌ करुणा याना: थहा ज्वनाच्वनागु पलेस्वानं 
ल: पिकया: त्वंका विज्यात । व लखं प्रेतपि तृप्त मजूगु खना: थःगु 
ह्लाःया किपतिनं लःयाग्रु धा: पिकया: त्वंका विज्यात । 
अथेनं प्रेतपि सन्तोष मजूगु (लःयागु प्यास तना मवंगु) सीका: 
लुतियागु छिपितिनं लःयागु धा: पिकया: त्वंकल । थुलिनं प्रेतपि 
सन्तोष मजूगु खना: थःगु चिम्सँ car: पत्तिकं खुसि धा: पिकया: 
ल: त्वंकुसेलि प्रेत लोर्काप सकलें लखं तृप्त जुल । अले हानं अनेक 
प्रकारया नयेगु चोजवोज नं आकाशं वा वः थें हायेका: सकल लोक 
प्रेतपित नका: प्वा: फुदंका विल । थुलि जुइवं सकल प्रेतपिनि नये 
त्बने दुगुलि तृप्त जुयेका: श्री करुणामययागु ख्वा: स्वया: हानं हाई 
हाई धका: विचा याना च्वन । ओहो जम्बुद्वीपय च्वनाच्वंपि मनुष्य 
लोकपि सत्तगुरूया शरणय्‌ च्वना: मां बौसा सेवा याना: भिगु कर्म 
यानाच्वन । थुपि सकलें त:धंमु भाग्यदुपि खः । हानं जम्बुद्दोपया 
लोकपि त्रिरत्नया शरणय्‌ च्वना: अनेक धर्म कथा न्यना: सुख आनन्दं 
च्वनाच्वन । छोपि जक ह्वापायागु जन्मय्‌ दान धर्म छु मयासे दान 
धर्म याइपित नं याये मते धका: गना वड्गु पापया फलं थौं 
थुज्व:गु लोकय्‌ च्वना: दुःख कष्ट नयाच्वने माल । आ: थौं कोत 
थ्व महापुरुष छहा थन थ्यंक विज्याना: उद्धार यायेत विज्यात 
धका: सकसिनं श्री करुणामययात दण्डवत प्रणाम याना च्वन। हे 
महासाधु, छलपोलं जिप ताकालंनिसें नये त्वने मखना: मि पूर्षिथे 
दाह जुयाच्वंपि पापीपिन्त नके त्वंके याना: उद्धार याना बिज्यात । 
थनिनिसें जिपि सकले छलपोलया शरणय्‌ च्वना: छलपोलयागु सेवा 
भाव याना च्वनेगु इच्छा जुल । जिमित हित जुया: थुगु नरकं उद्धार 
जुइगु लँ कना विज्या:हु धकाः सकल लोक प्रेतपिसं विन्ति याःगु 
श्री करुणामयं न्यनाः सकल लोक प्रेतपित सुदृष्टि स्वया: आज्ञा 

दयेका विज्यात । हे प्रेत लोकपि, यदि छिमि सकसियां कल्याण जुइ- 
केगु इच्छा दुसा ह्लापां त्रिरत्नपिनिगु शरणय्‌ वना: वसपोलपिनिगु 
नामोच्चारण याना: ध्यान याना च्वं ! थुकि छिमिगु पाप फुक्क 
मदया: सदां सुमंगल जुया: काय वाक, चित्त, शुद्ध जुया: वोधिज्ञान 
तक नं प्राप्त जुई । वाधिज्ञान दसेलि छिमिगु दुष्कर्म मदया: थनं 
त्व:ता वना: सुखावती भुवनय्‌ जन्म कया: जि गुरु अमिताभ तथागत- 
यागु सभामण्डलय्‌ च्वने ZÍ जुड धका: श्री करुणामय प्रेतलोकपित 
कारण्डव्यूह सूत्रया खे कना: अनतु अन्तरध्यान जुयाविज्यात । 

प्रतलोकपि सकसिन श्री करुणामयया आज्ञानुसार त्रिरत्नया 
शरणय्‌ च्वना: भिभिगु कमंय्‌ च्वच्वं सकल प्रललोकपिनि क्लेशयागु 
आवरण मदया: सुखावति भुवनय्‌ जन्म का:वंपि जुल । थुकिया 
निम्ति वसपोल प्रेतसंतपित लोकेश्वर धका: व सुगतिसंदर्शन लोकेश्वर 
धकाः नं प्रख्यात जुल । थुलि प्रेत संतपित लोकेश्वरया बाखं जुल । 
थ्व वाखंया पूर्ण खें गुणकारण्डव्यूह्या स्वंगू अध्यायय्‌ दु । 

(गुणकारज्डव्यूहकथं) 


श्री देव देवता लोव्ेश्वरया बाख 
(सुकुण्डल देवपुत्र उद्धार कथा), 


न्हापां त्रेतायुगय्‌ विश्वभू तथागतया पालय्‌ श्रीआर्य्यावलोकितेश्वरः 
दुःखोपि उद्धार याये धका: सुखावती भुवनय्‌ क्बहां विज्याःवलय्‌ 
शुद्धावास धयागु देब भुवनय्‌ थ्थंकः विज्यात। उगु भोगं अत्यन्त दरिद्र 
जुयाः नये , त्वने मखना: दु:ख कष्ट नया च्वंम्हसित उद्धार यायेधकाः 
श्री करुणामयं ब्राह्मणया रूप कया: सुकुण्डल देवपुत्रया लुखास दना: 
भिक्षा फ्वने धका: दनाच्वन । 


सुकुण्डल देवपुत्रं थःगुलुखाय्‌ दनाच्वंम्ह ब्राह्मणयात स्वयाः 
धाल । हे ब्राह्मण, छसु खः ? गुम्ह खः ? छु कारणय्‌ थम्‌ वयागु धकाः 
न्यँसेंलि व ब्राम्हणं वयासिवयूनं दुःखीम्ह स्वरूप जुया: झसुका: तयाः 
बुलुहुँ वयाथाय्‌ थ्यंक वनाः धाल। हे ब्राहण, जि ला नये त्वने 
मखनाः दुःख जुइका च्वना । जि नये त्वने मखंगु पाले दिन दये 
धुंकल उकिया निति छंगु छे वया: छुं नयेगु त्वनेगु पवने धका: तापाकं 
निसें वयाह्य जि ब्राह्माण खः । अथेया निति छु नयेगु त्वनेगु भचा 
जितः पवने sg । थथे ब्राह्मणं नयेगु त्वनेगु फ्वं वया धाःगु Š न्यना 

सुकुण्डल देवपुत्रं थःगु दुःख लुमंका: ख्वया: ब्राह्मणयात धाल । हे 
ब्राह्मण, जिगु छे य्‌ छु हे नयेगु त्वनेगु वस्तु दुगु मखु । जिहेनं नये 
त्वने मखना: दुःखी जुया च्वंह्य जि छन्त छु दान वियेफे । उकि 
जिगु अपराधयात क्षमा विया: मेथाय्‌ qá हुँ । थुलि देवपुत्र धाःगु 
न्यना: ब्राह्मणं हानं धाल, हे देवपुत्र, जि नये त्वने मखना: सापहे 
सने मफया: पला: छपला: हे छिनावने मफुह्य जितः छु चिकिधंगु 
भतिचा जक जूसानं नयेगु वस्तु दान वी हे मा: । यदि छं जितः 
छु हे दान मविल घाःसा छंगु हे लुखा पिनेसंतुं च्वना: सीहा 
जुल । थुलि ब्राह्मणं हत्या क्यना: घाःगु न्यना: देवपुत्र झसुका: तया: 
न्ह्यागु माला:सां वीमाल qg विचा: यायां स्व:वंवलय्‌ श्री करुणाम- 
यया प्रभावं व देवपुत्रया छेय्‌ तःघंगु सम्पति दया वल 1 वयागु- 
छेँया कोथा पतिक दक्वभनं भरी भराउ जुइक वस्जा: नाना प्रकार 
या रत्न, लु, वह: आदि धातु वस्तु व नयेगु वस्तु अन्न इत्यादि मरि 
चरि नं, नयेगु त्वनेगु वस्तु अमृत समानगु पान वस्तु नं वांवांला:गु 
वस्त्रत लु वह:या तिसा आदि व अनेक सुगन्ध वास्तां जाया च्वंगु 
स्वां फलफूल इत्यादि नं परिपूर्ण जुवाच्वन । थुगु प्रकारं छं हे वस्तु 
मदुगु थःगु छे य्‌ सम्पत्ति भरय्‌ जूगु खनाः आश्चयमय जुयाः ओहो 
थ्व छु जूगु विपनं थ्व ह्यागसय्‌ जक खंगुला धकाः वांलाक विचार 
याना स्व:वलय्‌ जिगु लुखाय्‌ वया च्वंह्य पुरुष निश्चय नं तःघंह्य सुं 
महापुरुष हे जुइमा: qu विचा: याना: saq । छाय्‌ धाःसां थ्वयागु 
दर्शतयानागु मात्रं हे जितः थुज्वःगु ऐश्वर्य प्राप्त जुल | थुलि निश्चय 
याना: सुकुण्डल देवपुत्र खुशी SIT: याकनं हे लुखाय्‌ च्वंह्या ब्राह्मण- 
यात मान तया: विन्ति भाव यात । हे तःधंह्य ब्राह्मण ! छलपोलया 
दारीरय्‌ आनन्द जुवा च्वंगु Z । जिगु छेय्‌ करुणा तया: दुहां विज्या:हुं 
धका: विन्ति बासेलि ब्राह्मणं खुशी जुयाः देवपुत्रया छे य॒ दुहाँ वनाः 
दक्रवभनं मुदृप्टि स्वया विज्यात । 
देवपुत्रं नं वांवांलागु आसनय्‌ फेतुका: क्वय्चि आदि पात वस्त्र 

यागु गा न्ययेका विल । विभिन्न तिसां तीका: मानय्‌ याना: घासा 
मध्ये उत्तमगु सा:सा: भिभि धाक्व नयेगु वस्तुयात न्ह्यःने तया: 
भोजन याक: अत्यन्त सत्कार याना च्वन । थःत मान सत्कार या:गु 
खना: ब्राह्मण रूपी करुणामयन अति हाषत जुया: नये त्वने याना: 
सुकुण्डल देवपुत्रयात आशिर्वाद विया विज्याना: थथे धया विज्यात हे 
देवपुत्र, छन्त सदां मङ्गल जुइमा । छंगु छेय्‌ न्ह्यावले लक्ष्मीं वास 
यानाः सत्धर्म चलययाइहा जुइमा। छंगु चित्त न्ह्यावल हे स्वच्छ जुया: 
छंगु भिगु इच्छा सिद्ध जुया: सेवावृति धमं साधन यायेगुली लगयू जुया 
च्वने फयेमा । सदाकालं त्रिरत्नया भजन याना: च्वनाभ्वँ । जि जेट- 
वन विहारय्‌ वना: श्रो विश्वभू तथागतयागु दर्शन या:वने त्यल धका: 
थुलि ब्राह्मणं धा:गु खँ न्यनाः सुकुण्डलदेव पुत्र आइचर्य जुयाः वयात 
वांलाक स्वया: हानं विन्तिभाव यात । हे महा ब्राह्माण, छलपोल 
विज्याये धा:गु जेटवन विहार गन दु धका: न्यसेलि ब्राह्माण देवपुत्रयात 
धया विज्यात हे देव पुत्र जेटवन विहार थनं आपा:हे वने मानि 1 अन 
अत्यन्त हे मनोरम SET: आपालं भिक्षु भिक्षनी, उपासक उपासिका, 
देव, मनुष्य आदि सकल लोक वयाः वसपोलयागु धर्मे कथा न्यने 
धका: वया च्वंगु दु । अथेया निम्ति जि नं अन हे बने धेगु खः। थलि 
ब्राहाणयागु खँ नयना: सुकुण्डल देव पुत्रया चित्त वोध जुया: हानं 
बिन्ति यात । हे ब्राह्मण ! जि छलपोलयाके छगू खं न्यने मास्ति 
वल छ:पिसं सत्य वाचा ह्लाना विज्या:हुँ । छलपोल देवलोक, 
मनुष्य लोक वा देत्येलोक ला थुजोगु ऋद्धिवानम्ह थ्व संसारय्‌ थौं 
तक जि सु हे मखनानि । छलपोलयागु सुदुष्टीं स्वया विज्याये 
मात्रं जितः थज:गु सम्पत्तिया लक्ष्मी प्राप्त जुल । थुलि देव पुत्रं विन्ति 
यासेंलि ब्राम्हणं हानं धया विज्यात कि हे देव पुत्र ! जि देव लोक, 
मनुष्य लोक वा दत्य लोक नं मखु केवल जि जगतसत्व प्राणिपिन्त 
हित सुख वियेगु ज्या ज्वना च्वनाम्ह वोधिसत्व ख: । जिगुज्या हे 
वोधिचर्य्या ब्रत जवनाः संसारय्‌ च्वनाच्वंपि दुःखी प्राणीपिन्त स्वया: 

अनेक प्रकारं वोध याना: भिगु धर्मय्‌ तया च्वना । थुगु प्रकारं पापी 
लोकपिन्त नं धर्मे कथा न्यना: त्रिरत्नयागु भजन याना: भियु धर्मय्‌ 
सदाकालं चलय्‌ याना =S धका: थुलि आज्ञा जुया: ब्राम्हण रूपी 
श्री करुणामय आकाशय्‌ थाहाँ वना: मियागु ज्वाला SIT: अन्तर- 
ध्यान जुया विज्यात । देवपुत्रं आइचय जुया: आकाशय्‌ वारम्वार 
च्नमस्कार याना: थःगु छे लिहां वना: सुख आनन्द पूर्वक चलय्‌ याना 


< + | 

(गुणकारण्डव्ग्रहकथं) 


श्री रक्त मत्ट्णन्वताथया बाख 


(सगध देशय्‌ च्वनार्च्वांप सलुष्य लोक उद्धार कथा) 


त्रेत्रायुगयू विश्वभू भगवानया पालय्‌ श्री करुणामय सूखावती भूव- 
नयूईबिज्यानाः थ्व संसारय्‌ दुःखी घ्राणीपि गन गन दु धकाः स्वया: दुःखी 
प्राणीपिन्त उद्धार यायेत मगध देश विज्याना च्चंगु जुल। व 
देशय्‌ निदे तक वा मवःगुलि घाँय्‌ सिमा आदि gar मवया: दुभिक्ष 
जुयेकाः नये त्वनेगु ,छं हे मदया: मनुखं मनूयात स्याना: ला हि नयाः 
जीविका चलय्‌ यानाच्वन । थुगु प्रकारं थःथः ल्वानाः बल्ला ःह्मसे 
बमलाःह्यसियात स्याना: नर संहार याना: तच्व:गु पाप चलय्‌ यानाः 
दुःख रूपी मि पुका: दुष्ट मनुष्यपि स्वयाः श्री करुणामय मगध देशय्‌ 
दुहां बिज्यानाः थःगु पुण्य रश्मि इमित खयेका: पुरुषया भेषकयाः 
न्यना बिज्यात, हे पुरुषपि, छिमिसं थुगु देशय्‌ च्वनाः छुया कारणय्‌ थवं 
थः ल्वानाः प्राणिपि स्याना: मनुष्यया ला हि समेतं नयाः पाप चलय्‌याना: 
भूत, यक्षपिसं थें मभिगु ज्या याना च्वनागु । थुलि खें व पुरुषपाखें 
न्यनाः सकल दुर्जन जुयाच्वंपि मनुष्य जूसानं करुणामययागु पुण्य रश्मि 
कःगुलि छुं भतिचा चित्त शान्ति जुया: व सकल मगध लोर्काप मुना: 

व महापुरुपया न्ह्यःने वना: थःपिसं याना च्वनागु खं थथे धका: कन । 
हे महासाधु, महापुरुष जिमियु थ्व मगध देशय्‌ तःधंगु विध्न जुया 
च्वन अथेया निम्ति थ्व देशय वा मवःगु निदे दये घुकल । अथेया 
निम्ति जिपि सकले नये त्वने पित्या:गुलि डाह कष्ट जुइक दु:ख जुया: 
सहयानां सहय।ये मफयाः जिमित दया माया qg भतिचा हे मदया: तं 
जक पिहां वःगुलि नर संहार याना च्वनागु ख: । 

थुगु प्रकार उत्पात जगु निदं दत । यदि छःपिसं थ्व दुभिक्ष शान्ति 
यायेगु शक्ति दत धा:सा थ्व जिमिगु मगध देशय्‌ सुभिक्ष याना: जिपि 
सकसित रक्षा याना विज्या:हुँ । थथे मगध लोकपिसं धाःगु खें न्यना: 
उहा ऋद्धिवान वोधिसत्व श्री करुणामय आकाशय्‌ थाहाँ विज्याना: 
छक्वलं हे सुपाँय्‌ वयेका: वा वयेका विल । थुगु प्रकार निद तक वा 
मवःगु थासयू वा वःगु खना: सकलजनपि आश्चयं जुयाः अमृत रूपी 
ल: काचाकाचा त्वना: ल: पित्या: चाःगु तृप्त याना च्वन । 

वसपोल करुणामयं हानं नाना प्रकारयागु नयेगु वस्तु मरि- 
चरि वर्षा याना हल नयेगु वस्तु नं वागा:गुलि सकल लोकपि आश्रय 
जुयाच्चन । हृथासं पथासं फवव नयेगु ज्या याना च्वन । नये त्वने- 
गुलो संतोष याये धुसेंलि हानं अनेक प्रकारया वा, व्छ, अन्न आदि 
खाद्य वस्तु वा गा:गुलि मुने फक्क मुना: थः छे पाखे स्वथने यंकल । 
अले हानं अनेक प्रकारयागु लु, वहः आदि धातु वस्तु नं वा गाका 
विल । व खना: सकल मगध लोकपि आश्चर्य जुवा: व सम्पूर्ण थ:ह्य 
फक्व फक्व कया: थ:थःगु Š T यंकाः स्वथनाः खुशी जुयाच्वन । 
उगु वखतय्‌ सकल लोर्काप आश्रयं व हषं जुयाः त्वा: त्वा: पतिकं मुना: 
थथे धकाः हालाच्वन । ओहो थ्व चरित्र सुयागु प्रभावं जगु, गथे जुया 
वःगु धका: अनेक तकं वितकया खें ह्लानाच्वन । उगु वखतय्‌ श्री 
करुणामय बुढा छह्मसिके दुविना: व मनत मुनाच्वथाय्‌ थः वनाः 
इमित वांलाक स्वया: इमिगु दथ्वी च्वना थथे धयाच्वन- 

हे लोर्काप, थ्व फोगु देशयू मङ्गल जुयाव:गु सुभिक्ष जुयावःगु सुं 

इश्वये अनुभवं जूगु धका: छिमिसं मानय्‌ यानाच्वन । थुज्व:नु ऋद्धि 
अनुभव स्वर्ग पातालय्‌ च्वंपि सुनांनं याये फैमखु छिमिसं श्री करु- 
णामय जगतया स्वामी जुयाच्वंह्य लोकेश्वरयागु अनुभवं जगु खः 
धका: सीकि । वसपोलयागु महात्म्य संक्षिप्त रूपं जि कने । वांलाक 
एकचित्त यानाः न्यं । श्री करुणामय लोकेश्वर धयाह्म तथागतया पुत्र 
खः। वसपोल काम धातु, रूप धातु, अरूप धालुया मालिक जुया: सकल 
सत्व प्राणीपिन्त उद्धार यायेगु ज्या याना च्वंहा वसपोलं धर्मयागु लँ 
मखंपिन्त धर्मेयागु लँ कयना: निभालं कया: ता:न्वया च्वंपिन्त छत्र 
समान जुइक च्वनाबोह्य ल: त्वने पित्याःम्हेसित खुसि समान sar: नये 
पित्या:म्हेसित कल्पबृक्ष समान जुयाः रोगिपिन्त वासः याइह्म वेद्य 
समान जुयाच्वंह्वा, थुगु प्रकारं नरक भोग यानाच्वंपित समेत नं 
नरकं उद्धार याना: निर्वाणय्‌ छ्वया विज्याना च्वंह्य | थर्थे जाःह्म 
वसपोल धका: सोकि । छिमिसं नं वसपोल करुणामययागु नाम लुमंका: 
बोधिचर्यर्या ब्रत यानाच्वन धा:सा: अन्तकालय्‌ कोपि सकले सुखा- 
वती भूवनय्‌ अमिताभ तथागतयागु धर्म कथा न्यं बने दुपि SZ धका: 
धया: व बुढा ल्याहां वन । अनंनिसें व मगध देशय्‌ वखत वखतयू वा 
वया: सये साह्य भरे जुया सुविक्ष जुल । श्री करुणामय नं व बुढा 
त्वःताः मेमेपि घ्राणीपित उद्धार याये धकाः बिज्यात । 


थ्व खें गुणकारण्डव्यूहस दु । 

(दिव्यावदानकर्थ ) 


श्री महावजपाणि बोधिसत्वया बाखं 


छगू वखतय्‌ भगवान बुद्धया पालय्‌ भद्र कर धयागु देशय्‌ मेण्डक 
धयाह्ा महाजन छह्य दु । वया कायूयाके ॐ आकारयागु हिचा 
छपा: जँयू घानात:गु दयाच्वन । व ह्िचां न्ह्याक्व हे धन पिका:सां 
फुना मवनीगु जुयाच्वन । व ह्विचायागु खँ मेपि सुनानं मस्यू । 
छन्हु भगवान शाक्यमुनि तथागत करूणा समापति योगय्‌ च्वना 
विज्या:वलयू भद्र कर नगरथ्‌ च्वंहा मेण्ढक गृहपतियात बौद्ध धमय 
तया: उद्धार यायेगु मती तयाविज्यात । व Š कालय भगवान 
भिक्षुपि नापं भद्र कर नगरय्‌ भिक्षाचार बिज्यात । उगु वखतय्‌ 
भद्रकर नगरय्‌ च्वंपि तीर्थक मतयापिसं भगवान विज्याइगु खवर 
सोका: थःपिन्त मान सत्कार मयासे भगवानयात मान सत्कार याइ 
धयागु कुचित्त मनय्‌ तया: अनच्वंपि गृहपति महाजनत फुक्क मुंकाः 
थथे धयाच्वन- दि गृहपति महाजनपि, थ्व कीगु देशय्‌ ळीसं भि 
जुइगु ज्या खनी मखुत । अवश्य नं बिपत्ति स्वये मालीगु जुल । छु 
कारणं धाःसा थन कोगु देशय्‌ श्रमण गौत्तम दुहां वइगु जुल । उकि 
थन नगरय्‌ वस्त्रपात जुइगु थ भाःत दुपिनि भाःत मदइगु, काय्‌ 
दुपिनि काय्‌ मदइगु थुज्वःगु विपत्ति स्वयाच्वने मालीगु जुल धकाः 

थुगु प्रकारं तीर्थकपिसं धा:गु गृहपति महाजनपिसं न्यना: थथेहे खः, 
श्रमण गोत्तम धयाह्मसिनं अप्वःसित गृहस्थी त्व:तका: भिक्षु याना 
व्छइगु खः, धइगु विश्वास याना: आ: थुकियात पनेत गथे या:सा 
थप श्रमण गौत्तम व भिक्षप थन देशय्‌ sas फइमखु उगु उपाय 
यायेमाल धका: सकसिनं धासेंलि तीर्थकपिसं “छिमिसं छुं हे धन्दा 
कायेमते जिमिसं धयाथें जक यायेगु निश्चय या, । गथे धा:सा खालिगु 
जग्गा छकूचा हे मतसे सकभनं बाली याका: च्वनेगु थाय्‌ मदयेका 
बोगु, धर्मसभा यायेगु दब्‌ आदि फुक्क स्यंका वीगु, सिसाबुसा दुगु 
बांबांला:गु क्यब फुकक स्यंका: सिमा पाला व्छयेगु, ल: दुगु पुख्‌, 
हिति, बुंगा: दकवयूसं विष व्हला तयेगु । थथे यायेगु निश्चय जसा 
जिपि थुन sa, मखुसा थ्व देशय्‌ मभि जुइगु जिमिसं स्वयाच्वने फइ- 
मख, जिपि थ्व देशां पिहां बने त्यल, धका: तीर्थकपिसं धासेलि मेण्ढक 
आदि सकल गृहपतिपिसं छलपोर्लाप पिहां बिज्याये मते, छापसं धा:थे 
हे यायेगु जुल धका: सकल भद्र कर नगरया जनता जाना: तीर्थक- 
पिसं धा:थे फुक स्यंका व्छत । नगर छर्गाल सूसांदंक मनत फुक 
नगरंपिने च्वंवन । भद्रकर नगरयागु थुज्व:गु खवर स्वगेया देव- 
राजां सिया: 'अहो ! थ्व नगरय्‌ ला मखुगु उत्पाद याइन, गृह्य 
शाक्यसुनि भगवानं असंख्य कल्पं दु:खकर चर्य्या याना: षड्पारमिता 
आदि वोधिसंभार पूर्ण याना: थौं तथागत जुड धुंका: नं भद्र कर 
नगर शून्य उजाद जुइगु भिक्षाचार या: बिज्याइगु कोस स्वये मालीगु 
जुल धका: वातवलह्या धयापि देवपुत्रपि सःताः छिपि भद्र कर नग- 
रयू वनाः विष दुगु लः सुक्रा sg । वर्ष वलाहका देवपुर्त्राप सःताः 
खिमिसं भद्र कर नगरय्‌ वना: च्यागू गुण पूर्ण जुयाच्वंगु ल: दयेका 
sq हुँ चतुसंहारार्जाप सःताः छिपि फुकं वना: स्यंकातःगु भद्र कर 
नगर फुक भिका: सकल लोकयात अन लितहया: वास याका ब्यू 
धका: देवराज इन्द्र उजं जुर्सेलि अपि सकले भद्र कर नगरय्‌ वनाः 
स्यंगु फुकं वाँलाक दयेका: भिगु लखं पूर्ण यानाः ह्लापायासिवे नं 

वांला:गु नगर याना: सकल लोकयात वास याकाविल । थनंलि तीर्थ- 
करय्‌ गुप्तचरत व्छया हयाः नगा गथे गथे जुन, मनूत दनि ला 
मन्त ला धक्राः चिवा कायेके हःवलय्‌ व नगरला ह्वापाया सिवे नं 
प्यदढुगं वांलानाः मनूत नं ह्वापाया सिवे नं आपालं दयाः वांलाना 
च्वन । व खेँ तीर्थकपिसं सिया: आः थ्व नगरय्‌ भि जुइ हे मखत, 
जिपि पिहां बने त्यल, थ्व नगरयापि फुक मिजं मिसा सन्यासी 
भिक्षु यानाः गृहस्थी दक्वं मदयेका व्छइगु जिमिसं स्वयाच्वने wš 
मखु धक्राः ख्यासेंलि हानं गुहपतिपिसं धाल, हे आय्यंगणपि, आसे 
आसे पिहां विज्याये म्वा:नि, आः हानं qq छु उपाय यायेगु दु ? 
श्रमण गौत्तमयाथाय्‌ मव्छयेगु धकाः न्यँसंलि अथे जूसा श्रमण गौत्त- 
मयाथाय्‌ सु सु वन वया वयात खुइगू अर्साफ बं पुइकेगु धका: निर्णय 
जुल । दकव थःथःगु छेय्‌ लुखा तिनाः च्वंच्चन । थनंलि भगवान 
भिक्षु संघाप मुंका: भद्रकर नगरय्‌ भिक्षाचार याये धका: दुहां 
विज्यात । व नगरयापिसं भगवान प्रमुख सकल भिक्षुपिन्त दुने 
तया: त:जायेक प:खा: दना: पिने वये मफयेका विल । उगु वखतयू 
कपिलवस्तुया ब्रम्हृया म्ह्यायूमचा छह्य भद्र कर नगरया मनुखं कन्या- 
दान विया हयाः ब्याहा यानात:गु जुयाच्वन। व ब्राह्माण दारिका 
भगवानयात प:खा:या दुने छगू थासय्‌ तयातःगु खना: तुग: मछिनाः 
अहो ! भगवानयात गज्यःगु थासय्‌ तयातल, स्वाहाने छपु दःसा 
स्वाहाने गयाः भगवानयात दर्शन याः वने धका: मनय्‌ तःगु खँ 
भगवान बुद्ध सोका विज्यानाः पःखालय्‌ स्वाहाने छपु भगवानया 
ऋद्धि दयेका विल । 
थनंलि ब्राह्मण दारिका खुसि जुया: Hear: छपु च्याकाः स्वाहानें 
थहाँ वना: प:खाः दुने क्वहां वना: भगवानयाथाय्‌ वसपोलया चर- 
णय्‌ नमस्कार यानाः धर्मकथा न्यने धका: च्वंच्चन | थनंलि भगवान 
सम्यक सम्वुद्ध ब्राह्मण दारिकायात चतुराय्यंसत्यया ख॑ कना:ब्राह्मण- 
दारिकायात खुसि यानाः हानं थथे आज्ञा दयेका विज्यात, हे ब्राह्मण- 

दारिका, छ मेण्ढक गृहपतिया छेयू छक्व: वनाः थ्व खँ धयाब्यु, हे 
गृहपति, छन्त हे उद्धार याये धका: भगवान थन भद्र कर नगरय्‌ 
विज्यानाच्वन । छ धा:सा लुखा है मचायेकुसे च्वंच्वन , न्ह्याह्महे 
पाहा व:सां सत्कार यायेमा:गु ळीगु चलन दु । भगवान थें जाःह्या 
बिज्याकाः छ आमथे च्वंच्वने ज्यूला ? थथे छं धायेवलय्‌ गृहपति 
मेण्ढकं धाइ-'जिमि सल्लाहं ठहरे जुयाच्वंगु भगवानयात सुनां 
सत्कार याइ वं खुइगू अर्साफ बं पुलेमा: धंगु निर्णय जुयाच्वंगु धका: 
वं धाःसा हानं छं थथे धयाब्यु, छिमि काय्‌ sta पः्चसत्तिक नकुलक 
धइगु न्ह्याक्व धन पिकाःसां मफुइगु ३ वांलगु झोली ह्झिचा घाना 
तःगु दु, छगू लाख हे अर्साफ फुके मा:सां झोली fari पिहां हे 
वयाच्वनी गुवलें हे फुइमखु उज्व:ह्याकाय्‌ दयेकं नं छ खुइगु अर्साफ 
बं पुला: भगवानयाथाय्‌ वये मफुला ! धकाः थुलि धयाव्यु । थथे 
भगवानया आज्ञा न्यना: ब्राह्मणदारिका थथे हे जि मेण्ढक गृहपतिया 
छे यू वनाः धाः वने धकाः वन 1 हे गृहपति भगवान तथागतं छितः 
+ë फुला धका: न्यना हया विज्या:गु दु । छितः हे उद्धार याये धका: 
भगवान विज्याना च्वन तर छि धाःसा: लुखाहे मचायेकुसे च्वंच्वना 
दिल धका: धा:गु खं न्यनेवं मेण्ढक गहर्पात भगवानयात जिगु वार- 
म्वार नमस्कार दु तर भगवानयात सुनां नापलाना: सत्कार या:वन 
वयात शुइगू अर्साफ बं पुइकेगु धयागु जिमिगु समाजं निर्णय याना 
तःगु दु । उकि जि भगवानयाथाय्‌ वये मजियाच्वन | थथे धाःगु 
न्यनाः धाल-हे गृहपति, भगवान तथागतं थथे नं धया विज्याःगु दु, 
खुइग्‌ असफि पुलेत छि छाय्‌ ग्याना दी मा:गु दु, छिकपनि कायूया 
जँम्‌ पश्चसत्तिक नकुलक धइगु न्ह्याक्व Š धन पिकाःसां मफुइगु कोली 
हिचा घानातःगु दु । थ्व खँ न्यना: गृहपति मेण्डक अजूगति चाया: 
थौंतक थ्व खँ सुनानं हे स्यूगु मखुनि । भगवान तथागतं सीका विज्या- 
त । वसपोल सर्वज्ञ हे ख: धका: छक्वलं हे भगवान तथागतयाके 
तःघंगु श्रद्धा वना: खुइगू अर्साफ लुखाया न्ह्यःने तयाः खापा चायेका: 

ब्राह्मणदारिका लिसे भगवान विज्याना च्वयु प:खा-या दुने वयेगु स्वा- 
हानें क्वहाँ वनाः भगवानयाथाय्‌ वनाः वसपोलया चरणकमलय्‌ 


बन्दना यानाः धर्मकथा न्यने धकाः भगवानय! ख्वा: स्वया: विरि 
यानाच्वन | भगवान तथागतं मेण्ढक गृहपतिया चित्तयागु आशय 
थुइका: चतुराय्ये सत्यंनिसे आरम्भ यानाः गृहपतियात वांलाक थुइकाः 
श्री भगवानया अमृतरूपी धर्मकथा न्यना मेण्ढक गृहपतिया चित्तवोध 
जुयाः सत्य धर्म धयागु थ्वहे धका: सीकाः स्रोतापतिफल साक्षात्कार 
जह्य जुल । 
थनंलि मेण्ढक गृहपति भगवानयात हानं थथे बिन्तियात-हे 
भगवान, जि थें थ्व भद्र कर नगरय्‌ च्वपि मेमेपि जनतां नं थ्व धर्म 
प्राप्त याये फइला धका: बिन्ति यासेँलि भगवान तथागतं आज्ञा जुल-हे गृह 
पति छ वना: सकसितं थन ब्वना gà par सकसितं हे आंमज्या:गु धर्म 
प्राप्त जुड धयागु भगवानया आज्ञा नयना: मेण्ढक गृहपति भगवानयात 
नमस्कार याना: अनं थःगु छे य्‌ लिहां वन 1 थः कायूयागु झोली ह्मिचा 
कया भद्र कर नगरया प्यकालँ लाःगु दुवा:या दथुइलाक्क अर्साफया 
राशि द्द चिना: थुगु गाथा थम्हं नं ब्वना मेपि सकसितं नं ब्वंकल । 
यो द्रष्टु मिच्छाति जिनं जितरागद्दषं । 
निवन्धमप्रतिसमं करुणावदातम्‌ । 
सो निश्चलेन हृदयेन सुनिश्चितेन । 
क्षिप्रं प्रयातु धन मस्य मथाप्रदेयम्‌ । 
अर्थात गुहास्यां राग, द्वेष, मोह आदि मदयाच्वंहा करुणात्मा 
जुयाच्वह्म बुद्ध तथागतयागु दर्शन यायेगु इच्छा दु उह्यस्यां निश्चय 
मन याना वा । वयात थ्व धनयागु राशि अर्साफ माक्व जि बिये । 
थथे मेण्डक गृहपतिया गाथा न्यना: सकलें जनता सज्जनपिसं 
धया हल-श्रमण गोतमया दर्शन याःवनेगु भिनिगु खःला धका 
धया हसेलि गृहर्पात अवश्य नं कल्याण sar: भिना वइ धका: धासे- 
लि अथेजूसा जनता सकसिनं निर्णय यानातःगु सल्लाह फुकं जनता 

हे भंग याना: व पःखाः तछ्यानाः चायेका वनेनु थन सुनां विरोध 
याइ धका: सकलें भद्रकर नगरया जनता मुना: ह्वापायागु सल्लाह 
निर्णय जुयाच्वंगुयात भंग याना: भगवान दर्शन या:वनेत प:खा: 
तछयाना: चायेका: वने धका: वन । तर प्रतिद्ठन्दीतय॒गु भयं व प:खा:या 
अप्पा छपा हे सुनानं संके मफुगु जुयाच्वन । 

उगु वखतय्‌ थ्व प:खा: आ: तछयाना मबिलसा आपलं प्राणिपीं 
ज्ञान लाभ याये मदेगु जुल धका: लोकया उपरय्‌ करुणा तया: महा- 
बज्त्रपाणि वोधिसत्वं यक्षया रूप धारणा यानाः थःम्हं ज्वनाच्वंगु 
बज्त्र वेगं प:खालय्‌ कयेका छवसेलि उगु पःखाः फुक्क चकनाचूर जुइक 
तज्याना वन । पःखाःया चि हे छु मदयावन ! थृज्व:ग महान चम- 
त्कार खना: सकलें भद्रकर नगरया जनता अजुगति चाया: धन्य धन्य 
भगवान धका: सम्यक सम्बुद्धयात श्रद्धा तया सकलं जनता भगवान- 
या चरण कमलय्‌ नमस्कार याना: धर्मकथा नयने धका: च्वंच्वन । थनं- 
लि भगवान सकले भद्र कर नगरया जनता व भिक्षुसंघर्पित नं न्ह्यःने 
तया: थः धर्मासनय्‌ बिज्यानाः सकल प्राणीपिनिगु कुसलमूल पिना: 
वःगु व उकिया कमें विपाक स्मेतं सकलयात चित्तवोध जुइक भिगु 
धर्मकथा आज्ञा जुये का विज्यात । थुगु धर्मेकथा नयनाः गुम्हं गुम्हं 
स्रोतपति फलय साक्षात्कार जुइपि जुल । गुम्हं गुम्हं त्रिरत्नया शरणय्‌ 
वना: शील ग्रहण याःपि जुयावन 1 थुकथं धर्मकथा कना: छं ई लिवा:- 
गुल भगवानया भोजन यायेगु ई पुला: मेण्ढक गृहपति भोजन नि 
याना बिज्याये माल धका: बिन्ति यासे लि भगवान सम्यक सम्बुद्ध 
आज्ञा जुल । हे गहपति जिमि भोजन यायेगु ई पुले घुंकल जिमिसं 
अइलय्‌ भोजन याये मज्यू वरु अइलय्‌ भोजन याये saq घ्य:, चिनि, 
चाकुयागु सवेत त्वनेगु आदि जक ज्यू धा:गु भगवानया आज्ञा नयनाः 
उकथंहे मेण्ढक गृहपत ज्या याइपि स:ता: घ्यः, चाकु, चिनि आदिया 
सर्वत दयेके वियाः बुद्ध प्रमुखं भिक्षुगणपित नं भोजन याका: पित्या! 
लंका बिल । 

थनंलि भगवान सम्यक सम्बुद्ध भद्र कर नगरयांपि जनता व 
अनया गांगामय्‌ च्वंपि फुकसितं नं सत्य धर्मयू तयाः भगवान अनं 
श्रावस्ति नगरथ्‌ जेतवेन महाविहारय्‌ तुं लिहां बिज्यात । 

अवलयू निसे महावज्त्रपाणि वोधिसत्वयागु नाम लोकय प्रसिद्ध 
जुल । 

श्री चिन्तासणि लोकेश्वरया बाख 


छगू इलय्‌ काशी शहरय्‌ ब्रह्मदत्त नांह्य जुजु छह्म दयाच्वन । 

बहे देशय प्रियसेन धयाह्य तःघंहा महाजन छम न दयाच्तन । वया 

ब्याहा याना: नं सन्तान मदया: श्री करुणामयया अष्टमीव्रत सात । 

गुलि ई वंसेलि महाजननीया गर्भय्‌ देवपुत्र छह्म स्वर्गभुवनं क्वहाँ 
वया: गर्भय्‌ च्वंवःगु जुल । किला पूव॑र्सेलि सकल लक्षणं जा:ह्य वाला :- 
हा मचा छह्य बुल । प्रियसेन महाजनं काय्‌ बूगु खं न्यना: तसक 
लयूताया: दान धर्म आदि उत्सव यानाः कायूयात सुप्रिय धका: नां 
छुत । सुप्रिय मचा कथहं त:धिक: जुया वसेंलि लिपि विद्या निर्से 

व्याकरण व्यापार विद्या अथेहे किसि सल काप:यागु परीक्षा यायेगुली 
नं निपुण जुया: पारंगत जहा जुया: वौह्वा प्रियसेन सार्थवाह्या ज्या 
याये फुह्य जुया: सुप्रिय सार्थवाह धका: नां जाल । बौह्य प्रियसेन 
थःगु कालगति वया: सिना वंसेंलि बौहासिया ज्या फुक सुप्रिय सार्थ- 
वाह याइगु जुया: व्यापार याना च्च्वेवं दान प्रदान गरिवपिन्त विया- 
च्वन । काशी शहरय्‌ गरिवपि आपालं दया: दान याना च्वॅच्वं सार्थ- 
वाह्या सम्पति पा: जुयावंगु खना: सुप्रिय साथवाहं विचा: यात । 
दान का: वःपि अप्व: दत दान वीगु सम्पति हा जुयावन आ: रत्नकर 
वया: व्यापार याना: मवयेकं दरिद्रपि दक्व सन्तुष्ट यायेगु सम्भावना 
मन्त धका: मनय्‌ तया: रत्नाकर वने धका: काशी शहरयापि न्यासः 
ह्य वन्‍जा:त मुंका: रत्नाकरय्‌ वनेज्या: वने धका: वन । रत्नाकर 
थ्यंका: आपालं धन लाभ याना: न्यासः वन्जा:त मुंका: काशी शहर 
पाखे स्वया: लिहां वया च्वंवलय्‌ छथाय्‌ जंगलय्‌ इःलिह्म खत न्वया: 

महाजनपिन्त लँय्‌ पना: थथे धाल-हे सुप्रिय सार्थवाह, जिपि सकस्यां 
खेती वाली व्यापार आदि याये मसःगुनि रत्नाकर व:पिके धन दौलत 
लुटय्‌ पाना: नया च्वनापि खः । उर्कि छि छम्ह थःगु सम्पत्ति ज्वना: 
आनन्दं लिहां कासे मेपिके saq दुगु फुक धन जिमिसं लाका कायेगु 
जुल धका: द्वःछिम्ह खु त्से धाःगु न्यना: सुप्रिय सार्थवाहं ख्‌ तयूत 
थथे धाल-हे खु गर्णाप छिमिग्रु खं जि न्यने धुन तर थृपि न्यासःम्ह 
फुकक जिनाप वःपि वन्जाःत खः थुमिगु धन छिमिसं लाका काये- 
मते वरु थुमिके गुलि सूल्यया वस्तु दु व फुक जि छिमित पुला वी, 
जित: व थुमित त्व:ता व्छ धार्सलि खु त चित्त बुळय्‌ sal: सुप्रिय 
सार्थवाहं न्यासःस्ह वन्जाःतय्‌गु ध्यवा पुला व्यूगु कयाः इमित त्वःता 
व्छत | थुकथं ह्लय्‌ववःतक रत्नाकर वनानं थथेहे व द:छिम्ह खु त- 
q दुःख विया: सन्तोष याये मफुगुलि सुप्रिय सार्थवाहं थुलि इःछि 
खुतयत जि सन्तोष याके मफुगुलि थ्व काशी शहरय्‌ च्वंक्व दु:खी 
दरिद्रतयूत जि गये यानाः तःमि यानाः सन्तोष याके फे धकाः थ्वहे 
धन्दाय्‌ दुनाच्वन । 
छन्हु सुप्रिय सार्थवाहया न्ह्यः वयेका च्वंवलयू स्वर्ग भुवनं द्य: 
छम्ह कवहाँ वया: वयागु म्हगसय्‌ सुप्रिय सार्थवाहयात थथे धाल- 
हे सार्थवाह छ धन्दा कावेमते छगु प्रतिज्ञा सिद्ध जुइफु तर गथे या:सा 
व सिद्ध जुइ धा:सा थ्व जम्बु द्वीपय्‌- वदर धयागु द्वीप छगू दु उगु 
अनेक प्रकारया चिन्तामणि समानगु मनय्‌ तयागु तक वागाकावी गु 
अनेक रत्न दु । थृगु वदर ट्वीपया यात्राय्‌ वनेफत धा:सा छगु प्रतिज्ञा 
पूण जुइफु । तर थ्व ज्या इन्द्र आदि ्यःपिसं हे याये थाकुगु यज्ञ 
खः धकाः उम्ह दवं धाःगु न्यनाः सुप्रिय सार्थवाहं न्यन-अथे खःसा 
वदर द्वीपय्‌ वनेत गथे गथे यानाः गनं गनं वनेमाः छु छु साधन याये- 
माः ! ग्वदे तक बीगु खः ! थ्व फुकं जितः स्यना कना विज्याहुँ 
धकाः सार्थवाहं बिन्ति यासेँलि वं उपदेश विल-हे सार्थवाह छ ग्याये- 
सते छन्त माक्व उपदेश जि कना व्छुपे । छं वदर होप यात्रा 

सफल यायें फइ। वदर द्वीप यात्राया विस्तार खँ न्यँ धकाः द्रवं वदर 
द्वीप वनेगु खँ थुगुकथं कन-हे सार्थवाह थनं पश्चिमपाखे न्यास:गू 
अन्तराद्वीप दु । ततःजाःगु न्हयूगू पर्बत दु, ततःवंगु न्हय्‌गू समुद्र डु व 
फुकं छंगु वीर्य वलय्‌ तरय्‌ यानाः वना: न्ह्यःकथ अ:कथ न चाहुल 
च्वंगु शंखनाभि नीलोद, तार कक्ष, नीलग्रीव वेरम्भ ताञ्रकी वेणु- 
गुल्म थुज्बःगु ह्वयग्‌ पर्वत नं पार यानाः आशीविषयाग्रु समुद्र 
न्ह्यःकथं अःकथं लः न्ह्यानाच्वंगु समुद्र अथेह तच्वक ग्वःफेयू न बया- 
च्वंगु थुज्व:गु मनुष्याप सुं हे वने मफयाच्वंगु थासय्‌ न॑ छू पुण्यः 
वलं लगन याना: लछितक नांचाय्‌ च्वना वने माःयु समुद्र छन्हु हे 
छं पार यानाः ग्व:फयू वइवलय्‌ मिखां छुं हे मखना: भाःपां भा:पेहे 
मफया वनी 1 उगु इलय्‌ वहे पर्वतय्‌ अमोघ धयागु जडिबुटि वासः 
माला: हया: मिखांयू उलाब्यु । अले मिखां खंका: होश दयेकि । अन 
नं आपालं पर्वत समुद्र पार याना: हुँ अले आवत धयागु पवत 
थ्यनी । अन ग्यानापुसे च्वंम्ह प्राणीपिन्त हिसा याइईँम्ह शंख धयाम्ह 
राक्षस छम्ह च्वनाच्वंगु दु । वयाके शंखनाभि घय गु वास: Z । व 
वासः सर्प त्वपुया तई । सपयात छलय्‌ यानाः वासः बुटि कयाः 
मिखाय्‌, छयनय्‌ तयाः वं वं नीरोद धयागु ससुद्रय्‌ थ्यनी । उगु 
समुद्रय्‌ पर्वंताकार जुयाः चन्द्र सूय समानं थिनाच्वंगु मिखा दुम्ह ग्या- 
नापुम्ह तारक्ष धयाम्ह राक्षस दु । वयात नं छलय्‌ याना: उगु नीरोद 
समुद्रय्‌ त:धंम्ह मकरि धयागु वासः माला: कया व वासलं मिखा 
छलय्‌ यानाः ह्वापाया बुद्धपिसं कनावंगु एरण्ड धयागु विद्या ब्वनाः 
व समुद्र तरय्‌ याना वनेव नीरोद धयागु पर्वत थ्यनी उगु पर्वतय्‌ 
न्यासःस्ह जहानदुम्ह प्राणीपिन्त हरण यानाच्वम्ह नीलग्रीव धयाग्ह 
राक्षस दू वयाके नं अमोघ धथागु त:धंगु वास: दु. व वास: भयंकर 
विषधारी सरपं त्वपुया तःगु दु वयात नं छलय्‌ यानाः व वासः कयाः 
नीरोद पर्वत नाघय्‌ याना: अनं उखे वैरम्भ धयागु ससुद्र थ्यनी उगु 
समुद्रय्‌ ताम्राक्ष धयाह्य हिसुक अजिगर दु । व खुलातक यनाच्व- 

नीहा खः । उगु वखतय अन वेणगुल्म धयागु पंयागु ळालय्‌ तग्व:गु 
ल्वहं छग: दुव ल्वहं छंगु वीयवलं पुइका स्वइवलय्‌ अन गुफा छगू 
दइ । उगु गुफाय्‌ न्ह्यावलें तेज थिनाच्वंगु सम्मोहनी धयागु वासः 
दु । उगु वासः व मन्त्रया दलं आपालं पर्वत शाल्मली वन क्षारनदी 
पुला: बनेव त्रिशंकु धयागु पर्वत दु । व पर्वतय ततःहाकःगु च्वामुगु 
आबालं कमा दु । व पर्वत नं पुला वनेव त्रिशंकु धयागु समुद्र थ्यनी । 
व समुद्र नं पुलेव अष्टादश धयागु पवत वइ | ल हे मढुगु उगु पवत 
पुला वनेत छमा सिमां मेगु सिसायू तिति न्हुयाः वनेगु । व पुलेव 
अष्टादश वक्रिक धयागु खुसी थ्यनी । बनं थःगु वोयवलं पुला वे 
 ₹लक्षण धयागु पर्वत थ्यनी । व पर्वत गया वनेत नयागु को ताना: 
वनेमा: । व पुलेव इलक्षण धयागु खुसी भ्यनी । उगु खुसि नं पुला 
वनेव चांह्लि कु जक वया च्वनीगु घुम्रनेत्र धयागु पर्वत दु । व कु 
कयेव फुक मतूत सिना वनीगु अन छग्‌ अनेक विषपूणंगु छगू गुफा 
दु । व गुफाय्‌ दुहां वनाः मन्त्र औषधिया वलं थहां वयाः पर्वंतया 
च्वय्‌ त:धंगु पुख्‌ छगू दइ व पुखुली sag तग्बःगु ल्वहं छग: पुइकेव 
गुफा छगू दइ । उगु गुफाय्‌ संजीवनी धयागु वासः दु व वास.या 
वलं छंगु ह्यय्‌ विषं थी मफया: व धुस्रनेत्र पवत पार यानाः ह्ल॑य्‌गु 
आशी विषया पवत ZT आशीविषया खुसी थ्यनी । अनं पुला वनेत 
लापायू मालाः व लापायाचुं थःगु हाय्‌ भुना वनेव विषया पर्वत 
खुसिया छं हे दुःख मजुइक तरय याना वने फइ । उलि तरय्‌ जुइव 
तजा:गु सुधावदात धयागु पर्वत पुला वनेगु । व पुलेव आपलं योजना 
विस्तार जुया: वांलानाच्वंग्ु रोहितक धयागु देश छगू zat । व देशय 
कुवेर थे तःमिहा वदरद्वीप यात्रा वनेगु ले स्यूहा, खंहा मधा धयाह्य 
साथवाह दु । वं छत फुक्क ख कना: वदरद्वीप यात्रा वनेत छन्त पासा 
जुयाः व्वना यंक्रो । छं दु:ख तायाः धन्दा मकासे दृढ प्रतिज्ञा यानाः 
हुँ | छंगु इच्छा पूर्ण जुई । तर थ्व वदरद्वीप यात्रा धयागु यःपिसं हे 
यायेगु असम्भव अथेसां छंगु वीर्य व पुण्यवलं वदरद्वीप यात्रा सफल 

याये फइ धका: देवतानं उपदेश बिया: अन्तरब्यान जुयावन । 

थनंलि सुप्रिय सार्थवाहया नह्यलं चायेकाः विचा: याःवलय्‌ 
वदरद्वीप यात्रा वनेगु फुकं खँ लुमंका: निश्चय नं थ्व देवता वदर- 
ट्रीप यात्रा वनेगु खें स्यूह्य खः ह्लापानं आपालं मनूतसे थथेहे दुःख 
सह याना: वदरट्टीप यात्रा वंगु दइ । अपिनं मनू जाति हे खः । 
जिनं मनूहे खः। जि जक गये थ्व द्वं कंथें जि नं विधि कर्म याना: 
गथे बदरद्वीप यात्रा वने मफइ | उकिसनं जि थःगु निति मखु 
सकल सत्व प्राणी मात्रया हित सुख जुइगुया निति जुयाच्वनाहा 
खः । अथेमा निति जिनं अवश्य नं थ्व वदरद्वीप यात्रा सफल याये 
हे फइ धका: दुढ प्रतिज्ञा याना: हागसय देवतां उपदेश व्यू कथं धर्मे 
देवताया ग्वहालि कयाः वीये वजे सहित जुया: सुं छहा हे पासाप 
मज्वंसे याकःचा हे बदरद्वीप वने धका: वन | 


वेवं ववं न्यासःगू अन्तरद्वीप पुला वना: सिसाबुसा नयाः च्वय्‌ 
कना कथंया फुक पवत खुसि आदि पार याना: छिनिदे दसेंलि बां- 
लाःगु रोहितक धयागु देशय्‌ थ्यंका: उगु नगरय्‌ च्वंपि जनतातयृके 
न्यन-थ्व देशय्‌ मधा सार्थवाह च्वंच्बंगु गन ? थथे न्यंसेलि इमिसं 
धाल-हे महापुरुष मधा सार्थवाहला तच्व:गु ल्वय्‌ जुया: मरणान्तक्त 
वेदना जुया च्वने धु कल । वयात नापलायेगु ई दइमखत धका: 
धाःगु न्यनाः सार्थवाह वेद्यया भेष कथाः जि छक्व मधा सार्थवाहया 
ल्वंयू स्वया: वासः याना स्वये धका: वया जहानपिन्त धया: मधा 
सार्थवाह नापलाना: वयाणु ल्वयूया प्रकृति विचा: याःवलय्‌ खला हे 
जक म्वानाः सिना वनीहा जुल धकाः सीकल । अथे जूसां सुप्रिय 
सार्थवाह हथाय्‌ मचासे जि वास: याना: थ्व ल्वय्‌ लायेका वी धका: 
विश्वास वंकाः वासः यायां मधा सार्थवाहया ल्वय्‌ लायाः म्हंफया 
वसेँलि मधा सार्थवाह तसकं लयतायाः सुप्रिय साथवायागु देश थाय्‌ 
मां बो सुसु खः वयागु ज्या छु गथे खः धकाः न्यंसेलि सुप्रिय सार्थ- 
वाहं थःगु देश, मां वौया परिचय वी धुका थः वयागु मू Š सकल 

सत्वपिन्त धन आपा: दयेका: तःमि याना वीगु खें कना: ह्वय्‌क्व:तक 

रत्नाकर वलां नं द्वःछिहा खु qaq हे लुदंके भफुगुलि वदरद्वीप यात्रा 

वना: चिन्तामणि समानगु रत्नलाभ याना: सत्य प्राणीपिन्त तःमि 

याना वी धका: वयागु फुक खँ विन्ति यासेलि मधा सार्थवाह अजु- 

गति चाया: थौं तक सुनान हे थुगु यात्रा सफल याये मफुनि थ्व 
सार्थवाहं याये फइगु खःला धका: घौछितकं वयागु ख्वा: स्वया: थथे 

लिस: विल-हे सुप्रिय सार्थवाह छि धन्यहा खः थन वयेत मनू 
मखुपि देवलोकयापि हे वःसानं थन थ्यने मलावं हे दथुइ हे प्राण 
त्वःता बंपि आपालं दु । आ: छि व फुक भय त्याका: मंगलपूर्वक 
थन थ्यंक: छाये धुकल । उकिसनं जित: तच्वःगु ल्वचं कयाः सी- 
त्यंम्हेसित म्वाका: म्हं फयेका विल । जि छितः न्ह्यागु याना: जूसां 
वदरद्वीप यात्रा ब्वना यंकेगु जुल । तर जि नं अन तक मर्थ्यनि 
अथेसां स्यूथाय्‌ तक जि छित: लॅ कयना: पासा जुया वये । उकि 
थन वदरद्वीप बनेयु मंगल धयागु छंग: दुगाकया हचि । व थन 
हयाः माक्व सामान तया: छितः ब्वना यंकेगु निश्चय जुल । थुलि 
मधा सार्थवाह्या आश्वासन वचन न्यना: याकनं हे मंगल दुगा माला- 
ह्या: मधा साथेवाहया न्ह्यःने तया: माक्‍वज्वलं नं तया ब्युसेलि 
मधा सार्थवाह व सुप्रिय सार्थवाह निह्वा मंगल दु गाय्‌ च्वना: समु- 
द्रयू वना च्वेच्वं मधा सार्थवाहं धाल-हे सुप्रिय जितः तच्वःगु ल्वय्‌ 
जुयाः असमर्थ जुल । थ्व हे दु गाय्‌ जितः लासा लायाः थ्यना यंकि । 
थन गुज्वःगुञ्वःगु लःया समुद्र वइतिनि व जितः कना यंकि। थन 
थुगु थुगु पवत दु धका: जि छन्त कना यंके धकाः मधा सार्थवाहं 
धासंलि सुप्रिय साथवाह मधा सार्थवाहयात लासा लाना: याउंक 
थ्यनाः दु गाय्‌ तया: यंकल । उगु समुद्रय्‌ 44 भुयूगु लःया समुद्र 
वर्थे हाकु, वँचु, ह्याउँ, ह्यासु, तुयुगु स्फटिकया वर्ण रंगबिरंग वर्ण 
जुयाच्वंगु समुद्र हानं लःया दुने मत च्यानाच्वंगु आदि किता प्रकार- 
या समुद्रय्‌ थ्यगु समुद्रया वर्णन न्यँसेलि मधा सार्थवाहं छसिनिसेँ ल्वहं 

पर्वत शास्त्रयागु सिज:यागु, लुयागु, वहयागू वेदुर्ये रत्नमागु, स्फटि- 
कयागु, चतुररत्नयागु, महौषधीया पर्वतादि थ्व बदरद्वीप यात्राया निगू 
थ्यन । आः भचा वनेवं हे किन्नर नगरय्‌ थ्यनीगु जुल धका: ख कना: 
मधा सार्थवाह बहे समुद्रय्‌ देहान्त जुयावन । 
थनंलि सुप्रिय सार्थवाहं मधा सार्थवाहया देहयात माःगु संस्कार 
यानाः केवल धर्मदेव व थःगु वीर्यवलयात पासा याना: ववं निराध 
धयाह्मा राक्षस चन्द्रपव धयाहा राक्षसया ळिंग्‌ उपदैशयू लोहिता 
राक्षस व अग्निमुख धाःह्या सपेयात त्यकाः इमिके हे च्वंगु वास: आदि 
प्रयोग याना: बदरद्वीप धयागु थासय्‌ थ्यंका: अनच्वंपि किन्नरकन्या- 
'पिन्त वोधयाना: इमिके च्वंगु छगू योजना, प्यंगू योजना, छिनिगू 
योजना सछिगू योजना तकं सनय्‌ तयागु वस्तु वागाका वीगु सौमा- 
धिक रत्नादि चिन्तामणी रत्नतक बदरद्वीप यात्रा याना: लाभ याना: 
सछि दें दयेका: तिनि थःगु काशी शहरय्‌ थ्यंक: वल । 
थनंलि अप्टमि qfg पतिकं धोजय्‌ च्वका चिन्तामणि रत्न तयाः 
श्री करुणामयया उपोसत ब्रत याना: छगू योजना, निगू योजना, प्यंगू 
योजना, ङिनिगू योजनातक काशी शहरयच्वंपि दुखी दरिद्र प्राणी- 
यात धा:धाःगु माःमाःगु चोजवीज वागाकाः काशी शहरयूच्वाप सक- 
सितं धनाध्य याना: गरिव धयापि सुं छह्णा है मदयेका विल 1 अनंनिसे 
थृह्य श्री आर्य्यावलोकितेश्वर चिन्तामणि लोकेश्वर धकाः नं नां 
प्रख्यात जुयावन । हानं मधा सार्थवाह लोकेश्वर धका: नं नां जुया- 
च्वंगु दु । 
थ्व वाखं विद्या अवदानया छगूगु अध्याययू च्वयावंगु दु । 

( दिव्यावदानकर्थ ) 


क 


धो. अञ्चोद्ववाश लोकेश्वस्या बाश 


ह्यापा ह्वापा पांचाल धयागु देशया निगू भाग दु । उत्तर 
पांचाल छगू व दक्षिण पांचाल । उत्तर पांचालयात हस्तिनापुर धाइ । 
अनयाहा जुजु महाधन धयाहा । वयागु देशय्‌ राजकाजया फुक बन्दो- 
वस्त वांलानाच्वन । अन पुख्‌ छगुलि जन्मचित्र धयाहा यागया मचा 
छ्या दयाच्वंगुल इलय्‌ इलय्‌ वा वयः अन्नादि फुक वालाक सया 
वन । 

दक्षिण पांचालय जुजु नीति बिचा: मयासे माःसां म्वाःसां 
प्रजापिन्त दण्ड याना: आपालं पाप कर्म यानाच्वंगुलि अन इलय्‌ 
इलय्‌ वा मवया दुर्भिक्ष जुया वःगुलि अप्वः प्रजापि उत्तर पांचालय्‌ 
वस्ति दयेकः वनाच्वन । छन्हु दक्षिण पांचालया जुजु थःगु सीमाना 
गांगामयू चा:हुला स्ववंवलयू आपालं गामय्‌ प्रजापि मदथाः सुसां 
दनाच्वंगुल मन्त्रोपिन्त धाल-हे मन्त्रीपि, ळोगु देशय, गामय्‌ च्वंपि 
प्रजापि गन वन, गथे जुल । थथे न्यंसेलि मन्त्रीपिसं धाल-भो मरा- 
पज, कोगु देशयू न्याय नीति वांलाक मजूगुलि वा मवया: दुभिक्ष 
[याः नयेत्वनेगु नं मदया वंगुलि कीगु गां त्वःताः प्रजापि सकलें 
त्तर पांचालपाले च्वं वंगु खः । उत्तरया रांज्यय्‌ न्याय नीति नं 

वाँला:, अनछगू पुखुली जन्मचित्र धयाहा छह्या नाग दुगुलि सुभिक्ष 
नं दयाच्वन धका: मन्त्रीपिसं विन्ति याःगु खं न्यनाः दक्षिण पांचा- 
लया जुजु अथे जूसा वं गथे शासन यानाच्वन ळोसं नं अथे हे 
याना हये । व नाग छहा नं कीगु देशय्‌ हयेगु याये माल । जुजुया 
थ्व आज्ञा न्यनाः मन्त्रीपिसँ व जन्मचित्र नाग लाना हये फुह्म 
अहितुण्डिक धयाह्या वेद्ययात सःता: धाल-हे अहितुण्डिक, उत्तर 
पांचालय्‌ च्वंहा जन्मचित्र धयाह्य नाग लाना हयेफुसा छन्त जुजु 
आपा:हे सिरपा बी धाःगु दु । थुलि धासेलि अहितुण्डिक वद्यं उत्तर 
पांचालया पुखुली च्वंह्दा नाग साधन यायेत माकव विधि कर्म याना: 
हृयनु दुखुनु व नागयात दक्षिण पांचाल यंकेगु कवःछित ।व खे 
जन्मचित्रक नागं सिया: आ: जि मां वौ व थः च्वनागु थाय्‌ नापं 
त्वःते मालीगु जुल, छु या:सा जि थ्व पुखू त्व:ता वने म्वा:ली 
धका: मनूया रूप कया: अनसंतुं च्वंपि सालक फलक धयापि निह्वा 
ब्याधात च्वंच्वंगु थासय्‌ वना: थथे धाल-हे सालक फलक, थि 
ह्वयनु त्वालं कीगु दैशय्‌ घुखुल्वी च्वंहा जन्मचित्रक नाग लाना: 
दक्षिण पांचाल देशय्‌ यंकीगु जुल, छिमिगु छु विचा: दु । मनूरुपी 
नागया थ्व खँ न्यना: व्याधातसें त पिकया अहो थ्वहे नागया प्रभाव 
झोगु देशयू फुक बांलाना च्वंगु खः, व नाग मदयेवं ला कोगु देश 
दुभिक्ष जुइ । अथे जूर्गाल थ्व नाग ला: वइह्मसित जिमिसं अनहे 
स्याज्ञाः ज्यान कया बी । थथे धार्साल अथेसा छिप थान ऋछयनु 
त्वा: सिमा छमा दुधाय्‌ सुनांनं मखक सुला च्व, व अहितुण्डिक 
वयाः TT: विधि विधान याइ बलय्‌ व लः क्वाना: दासिवइ अले 
जि पुर्खुल थहां वये माली उवलय्‌ व॑ जित: लाना यकेत स्वइ । 
वं थथे याये मलाःनिवलय्‌ हे वयात छिमिसं छु याये माल माःगु 
या धका: मतूंरूपी नागं धासेलि अथेहे याये धकाः ह्वय्‌न्हु दुखुन्हु उगु 
पुखूया गुप्त थासय्‌ सिमां किका: व्याधात सुलाच्वन । ह्वयन्ह दसेंलि 
अहितुण्डिक्‌ वद्य नाग लायेगु ज्वलं जवना: व पुखया प्यखेरं की 

ताना च्वंवलय्‌ व्याधात वयाः आम छु याये त्यनागु, थनच्वंह्य नाग 
लायेत वयागुला, थनहे छंगु ज्यान वनीयु जुल धक!: छथु न्हकुइ 
द।:वलय्‌ व वैद्य ग्वतुला: अनहे सिता वन । अथे जूगु सिया: जन्म- 
चित्रक नाग पुखुलि थहां वया: व्याधातयूत घयूपुया: छिमिस याना: 
जिमां वौव थः च्त्रनागुथाय्‌ नं त्वःते म्वाःल, जिमिगु नागवास 
स्थानय्‌ छक्वः वा धक्रा: नाग भुवनय्‌ व्वता यंकल | अन मां वो 
पिन्त जूगु खँ फुक कंसेंलि मां बौप नं लयूताया: व्याधातयूत 
तच्त्रकं हनेवने यानाः जिलंजिया रत्न आदि विया: नागदहं थत 
हया: विदा विया छवत । 

थनंलि व दह्या सतिक्रसं छह्य ऋषि नं च्वंच्वंगु दु | वयाथाय्‌ 
वता: व्याधातसे नाग भुवनय्‌ वना वयागु खे कनाच्वंबलय्‌ व ऋषि 
धाल-आम रत्नादि न्ह्याक्व द:सां छिमित छं ज्या वइ मखु 1 
अन अमोघपाश धयागु छगू वस्तु दुव कया “हये फत धा:सा छिमिसं 
नुगलय्‌ तयागु तक पाशं वयंका काये फइ। ऋषि धाःगु थ्व खे 
न्यना: व्याधात धात्थे व अमोघपाशया लोभ याना: पुखुली क्वहां 
वं वलय जिमि त्वाय्‌ वल धकाः हना: अनेगु वस्तु नागं ब्यूवलय्‌ 
थ्त्र छुकियां जिसित प्रयोजन मदु । जिमिसं छन्त उपकार यानागु 
खत धा:सा थन दुगु अमोघपाश छगू फ्वने धका: धाःवलय्‌ अहो थ्व 
ला जिमित गरुदया भय वइवलयू वयात ख्याना व्छयेत मा:गु वस्तु 
खः । अथेसां जिसित तःधंगु उपकार याना ब्यूगुलि थ्व वी मज्युगु 
जूसा नं छिमित विया हे ब्ळये धकाः उगु अमोघपारा छगू कया: 
व्याचातयूत विय हल । व्याधात पृथ्वी लाभ जपि थें तसकं 
लयूलय्‌ तायाः थःगु Š यू लिहांवन । 

उत्तर पांचाल देशया जुजुया सन्तान मदया: अनेक प्रकारया 
धमं कर्म याना नं सन्तान दइगु लक्षण मदयाः श्री अमोघपाश 
लोकेश्वरया अष्टमी व्रत यायेव अवश्य सन्तान दइ धइगु गुरुपिनिगु 


उपदेश करयं अमोधपाश लोकेश्वरया अष्टमी ब्रत दन । ब्रतया 

अनुभावं महारानीया गर्भवती जुयाः किला दसेंलि भद्राकल्पिक वोधि- 
सत्वया अवतार जुया: काय्‌ बुल । काय्‌ बगु समाचार न्याः 
धनराज जुजु नाना प्रकारया दान धर्म, उत्सव याना: कायदयात 
सुधनकुसार धका: नां छना: लहिना ततं तःधिक war वसेलि गुरु- 
याथाय्‌ व्छयाः लिपि विद्यां निसें स्यनाः सकल शास्त्रम्‌ नँ निपुण 
जुयाः शस्त्र अस्त्र धनुविद्या आदि नं पार ल। थनंलि फलक धयाह्म 
व्याधा शिकार वने धका: जंगलय्‌ चाःह्या जुजु छगू थासय्‌ पण 
कुटी स्वना: तपस्या यानाच्वंह्य सन्तरूप ऋषि ह्म खना: वयात 
नमस्कार याना: थथे खँ न्यन-हे ऋषि गुरु, थ्व जंगलला तसक 
हे न्ह्यइपुसे च्वना: वांलाना च्वन छलपोल थन विज्याना: तपस्या 
याना च्वनागु ग्व:बैँ दत थें ? फलक व्याधां थथे न्यंसेलि siqa < 
धाल-जि थन तपस्या याना च्वनागु पीदँ दत । छाय, जिकेछु 
न्यने माल धकाः ऋषिश्वरं धार्सांल फलक व्याधां विष्ति यात-भो 
ऋषिश्वर, छलपोलं थुलि दया दुने थ्व जगलय्‌ छु छु आश्वययागु 
चरित्र खना बिज्यानागु g धका: व्याधां न्यसेलि ऋषिश्वर धाल- 
हे व्याधा, छ हुं वांलासे च्बंगु पुख्‌ खंला व पुखया नां ब्रह्मसभा ख: । 
व पुलुली पुलि पतिकं द्रुमकिन्नर जुजुया म्ह्याय्‌ मनोहरा धयाह्वा 
किन्नर कन्या छह्य आपालं पासापि मुंका: म्व.ल्हुयाः म्ये हाला 
च्वनीगु ॥ व म्ये न्यनेवलय्‌ जितःला छु थन जंगलयापि ऊंग: पंक्षीत 
हे झुलय्‌ जुया: न्यनाच्वनोगु । थ्व छगू थन स्त्रयाच्चना धकाः: 
ऋषिश्वरं धाःगु खँ नयनाः फलक व्याधाया जि अमोघपाश नागभु- 
बनय्‌ कया हयागुया ज्या जुल धका: थःगु छे य्‌ वना: पुछ्तिखनु 
लाका: अमोधपाश ज्वना: व ब्रह्मसभा धयागु पुखुली छखे सुला 
च्वना: मनोहरा किन्नर कन्या थः पासापि मुंका: व पुखूली जल 
क्रिडा याना: म्वःल्हुया च्वंवलय्‌ लावक व व्याधां सनोहरायात अमो- 
घपाश त्वःता व्छत 1 अमोधपाशं थीवं हे व मनोहरा बिर उखे 
थुखे वने मफया: तत:सलं हालाच्वन । व खना: मेमेपि किन्नर कन्यापि 

नं पाशय्‌ क्यनी धका: ग्याना: विसिवन । अले सुं हे मदरोंलि फलकः 
व्याधां तसक वांलाःह्य किन्नर कन्यायात ज्वने त्यंवलय्‌ किन्नर कन्यां 
धाल-जि राजकन्या जुया: च्वनाह्ययात छं जित: ज्वनां छु गति ss 
जितः त्व:ता व्यु धक्का: धासेलि छन्त त्वःतेव ला छ विसिवनी जि 
छु याये धका: व्याधां धासेँलि जि विसि वने मखुत जिगु मतुक 
छन्त विया तयाथके । थ्व मतुक gar ह्वातय्‌ लाइ वया वशयू जि 
जुइ धका: मनोहर! ST: नयनाः मनोहरायाकै च्वंगु मतुक़् कयाः 
पाश फ्यना: थ:लिसे ब्बना यंकल । 
उगु वखतय्‌ सुधन कुमार शिकार वने धका: वहे जंगलय्‌ वया 
च्वंगु जुयाच्वन । सुधन कुमारयात खना: व फलक व्याधां थ्व मनो- 
हरा किन्नर जित: छु यायेत राजकुमारयात चढय्‌ याना बिलधा:सा 
जित: छुं मान खुनु दइ धका: मनय्‌ तया: फलक व्याधां मनोहरा 
यात व मकुत सुधन कुमारयात चढय्‌ याना: बिन्ति यात-हे राज- 
कुमार, थ्व मनोहरा किन्नर कन्यायात जिगु अमोघपाज्ञया प्रभावं 
ज्वनाः लाना हयाहा, छलपोलयात योग्य खः, कया विज्याहुँ धका: 
धा:गु न्यनाः सुर्धनकुमारं किन्नर कुमारीं खना: मोह जुया: ब्याधा 
यात गां छगुलि हे वक्सिस विया: मनोहरा ज्वना: थःगु हस्तिनापुर 
देशय्‌ लिहांवन । 
गुब्ले निसें मनोहरा किन्नर कन्या छे q हल उब्लेनिसे मनोहरा- 
यात घोपलख हे मत्वःतुसे qil मनोहरानाप च्वना: रसरंग यानः 
हलि छयाना च्वंगुजुल । 
छन्हु हस्तिनापुर देशय्‌ मेगु देशया SET सिमाना त्यला हर्सेलि 
मन्त्रोपिसं जुजुयात विन्ति यात-भो महाराज, कीगु देशय मेगु 
देशया जुजुपिसं क्वत्यला हल कोपि सुम्क च्वने मजिल, ळोसं न 
व देशया जुजुलिसे ल्वानाः त्याकेगु विचा: यायेमाल । थथे विन्ति 
यासेलि पुरोहितिनाप सल्लाह याना: सुधनकुमारयात सेनापति यानाः , 
लडाइ व्छयेगु क्व:छिना: सुधनकुमारयात उगु लडाइंया ज्या अरय्‌ 

-यासेलि सुधनकुनारं मनोहरायाके न्यने धका: क्वयाय्‌ दुहां वंवलय्‌ 
व फुक्क ल्व:ःमना वनीगु 1 थुकथं स्वक्व: तक अबु धनराज धालं 
नं अथें हे जुर्सेल लडाइँ सामान चतुरंग वला फुक फौज तयार 
याना: सुधनकुमारयात सःताः का थर्थे हे मवंसे मजिल, मनोहरा 
नापला: बनेगु ई मन्त धकाः धार्सेलि सुधनकुमारं अथे जूसा मां जक 
नापजानाः विदा कया वये धका: मांयाथाय्‌ वनाः लडाइ वनेत विदा 
'फ्वने धुंका: थ्व खे विन्तियात-हे माता, थ्व मनोहरायागु मतुक 
गब्लें हे मनोहरायात विये मते, थ्व विल धा:सा थ्व मिसा थन 
मच्वंसे थःगु देशय्‌ वनी अले जिगु घ्राण वनीगु जुल धकाः सीका 
विज्याहुँ : अथे जूगुलि थ्व मलुक वाँलाक गोप्य याना: तया विज्याहुं 
'धकाः मनोहराया मतुक मांया ह्वाती लःहक्लाना: सकल फौज मुंका: 
लडाइँ वने धका: प्रस्थान जुल । लडाइंया रणभूमि थ्यंसेलि थःगु 
वीयं बलं प्राणी छहाहे हिसा मयासे कर्वटक देश त्याकाः थःगु शासन 
यानाच्वन । 


थुखे हृस्तिनापुरय्‌ उलूनु हे धनराजाया ह्यागसय्‌ थःगु प्वाः 
फाया: गिद्ध आन्द्रा लिकया हस्तिनापुर देश छगुलि चा:हुयेका विल । 
थ्व हागस खना: तसक ग्याना: फुक पुरोहित स:ता: ह्ागसया फल 
न्यंवलय्‌ पुरोहितं आखा यानाः कन-हे महाराज, राजकुमारं ला लडाई 
स्यंके धुंकल, भा: थुकिया शान्ति स्वस्ति मयासें मजिल धका: थःगु 
स्वार्थ सिद्ध यायेत अनेक प्रकारया विधि कना: म्व: ल्हुके धुंका: 
किन्नर कन्याया दाःयागु कु पनेमा: धका: विधि कंगु मनोहरां 
सिया: सांह्ययाके च्वंगु थःगु मतुक फ्वना: गुगु वखतय्‌ अवश्य नं 
छलपोलया काय्‌ राजकुमार जि नापला: वये धका: कबुल याना: 
मनोहरा थःगु मतुकं qar: किन्नर भुवनय्‌ विसिवन । व खना: धन्दा 
जुया: निराश जुसेलि पुरोहितं थःगु स्वार्थ सिद्ध जुल धइगु मनय्‌ 
तया: हे महाराज धन्दा कया विज्याये म्वा:ल, छलपोलया कार्य सिद्ध 
जुल । राजकुमार थौं कक्तसं हे कर्वटक देश त्याका: लिहां azu 

जुल धका: धनराजयात वोध यानाच्वन । 
थनंलि सुधन राजकुमारं कर्वेटक देश त्याका: थःगु शासन चले 
याना: अन कायेमा:गु कर माक्त कया: वन्दोवस्त याना: सिदुर जात्रा 
याना: थःगु हस्तिनापुर देशय्‌ लिहां बसाल धनराज लडाई त्याका 
वःह्य थ: काय्‌ सुधनकुमारयात तच्वतं जात्रा याना: राजकुलयू 
दुत हया: कुशलवार्ता यानाः लडाइंया खवर न्यर्साल राजकुमार 
अनयागु ब्याक्क खें कना: थम्हं ज्वनाव:गु कर फुक उपहार कथ 
वौह्वा जुजुयात देछाया: थःह्वा स्त्री मनोहरायाथाथू वने धकाः बिदा फ्व-. 
वलयू वौम्हं थौं छन्हु थः स्त्रीयाथाय्‌ वनेम्वाःल, थों निह्मस्यां नाप 
नयेत्वने याना: दनाः, कह्णय्‌ जक नापलाःहुँ धालं नं खँ मन्यसे थो 
हे वने धका: थःगु क्वथाय्‌ दुहां वना: स्वःबलय्‌ मनोहरा किन्नर. 
कन्या मखनाः SS थुखें माला जुल । सकसिक न्यं जुल । अले जूगू 
खं फुकक कंसेंलि थःगु मनयात तसकं हे शान्ति मजुइका: मांयाथायू 
वना: ख्वयाः हाला: न्यं जुल नं वहे खँ मांस्हं नं धा:गु मिले SHT: 
थः वौयात बंगुनी तायेकाः मांयात जिगु मन तइह्य मनोहरा मदु- 
सेलि जिगु मन न हरण जुल धका: सीकि। मनोहरा ब्वना हये 
मफयेकं जि थ्व राजकुलय्‌ वये मखत धका: गुगु लॅपु वन गथे 
धयावन व खे जित: कने माल धका: सुधनकुमारें न्यसंलि काययात 
वोध याये मफइगु विचा: याना: धाल-हे राजकुमार, छंह्य मनोहरां 
ऋषि छह्याया आश्रमय्‌ वनाः माःयु खे ह्वाना वने धाःगु दु धकाः 
मांया वचन न्यनेवं चाह्लय्‌ हे राजकुलं पिहां वया: थःत उपहार 
ब्यूह्म फलक व्याधायात नापलाना: छ मनोहरा गन माप लाना: 
कया हयागु खः थ्व खें न्यंसंलि फलक व्याधां हुं जंगलय्‌ ऋध 
छहा दु अन ब्रह्मसभा धयागु पुखू छगू दु व पुखुली म्व: व्ह qg 
किन्नर कन्यायात जि आमोघपाशं बयंकाः लाना हयागु खः धकाः खें 
फुक्र केलि सुधनकुमार व ऋषिया आश्रमय्‌ थ्यंका: मनोहराया. 
हाल न्यनाच्वन । 

मनोहरां थःगु किन्नर लोकय्‌ वनेत व फुक खे सुधनकुमारं धन 
"जितः मा:वल धा:सा थुगु थुगु कथं थथे थथे याना: थुलि थुलि 
पर्वत पुला: वयेमाः धकाः खे कना: वयागु अंशू छपरा: नं 
विया थक गु जुयाच्वन । ववा खें फुक ब्रह्म ऋषिश्वरं सुधनकुमारयात 
मानय्‌ याना: मनोहरायागु हाल कना विल । थनंलि सुधनकुमारं 
ऋषी श्चरयात विया थकूगु अंगू छपाः कयाः ऋषियाके विदा कयाः 
थःगु ऋद्धिवलं मनोहरां कना थकूथें यानाः वनाः थःगु वीर्यवलं 
किन्नर भुवनया पिने खुसिया सिथयू थ्यंकः वन । उगु वखतय्‌ 
आपालं किन्नर कन्यापिसं लुयागु घः ज्वनाः खुसी म्वः ल्हुया: लु - 
यागु घलय्‌ लः तुयाच्वन । व खना: सुधनकुमारं न्यन-हे किन्नर 
कन्यापि आमलिमछि ल: छु यायेत, गन यंकेगु धकाः न्यंसेलि व 
मनुष्य रूप खना: अजुगति चाया: धाल-र्जिप किन्नर लोकया जुजु 
द्रम राजाया म्ह्याय्‌ मनोह्रायाके मनूयागु गन्ध दुगुलिव गन्ध 
'तंकेत थ्व लु यागु घलं लुना: म्वःल्हुका च्वनागु खः । थये धाःगु 
न्यनाः सुधनकुमारं अंगु छुपा: घः छगलय्‌ सुनांनं मखंक तयाः ह्वापां 
थ्व घलं म्वःल्हुका ब्यु धकाः धाल। अले किन्नर कन्यापिसं अन 
थ्यंका: मनोहरायात अथेहे ह्वापां वहे घलं लुका ब्यू वलय्‌ थःगु STT 
किन्नर कन्याया मुलयूसंतुं कुतं वःयु खना: अहो अवस्य जि स्वामी 
थन थ्यंकः वये घुंकल धका: मनय्‌ तया: किन्नर कन्यापित छिपि 
अन लः काः वनेथाय्‌ सुं मनुर्ष्याप खंसा थन हयाः सुनांनं मखंगु 
थासय्‌ तयाति धका: धासेलि किन्नर कन्यापि वनाः सुधनकुमारयात 
द्रमभवनय्‌ दुत ह्या: गुप्त थासय्‌ तयातल । थनंलि छन्हुया दिनय्‌ 
थः वो ब्रू.मराजायात थथे विन्ति यात-हे पिता, छुं जुया: सुधनकुमार 
थन वल धाःसा छलपोलं वयात छु याना विज्यायेगु धकाः न्यंगु 
म्ह्यायूया खे न्यना द्र मराजं धाल-व मनुष्य जाति थन व:सा वयागु 
लाख: पिया: प्यखे तयाः प्यंगू दिसासं वांव्छया वीगु । थुलि अबुम्हं 
धार्सेल मनोहरां हानं विन्ति यात-हे महाराज, ure मनुष्य मात्र 

कर जूसा थन किन्नर लोकय्‌ थ्यंक गथे वये फड, विना पराक्रम 
मदयेकं वये फइमखु धका: धासेलि अथेला व मनू थन थ्यंक: वये 

फत धाःसा छन्त तिसां तिका: वयात स्वयम्वर याना: ब्याहा याना 

वोगु पक्का जुल धका: धाःगु वाया वचं न्यनाः मनोहरा लय्‌ताया: 

तोजक थः स्वामी सुधनक्रुमारयात वोया न्ह्यःने तया बिल । वोम्ह 

द्र मराज सुधनकुमारया ख्वा:या तेज खना: अजुगति चाया: अनेक 

प्रकारं सुधनकुमारयात परीक्षा याना: वयागु ऋद्धि पराक्रम स्वया: 

सकल किन्नर लोकया न्ह्य;ने तया: थः म्ह्याय्‌ मनोहरा सुधनकुमार-. 
यात स्वयम्वर याका: कन्यादान याना: विदा बियाहल । 

थनलि सुधनकुमारं थःम्ह स्त्री मनोहरा ब्वनाः किन्नर लोकं 

थःगु वीयंवलं सहित याना: हस्तिनापुर थ्यंकाः मां बौया चरणय्‌ 
नमस्कार याना: कुशल खँलावला याये घुंका: निरगेल होम याना: 
दान प्रदान आदि आपालं पुण्य याना: मन ञ्छतले हे श्री अमोघपाश 


लोकेश्वरया ब्रत यानाच्वन । 
थ्व वाखंया मुख्य सारया खें श्री अमोघपाश लौकेश्वरया 


महात्म्य व श्रो शाक्यसिह तथागत जुय़ा: नं थःम्ह स्त्री यशोधरायाके 
प्रीति माया सम्वन्धय्‌ कनावंगु खं खः 1 थुलि श्री अमोघपाश 
लोकेरवरया वाखं जुल । 

थ्व वाखं दिव्यअवदान व भद्रकल्पवदान महावस्तु अवदानसं 
कर्मविपाक सम्वन्धय्‌ विस्तारं कनावंगु दु । 

थ्व अमोघपाश लाकेशवरया मूर्ति नेपालय्‌ थायूथासय्‌ देव मन्दिर 
पतिर्क धयाथें स्थापना यानात:गु Z । हानं अष्टमि पतिकं श्री 
अमोघपाश लोकेश्वरया ब्रत दना च्वनेगु नं चलन आ: तकं यक्व: 
दनि 1 जनवहाल, बु गद्यःयाथाय्‌, चोभारय्‌, आदि दकव लोकेश्वरया 
थाय्‌ व थथःगुछेय्‌ अष्टमि ब्रत याइवलथ्‌ थ्वहे श्री अमोघपाश 
लोकेश्वर मूल याना: मण्डल पूजा याइनु चलन दु । 

(विच्त्रकणिकावदान) 


1 ; 
बरदायक लोकश्वरया बाख 

छगू वखतय्‌ कोसस्वी धयागु देशय्‌ निधन धयाहा वनिक छह्म 
दयाच्वन । वया कला: सुशीला धयाहा खः । उपि निम्हं ala 
घाँयू लयाहया: मिया: जीविका यानाच्वंपि जुल । तर उप निह्मस्यां 
नं ह्िह्वेसिया धर्मंधातु चत्ययात लखं हाहायाना: चा:हुला: सेवा 
यानाच्वन । धर्मधातुयात सेवा यानाच्वंगु फल व निधन धयाहा 
घाँसी छहासित उद्धार याये धका: छन्हुया दिनय्‌ श्री करुणामय. 
सुखावती भुवनं क्वहाँ वया: तुसिता धयायाय्‌ थ्यंका विज्या:गु वखतय्‌ 
अनच्वंद्या महाधन धयाहा देवपुत्रं श्री करुणामय विज्या:गु खना: 
विन्ति यात-हे करुणामय, जिगु भाग्ने थोंया दिनय्‌ छलपोलयागु दर्शन. 
लात । गन विज्यायेगु छु कारणय्‌ थन विज्यानागु धकाः महाधन 
बिन्ति याःगु न्यनाः श्री लोकेश्वरं आज्ञा जुल-हे महाधन, देवपुत्र, जि 
गुरु सुखावती भुवनयू बिज्याना च्वंह्य अमिताभ तथागतं जितः 
कोसाम्बी नगरयू च्वंह्य निधन धयाहा घाँसीयात धन विया: उद्धार 
याना वा धका: आज्ञा जूर्गाल गुरुया आज्ञा कथं कोसम्वी नगरय्‌ 
वनेत जि वयागु खः धकाः लोकेश्वरया आज्ञा न्यना: महाधनं भो 
लोकेश्वर गुरु, थुलि चिधंगु खय्‌ छलपोलं कष्ट सिया विज्याये म्वा:ल, 
जि वना: व घाँसीयात माक्व धन विया: उद्धार याना वये तर जि 
लिहां मव:तले छलपोल थुगु तुसिता भुवनय्‌ जिगु छेय हे विज्याना: 
धर्म उपदेश विया: थन च्वंपि देवपुत्रपिन्त वोध याना रि बज्याहु । जि 
थथे व घाँसीयात उद्धार याना वये धका: श्री लोकेश्चरयाके विदा 

कयाः मर्त्यं मण्डलयू वया: कोसाम्वी नगरय्‌ थ्यंकाः किसानया भेषः 
कया: लु यागु भारि छकु सिउचाया भारि याना: थःम्हं कुवियाः 
निर्धन घाँसीया छे या न्ह्यःने च्वंच्चन 1 उगु वखतय्‌ निर्धन घाँसीया 
कला: सुशीला धयाह्मसिनं सिउचा कुविया हःह्य खना: उगु सिउचा 
मीगु जूसा गुलि माःगु खः माक्व धन जि वी, थन तया थकि 
धाःगु न्यनाः भेपधारी किसानं जितः ध्यवा माःगु मखु जि नये 
वित्याःह्यायात छुं अन्न भचा जक दयेव गा: 1 नयेगु अन्न भचा ब्यूसा 
थ्व चा छकुं थन हे त्वःता थके धा:गु न्यनाः सुशीलां सिउचा ज्वना 
व:म्हेसित छे य्‌ थत हयाः प्वाः फुदंक वांलाक नकाः सिउचा छकु 
कयाव्छत । भेषधारी किसानं सुशीला वनियानीयात आर्शीवाद 
'व्युब्युं जि बने धकाः पिहां वनाः याकनं हे तुसिता भुवनय्‌ थ्यंकाः 
श्री करुणामय लोकेश्वरयात बिन्ति यासंलि श्री करुणामयं खुसि 
जुया: जि गुरु तथागतया आज्ञा छं तुरन्त हे सिद्ध याना वल छन्त 
नं शुभ कल्याण हे जुइमा धका: आर्शीवाद बिया: आ: जि ग्रुरुया- 
थाय्‌ सुखावतो भूवनय्‌ वनेत्यल धकाः आज्ञा जुसँलि महाधन देवपुत्र 
छलपोल थुगु तुसिता भुवनय्‌ दछितक हे बिज्याना: धर्मे प्रचार यानाः 
देवपुत्रपिन्त उद्धार याना विज्याहुँ धकाः विन्ति याःगु लोकेश्वरं 
न्यनाः जि थन आपालं विस्तार याना च्वनेगु ठोक सजू जि अमि- 
ताभ तथागतया ज्या आज्ञा जुयेवं जि यायेमाःगु धकाः लोकेश्वरया आज्ञा 
न्यताः महाधन देवपुत्रं हानं विन्तियात-हे करुणामय, अथे जूसा जि 
नं श्री अमिताभयात दर्शन यायेत वये जित: नं ब्वना यंका विज्या हु 
धकाः विन्ति यासँलि करुणामयं महाधनयात थः नापं सुखावती 
भुवनयू ब्वना यंका: श्री अभिताभ तथागतयात नमस्कार याना: महा- 
धनं घाँसीयात उद्धार या:गु खे फुकं विन्ति यासेँलि श्री अमिताभ 
तथागत लयूतायाः महाधन देवपुत्रयात सुधनकुमार धका: नां तयाः 
श्री करुणामयया ल्यू Sq वनीह्य छ जुल धका: व्याकरण विया 
विज्यात । अनंनिसे लोकेश्वरया जवसं तुं च्वनीह्य सुधनकुमार थ्वहे 

जुल । 
थनंलि निर्धन घाँसी व सुशीला पुरुष स्त्रीपि कह्वय्‌ खुनु व 


सिउचा फुर्क लु जुयाच्वंगु खना: निह्॒ त्यपूरलि लयूतायाः श्री धर्म- 
धातु चेत्यया थःपिनिगु जीवन दतले सेवा यानाः सुखपूर्वक काल 
हना: मृत्यु जुयाः विमलदत्त महाजन धायेका: जन्म का: वन । 

थुलि वरदायक लोकेश्वरया बाखं जुल । 

थ्व लोकेश्वरयात धमेधातु लोकेश्वर, अथेहे अमिताभ लोकेश्वर 
चउ्त्रसत्वधातु लोकेश्वर व वज्रधातु लोकेश्वर धकाः नं नां जुयाच्वन । 
थुगु खं विचित्रकणिका अवदानयू वांलाक च्वयावंगु दु । 

(ब्रतावदान) 


विद्यापति लोकश्वरया बाखं 
छगू इलय्‌ पञ्चार धयागु थासय कोपिल धयागु देश दु। क 
देशया जुजु सत्यधर्मया सुलक्षणा व सुधर्मा धयापि निह्मा रानीपि 
दुगु जुयाच्वन । सुलक्षणा रानीया ह्वापाँ काय्‌ दत । वयात अलोलमन्त्र 
धक।: नां छुनातल । गुलिछि लिपा सुधर्मा देवीया नं प्वाथय्‌ दत । 
तर मचा बुइमलावं देव संयोगं सत्यधर्म राजा देहान्त जुया: स्वर्गवास 
जुर्सेलि मन्त्री पुरोहितपिसं अलोलमन्त्र राजकुमारयात राज अभिषेक 
विया: राजगद्दी तया: अलोलमन्त्र जुजु धकाः नां प्रख्यात यानातल 1 
व जुजुया गोविषाण धयाह्य मुख्यह्य मन्त्री जुयाच्वन । 
छन्हु ब्राह्मण छम्हेस्यां सुधर्मा देवीया प्वाथय्‌ च्वंह्य मचा बुइगु 
विचा: याना: वयागु कमफल दाजुह्य अलोलमन्त्रया सिवें ऋद्धि 
पराक्रम दइह्य धका: सीका: जुजुयाके आस व मानया कारणय्‌ 
चिरिमांया प्वाथय्‌ च्वंहा मचायागु भावी कर्मफल थथे धका: बिन्ति 
यात-हे महाराज, छलपोलया चिरिमांया प्वाथय्‌ च्वंह्य मचा बुया: 
त:धिक: जुइव छलपोलयागु हे राज्य कया: छलपोलयात हे नाश 
याइह्य जुइफु धकाः थुलि नेमिखिक ब्राह्मणयागु खँ न्यना: अलोल- 
मन्त्र जुजुया पत्याः दुह्य मन्त्रीयात सःताः सुनांनं मसीक थथे धाल-हे 
मन्त्री, जि चिरिमांया मचा बूसा कायू हे जुइ, वयात बुइसाथं हे 
स्याना: लास नापं तंका व्छयेमाल । थ्व ज्या छगू छं मयासें मज्यू 
धकाः मन्त्रोयात ज्या ब्वयाच्वन । थ्व खवर सुधर्मा देवीं सिया: 
मन्त्रीया शरणय वनाः जि मचायात छं न्ह्यागु यानाः नं रक्षा याये 

-मा: । वयात स्याइपि दत धकाः दकव खें विश्वास याना: कन । 

कथहं थें सुधर्मा देवीया मचा बुसेंलि अलोलमन्त्र जुजं मन्त्रीयात 
चिरिमांयाथाय पा: तयेके व्छुत । मचा बुल राजलक्षण पूण जुया 
छयनय्‌ गज दुह्म कुमार जन्म जुल । व खना मन्त्रीया अथे याये 
थथे याये मदया च्वंवलथ्‌ व्याधा छह्वासिया म्ह्याय्‌ बुया: खच 
मदया: राजकुलय्‌ खर्चे फ्वं व:गु जुयाच्वन । मन्त्री व्याधायात छ्खे 
सःताः गुप्तरूपं थथे धाल-हे व्याधा, छन्त माक्व धन विया व्छ्ये 
छंह्य म्ह्याय्‌ ब्रह्म थन हचि जिमि महारानीया जन्मजूह्म कुमार छगु 
छेंय्‌ यंकाः वांलाक लहिना ति । थ्व खें पिने सुनांनं सिल धा:सा 
छंगु ज्यान Š वनी धका: व्याधायात थापाले धन विया: मचा 
हिलाबुला यानाः महारानीया स्ह्याय्‌ बुल धयागु सिया: नेमितक 
ब्राह्माणयात सःताः छं जित: ढगय्‌ यायेत मखुगु खें धा:गु छन्त जि 
थ्व देशय तये मखु धकाः देशं पितिना व्छत । त नेमितिक ब्राह्मण 
थकी छुं कारण अवश्य हे दइतिनि जिगु बिचार विफल जुइमख्ु 
धकाः विचा: यानाच्वन । 


कथहं थे व्याधाया छेय्‌ लहिना तःह्य कुमारयात लिपि विद्या 
स्यनाः दुनें दुने सकल विद्यां पार यानाः कविर कुमार धका: नां 
छुना विल । व कविर कुमार तःधी जुया: लँय्‌ ह्मिताच्वंगु नेमितक 
ब्राह्मणं खना: व मचायागु लक्षण, स्वभाव विचा: यानाः निश्चय न 
थ्व मचा सुधर्मा देवीया। हे पुत्र खः घेगु सीका: अलोलमन्त्र जुजुयात 
थ्व खँ फुवक गुप्तरूपं थ्यंके यंकल । थथे नेमितक ब्राह्माणया खें 
न्यना: अलोलमन्त्र जुजुया निश्चय नं मन्त्री छलय्‌ यानाः व्याधाया- 
थाय्‌ चिरिमांया काय्‌ लहिका तःगु जुल धकाः निर्णय यानाः गोवि- 
खण मन्त्रीयात सःताः जुजं आज्ञा यात-हे मन्त्री, जि विश्वास याना: 
मन्त्री थं जा:हा यानातया तर छं जिगु उपरय्‌ द्रोह याना: चिरिमांया 
कायू व्याधायात लहिके विया: कबीर कुमार धका: नां तया: जित: 
तःधंगु धोखा वीगु ज्या यानाच्चन । आः छं q मचायात'थौं हे 

स्याके व्छये माल । मचा बूखुनु हे जसा लुसि जक स्यानां गाःगुली 
आ: तलवार हे प्रयोग मयासे थ्व ज्या याये फइ मखुत । थ्व छं जिगु 
उपरय, राष्ट्रया उपरय त:वंगु अपराध यात । थ्व छं मयासे विघ्न 
यात धा:सा छन्त थि अवश्य जुइमखु धका: SET मन्त्रीयात हक्का 
ब्व:विसेंलि मन्त्री ग्याना: जुजुया आज्ञां तुरन्त कवीर कुमार स्या- 
येत फौज तयार यात । मांहास्यां थ्व खें फुक्क सीका: थः काय्‌यात 
सःता: काययागु गजू विया: श्री करुणामयया नां लुमंका: याकनं 
विसि हुँ, छंगु जीउया रक्षा जुइमा धकाः आशीर्वाद विया: कायूयात 
त्वःता व्छत । थनंलि कवीर कुमार बिसि वन धयागु खे न्यने 
मात्रं गोविषण मन्त्री नं सैन्यया सिपाहीत मुंकाः लिना व्छत । 
कवीर कुमार चला थें वेगं ब्वाँय्‌ ब्वाँयू बबं अन वने थन वने मदया:: 
ग्यानाः चम्पक धयागु नागया पुखुली कवब्वां वन । चम्पक नागराजं 
ग्यानाः पुखुलो क्वव्बां वःह्य कुमारयाके खें न्यंसंलि फुक्क खें कव- 
लय्‌ चम्पक नागराजं धन्दा काये म्वा: धका: वयात वांलाक रक्षा 
यानातल । मन्त्रीपिसं माः जुल नं गनं खंके मफया: पदचारक ज्ञान 
दुह्य मनूयात हया: बिचार याकूबलय्‌ पुखुली क्वहाँ वन धयागु 
सीकाः उगु पुखुली पल्टनं चाःहुइकाः घनघोर जुइक वाजं थाका: 
पुखुली च्वंह्य नागयात थथे हक्का व्छत - हे नागराज, आम छन्थाय्‌ 
वयाच्वंह्य कुमारयात थ्थे पुखुली त्वःता हचि महःसा छंगु पुखूया 
ल: फुक त्व:ता व्छया: पुखू गंकाः छंगु ज्यान नापं वंका sg धयागु 
जिमि जुजुया आज्ञा दु । याकनं त्वःता हचि धकाः पुखुलीच्वंगु लः 
दकव संका: बुलुकाः हाला च्वन। चाह्मय्‌ जुसेलि सकस्यां न्ह्यः- 
वल अले नागराजं कवीर कुमारयात वोध यानाः चाह्लय्‌ हे पुखुलि 
थतहया: विसिके व्छत । थनंलि कवीर कुमार अनं नं dq वेवं q: 
तुझ्या वर्सेलि ध्वब्या छह्मसिया Š q शरण वनाः सुलाच्वन | पुखली 
घेरा विया च्वंपिनि न्ह्यलं चायेका: पदाचारं विचा: याना स्वःवलय 
थनं नं विसि वने धुंकल धकाः सीकाः ध्वब्याया छे य्‌ पल्टन चा:हु- 

-इका च्वन । ध्वव्यां नं शरण वःह्वासित मरण यायेमज्यू धकाः 
'थ्वब्याया वस: हिउ वनेगु प्वलय्‌ तया: प्व:चिना: वसः प्वः क्ववियाः 
वस: हिउ वने धकाः तापालय्‌ थ्यंकाः खसिया सिथय्‌ तयातल । 
-थनंलि कवीर कुमार अनं नं विसि ववं कप रवती धयागु देशय्‌ 
कुमाः छहासिया छेंय्‌ दुहां वनाः सुलाच्वन । अन नं पदाचारकया 
सह्लां थन नं मन्त धकाः पलाःख्वाँयूया चि स्वस्वं वंगु बखतय्‌ कुमा:- 
या छे यू दु धयागु सीकाः अन नं घेरा वियाच्वन । कुमाः वयात 
रक्षा यायेत सिथं यंकेगु धकाः क्वतालय्‌ तयाः स्वांमाः आदि त्वपुयाः 
ल्यूल्यू वनाः ख्वयाः तापालय्‌ थ्यंकाः जंगलय्‌ त्वःताः कुमाःत लिहाँ 
वल । अनं नं कवीर कुमार वेगं विसि वनाच्वंगु मन्त्रीया फोजं 
-खनाः कवीर कुमार अन वने थन वने मदया: अलमल जुयाः जमीन 
'हृगना च्वंगु तजाःगु गालय्‌ कुतुं वनाः वयागु गजू जक सिमा कचा 
'छगुली तक्यना: थानाच्वन । पदाचारकं कयंगु लँपु वना: मा:जुया- 
च्बंपि मन्त्रीतसे कबीर कुमार गालयू कुतं वनाः गजू जक सिमाय्‌ 
थानाच्वंगु खना: व गज्‌ कयाः गालय्‌ क्वस्वया व्छःवलय्‌ गाः थाःगाः 
'हे मदयाच्वंगु खनाः थुजोगु गालय्‌ कुतु वने धुंकूह्य म्वाइ मखत 
सित हे जुइ धका: सकस्यां मनय्‌ तया: राजकुलय्‌ लिहां वयाः गजू 
जक छगः जुजुया न्ह्यःने तयाः फुकं खँ विन्ति यासेलि जुजु नं 
उज्वःगु गालय्‌ कुलु वने धु कूह्म म्वाइ हे मखुत धयागु विश्वास याना: 
नयूतायाः मन याउंका च्वंच्वन | थनंलि अज्वःगु गालय्‌ कुतु s< 
गालयू च्वंह्य अञ्जन धयाह्म राक्षसं खना: वयाके खें फुक न्यंसंलि 
कवीर कुमारयात रक्षा यानातल । सुधर्मा देवीं नं थःह्या कवीर 
कुमार गालय्‌ कुतु वन धाःगु खे न्यना: अत्यन्त विलाप याना 
च्वॅसेलि श्री करुणामयं आकाशवाणी जुयाः छंह्य कायृयात राक्षसं 
रक्षा यानातःगु दु धकाः आज्ञा जुयावःगु न्यनाः श्री करुणामय लुमंकाः 
वोध यानाच्वन । थनंलि कवीर कुमार राक्षसयाके विदा कया: गालं 
थहां वयाः चाहुला जुजु धु, भालु, किसि आदि वनजन्तु दयाः 

भयङ्कर जुयाच्वंगु (कुचापा थें च्वंगु) ल्वहंया फाँट दुगु घोर जंगलय्‌ . 
थ्यन । व जंगलय्‌ पिगलाक्ष धयाह्या व्याधा छह्वा नापलाना: थनं 
वनेगु लँ गन दु धका: न्यंसेलि व्याधां थनं हुँ धका: लें कयना व्छः गु 
लँपु तु वना च्वॅच्वं छगू थासय ह्या छम्हं घाः जक दया: हि भ्वाला- 
भ्वाला मिक वया: वांवां न्याना तःगु घा: जक दयाच्वह्वा छद्वा मनू 
ख्वया: ग्वारग्वारतुला: यःमां य:मां धका: हालाच्वंह्य मनू छहा खनाः 
कवीर कुमारं थःगु दुःखयात घास्ता मयासे वहे सनू खना: करुणा 
तया: छ छाय्‌ थन च्वंच्वनागु आमथे हा छम्हं घाःजक गथे जुल 
धकाः न्य॑सँलि व मनुखं धाल-हे मनू छिसु ? थन छु या: वयागु 
थुज्वःगु दुःख वेदना छि गथे यानाः सह याये फइ धिक्कार वहे 
चण्डालह्वा पिंगलाक्ष धयाह्य व्याधां लें क्यना हःह्म छि जु । आः 
थन छि गथे लिहां वने फइ धका: व मनू मूर्च्छा sal: वलतलं 
होस वयेका: हानं धाल, हे मनू न्यनादिसँ, थनं भचा उचे सुदास 
धयाह्य चण्डालह्या मनू स्पाइह्य व्याधा छह्य दु । वया शंखमूखी 
धयाह्म खिचा पासा छहा दु । थन वक्‍व मनूयात व खिचां न्याका: 
व व्याधां तांन्व:गु लंकेत मनूया हि त्वनीगु ॥ अथे जूगुलि थन छवः 
छि स्वयादिसँ क्वँयूयागु कुचाजक दुथायू, आ: जि नं सीगु जक ल्यं 
दनि छुं हे मन्त धका: थुलि व मनुखं धाःगु न्यना: कवीर कुमारं 
आ: जि छु यायेगु जिके छुं हतियार मदु । लसितसें कुनातःपि नयागु 
पःखाःया gq च्वंपि ह्वाः तुति छ्यं मदुरपि खना: सिंहसार्थ वाहुं थें 
अन च्वना: स्वयाच्वन । उगु वखतय्‌ सुदास धयाह्वा व्याधां बन्दूक 
छपु ज्वनाः शंखमूखी खिचा देपायू तयाः जन्तुतय्‌गु हि बुत्त बुलाच्वंगु 
ह्य जुयाच्वह्य व्याधां हु धकाः खिचायात ख्याता वयाच्चंगु q: जक 
तायेव हे गेंडा, मे, किसि आदि जन्तुत विसि वनाच्चन । अत्यन्त 
हे ग्यानापुपि व्याधा व खिचा व्वाँयू ब्वाय वयाः कवीर कुमारयात 
न लिना यंकल । उगु वखतय्‌ कवीर कुमारं अन थन वने मफया: 
न्ह्यःनेसं च्वंगु त:मागु अम्वःया सिमाय्‌ थहां वनाः सिना कचां किक्राः 


११9९) 


सुलाच्वन । उगु वखतय्‌ व्याधां अन ह्लायूपं थ्यंक ताछायाः कयेकेत 
ताक याना: खिचायात चेचे धका: सिमाय्‌ च्वंह्य कवीर कुमारयात 
कुकेत चा:चा: हुलाच्वन । उगु वखतय्‌ कवीर कुमार विचा:यात- 
जि गुज्व:गु राजकुलय जन्म कयाः गुज्वःगुज्वःगु रणसआमय्‌ वनाः 
असंख्य फौजयात ख्याना: देश विदेश त्याकेगु साथे दुह्य थाँ जिछु 
हथियार मदयेका: किव्चित थुज्बःपि व्याधा व खिचां नं ख्याका: 
सुम्क च्वंच्वने माल । अहो थ्व जिगु कर्मयात न नमस्कार धका: 
थःगु प्राण वनीगुया सिवय्‌ नं थःगु पुरुषार्थ निष्फल जुइगु जुल धकाः 
मनय्‌ तया: थुगु वखतय्‌ श्री करुणामय विना मेपिसं सुनान रक्षा 
याये फइमखु धका: श्री करुणामययात लुमंका: हे करुणामय, जिगु 
घ्राण वनीन रक्षा याना बिज्याहुँ धका: वारंवार श्री करुणामययात 
अम्बः पास! ह्वलाः श्री करुणामय नमः थुलि वारंवार धयाः मिखा. 
तिसिंनाच्वन । 

थनंलि श्री करुणामयं कवीर कुमारयात तच्व:गु भय जुयाच्वन 
धका: सीका: माठर धयाह्या विद्याधरयात सःता: मावब विद्या व. 
उपाय स्मेत स्यना: कना: कवीर कुमारयात उद्धार याना वा धकाः 
ज्या ब्वया ब्छत । माठर विद्याधरं तरवार छपु ज्वना: उगु वनस्थल 
थ्यंकाः हुंकार सलं हाला: कवीर कुमारयात वाणं कयेके धका: चा:- 
हुलाच्वाप व्याधा व खिचायात नं तरवार छ्य ध्यना: स्यानाविल । 
थनंलि कवीर कुमार नं उगु घटना खना: सिमां कुतु वया: चुर्च्छा 
जुल । माठर विद्याधर कवीर कुमारयात होस वयेका: ग्यायेमते 
छन्त रक्षा यायेत श्री करुणामयं जितः व्छयाहःगु खः, जि छे यू छन्त 
ब्वना यंकाः मा:गुतक स्यना कना विये धका: थःगु छे यू ब्वना हया: 
ह्लापां नके त्वंके यात । जि माठर विद्याधर धयाहा खः । छ सु, 
गन देरायाह्य खः धका: न्यसेँलि थःगु सम्पूर्ण खेँ कना: माठर 
विद्याधरयात नमस्कार यार्सेल माठर विद्याधरं हे कबीर 
कुमार अथे जूसा छंगु देशय्‌ लिहां वनेत माक्व विद्या छुन्त स्यना 

व्छेये धका: कवीर कुमारयात म्ये हालेगु, प्याखं हुलेगु लोकपि वसय्‌ 
तयेगु आदि विद्या स्यना: हानं थथे धाल-आः छं छंगु देशय्‌ लिहां 
वना: म्ये हाला: प्याखं हुला: सकल लोकयात वसय्‌ तया: राजकुलय्‌ 
वना: जुजुयात नं बसय्‌ तया: छं बौयागु सिहासनय्‌ च्वनाः राजकाज 
या: हु तर हे कवीर कुमार अष्टमि खुनु छन्हु सदां अवसं च्वनेमाः t 
न्ह्यार्थेंजा:जु संकष्ट व:सां अष्टमि खुन्हु प्राणी हिसाकमें छता याये 
मते छन्त श्री करुणामय वोधिसत्वं रक्षा याइ । उकिया निति श्री 
करुणामययात नमः धकाः थुलि छ मन्त्र याना च्व छं बारबार 
करुणामयया नां कया च्वंगुलि श्री करुणामयं जितः ब्छयाहःगु धकाः 
महात्म्य भतिचा कना: छुं दिनतक थःगु छेय्‌ तया: माक्व विद्या 
स्यनाः कवीर कुमारयात वयागु देशपाखे व्छ्याबिल । 
थनंलि कवीर कुमार अत्यन्त बांलाःह्या प्याखंमोया रूप कयाः 
मिसा सलं म्ये हाला 44 थःगु कपिल देशय्‌ थ्यंकाः स्वयेव हे सकलें 
वसय्‌ वइगु मोहिनी सुन्दर रूप कयाः प्याखं हुला: क्यंबलय्‌ उगु 
देशया सकले मोह याः स्वस्वं हे मगाःगु नर्तकीया रूप स्वया: उगु 
खवर राजकुलय्‌ अलोलमन्त्र जुजुयाथाय्‌ नं थ्यन । व खबर न्यने- 
मात्रं अलोलमन्त्र जुजुया चित्त थासय्‌ मलाना: चश्चल जुया: प्याखं 
स्वयेगुली मन वना: लायूकुली हया: प्याखं हुइका स्वःवलय्‌ व 
मिसाया नर्तकोया रूप यौवन व हाउभाउ याना: प्याखं हुला: म्ये 
हाला: क्यबलय्‌ जुजुया मनय्‌ थ्व ला अवश्य नं मनू जाति मख 
निश्चय नं स्वर्ग भूवनया मेनका धथाह्य अप्सरा हे जुईमा: थुलि 
वांला:ह्य मिसा थोंतक जि गुवलें हे मखंनि अथे जूगुलि थ्व मिसा- 
यात जिगु अन्तपुरय्‌ हे हयाः कामभोग मयासें त्व:तेमखु धकाः छह 
कुटिन्या धयाम्ह मिसायात q:ar: आम मिसायात जिगु अन्तपुरय 
छक: व्वना हचि धका: माक्व दां वियाव्छत 1 चाह्नसिया इलय्‌ 
व कुटिन्या मिसां नतेकीयात जुजुया अन्तपुरय्‌ ब्वना हया: त्वःता 
विल । अलोलमन्त्र जुजु व मिसानाप अनेक रसरंग याये धका: च्वंव- 

लय नरतैकीरूप त्व:ता: कवीर कुमारया रूप क्यना: धाल-हे महाराज, 
जि नटंको मखु मेनका धयाम्ह अप्सरा नं मखु सत्यधर्म जुजुया 
चिधिक:म्ह रानी सुधर्म देवीया कायू खः। छु विचा: मयासे ë हे 
जक राजभोग यायेत जित: ज्यूथाय्‌ तक दुःख विया: ह्वापा आपाल 
सासना याये धुकल आ: थुकिया वदला का: वयाम्ह जि धका: 
सीकि 1 थुलि कवीर कुमारया रूप क्यना: धाःगु ख न्यना: अलोल- 
मन्त्र जुजु छ छ हे धायेगु शक्ति मदथा: मूढ जुयाच्वन । उगु 
वखतय्‌ कवीर कुमारया हानं विचा: वल थथे थ्वयात वलात्कार 
याना: स्यायेव हल्लाखल्ला जुया: छम्हनिम्ह मनूत अर्थ नं सिना 
वनेफु । आ: थ्व ज्या सुनानं हे वाःमचायेक हे थ्वयागु ज्यान कायेमाल 
धकाः हानं सुन्दरी मोहिनी रूप कया: जुजुयात आलिंगन या:वलय्‌ 
जुजु नं ह्वापा धाःगु खं फुकं ल्वःमना वना: वयागु हे रूप स्वया: 
मोहय्‌ भुलय्‌ जुयाः qHT वसय्‌ च्वनाः कामभोग यायेत तयार 
जूबलय्‌ अलोलमन्त्र जुजुया अण्डकोश ज्वना: तिया: प्राण कया 
विल । कह्वय्‌ खुनु सुथय्‌ जुसेंलि स्वयं कवीरकुमारया रूप कयाः 
गोविवाण धयाम्ह मन्त्री प्रभूति सकल भारदार प्रजाप नं मुका: 
फुक्क जूगु खें ह्वाना: वोध यानाः थः वौ सत्यधर्म जुजुयागु राजगही 
च्वनाः कवीर महाराज धका: नां प्रचार याना: दाजुया हत्या यानागु 
प्रायश्चित इत्यादि कर्म यानाः राजभोग यानाः प्रजापिन्त पालनः 
यानाच्वन । 
श्री करूणामर्य माठर विद्याधरयात अनेक विद्या cara स्यना 
हयाः उद्धार याःगुलि थुम्ह श्री करूणामयया विद्यापति लोकेश्वर 
धका: ना जुल । हान नर्टको जुयाः जुजु स्मेतयात प्याखं हुला 
चयंगुलि पद्मनृतेश्वर व नृत्येश्वर लोकेश्वर धका: नं नां जुल । हानं 
जुजु प्रभृति सकल लोकयात वसय्‌ तयेगु विद्या स्यना व्यूगुलि 
चश्याधिकार लोकेश्वर धका: नं थुन्ह करूणामययात नां छनाविल । 
थ्व खे भगवान गृद्धकूट पर्वतय्‌ विज्याना च्वंवलय्‌ अनं बेण- 


(१७६) 


-बनय्‌ वितपूयाना: स्वंगू परिषदपिन्त धर्मकथा कने धु का: सकल लोक 
लिहां बंसेंलि देवदत्त भगवानयात ल्वहँतं कयेका: प्रहार याये धका: 
ल्वहुँतं कयेकाह:वलय भगवानयागु तुतिया ह्यालापतिनय्‌ लाना: घाः 
जया: हि वल । कह्वय्‌खुनु सकल भिक्षाप वयाः भगवानयात नम- 
स्कार या:वलय्‌ भगवानया पतिनय्‌ घाः जुयाः हि वयाच्वंगुली शंका 
जुयाः भगवानयाके विन्ति यात-हे भगवान छलपोलयागु शरीर 
वप्त्रकाय खः अज्यःगु वज्रकाय गथे घाः जुयाः हि वःगु धकाः न्यंगु 
वखतय्‌ श्री भगवान तथागतं थःगु पूर्व जन्मयागु खेँ कना: थथे वोध 
याना विज्यात-हे भिक्षाप, उगु बखतयाह्मा कवीर कुमार जि हे खः 
अलोलमन्त्र राजा उगु जन्मय्‌ जि दाजु जुयाच्वन, थ्व थुगु जन्मय्‌ 
देवदत्त धकाः सीकि । जि क्रोधयागु वसय्‌ च्वनाः श्री करुणामय- 
यागु वचन ल्व:मंकाः मोहय्‌ भुलय्‌ जुया: दाजुयात हिसा यानागु 
अष्टमी खुन्हुया दिनय्‌ हे ला:गुलि थुगु पापं दलंदो दे तक जि नरक 
भोग याना वयाः नं व कर्मे भोग फुके मफयाः तथागत जुया: नं उगु 
क्या फल ल्यं दनिगुलि जिगु पचिनय्‌ ल्वहॅतं जक कयेकूसां वप्त्र- 
काय जूसां घा: जुयाच्वन । जि दाजु अलोलमन्त्र जुजु नं नरक भोग 
याना: थौं देवदत्त जुयाः कर्मेभोग याक: वःगु खः। अथे जूगुलि हे 
भिक्षुगर्णापि, थम्हं यानागुया (कर्मेभोग) (सुभ असुभ) मयासे मज्यू 
धकाः सीकाः सकसिनं प्राणाति पातादि दशांकुशल कर्म त्वःताः 
दश कुशलय्‌ च्वनेमा: धकाः श्री भगवान शाक्यसिह तथागतं वेणुबनयू 


विज्यानाः थःगु कर्मे विपाकया खँ कना बिज्या:गु जुल । 
थ्व खं ब्रतावदान धयागु सफुती बांलाक च्वयातःगु दु । 

षडक्षरो लोकेश्वरथा बाख 

ह्वापा छगू इलय्‌ काइमीर देशय्‌ धर्मपाल धयाहा छह्य जुजु 
-दयाच्वन । वया मायादेवी धयाहा रानी छ्या नं दयाच्वन | छन्हु 
मायादेघी गर्भवती जुया वर्सेलि किला लिपा तसक॑ वॉला:हा मचा 
बुल । वयात इन्द्रवोधि धकाः नां छना विल । व मचा दछि दससेलि 
हानं मायादेवीया गर्भ तसक वांलाःह्म म्ह्याय्‌ छह्म नं बुल । वयात 
लक्ष्क्षीदेवी धका: नां छुना बिल । राजकुमारी ल्यासे जुया वर्सेलि 
आपालं देशया राजकुमारपि वया: कन्यादान फ्वंवल । तर राज- 
कुमारीं ब्याहा यायेगु इच्छा मयासे विषयभोग त्यागयानाः गृहवास 
नापं त्वःतेगु इच्छा यानाः मां बौयाके छे पिहां वनेत विदा फ्वन । 
तर दाजुह्या इन्द्रवोधि छ गन वनाः धर्म साधन याः बनेगु, मिसा 
जाति तपस्या ब्रत यायेगु तसक हे थाकु धकाः धासेलि राजकुमारीं 
जि सिद्धि गुरु गन दु अन वना: जि प्रवज्या व्रत यायेगु पक्का जुल 
धकाः केहे म्ह धासँलि दाजुम्हं अथेजूसा छन्त पासा छह्या ब्वना यंकि 
जिमिगु अनुमति पत्र नं ज्वना हुँ धकाः धाःगु न्याः मचावलयूयाहा 
पासा श्यामा धइहा छह्म दासी पासा कया: च्यादेया उमेरय्‌ सम्पूर्ण 
राजपाट लायूकू फुकं अशुद्धगु वस्तुर्थे त्याग यानाः लायूकुलि पिहां 
चन । 

वेवं वेवं छगू घोर जंगलय्‌ थ्यंकाः सिद्ध गुरुया स्थानय्‌ वनाः 
दाजुपिनिगु अनुमति पत्र नं क्यनाः घ्रवज्या व्रत फ्वंसेलि सिद्धगुरु 
वयात शिक्षा दिक्षा विया: प्रवजित याना विल । च्यादं निसें छिनि- 
दया उमेर दुने सकल योग ध्यान पार यानाः गुरुया सिवे नं आ: < 

ज्ञान दुह्य जुल | वयात कमला भिक्षुनी धकाः नां छुना विल b 

किन्यादँया न्ह॒ ल्यासेया बेस जुया वसेलि गुरु धाल-हे कमला, आ: 

छ नकतिनिया ल्यासे जूह्य जुल, जि वृद्ध अवस्था जुया च्वंसा नं 

छव जिव नाप च्वना: थन धर्म साधन याना च्वंसां छन्त नं जितः 

नं लोकोपवाद भवश्य जुइफु, अथे जूगुलि छंके माक्व ज्ञान दये 
घुंकल जि स्यने कने मा:गु छु मन्त, उकि थनं भचा तापाक दिकश्री 

घयाहा गुरुया विहार दु अन वनाः: च्वं हुँ छन्त भि जुइ धका: गुरु 

आज्ञा जुसेलि गुरुया आज्ञा ख: भा:पा: थः पासा इयामालिसें दिकश्नी 
विहारय्‌ वने धका: वन । उगु विहारय्‌ तापालं तापालं निसें धम 
कथा न्यने धका: यक्वं मनूत वयाच्वनीगु । छन्हु उगु विहारया गुरु 
देहान्त जुया वसेलि अन विहारयापि भिक्षु भिक्षुनी, उपासक उपा- 
सिकापिसं कमला भिक्षुनीयात हे गुरु मानय्‌ याना: शिक्षा दिक्षा 
कायेगु व धर्मे कथा कंकेगु नं विचा: यानाः सकसिनं इनाप यार्सेलि 
नीछदँया वेसय्‌ कमला भिक्षुनी दिकश्री विहारय्‌ धर्मे प्रशासकः 
जुल । कमला भिक्षुनी न न्ह्यागु इलय्‌ जसां भिक्षु भिक्षुनी, उपासक 
उपासिकापिन्त धर्म उपदेश वीगुली थाकु मचासे धर्म उपदेश यानाः 
च्वेच्वं छन्हु देव संयोगं व भिक्षुनी तुति पतिनय्‌ घाः छकू sar: 
तच्व जुयाः ववं ह्य छम्हं महारोग थं जुयाः ग्यानापुगु ल्वचं थिल । 
थःगु ह्य्‌ ल्वय्‌ तच्वया वःगु खनाः दासी इ्यामायात थःगु ल्वयूया 
वारे सुनांनं मसीक धाल-हे श्यामा, जिके पाकश समानं सकल प्राणी- 
पिन्त धाकय्‌ जुइगु ल्वय्‌ तच्व: SHT वल, आः छु याना: थ्व ल्वयू_ 
लायेकेगु धका: धासेलि श्यामा दासी अनेक प्रकारं वास: यातं + 
मथियाः स्वला दसेलि ह्वा: तुतिया पति नापं ध्वगिनाः कुतु वल :। 
व खना: निम्हेसिनं आपालं दुःख तायेकाः श्यामां कमला भिक्षूनी- 
यात ह्या छम्हं त्वपुइक कापतं त्वपुइका विल । अथे नंवया ह्या 
ह्वियाल्िथं ध्वगिना: नवःगुलि विहारय्‌ च्वंपिसं कमला भिक्षनीयात 
वहारं पितना व्छयेगु सल्लाह याःगु खँ सिया: कमला भिक्षुनी नं. 

"थः दासीयात धाल-हे श्यामा, जितः थन विहार पित यंका व्यु । 
थुकथं अनेक प्रकारं वोध याका: विहारं पिहां वयाः भचा तापाक्क 
छथाय्‌ गुफा छगू दयेकाः च्वंच्वन । अन लॅय्‌ न्याह्य व्यापारीत वःगु 
-खना: भिक्षनी q सःताः इमिके न्यन-र्छिप गनयापि, g जुजुया 
-प्रजात ? थथे न्यंबलय्‌ थःगु हे काइमीर देशयापि धकाः सीकाः थः 
मां बौ, सिद्ध गुरुषि गथे गथे जुयाच्वंगु दु धका: न्यंवलय्‌ फुकं हे 
"स्वर्गवास जुड घुंकल धइगु सीकाः ळून मनयात अप्व: पीर जुइका: 
थःह्य दासी श्यामायात धाल-हे श्यामा, कीपि थन च्वनां मजिल । 
-थृगु ल्वयूया गन्धं थन नं ल्वय्‌ न्यनीगु सम्भव ज्‌ । अथे जूजुलि 
विषयागु सागर पाखे वने माल धका: अन च्वंपि उपासकपिके वयल 
गाडा छगू कया हिँ धका: उकी च्वनावने धका: धासंलि श्यामाँ 
-वयलगाडा छगू हयाः उको कमला भिक्षुनी तया: विष सागरपाखे 
यंकाः तयाविल। तर अन भिक्षुनीया पुण्यं हिसूक जन्तुत हे मित्र 
समान जुया: अमित दुःख मर्वीप जुल । थर्नाल भिक्षुनी नं 
' श्यामायात थथे धाल-हे शयामा, छं जितः च्वनेत छगू कुटी दयेका: 
जितः थन तथा: थ्वहे वयल गाडाय्‌ च्वनाः छ कोगु देशय्‌ लिहां 
हुँ, छन्त तच्वकं दुःख जुल । जि थन ज्यूज्यू थें च्वना: जीवन हना 
च्वने । थथे थः स्वामीनी जुया च्वंहा भिक्षुनीया वचन नयनाः 
अत्यन्त मनय्‌ दुःख तायेकाः थः स्वामीनीयात त्वःताः वने मखु धकाः 
अनेक प्रकारं विन्ति यातं नं मानय्‌ मजुयाः अथे जसा हे स्वामीनी, 
जि ग्वःदं दयेकाः छनपोलयाथाय्‌ वयेगु धकाः धाःवलय्‌ न्यादे दयेकाः 
जक वा धाःगुलिसं पा: यायां दछि व न्याला दयेव वयेगु यानाः 
स्वामीनी च्वनेत भिखाछें छखा दयेकाः पिनें सुं दुहां वने मजीक 
प्यखेरं लुखा प्यंगू तया: भिखाछें य्‌ स्वामीनीयात तया: आपालं चुगः 
मछिका: बयल गाडी च्वना: काइमीरपाखे स्वया: लिहां तन । श्यामा 
लिहां वसेंलि कमला भिक्षुनो नं वस्त्रासन यानाः ह्य तप्यंकाः ध्यानय्‌ 
मग्न जुयाच्वन 1'न्यान्हु दयेव वया ह्वायागु प्वालं न्या, सर्प, प्या आदि 

जोव दुपि पिहां वल । अले वया म्हुतुं षदक्षरी मन्त्र मदिक्क उच्चा- 
रण जुयाच्वन । थुकथं नोछन्हु दसेलि फिखुदेंया वयसयाहा ल्यायहा 
जुया: जव ह्वाति जपमाला, खव ह्लार्ति पलेस्वां ज्वना: निपा ह्वार्ति 
कृताञ्जली मुद्रा यानाच्वंह्य षडक्षरी लोकेश्वरं आकाशय्‌ च्वना: आज्ञा 
जुल-हे कमला भिक्षुनी, छन्त थ्व जन्मय्‌ छंगु इच्छा पूर्ण जुइ थाकुइ, 
यदि पूर्ण जुइकेगु खःसा ह्वग्लातक वनेव श्री चुगडोस धयागु विहारय्‌ 
श्री आर्यावलोकितेश्वर विज्याना च्वंगु दु । थुलि धयाः षडक्षरी 
लोकेश्वर अन्तरध्यान जुया वन ) थ्व आज्ञा न्यना: थःगु इच्छा पूर्ण 
यायेत प्राण हे वसा नं उगु विहारय्‌ थ्यंक: वनेयु प्रतिज्ञा यानाः ZT: 
तुति चुया: वने मफुसां gr घिसिघिसि याना: लुतुलुया वँव गुलिछि 
fg वने धुंका: qq थः दाजु इन्द्रवोधि जवं आयु कलस, खर्व नसा 
दुगु थल ज्वना: भिक्षुनीयात धाल-हे तता, आ: छं जिगुखँ छता 
न्य जिगु ह्वाती छिच्यागू प्रकारया कुष्ट ल्वय्‌ मदया वनीगु कलसः 
दु, देपा ह्लातय्‌ अनेक सुखं पूर्ण जुइगु नयेगु वस्तु दु। का छं न 
त्व धकाः धा:यु न्यनाः थः दाजु धका: ह्वासीका: जिया सिवय्‌ नं 
ह्वापा दाजु ज्ञान प्राप्त याये घुंकल धकाः मत्ती तयाः तीजक मफु 
मफु दना: मिखां कना: स्ववःलय्‌ थः दाजु मखसे न्याखे न्याग्‌ 
रंगयापि दाखीनीपिनियु दर्शन लात । व न्याह्म दाखोनीपि नमवासे 
सुग्क च्वच्वंगु खता: भिक्षुनीन धाल-हे पश्वकुमारीगर्णांप छलपो- : 
लाप सु गनं बिज्याःपि, जि ह्यासीके मफुत । थथे न्यसेलि न्याह्य 
दाखीनीपिसं थ:थ:गु परिचय वियाः आज्ञा जुल-हे कमला भिक्षुनी, 
जिपि न्यागू कुलयापि न्याय दाखीनीत खः । जिमित सिद्ध पुरुषं 
श्री कमलापदं जिमि केहे' थन ब्वना हचि धका: व्छया हःपि खः । 
वनेनु धका: वयागु ह्वा: ज्वना: थःथःगु पश्च वर्णया वस्त्रं सुपाचं 
त्वपुवा वी थें त्वपुया यंका: अनं अन्तरध्यान जुया वना: व न्याह्य 
दाखीनीतसें व भिक्षणीयात श्री चुगडोल धयागु विहारय्‌ श्री अव- 
लोकितेश्वरया स्थानय्‌ थ्यंका विया: न्याम्ह अल्प जुयावन । थनंलि 

भिक्षुनी कमला श्री अवलोकितेश्वरया देग:या मूलुखाया पिनेसंतु 
च्वनाः मुलुपांत थ्याना: आशन याना: ध्यान यानाच्वन । कह्नय्‌ 
खुन्हु सुथय्‌ जुर्सेलि देग:या द्यःपाला:तसें महारोगीहा भिक्षुनी छह्य 
देग:या न्ह्यःने च्वंच्वंगु खना: सकसिनं छ छाय्‌ थन च्वंच्वनागु 
धका: गुलिसिनं ह्वा: ज्वना: गुलिसिनं तुति ज्वना: सातुसाला यंका: 
देग:या ल्यूने वांब्छये यंकल । भिक्षनीनं विचा: यात कि मनू 
धयापिसं ज्ञान दक्व अविद्यां त्वपुया q: दु श्री ईश्वरया ध्यान या:सां 
उलि हे फल दइ धका: देग:या ल्यूने हे च्वना: ध्यान याना च्वंच्वं 
ह्वयला दयेव श्री आर्यावलोकितेश्वरया मूलुखा वया न्ह्यःनेसं ला:वल L 
अले व कमला भिक्षनीनं श्री अवलोकितेश्वरया दर्शन याना: 
अनेक प्रकार स्तोत्र यात-हे करुणामय अवलोकितेश्वर, छलपोल 
संसारय्‌ सत्व प्राणीपिन्त बांलाक सुदृष्टि स्वया विज्याना: इमिग्रु 
अनेक दु:ख कष्ट नास याना बिज्याहुँ धका: स्वक्व: (स्वकोटी) तक 
षडक्षरी मन्त्र उच्चारण याना: वारंवार प्रार्थना याना: सम्यक 
ज्ञान तकं फ्वनाच्वन । थथे कमला भिक्षुनीनं श्रद्धा भक्ति तया: 
प्राथना यासेलि महाकरुणिका आर्यावलोकितेश्वर प्रसन्न जुया: वस- 
पोलया दया कृपां कमलाया शरीर पच्चरश्मि दुगु जुया: महारोगं 
शान्त जुयाः तःघंगु सिद्धि प्राप्त जुइकाः आकाशया लंपुं ब्वयेक्रा 
यंकल । विष सागरया लिक्क ह्वापा दयेकात:गु भिखा छे य्‌ थ्यंके 
यंकल । दछि व न्याला फुइव दासी श्यामा थ: स्वामिनो भिक्षुनी 
कमलायात लुमंका: विष सागरपाखे वने धका: ववं थम्हं दयेका 
तयागु भिखाछे छखां घाँय्‌ व झारपाट जाया: प्यंगू लुखां त्वपुया 
च्वंगुलि प्यंगू लुखायूसं वना: प्रार्थना यार्सेलि व कमला भिक्षुनी न्याद्वा 
दाखीनीया दथुइ च्वना: तसकं शोभायमान जुइका विज्यानाच्वंगु 
खना: अजुगति चाया: विन्ति यात-हे स्वामी, छलपोलं सु वेद्य क्यनाः 
छु वास: याना: आम कुष्टल्वय्‌ लायेकाः थन विज्याना च्वनागु ? 
थथे बिन्ति यासेँलि भिक्षुनी कमलां जि मेपि सुं वेद्य कयना: वासः 

मयाना श्री अवलोकितेश्वर रूपी वैद्य षडक्षरी मन्त्र रूपी वासःया 
सेवन याना: जिगु ग्यानापुगु कुप्टल्चयू शान्त जुल धका: थः स्वामी 
कमला भिक्षुनीयागु उपदेश न्यना: श्यामा दासीं वहे षडक्षरी मन्त्रया 
जप याना: थः स्वामीया सेवा याना: तरय्‌ जुयावन । 

थ्व वाखं टिब्वटपा शास्त्रपाखें प्राप्त जूगु खः । 

(थ्व लोकेश्वरयात कृताञजलि लोकेश्वर नं धाइ । ) 


(१८६) 


सिहलाद लोकश्बरया बाखं 


ह्लापा श्रावस्ती नगरया पिने छगू तःधंगु गामय्‌ श्रेष्ट जातिय 
धनेश्वर महाजन छह्ा दु । वया धन सम्पति वयान हे याये मफयेक 
दयाच्वन । ह्हिछिया आमदानि खर्च थमं हे याये मफु बजातयूगु 
भरोसाय च्वनाः व्यापार वात यक्व धन कमय्‌ यानाच्वन 1 थ्व 
महाजनया स्त्री स्वामीभक्त सुन्दरीह्वा महाजननी धनेश्वरी धयाहा 
ख: 1 नयेगु त्वनेगु पुनेगु इत्यादि दुःख छं मदु । सन्तान मदुगुलि 
छता दुःख जुइका च्वन । 

महाजन स्त्रीयात छन्हु दिक्क जुया: थथे धाल-प्रिय छ तं चायै 
मते जि छगू धाये कोत दुःख छगू दु आ:तक सन्तान मदु काय्‌ मदुसां 
म्ह्याय्‌ जूसानं दयेमाःगु खः म्ह्याय्‌ नं मदु । थ्व धन सम्पति स्वेतः 
त्वःता वनेगु मृत्यु जुइवलय्‌ अग्नि संस्कार यार्डाप सु, छु यायेगु खः h 

स्त्रीनं विन्तियात-भो स्वामी, थःथःगु कर्म भोग झोगु भाग्य 
थथेहे जुल, जि नं माःगु तक याना च्वनागु दु; हथाय चायेमते थथे 
निह्वा स्त्री पुरुषया खँ जुल । 

छुं समयू लिपा महाजननीया प्वाथय्‌ दत । निह्मसियां काय 
दयूमा धयागु आशायाना: दान पुण्य यानाच्वन । छिला दुवलय्‌ महा- 
जननीया मचा बुल । काय्‌ बुयाः इपि खुसि जुयाच्वन । तर घौछि 
जा:बलय्‌ हे मचा सित । अपशोच यानां छ याये वांव्छये माल । 
गुलिसियां धन दु, सन्तान मदया: दुःख । गुलिसियां मदयाः दु:ख ४ 
गुलिसियां मचा बूसां सिना: दुःख । 

न देवदोष-न मत्तया दोष-त कर्म दोष-सुनांनं मस्यू । महाजनः 
महाजननीगिन्त दु:ख तायेसते धका: थ:थितिपिसं ह्ययेका: बुझेयाना 
वन । थ्व S खः धका: महाजनया मन थोर यानाच्वन । वहे 
वर्षय्‌ महाजननीया हानं गर्भवती जुल । ह्लापार्थे जुइ धका: धर्म 
कर्मे याना: यः पूजा यानाजुल । 

किला दसेलि काय्‌ बुल पलख जा:वलय्‌ सित । मचाया मां 
अवुपि ख्वल । गुलि ख्वये, वाके व्छत । 

अनंलि वहे <q हानं प्वाथय्‌ दत आःजा वालक रक्षा जुइमा हे 
देव, हे कुल देवता धका: पाठ पूजा धर्मे कर्म याना जुल, किला दत 
कायूबुल, कन्हेखुनु सित । तसकं अपशोच जुइकल सी ह्वामचा वाकेव्छत ! 
निह्या स्त्री पुरुषया खे जुल-थुकि स्वहा काय्‌ बुल वांग्छये मायेक, 
ऊोगु कर्मे धिक्कार आ: छ उपाय यायेगु कायूमचा मदु गथे याये 
धका: धन्दा कयाः मेह्य स्त्री बिवाह याये मालीगुला धका: मत्ती 
जुल । संयोगं प्वाथय्‌ दत मचाबुलं काय्‌ तर बुया: भतीचा जायूवं 
सिना वनीगु । स्वकः तक नं थथे जुल । आ: नं थथेहे जुल धाःसा 
छु यायेगु अथवा दइ हे मखुतला धनयात कर्म मल्वः धका: नाना 
प्रकारं हाला: दुःख मन यानाच्वन । 

उप्रान्त गर्भवती मजुल । स्वदे दुवलय्‌ महाजनं वेपार त्व:तल, 
धन मदुगु मख्‌, प्रसस्त हे दु, काय्‌ स्वह्य नं दुगु खः तर धों खिचां 
नइपि जुयाः जन्म जुल। आः हानं दइगु संभव मदु छु यायेत दुःख 
सिया: कमय्‌ यायेगु थ्व दयाच्वंगु सम्पति सुनां भोग याइगु जुड गन 
वने गन च्वने सुलिसे सह्ला यायेगु थथे मनं तर्कना याना च्वंबलय्‌ 
भगवान बुद्ध सीका: अनिरुद्र भिक्षुयात स:ताः आज्ञाजुल । 

थन गामय्‌ S&T महाजनया कायूपि स्वह्या दत नं स्वम्हं हे 
जन्म जुइवं सित वइगु छेय्‌ वना: उपदेश विया: धर्म याकि सन्तान 

दइ छं विचार बुळ याः हुँ । 
थथे आज्ञा जूगु न्यनाः अनिरूद भिक्षुं महाजनया छेय्‌ भिक्षा 


(१८५) 


-का: विज्यात 1 महाजनं प्रणाम याना: भोजन दान यात 1 भोजन 
सित्रधेका: अनिरुद्र शिक्षु विस्तारं महाजनयात घया विज्यात-सद्धर्म 
त्रिरत्न सेवा याना: सन्तान विषय उपोपध ब्रत यायेगु यायेमाल । 
थन श्रावस्ती भगवान वुद्ध विज्याना च्वंगु दू; धन दुसा नं धनयात 
ल्वयूक बुद्धयात ह्ममस्यू । बुद्धया थासय्‌ वयेगु मनमतः । जितः वस- 
पोलं छन्त उद्धारया लागि छवया हःगु ख: । थुलि न्यकाः थःगु 
थासय्‌ लिहांवन । थ्व भिक्षुं कंगु उपदेश न्यनाः महाजनया निह्म 
-त्यपुलि यूजा ज्वना: भगवान विज्या:गु थासय्‌ वया: पुजायानाः 
चाःहुलाः विन्तियात-भो भगवान, जिमि थनयात मल्वःगु नियू दु बुद्ध 
ज्ञान व बुद्ध भगवानयात ह्यामस्यूगु, कायूमचा वचय्‌ मजूगु जाप 
अभाग्य खः छु धर्मे याःसा सन्तान वचय्‌ जुइगुज्ञान फ्बने । 

भगवान बुद्ध इमिगु ख्वा: स्वया: आज्ञा जुल-महाजन छिप 
ह्वापा थ्वहे गामय्‌ श्रेष्ट जाति जुयाः जन्म कया च्वौप खः । छिमिसं 
दान पुण्य यानाच्वन तर पशु लहिना: जहानर्थे याना: तयातर्जप स्याना: 
इमिगु मांसाहार यानाः वःगु पाप दु । हानं सा लहिनाः वइगु दुरु 
fetge त्वना: लः त्वं व:ह्य सायात लः त्वने मगावं सायात दाया 
हयाः दुरु न्ह्याना: त्वंगु दु । थुगु पापं आ: सन्तान दुःख जुल । 
दान पुण्य यानावःगु प्रभाव धन सम्पति दत । थ्व पाप फुकेगु इच्छा 
दुसा प्राणी हिसा मयासे त्रिरत्नया शरण वना: शील धारणा यानाः: 
उपोषध ब्रत या । 


थ्व अमृत वचन नयनाः तथाऽस्तु याये धुंका: प्रणाम यानाः थःगु 
स गुरुपाखें त्रिरत्नया शरण वने धुंका: करुणामय पूजाय! ब्रत यात । 
निह्मा स्त्री पुरुषया छगू हे मन यानाः ब्रत याये घुंका: पालं यायेत 
ठीक या:वलयू सिंहनाद लोकेश्वर छह्या दरिद्र बुढाह्म मनू जुयाः 
भिक्षा का:बल । आदर तयाः तलय्‌ सःताः आसनय्‌ फेतुकाः दुरुजा 
पायसधाह क्षीर (जा) भोजन दान याना: प्रसस्त जुइक नकल । 
थलय्‌ स्वःवलय्‌ भतिचा हे पाः मज्‌ जायेकहे दयाच्वन । थथे 


(१८९) 


जगु खना: आश्रये जुयाः निहासिनं विन्ति यात-छलपोल सु थुगु 
अवस्थाय्‌ थन छाय्‌ विज्यानायु ? वसपोलं Last: आज्ञा जुल । 
थों छिमिगु श्रद्धा भोजन विल प्रसस्त जुइक नयेघुन थथेहे 
वारंवार थ्व व्रत याना <q छिमिगु पाप फुना: अन्तय्‌ स्वर्गवास 
वनी । जि मेहा मख सिहनाद लोकेश्वर खः धया: बुढां दरिद्रयागु 
रूप त्व:ता: दर्शन विल । महाजन महाजननी अन च्वंपि सकसिनं 
तसक हष याना: अध्य:, पाद्य, पुष्प, धूप, दीप, गन्ध,रस, मल्य, विले- 
पन चूण, चीवर ,छत्र, ध्वज, पताक, उखेलिका दीपमाला इत्यादि तया: 
श्रद्धानुसार पूजा याना: अष्टाङ्ग प्रणाम याये धुंका: प्रार्थना यात- 
जिपि अज्ञानी जुयाः थुज्याःगु उत्तम पूजा धर्म मसीका च्वनापि 
खुसि नदीया सिथय्‌ वासयाना: लः त्वने मखंपि खः । थौं भगवान 
बुद्धया कृपां खंका: अनिरुद्ध भिक्षुद्ठारा थुगु व्रत यायेफत 1 छ्लपोल 
विज्याना: जिमिगु थाय्‌ पवित्र याः विज्यात आ: तिनि जिपि मिखा 
दुपि जुइदत । दया कृपा तया: वरदान विया विज्याहुँ सन्तान फ्वने । 
थथे प्रार्थनाया:गु न्यना: सिहनाद लोकेश्वरं आज्ञा जुल-थथे हे 
संवोधि ज्ञानय्‌ च्वनाः त्रिरत्न सेवा यानाः सद्धर्मचर्या उपोषध ब्रत 
यानाच्वने फुसा सन्तान दइ पाप नं मोचन जुइ बुद्धया शरण हुँ 
छिपि जन्म जन्मय्‌ सुखी जुड थुलि अशीर्वाद विया: वसपोल लोकेश्वर 
अन्तरध्यान जुया विज्यात । 
थुखुन्हुं निसे थ्व महाजनया निह् स्त्री पुरुष पूजा ज्वना: श्राव-- 
स्ती भगवान बुद्ध दर्शन व पूजायानाः शील कथाः पर्व पर्वकालय्‌ 
ब्रत यानाः सिहनाद लोकेश्वर safar: भक्ति यायेगु चलन जुल । 
अनंलि महाजननीया गर्भवती जुया: किला sma दिव्य सुन्दर लक्षणं 
सहितह्य कार्थ्‌ जन्मजुल । थ्व वालक दीर्घायु जुइह्म sar: ह्वापा थें 
ममू । महाजन महाजननी निह्मसियां हर्पया सिमाना Š मदयैका: दान 
पुण्य याना: छिन्हुदुलुनु नामकरण यात । त्रिरत्न एवं सिंहनाद लोके- 
चर चुमरण यानागु पुण्यया प्रभावं जन्मजुल धकाः काययात सुमरण 


(१९०) 


पुत्र धका: नां छुना: प्रतिपाल यानातल । 
युट कायू न॑ (mal त:विव: जुसेलि सां अवुपिन्त सवा बाना: 
त:त:धंगु घर्गवा शासनय च्वना: लोकर तथा वद्ध वाधिसत्व त्रिरत्न 
पिनिगु गुण प्रभाव प्रकाशयाना: आपालं कोति तया: वुद्धोपदेश ज्ञान 
प्रचार याका: थमन भक्ति याना: लिपा वित्राह कम वुंका: परिवार 
दयेका: मां अबु स्वर्गवास जुसेंलि छन्हु थःनं देहान्त जुल । स्वर्ग भुव- 
नय्‌ देवपुत्र जुया: मां अबुपि नापं आनन्दवास यानाच्वन । 


s. 


(१९१) 


€“ १५० १ 


जटाधारी लोकरवरया बाख 


ह्वापा वृषदेव राजाया ललितपुर लगंख्यः स्थूल चेत्य दर्शन यायेगु 
चलन दु 1 छन्हु चेत्य दर्शन याना: अनसं वास यानाच्वन । अन 
स्थूलया न्ह्यःने गालं पुच बही पिचाक: वयेगु लॅ दयाच्वन । नहे 
गालं यम किकरपि निह्मा वया: वृषदेव राजायात ज्वनाः यमपुरयू 
यंकल । 
अन यमराजं थ्व वृषदेव राजायात हःगु खना: ब्वःबिल-थ्व 
छाय्‌ थन हयागु थ्वेत थन हये मत्यःनि लित यंकि धया विज्यात । 
तथाऽस्तु याना: लित ब्वना हल । वृषदेवं विन्तियात, जितः थन 
यमपुरया चरित्र छगू निगू क्यंसा धर्म यायेगु इच्छा जुइ जि नं स्वयेग्रु. 
इच्छा दु । 
थथे धाःगु न्यना: यम किकरतयूसं प्रेत भुवनय्‌ छथाय क्यनाः 
धाल-थ्व पापीत प्रेत जुयाच्वौप खः, थुमि तसक दुःख विशेष लः 
त्वने मदुगुलि Tefg ख्वया च्वनीगु छ नं पाप याति थनहे प्रेत 
जुया: च्वने माली छन्त जिमिसं का: वयागु जिमि थन छ च्वना 
च्वंगु थासय्‌ नंतु तय्‌ यंकेत लित हया याकनं नु धया च्वंवलय्‌ 
अन प्रेत गणपि लः त्वनेमाल धका: ख्वया हल । 
थुगु अवस्थाय्‌ यमराज जटाधारी लोकेश्वर जुयाः प्रेतगणपिन्त ` 
थःगु जटाया से तिसिना: जलवृष्टि यानाः प्रेत गणपिन्त लः त्वनेगु 
दयेका विल । थ्त्र स्वया: वृषदेव राजा त्राहि जुइकाः लिहां वल । 
यमकिकर पि लिहां वन । थ्व हे खँ राजां सकलयात कन, पत्याः- 


(१५२) , 


मजूपि नं दु 1 अले वृषदेवं कारण्डव्यूह सूत्रय्‌ च्वंगु खँ पत्या: मजू- 
पिन्त सःता: न्यंकल । प्रेत गणपिन्त थःगु जटा (सँ) प्याकाः तिसिना 
जल वृष्टि याना: लः त्वंकुह्य जटाधारी लोकेश्वरया मूर्ति दयेका 
लगंख्यलय्‌ स्थापना याना: थः किजा वालाचनयात राज्य विया: वृदा- 
देव राजा गोडावरी तीर्थ गमन जूवलय्‌ छथाय्‌ गामय्‌ वारस च्वनाः 
चेत्य छग: दयेकाः वन्देज ग्राम धकाः नां छुनावन । उगु बन्देज ग्राम- 
यात थौंया मनूतयूसं वडेगां धाइगु चलन जुल । बालाचेन राजां 
जटाधारी लोकेश्वर सूति लगंस्यलय्‌ मतसे तंगत्वालय्‌ विहार दयेका:- 
स्थापना यात। | 


(४६३) 


षडक्षरी लोकश्‍वरया बाखं 


ह्वापा धर्मकल्प देशय्‌ धर्मकल्प राजा थ्वया स्त्री धर्मरती थ्वया 
काय्‌ धातुतेज राजकुमार सकल यमलोक वना: यमराज षडक्षरी 
लोकेश्वरया रूप दर्शन यानाः छे य्‌ लिहां वया: थमं स्वया वयागु 
यम चरित्रया खँ सकसितं कना: धर्म याकल । 

थ्व राजकुमारं दर्शन याना वःह्य कमेराज तुयुगु वणे जटाधारी 
लोकेश्वर खः । थ्व राजकुमारया केहे सुचित्रा छह्या दु कुष्ट 
रोग जुया: उत्तरपाखे वने धका: आनन्दगु थासय्‌ च्वनेत थाय्‌ 
दयेका: प्यहा चाकरि याइपि तया: अन तये यंकल । बनया 
फलाहार शीतल जलया सेवन याना: सुचित्रा देवी बनयू वास 
यानाः faig ख्वया च्वनीगु । जि छह्य सुन्दरी रूपह्या 
राजपुत्री खः । छु याये जि छु पाप यानावल जि पापी थौं कुष्टरोग 
पीडित जुइका: थुजा:गु वनय्‌ स्त्री जाति बास यायेमाल | थ्व रोग 
मजूगु सा छहा राजकुमायलिसे विवाह जुया लिपा राजकुमार राजा 
जुइवलय्‌ जि महारानी जुइ दइगु । उगु वखतय्‌ दरवारय्‌ च्वनाः 
सर्का..नं मानयू याका saq दइगु थों थन वनय्‌ वन जन्तु थें च्वं 
वयेमाल । जिगु शरीर दुगन्ध जुल धक्रा: वनय्‌ तये हल । हा हा हे 
देव जितः सुनां रक्षा याः वइयु । थथे fafe स्वया च्वनीगु । 

छन्हु षडक्षरी लोकेश्वर वनय्‌ चाःहुवःवलय्‌ वनदेवी नापलात । 
थ्व ख्व:ह्य सु धका: लोकेश्वरं वनदेवीयाके न्यन । वनदेवीं कन, थ्व 
राजपुत्री कुष्ट रोग जुयाः थन वनय्‌ तयेहःगुलि व स्वया च्वंगु ख1 1 


(१,९४) 


थ्व खँ न्यनाः षडक्षरी लोकेश्वरं करुणा तयाः व कुष्ट रोगी स्वयेत 
स्वयम छ्या वेद्यराज जुया: स्व: विज्यात । अन च्वंपिके न्यन, थन 
ख्वया च्वंह्य रोगी छक: जिनं स्वये ज्यूला जि छहा उपकारी वेद्य- 
राज खः। थथे धा:वलय्‌ असल जू धयाः व राजपुत्री च्वनाच्वंगु 
थासय्‌ यंकल । दुर्गन्ध सहित कुष्टरोगी खना: वेद्यराजं धया विज्यात- 
-राजपुत्री छंगु रोग भयङ्करगु खः । तथापि जि बास: याना: लायेके 
'फु। छं विश्वास याना: वास: नये खःला । 
थथे धाःगु न्यनाः लयूलय्‌ तायाः धाल, थनिनिसे वासः नये 
हचि । रोगी थथे धासेलि व वद्यराजं वास:वियाः हानं खँ न्यंकल । 
थ्व वासः नयेत सुथ ह्वापां zq: ल्हुयाः करुणामय लुमंकाः षडक्षरी 
मंत्र ब्वना: नयेगु लिया सेवन यायेमा: । feta नं बहनी नं यानाः 
ह्विछिया स्वंगू प्रहरय्‌ नयेगु । षडक्षरी मन्त्र नं कना विल। लखि 
तक थथे सेवा या छंगु रोग शान्त जुइ । जि लछि दइ बलय्‌ वये 
धया: लछियात गाक्क वासः बिया लिहां विज्यात । 
थ्व रोगी तस्सकं विश्वासं गथे वद्यराजं धाल अथेहे ह्विछिया 
स्वकः वासः नयाः मन्त्र बवनाः सेवा या:बलय्‌ फुक रोग शान्त जुयाः 
ह्लापाथें जुल । वं वैद्यराज लुमंका च्वन । नां मस्यू छे नं गन न्यने 
मफुत धात्थें देव समान हे खः। व मनू मखु बांलाक न्यने माल । 
धिक्कार जि, आः वैगु ख: ला मखुला धका: हाला च्वं बलय्‌ व वेद्य- 
राज अन थ्यंकः वल । खनेवं राजपुत्रीं तुति भोपुयाः विन्तियात- 
जिगु रोग लाना: ह्वापार्थं सुन्दरी रूप जुड धुंकल, छलपोलया नां 
कयाच्वना जिमित ह्येका बिज्याये मते छलपोल सु, नां छु, Š गन 
प्रभु कना विज्याहुं । 
थथे विन्ति याःगु न्यनाः वेद्यराजं मुसुहुं हिला: आज्ञा जुल- 
राजपुत्री, रोग जा लाल खः छ वांलात तर छंगु पाप मफूनि । जित: 
ह्मसीकेत पलख मिखा तिसिना च्वं जि क॑ धायेवलय्‌ कनास्व । थथे 
धायेवं अनच्वंपि सकसिनं मिखा तिसित वंद्यराजं थःगु रूप षडक्षरी 


(१९५) 


लोकेश्वर जुयाः दर्शन विल । अले मिंख कँ धय विज्यांत 1 सकसिनं 
मिखा कना स्व:वलय्‌ वेंद्यराजय। रूप मखु षडक्षरी लोकेश्वर SHT 
च्वंगु खना: सकसिनं तुति भोपुयाः श्रद्धा तयाः पूजायाना विन्तियात- 
छलपोल सु खः आज्ञा दयेका विज्याहु । 

थथे बिन्ति यासेंलि जि षडक्षरी लोकेश्वर खः छं ह्वापा ब्राह्मणी 
जुया: जन्म कया च्वंवलय्‌ साया सेवा यानाच्वन 1 लिपा वहे साया 
मचां मांयाग्रु दुरु त्वना च्वंगु खना: दुरु न्ह्याःवंगु अवस्थाय्‌ साया 
मचायात काथ दाल । थासय्‌ लाना: व सित । सा भक्ति यागु. 
पुण्यं सुन्दरी राजपुत्री जुयाः जन्म जुल । वया मचा स्याःगु पापं छ. 
थुगु जन्मम्‌ कुष्टरीग जुल । आः छं थुगु जन्भय्‌ सछिहा सा दानः 
यानाः षडक्षरी मन्त्र किग लाख जपयानाः त्रिरत्न भक्ति जुया: करुणा- 
मय लुमंका: व्रत या छगु पाप फुइ थ्व मन्त्र भजय्‌ यानाः ब्रत 
यायेवलय्‌ आमीष बस्तु सेवन याये मते यात धा:सा सिद्धि दइमखु । 

थुलि उपदेश विया: जि वने धयाः पिहां बिज्या:ह्य अनसं अन्तर 
ध्यान जुया विज्यात । थुगु समाचार न्यना: धर्मकल्प राजा खुसि 
जुयाः मन्त्री सहित थःहे वयाः स्वःवल । पुत्री सुन्दरी जुयाच्वंगु खना:- 
तस्सकं हर्ष जुयाः धन्य वेद्यराज षडक्षरी लोकेश्वरयात सदानं जिगु 
नुगलं प्रणाम दु । थथे धयाः पुत्रीयात बनय्‌ मतसे छे यू यंकल । 
राजपुत्री सुचित्रा देवी गथे लोकेश्वरं आज्ञाजुल अथेहे नियमय च्वना:- 
त्रिरत्न भक्त जुया: षडक्षरी मन्त्र ब्वनाः भक्ति यानाच्वन । 

उगु जन्मय्‌ विवाह मयासे ब्रह्मचरी ब्रत पालन याना: जीवन 
हना: छन्हु देहान्त जुयाः स्वगं लोकय्‌ किन्नरी कन्या जुयाः आनन्द 
वास यानाच्वन । 

(सिंहनाद लोकेश्वर, जटाधारी लोकेश्वर ब षडक्षरी लोकेइवर-- 
या स्वपु वाखं श्री आशाकाजी वज्त्राचार्यपाखें प्राप्त जूगु खः) 

नेपालय अष्टोत्तरशत लोकेश्वर नाम स्तोत्र पाठ यायेगु चलन 
ह्वापांनिसें दु। जनवहालय्‌ न ala सुथह्नापां थुगु स्तोत्र पाठ यायेगु 
चलन जुयाच्वंगु दु । जनवहालय्‌ जक मखु छे यू S यू न गु लगुलिरसिनं 
थ्व १०८ हा लोकेश्चरया नाम स्तोत्र पाठ यायेगुयाथुकथंया नाम संग्रह 
थायथासं मुनावलय्‌ च्याथो किथी संकलन याये फत । हान ३६० हा 
लोकेश्वरया नाम स्तोत्र नं अलग हे दु । थुकथंया निगू नाम संग्रह १०८ह 
व ३६०हाया स्तोत्र न स्वया: छगू धल: थन दयेका: न्ह्यब्वयागु दु । 


ख्वपया चतुव्र हामहाविहारय्‌ २२ हा लोकेश्वरया मूति व नां 
यलया हिरण्यवर्णमहाविहारय फिनिलाया छिनिह्वा लोकेश्वरया मूर्ति 
व नां, येया कनकचेत्यमहाविहार (जनवहा:) या १०८ ह्वालोकेश्वर 
चित्र संग्रह वाहेक न मेपि ४० हा लोकेश्वर देग:या तुनालय दु । 

थकथं नेपालय लोकेश्चरया मात व नां थायूथासय्‌ देगलय 
अथवा पुलांगु ग्रन्थय्‌ यक्व हे खनेदु । 

थुकी मध्येय १०८ हा लोकेश्वरया ८ ग॒ थीथी नामस्तोत्र, 
११० द्वा लोकेश्वरया १ ग्‌ नामस्तोत्र, जनबहा:या १०८ ZT लोके- 
श्रर चित्र संग्रह व ३६० ह्या लोकेश्वरया २ गू नामस्तोत्र दु । खनेदुगु 
फुक लोकेश्वरया नां तया: थ्व लोकेश्वर नाम संग्रह दयेकागु दु । 

थ्व लोकेश्वर नाम संग्रहय दुश्या:गु लोकेश्वरया नां गनं, सुया- 
पाख प्राप्त जगु धयागु खं सोदयेवेत नाया जबपाखें चि व त्या: तया 
वियागु दु। व चिया अथ क्वय्‌ च्वयांकथ ख:- 

ज :- जनवह लय दुगु १०८ हा लोकेश्वरया चित्र संग्रहपाखें 
प्राप्त ज्गु नाँ। व १०८ ह्वा लोकेश्चरया  चित्रसंग्रहय्‌ छगू निगू नां 
g J खने दुगल व gg नांयात संगोधन याना: तयागु दु । अथेसाँ 
'देगलय्‌ दुगु नां नं गथे खः अथेहे दुथ्याकागु दु .। उज्वःगु नांयात 
'जदे' चितया वियागुदु। £: 

fa :-.जनवहालय्‌ ह्लाह्ल पाठ जुइगु १०८ ह्या लोकेश्वर नाम 
स्तोत्र पाखें प्राप्त जगु । 

